
Într-o zi, când nu era us 
cuminte, Domnul Urechilă ` 
s-a uitat peste gardul viu în 
câmpul Fermierului Fred și 


a văzut că era plin de lăptuci verzi 
și proaspete. Domnul Urechilă însă 
nu era plin de lăptuci. lar asta 
i se părea o nedreptate. 


Din Aventura Domnului Urechilă 


obolani! 
Şobolanii fugăreau câinii şi pisicile, şobolanii... 
Dar nu era numai atât. Aşa cum a spus ului- 
torul Maurice, asta era doar o poveste despre 
oameni şi şobolani. Şi lucrul cel mai greu în toată 

treaba asta era să-ţi dai seama care erau oamenii şi 
care şobolanii. 

Însă, Maliţia Crimă a spus că era o poveste 
despre poveşti. 

Povestea a început — o parte din ea a început 
— în diligenţa poştală care a sosit peste munţi din 
oraşele îndepărtate din câmpie. 

Asta era acea parte a călătoriei pe care nu putea 
s-o sufere vizitiul. Drumul şerpuia printre păduri şi 
înconjura munţii pe drumuri desfundate, Între co- 
paci umbrele erau adânci. Uneori avea impresia că 
existau nişte făpturi care urmăreau diligenţa, stând 
tot timpul ascunse. Drumul ăsta îl băga în sperieţi. 

lar în această călătorie, sperietura cu adevărat 
mare era că auzea voci. Era sigur de asta. Veneau 
din spatele lui, de pe acoperişul diligenţei, iar 
acolo nu se afla nimic, în afară de sacii mari de 
poştă, din muşama, şi de bagajul tânărului. Cu 
siguranţă nu exista nimic îndeajuns de mare în 
care să se poată ascunde cineva. Cu toate acestea, 
din când în când era sigur că aude voci piţigăiate 
şopotind. 

În diligenţă nu se afla decât un călător. Era un 
tânăr cu părul blond, care stătea singur în dili- 
genţa ce se zgâlţâia şi citea o carte. Citea încet şi cu 
voce tare, urmărind cuvintele cu degetul. 

— Ubberwald, citi el. 

— E „Uberwald”, spuse o voce mărunţică, piţi- 
găiată dar foarte clară. Punctele fac un fel de sunet 
„000“ lung. Dar te descurci bine. 

— Oooovooberwald? 

— Există şi ceva ce se numeşte prea multă pro- 
nunţie, puştiule, spuse o altă voce care părea pe 
jumătate adormită. Dar ştii care-i cel mai bun 
lucru legat de Uberwald? E departe, foarte de- 
parte de Furătot. E departe de Pseudopolis. E de- 
parte de orice loc în care Comandantul Gărzii 
spune că ne va fierbe de vii dacă ne mai prinde. Şi 
nu e foarte modern. Drumuri proaste. O mulţime 
de munţi în jur. Oamenii de pe-aici nu circulă prea 
mult. Aşa că veştile nu ajung prea repede, înţe- 
legi? Şi probabil că nu au nici poliţişti. Puştiule, 
putem să facem avere aici! 

— Maurice? spuse băiatul pe un ton prudent. 

— Da, puştiule? 

— Tu nu crezi că lucrul pe care-l facem noi 
este... ştii tu... necinstit, nu? 

Urmă o pauză, apoi vocea spuse: 

— Ce vrei să spui cu necinstit? 

— Păi... le luăm banii, Maurice. 

Diligenţa se legănă şi se hurducă peste o groapă. 

— Bine, spuse nevăzutul Maurice, dar întreba- 
rea pe care trebuie să ţi-o pui este: de la cine luăm 
noi de fapt banii? 

— Păi... de obicei de la primar sau consiliul 
oraşului sau de la cineva de genul acesta. 

— Corect! Şi asta înseamnă că sunt... ce? Ţi-am 
mai spus chestia asta. 

— Aaa... 

— Sunt banii guvernului, puştiule, spuse cu răb- 
dare Maurice. Repetă: banii gu-ver-nu-lui. 

— Banii gu-ver-nu-lui, spuse ascultător băiatul. 

— Corect! Şi ce fac guvernele cu banii? 

— Aăă... ele... 

— Plătesc soldaţii, spuse Maurice. Poartă răz- 
boaie. De fapt, probabil că am oprit o mulţime de 
războaie luând banii şi punându-i acolo unde nu 
pot face rău. Ne-ar ridica monomente dacă s-ar 
gândi mai bine. 

— Unele dintre oraşele alea păreau destul de 
sărace, Maurice, spuse cu îndoială puştiul. 

— Hei, atunci sunt exact genul de locuri care 
nu au nevoie de un război. 

— Fasole Periculoasă spune că e... Băiatul se 
concentră şi buzele lui se mişcară înainte să pro- 
nunţe cuvântul, ca şi cum ar fi încercat să-l ros- 
tească pentru sine: ...E ne-e-tic. 

— Aşa e, Maurice, spuse vocea piţigăiată. 
Fasole Periculoasă spune că nu trebuie să trăim 
din înşelăciune. 

— Ascultă, Piersicuţă, înșelăciunea e ceea ce ur- 
măresc oamenii, spuse vocea lui Maurice. Ţin 

mereu cu tot dinadinsul să se înşele unul pe altul 
încât aleg guverne care să o facă pentru ei. Noi le 
dăm un lucru valoros pentru banii lor. Ei au o 
invazie îngrozitoare de şobolani, plătesc un flu- 
ieraş, şobolanii îl urmează pe puşti afară din oraş, 
țupa-ţup, sfârşitul nenorocirii, toată lumea e feri- 
cită că nimeni nu le-a mai stropipit făina, guver- 
nul este ales din nou de o populaţie recunoscă- 
toare, sărbătoare generală peste tot. Bani bine chel- 
tuiţi, după părerea mea. 

— Dar există o invazie doar pentru că noi îi 
facem să creadă că e, se auzi vocea Piersicuţei. 

— Ei bine, draga mea, un alt lucru pe care toate 
acele mici guverne îşi cheltuiesc banii sunt vână- 
torii de şobolani, înţelegi tu? Adevărul e că nu ştiu 
de ce-mi bat capul cu voi. 

— Da, dar noi... 

Îşi dădură seama că diligenţa se oprise. Afară, 
în ploaie, se auzi clinchetul clopoţeilor de la ha- 
muri. Apoi diligenţa se clătină puţin, şi răsună un 
zgomot de paşi care aleargă. 

O voce din întunericul de afară spuse: 

— E vreun vrăjitor acolo înăuntru? 

Ocupanţii diligenţei se uitară miraţi unul la altul. 

— Nu, spuse puştiul, genul ăla de „nu“ care 
înseamnă „de ce întrebi?”. 

— Sau vreo vrăjitoare? spuse vocea. 

— Nu, nu sunt vrăjitoare, răspunse puştiul. 

— Bine. Există acolo înăuntru troli înarmaţi 
până-n dinţi folosiţi de compania diligenţelor de 
poştă? 

— Mă îndoiesc, spuse Maurice. 

Urmă un moment de tăcere în care nu se auzi 
decât răpăitul ploii. 

— OK, dar vârcolaci? spuse în cele din urmă 
vocea. 

— Cum arată? întrebă puştiul. 

— Ah, păi arată perfect normal până când le 
cresc păr şi dinţi şi labe uriaşe şi sar la tine prin 
fereastră, spuse vocea. 

Vorbitorul părea că urmăreşte o listă. 

— Toţi avem păr şi dinţi, spuse puştiul. 

— Atunci chiar sunteți vârcolaci? 

— Nu. 

— Bine, bine. Urmă un alt moment de tăcere 
umplut de zgomotul ploii. În regulă, vampirilor, 
spuse vocea. E o noapte umedă, nu cred că vreţi să 
zburaţi pe o vreme ca asta. Există vreun vampir 
acolo? 

— Nu! spuse puştiul. Suntem cu toţii pe deplin 
inofensivi! 

— O, Doamne, murmură Maurice şi se strecură 
sub scaun. 

— Ne-am liniştit, spuse vocea. În zilele noastre 
trebuie să fii foarte atent. Există o mulţime de 


A  Ulurtorul MauRice și Rozătoarele lui educate W 


oameni ciudaţi care umblă pe-aici. Prin fereastră 
fu împinsă o arbaletă şi vocea spuse: Banii și viaţa! 
Două cărţi pentru o mână, pricepi? 

— Banii-s în cufărul de pe acoperiş, se auzi vo- 
cea lui Maurice de jos, de pe podea. 

Tâlharul cercetă interiorul întunecat al diligenţei. 

— Cine a spus asta? întrebă el. 

— Aăă... eu, răspunse băiatul. 

— Nu ţi-am văzut buzele mişcându-se, puştiule! 

— Banii chiar sunt pe acoperiş. În cufăr. Dar 
dacă aş fi în locul tău, n-aş... 

— Ha, probabil că tu chiar n-ai... 

Şi faţa lui mascată dispăru de la fereastră. 

Băiatul luă fluierul care se afla pe bancă lângă 
el. Era din genul cunoscut încă drept „fluieraşe 
de-un penny“, deşi nimeni nu-şi amintea când 
costaseră ele vreodată un penny. 

— Cântă „Jaf cu violenţă”, puştiule, spuse calm 
Maurice. 

— N-am putea pur şi simplu să le dăm bani? se 
auzi vocea Piersicuţei; era o voce subţirică. 

— Banii sunt făcuţi ca oamenii să ni-i dea nouă, 
spuse aspru Maurice. 

Auziră deasupra lor zgomotul cufărului târât pe 
acoperişul diligenţei pe când tâlharul îl trăgea jos. 

Băiatul luă ascultător fluierul şi cântă câteva 
note. Se auziră mai multe sunete. Mai întâi fu un 

scârţâit, apoi o bufnitură, un soi de zgomot de 
învălmăşeală, pe urmă un țipăt foarte scurt. 

Când se lăsă liniştea, Maurice se cocoţă la loc 
pe bancă şi îşi scoase capul afară din diligenţă, în 
noaptea întunecată şi ploioasă. 

— Bun băiat, spuse el. Înţelept. Cu cât te zbaţi 
mai mult, cu atât muşcă mai tare. Probabil că încă 
n-ai răni, nu? Bun. Apropie-te puţin ca să te văd. Dar 
cu grijă, da? Nu vrem să se sperie nimeni, aşa-i? 

Tâlharul apăru din nou în lumina felinarelor 
diligenţei. Păşea foarte încet şi cu grijă, cu picioa- 
rele larg depărtate. 

— Ah, iată-te, spuse Maurice vesel. Ţi-au intrat 
prin cracul pantalonilor, nu? Şmecherie tipic 
şobolănească. Dă doar din cap, pentru că nu vrem 
să-i stârnim. Nu se ştie cum s-ar putea sfârşi. 

Tâlharul dădu foarte încet din cap. Apoi ochii i 
se îngustară. 

— Eşti o pisică? murmură el. 

Apoi ochii îi fugiră în cruciş şi i se tăie răsu- 
flarea. 

— Ţi-am zis eu să vorbeşti? spuse Maurice. Nu 
cred că am zis să vorbeşti, nu-i aşa? Vizitiul dili- 
genţei a fugit, sau l-ai omorât tu? Faţa omului se 
albi. Ah, înveţi repede, îmi place asta la un tâlhar 
de drumul mare, spuse Maurice. La întrebarea 
asta poţi să răspunzi. 

— A fugit, spuse tâlharul cu o voce răguşită. 

Maurice îşi băgă la loc capul în diligenţă. 

— Ce ziceţi? spuse el. Diligenţă, patru cai, 
poate ceva chestii valoroase în sacii de poştă... ar 
putea fi, oh, o mie de dolari sau poate chiar mai 
mult. Puştiul ar putea-o conduce. Merită să 
încercăm? 

— Asta-i furt, Maurice, spuse Piersicuţa. 

Stătea pe bancă lângă puşti. Era un şobolan. 

— Nu-i furt propriu-zis, răspunse Maurice. Mai 
degrabă... găsit. Vizitiul a fugit, aşa că e ca o ...sal- 
vare. Hei, chiar aşa, am putea să le dăm totul 
înapoi contra unei recompense. Asta e mult mai 
bine. Şi e şi legal. O facem? 

— Oamenii ar pune prea multe întrebări, spuse 
Piersicuţa. 

— Dacă o lăsăm aici, vreun yawlp o s-o fure, se 
tângui Maurice. Vreun hoţ o s-o ia! E mult mai 
bine dacă o luăm noi, nu? Noi nu suntem hoți. 

— O s-o lăsăm, Maurice, spuse Piersicuţa. 

— În cazul ăsta, hai să furăm calul tâlharului, 
spuse Maurice, ca şi cum noaptea nu se putea 
încheia cum trebuie dacă nu furau ceva. Dacă furi 
de la un hoţ nu e furt, pentru că se anulează. 

— Nu putem rămâne aici toată noaptea, îi 
spuse puştiul Piersicuţei. Are dreptate. 


13 ~Ar 


 uiuitonul Maurice și Rozătoanele lui educate W 


— Aşa e! spuse repede tâlharul. Nu puteţi ră- 
mâne aici toată noaptea! 

— Aşa e! se auzi un cor din pantalonii lui, nu 
putem rămâne aici toată noaptea! 

Maurice oftă, şi-şi scoase din nou capul pe fe- 
reastră. 

— O-K, spuse el. Uite ce-o să facem. Tu o să stai 
foarte liniştit şi-o să priveşti drept în faţa ta şi n-o 
să încerci vreo şmecherie, căci dacă încerci n-am 
decât să rostesc un cuvânt şi... 

— Nu rosti cuvântul! spuse tâlharul şi mai 
repede. 

— Bine, spuse Maurice, şi o să-ţi luăm calul 
drept pedeapsă şi tu poţi rămâne cu diligenţa, 
pentru că asta ar fi furt şi numai hoţii au voie să 
fure. Ţi se pare drept? 

— Cum vrei tu! spuse tâlharul, apoi se gândi 
puţin mai bine şi adăugă repede: Dar, te rog, nu 
spune nimic! 

Şi continuă să privească fix drept înainte. Îi 
văzu pe băiat şi pe pisică dându-se jos din dili- 
genţă. Auzi diferite sunete în spatele lui pe când 
cei doi îi luau calul. Şi se gândi la sabia lui. Bun, 
din afacerea asta o să se aleagă cu o întreagă dili- 
genţă, dar mai exista şi mândria profesională. 

— În regulă, se auzi după un timp vocea pisicii. 
Acum o să plecăm cu toţii, iar tu trebuie să-mi 

promiţi că nu te mişti de-acolo până ce n-am 
dispărut. Promiţi? 

— Ai cuvântul meu de hoţ, spuse tâlharul, 
coborându-şi încet mâna către sabie. 

— Bine. Sigur că avem încredere în tine, spuse 
vocea pisicii. 

Omul îşi simţi pantalonii mai uşori când şo- 
bolanii se scurseră afară şi o luară la fugă, apoi 
auzi clinchetul hamurilor. Aşteptă o clipă, pe 
urmă se răsuci, îşi trase sabia şi se avântă înainte. 

De fapt, foarte puţin înainte. N-ar fi bufnit atât 
de tare la pământ dacă cineva nu i-ar fi înnodat 
unul de celălalt şireturile de la ghete. 


Se spunea despre el că e uluitor. Uluitorul 
Maurice, aşa era numit. Nu avusese niciodată de 
gând să fie uluitor. Pur şi simplu se întâmplase. 

Îşi dăduse seama că ceva era ciudat în acea zi, 
chiar după prânz, când se uitase la imaginea 
dintr-o baltă şi îşi spusese: ăsta-s eu. Până atunci 
nu fusese niciodată conştient de sine. Desigur, era 
greu să-şi aducă aminte cum gândise înainte de a 
deveni uluitor. I se părea că mintea lui fusese doar 
un soi de zeamă lungă. 

Şi apoi fuseseră şobolanii, care trăiau sub gră- 
mada de gunoi dintr-un colţ al teritoriului său. Îşi 
dăduse seama că exista un dram de educaţie în 

şobolanii ăştia atunci când sărise pe unul dintre ei 
şi acesta îl întrebase: „Nu putem să discutăm 
despre asta?”, şi o parte din uluitorul lui creier nou 
îi spusese că nu poţi mânca pe cineva care vorbeşte. 
Cel puţin, nu înainte de a auzi ce are de spus. 

Şobolanul acela fusese Piersicuţa. Ea nu semăna 
cu ceilalţi şobolani. După cum nu semănau nici 
Fasole Periculoasă, Gogoaşă Gogonată, Negrumat, 
Şuncădeporc, Economiisubstanţiale, Toxic şi toţi 
ceilalţi. Dar nici Maurice nu mai era ca alte pisici. 

Alte pisici deveniră, deodată, proaste. Maurice 
începu să prefere tovărăşia şobolanilor. Cu ei se 
putea vorbi. Se înţelegea de minune cu ei, atâta 
timp cât îşi amintea să nu mănânce pe vreunul 
cunoscut. 

Şobolanii îşi petreceau multă vreme întrebân- 
du-se de ce erau ei brusc atât de deştepţi. Maurice 
socotea că asta e o pierdere de timp. Lucrurile de 
genul acesta se întâmplă. Dar şobolanii se tot 
întrebau dacă nu cumva mâncaseră ceva din gră- 
mada de gunoi, şi chiar şi Maurice îşi dădea 
seama că asta nu putea explica în ce fel se schim- 
base el, pentru că nu mâncase niciodată gunoaie. 
Şi cu siguranţă n-ar mânca gunoaie din grămada 
aceea, ţinând seama de unde provenea... 

Se gândi că şobolanii erau, sincer, cam proşti. 
Deştepţi, e-adevărat, dar proşti. Maurice trăia de 

patru ani pe străzi, şi nu prea mai avea urechi, iar 
nasul îi era plin de cicatrice, şi el era isteț. Se 
legăna atât de fudul când mergea, încât, dacă nu 
încetinea pasul, se împiedica şi se dădea peste 
cap. Când îşi înfoia coada, oamenii trebuiau să o 
ocolească. Socotea că trebuie să fii isteţ ca să 
trăieşti patru ani pe străzile alea, mai ales cu toate 
bandele de câini şi blănarii independenţi. O miş- 
care greşită şi te trezeai masă de prânz şi o pere- 
che de mănuşi. 

Şi mai trebuia să fii bogat. Asta i-a luat ceva 
timp ca să le explice şobolanilor, dar Maurice cu- 
treierase oraşul şi învățase cum mergeau lucru- 
rile, iar banii, spunea el, erau cheia oricărui lucru. 

Şi apoi, într-o bună zi, îl auzise pe puştiul cu 
mutră de prostănac cântând din fluier, cu şapca 
pusă pe jos, în faţa lui, ca să capete nişte penny, 
şi-i venise o idee. O idee uluitoare. Îi trecuse prin 
cap — bang! — aşa, deodată. Şobolani, fluier, 
puşti cu mutră de prostănac... 

Şi spusese: „Hei, puştiule cu mutră de pros- 
tănac! Ţi-ar plăcea să te îmbo... — nu, puştiule, 
sunt aici, jos...” 


Începea să se lumineze de ziuă când calul tâlharu- 
lui ieşi din pădure, trecu printr-un defileu şi apoi 
fu oprit din hăţuri într-o pădurice. Sub ei se întin- 
dea valea râului, cu un oraş cocoţat pe pantă. 

Maurice se strecură afară din desaga agăţată la 
oblânc şi se întinse. Puştiul cu mutră de prostănac 
îi ajută pe şobolani să iasă din cealaltă desagă. 
Călătoriseră tot drumul înghesuiți pe bani, deşi 
erau prea politicoşi pentru a spune că o făcuseră, 
deoarece niciunul dintre ei nu voise să doarmă în 
aceeaşi desagă cu pisica. 

— Care-i numele oraşului, puştiule? întrebă 
Maurice, stând pe o stâncă şi uitându-se în jos la 
Oraş. 

În spatele lor, şobolanii numărau din nou banii, 
aşezându-i în teancuri lângă sacul lor de piele. Asta 
făceau în fiecare zi. Deşi Maurice nu avea buzunare, 
era ceva în expresia lui care îi făcea pe toţi să vrea 
să-şi verifice măruntul cât de des posibil. 

— Se numeşte Bad Incontra, spuse puştiul, 
uitându-se în ghid. 

— Hm... Ba din contra? întrebă Piersicuţa, ridi- 
când ochii de la număratul banilor. Trebuie să fie 
cu toţii nişte căpoşi. 

— Nu, nu, spuse Maurice. „Bad” e un cuvânt 
străin pentru baie, înţelegi? 

— Atunci e de fapt Baia Încontra? întrebă 
Gogoaşă Gogonată. 

— Nu, nu, i se spune Baie pentru că... — Ului- 
torul Maurice ezită, dar numai pentru o clipă — 
pentru că au o baie, înţelegi ? Asta e un loc foarte 

izolat. Nu există prea multe băi. Da’ au una, şi-s 
foarte mândri de ea, aşa că vor ca toată lumea să 
afle. Probabil că trebuie să luăm şi bilete ca să ne 
uităm la ea. 

— E adevărat, Maurice? întrebă Fasole Periculoasă. 

Puse întrebarea pe un ton foarte politicos, dar 
era clar că voia de fapt să spună: „Nu cred că e 
adevărat, Maurice.” 

Ah, da... Fasole Periculoasă. Fasole Periculoasă 
era un tip dificil. De fapt, n-ar fi trebuit să fie aşa. 
Pe vremuri, îşi spunea Maurice, nici n-ar fi mâncat 
un şobolan atât de mic şi de palid şi care arăta cam 
bolnav. Maurice se uită lung la micul şobolan albi- 
nos, cu blana lui albă ca zăpada şi ochii rozalii. 
Fasole Periculoasă nu se uită şi el lung la Maurice 
pentru că el avea vederea prea scurtă. Desigur, a fi 
aproape orb nu era un defect prea mare la'o specie 
care îşi petrecea cea mai mare parte a timpului în 
întuneric şi avea un miros care, pe cât înţelegea 
Maurice, era la fel de bun ca văzul şi auzul şi vor- 
bitul la un loc. De exemplu, un şobolan se întorcea 
întotdeauna către Maurice şi îl privea drept în faţă 
atunci când vorbea. Era straniu. Maurice cunoscu- 
se odată o pisică oarbă care intra mereu cu capul în 
uşi, dar Fasole Periculoasă nu făcea asta niciodată. 

Fasole Periculoasă nu era şeful şobolanilor. 
Asta era treaba lui Şuncădeporc. Şuncădeporc era 

mare şi aprig şi cam împuţit, şi nu-i plăcea prea 
mult noul său creier, şi cu siguranţă nu-i plăcea să 
vorbească cu o pisică. Era destul de bătrân la vre- 
mea Schimbării, cum îi ziceau ei, şi spunea că era 
prea bătrân ca să se mai schimbe. Lăsa vorbitul cu 
Maurice în seama lui Fasole Periculoasă, care se 
născuse la scurtă vreme după Schimbare. lar şo- 
bolanul ăla mic era deştept. Incredibil de deştept. 
Prea deştept. Maurice trebuia să-şi pună la bătaie 
toate şmecheriile când avea de-a face cu Fasole 
Periculoasă. 

— E uluitor cât de multe chestii ştiu, spuse 
Maurice, clipind încet către el. Oricum, e un oraş 
care arată bine. Şi mi se pare a fi bogat. Acum, 
ceea ce vom face e să... 

— Hm... 

Maurice ura sunetul ăla. Dacă exista un sunet mai 
neplăcut decât al lui Fasole Periculoasă când îi punea 
una dintre întrebările lui ciudate, acesta era sunetul 
pe care-l scotea Piersicuţa când îşi dregea vocea. 
Asta însemna că, pe un ton foarte liniştit, urma să 
spună ceva care avea să-l enerveze pe Maurice. 

— Da? spuse el tăios. 

— Chiar trebuie să facem mereu chestia asta? 
întrebă ea. 

— Ei, bineînţeles că nu, spuse Maurice. Eu nu 
am ce căuta aici. Sunt o pisică, nu? O pisică cu 

talentele mele? Păi cum! Mi-aş fi putut găsi o sluj- 
buliţă cu adevărat bună, la un scamator..Sau poate 
un ventrilochist. Există o puzderie de lucruri pe 
care le-aş putea face, pen'că oamenii iubesc pisi- 
cile. Dar, dat fiind faptul că sunt incredibil — 
după cum ştiţi — de prost şi de milos, am hotărât 
să ajut un pumn de rozătoare care — să fim sinceri 
— nu sunt exact foarte iubite de oameni. Ei bine, 
unii dintre voi —şi aici ochii lui galbeni se 
îndreptară către Fasole Periculoasă — s-au gândit 
să se ducă într-o insulă aiurea şi să pună bazele 
unei civilizaţii şobolăneşti proprii, ceea ce cred că 
este o chestie foarte — ştiţi — admirabilă, dar 
pentru asta aveţi nevoie de... — de ce v-am spus 
eu că aveţi nevoie? 

— De bani, Maurice, spuse Fasole Periculoasă, 
dar... 

— Bani. Asta e, pen'că ce puteţi lua cu bani? 
Aruncă o privire împrejur la şobolani. Începe cu 
B, sugeră el. 

— Bărci, Maurice, dar... 

— Şi apoi sunt toate uneltele alea de care aveţi 
nevoie, şi mâncarea, desigur... 

— Există nuci de cocos, spuse puştiul cu mutră 
de prostănac, care îşi lustruia fluierul. 

— Ei, a vorbit cineva? spuse Maurice. Ce ştii tu 
despre asta, puştiule? 

— Găseşti nuci de cocos, răspunse puştiul. Pe 
insulele pustii. Mi-a zis asta un tip care vindea aşa 
ceva. 

— Cum? spuse Maurice. 

Nu prea avea idee despre nucile de cocos. 

— Nu ştiu. Pur şi simplu le găseşti. 

— Oh, presupun că ele cresc pur şi simplu în 
copaci, nu? spuse sarcastic Maurice. Pfui, chiar nu 
ştiu ce v-aţi face voi fără... oare cine? Se uită 
mânios la grup. Începe cu M. 

— Fără tine, Maurice, spuse Fasole Periculoasă 
Dar, vezi tu, ceea ce credem noi e, de fapt... 

— Da? spuse Maurice. 

— Hm, făcu Piersicuţa. 

Maurice gemu. 

— Ceea ce vrea să spună Fasole Periculoasă, 
spuse şobolăniţa, e că toată chestia asta cu furatul 
grânelor şi a brânzei şi făcutul găurilor în pereţi e, 
cum să-ţi spun... Îl privi pe Maurice în ochii lui 
galbeni. Nu e corect din punct de vedere moral. 

— Dar asta fac şobolanii! spuse Maurice. 

— Dar noi credem că n-ar trebui s-o facem, 
spuse Fasole Periculoasă. Ar trebui să ne croim 
propriul nostru drum în viaţă! 

— Vai, vai, vai, spuse Maurice clătinând din 
cap. Hip-hip-ura pentru insulă, nu? Regatul 
Şobolanilor! Nu că aş râde de visul vostru, adăugă 
el repede. Fiecare are nevoie de micul lui vis. 

Maurice credea cu adevărat asta. Dacă ştiai ce 
visau de fapt cu adevărat oamenii, puteai să-i con- 
trolezi mult mai bine. 

Uneori se întreba ce voia puştiul cu mutră de 
prostănac. Nimic, din câte îşi dădea seama Maurice, 
doar să i se îngăduie să cânte din fluier şi să fie lăsat 
în pace. Dar... ei bine, se întâmpla ca acum, cu 
nucile de cocos. Adeseori puştiul venea cu câte o 
chestie care dădea de înţeles că ascultase totul. Oa- 
menii de genul ăsta sunt greu de manipulat. 

Dar pisicile se pricep la manipularea oamenilor. 
Un miau ici, un tors colo, o apăsare uşoară cu o 
lăbuţă... şi Maurice nu trebuise niciodată să se gân- 
dească la asta până atunci. Pisicile nu aveau nevoie să 
gândească. Ele trebuiau doar să ştie ce vor. Oamenii 
trebuiau să gândească. Pentru asta erau făcuţi. 

Maurice se gândi la frumoasele zile de odini- 
oară, înainte ca mintea lui să sfârâie asemenea unor 
artificii. Apărea la uşa bucătăriei Universităţii cu o 
mutriţă dulce, şi apoi bucătarii încercau să desco- 
pere ce voia el. Era uluitor! Spuneau chestii de ge- 
nul „Vrea băiatu' o farfurioară cu lapte? Vrea bă- 
iatu’ un biscuit? Vrea băiatu' bucăţelele astea fru- 
muşele?” Şi tot ce avea de făcut Maurice era să 
aştepte răbdător până ce ajungeau la nişte sunete 
pe care le recunoștea, ca de pildă „copănel de 
curcan” sau „cărniţă de miel”. 

Dar era sigur că nu mâncase niciodată ceva 
magic. Doar nu existau lucruri ca măruntaie de 
pui fermecate, nu? 

Şobolanii erau cei care mâncaseră chestiile alea 
vrăjite. Gunoiul pe care ei îl numeau „casă” şi-l 
mai numeau şi „mâncare“ se afla în spatele Uni- 
versităţii, iar asta era de fapt o universitate pentru 
vrăjitori. Bătrânul Maurice nu dăduse prea multă 
atenţie oamenilor care nu ţineau în mână castroa- 
ne, dar îşi dăduse seama că oamenii înalţi cu pălă- 
rii ţuguiate făceau să se întâmple lucruri ciudate. 

Tar acum ştia ce se întâmpla şi cu toate lucrurile 
pe care le foloseau ei. După ce nu mai aveau 
nevoie de ele, le aruncau peste gard. Toate cărţile 
vechi şi ferfeniţite, şi mucurile de lumânări care 
picuraseră, şi resturile lichidelor verzi care bolbo- 
roseau în cazanele lor ajungeau în grămada mare 
de gunoi, alături de cutii de conserve şi cartoane 
vechi şi resturi de la bucătărie. E adevărat, vrăji- 
torii puseseră afişe cu „Pericol“ şi „Toxic“, dar în 
acele zile şobolanii nu ştiau să citească şi le plă- 
ceau teribil mucurile de lumânări care picuraseră. 

Maurice nu mâncase niciodată nimic din grăma- 
da de gunoi. Un principiu bun în viaţă, socotea el, 
era: nu mânca nimic care străluceşte. 

Dar şi el devenise inteligent, cam în acelaşi 
timp cu şobolanii. Era un mister. 

De atunci făcuse ceea ce fac întotdeauna pisi- 
cile. Manipula persoanele. Sigur că unii dintre şo- 
bolani puteau fi consideraţi persoane. Dar persoa- 
nele erau persoane, chiar dacă aveau patru picioa- 
re şi îşi puseseră nume ca Fasole Periculoasă, care 
e genul ăla de nume pe care ţi le iei dacă înveţi să 
citeşti înainte să pricepi înţelesul real al cuvintelor, 
şi citeşti afişele şi etichetele de pe cutiile ruginite 
de conserve şi îţi alegi nume care îţi plac cum sună. 

Problema cu gânditul era că, odată ce-ai început, 
continuai s-o faci. lar din punctul de vedere al lui 
Maurice, şobolanii gândeau mult prea mult. Fasole 
Periculoasă era destul de supărător, dar era atât de 
ocupat cu gândurile lui prosteşti despre cum ar 
putea de fapt şobolanii să-şi întemeieze propria lor 
ţară undeva, încât, cu el, Maurice se putea descur- 
ca. Cel mai rău era cu Piersicuţa. Cu ea nu mergea 
deloc şmecheria obişnuită a lui Maurice de a vorbi 
atât de repede încât îi zăpăcea pe toţi. 

— Hm, începu ea din nou, noi credem că asta 
ar trebui să fie ultima oară când o facem. 

Maurice se holbă la ea. Ceilalţi şobolani făcură 
uşor un pas înapoi, dar Piersicuţa rămase nemiş- 
cată, privindu-l şi ea lung. 

— Asta trebuie să fie ultima oară când facem 
şmecheria asta stupidă cu „invazia de şobolani”, 
spuse Piersicuţa. Şi asta e hotărât. 

— Şi ce gândeşte Şuncădeporc despre chestia 
asta? spuse Maurice. 

Se întoarse către şeful şobolanilor, care îi pri- 
vea. Întotdeauna fusese o idee bună să facă apel la 
Şuncădeporc atunci când Piersicuţa crea necazuri, 
pentru că n-o plăcea prea mult. 

— Ce vrei să spui cu „gândeşte“? spuse Şuncă- 
deporc. 

— Eu... mă gândesc, domnule, că ar trebui să 
încetăm să mai facem şmecheria asta, spuse Pier- 
sicuţa, lăsându-şi nervoasă capul în jos. 

— Oh, deci şi tu gândeşti, spuse Şuncădeporc. 
Toată lumea gândeşte acum. Eu gândesc că e mult 
prea multă gândire, asta gândesc eu. Niciodată nu 
ne-am gândit la gândire când eram eu tânăr. Nu 
făceam niciodată nimic dacă ne gândeam mai întâi. 

Îi aruncă o privire furioasă şi lui Maurice. 
Şuncădeporc nu-l plăcea pe Maurice. Nu-i plă- 
ceau cele mai multe dintre lucrurile petrecute 
după Schimbare. De fapt, Maurice se întreba cât 
avea să mai reziste Şuncădeporc ca şef. Nu-i plă- 
cea să gândească. El aparţinea acelor vremuri 
când un şef al şobolanilor trebuia să fie doar mare 
şi bătăios. Lucrurile se mişcau acum prea repede 
pentru el, ceea ce îl înfuria grozav. 

Acum nu prea mai conducea, ci mai degrabă 
era împins. 

— Eu... Fasole Periculoasă, domnule, crede că 
ar trebui să ne gândim să ne stabilim undeva, 
domnule, spuse Piersicuţa. 

Maurice se încruntă. Şuncădepore n-ar asculta-o 
pe Piersicuţă, şi ea ştia asta, dar Fasole Periculoasă 
era pentru şobolani aproape un vrăjitor şi chiar şi 
cei mai mari îl ascultau. 

— Credeam că urma să ne suim într-o barcă şi să 
găsim undeva o insulă, spuse Şuncădeporc. Nişte 
chestii jalnice şi foarte potrivite pentru şobolani 
sunt bărcile, adăugă el aprobator. Apoi continuă, 
cu o privire uşor nervoasă şi uşor nemulțumită 
către Fasole Periculoasă. Şi mi se spune că avem 
nevoie de chestia asta cu banii, pentru că acum, 
când putem să gândim, trebuie să fim ef... efic... 

— Etici, domnule, spuse Fasole Periculoasă. 

— Ceea ce mi se pare ceva cu totul neşobolă- 
nesc. Nu că părerea mea ar conta în vreun fel, 
după cum se pare, spuse Şuncădeporc. 

— Avem suficienţi bani, domnule, spuse Piersi- 
cuţa. Avem deja o mulțime de bani. Avem o mulți- 
me de bani, nu-i aşa, Maurice? 

Nu era o întrebare; era un soi de acuzare. 

— Ei bine, când spui o mulțime..., începu 
Maurice. 

— Şi de fapt avem mai mulţi bani decât cre- 
deam, spuse Piersicuţa, pe acelaşi ton. 

Era un ton foarte politicos, dar continua, pu- 
nând toate întrebările greşite. Pentru Maurice, o 
întrebare greşită era una pe care el nu voia s-o 
pună nimeni. 

Piersicuţa îşi drese din nou vocea. 

— Motivul pentru care spun că avem mai mulţi 
bani, Maurice, continuă Piersicuţa, este că tu ai zis 
că banii care se numesc „monede de aur” lucesc 
precum luna, iar „monedele de argint” precum 
soarele, şi că tu o să ţii monedele de argint. De 
fapt, Maurice, este exact invers. Monedele de 
argint lucesc precum luna. 

Maurice spuse în gând o vorbă urâtă în limba 
pisicească, în care se găsesc foarte multe cuvinte 
de genul ăsta. La ce era bună educaţia, îşi spuse el, 
dacă pe urmă persoanele o folosesc? 

— Aşa că noi credem, domnule, îi spuse Fasole 
Periculoasă lui Şuncădeporc, că după această 
ultimă oară ar trebui să împărţim între noi banii şi 
să-şi vadă fiecare de drumul lui. În plus, începe să 
fie periculos să tot repetăm aceeaşi şmecherie. Ar 
trebui să ne oprim până nu e prea târziu. E un râu 
aici. Am putea ajunge pe el la mare. 

— O insulă fără oameni sau pisici krllrrt ar fi un 
Joc foarte bun, spuse Şuncădeporc. 

Maurice îşi păstră zâmbetul pe faţă, deşi ştia ce 
înseamnă krllrrt. 

— Şi nici n-am vrea să-l ţinem departe pe 
Maurice de minunata lui slujbă nouă alături de 
scamator, adăugă Piersicuţa. 

Ochii lui Maurice se îngustară. Pentru o clipă 
fu cât pe ce să-şi încalce regula de fier de a nu 
mânca nimic care vorbeşte. 

— Şi tu, puştiule? spuse el, ridicând privirea 
către puştiul cu mutră de prostănac. 

— Mi-e egal, spuse puştiul. 

— Ce ţi-e egal? întrebă Maurice. 

— Mi-e egal totul, de fapt, spuse puştiul. Atâta 
timp cât nimeni nu mă împiedică să cânt. 

— Dar trebuie să te gândeşti la viitor! spuse 
Maurice. 

— Mă gândesc, răspunse puştiul. Vreau că con- 
tinui să-mi cânt muzica în viitor. Nu costă nimic 
cântatul. Dar poate că şobolanii au dreptate. Am 
scăpat de câteva ori ca prin urechile acului, Maurice. 

Maurice îi aruncă puştiului o privire atentă 
pentru a vedea dacă glumeşte, dar puştiul nu 
făcuse niciodată până atunci aşa ceva. Maurice 
cedă. Ei bine, nu renunţă propriu-zis. Maurice nu 
ajunsese până aici cedând în faţa problemelor. 
Doar le dădea deoparte. Până la urmă, întotdeau- 
na mai apărea câte ceva. 

— OK, e-n regulă, spuse el. O mai facem o dată 
şi pe urmă împărţim banii în trei. E-n regulă. Nu e 

nicio problemă. Dar dacă asta e ultima oară, hai să 
facem ceva memorabil, da? 

Şi rânji. 

Şobolanii, fiind totuşi nişte şobolani, nu ţineau 
prea mult să vadă o pisică rânjind, dar înţeleseră 
ce hotărâre serioasă fusese luată. Scoaseră cu toţii 
oftaturi subţirele de uşurare. 

— Tu eşti mulţumit acum, puştiule? întrebă 
Maurice. 

— O să pot pe urmă să cânt din fluier? spuse 
puştiul. 

— Categoric! 

— Atunci e bine, spuse puştiul. 

Banii, unii lucind precum soarele şi alţii lucind 
precum luna, fură puşi cu solemnitate înapoi în 
sacul lor. Şobolanii târâră sacul sub nişte tufişuri 
şi îl îngropară acolo. Nimeni nu putea îngropa 
banii aşa cum o făceau şobolanii, şi n-avea rost să 
ia prea mulţi cu ei în oraşe. 

Apoi, mai era şi calul. Era un cal care valora 
mult, şi lui Maurice îi părea foarte, foarte rău să-i 
dea drumul. Dar, aşa cum remarcă Piersicuţa, era 
calul unui tâlhar, cu şaua şi frâiele bogat împodo- 
bite. Putea fi periculos să încerce să-l vândă aici. 
Oamenii ar vorbi. Asta ar atrage atenţia guvernu- 
lui. Nu era momentul să aibă Garda pe urmele lor. 

Maurice se apropie de marginea stâncii şi privi 
în jos către oraş, care se trezea în lumina răsăritu- 
lui de soare. 

— Atunci, hai să facem chestia asta măreață, da? 
spuse el pe când şobolanii se întorceau. Vreau să 
aud maximum de chiţăituri şi să văd cum vă strâm- 
baţi la oameni şi cum stropipiţi mâncarea, OK? 

— Noi credem că stropipirea mâncării nu e cu 
adevărat..., începu Fasole Periculoasă, dar Piersi- 
cuţa scoase un „Hm”, aşa că Fasole Periculoasă 
continuă: Oh, presupun că dacă e pentru ultima 
oară... 

— Am stropipit pe toate cele de când am ieşit 
din cuib, spuse Şuncădeporc. lar acum mi se spune 
că nu e bine. Dacă asta înseamnă să gândeşti, mă 
bucur că eu n-o fac niciodată. 

— Hai să-i facem praf, spuse Maurice. Şobolani? 
Zic ei c-au văzut șobolani în oraşul ăsta? După 
ce-or să ne vadă pe noi, or să aibă ce povesti şi 
nepoților. 

Domnul Urechilă avea o mulțime de ` 
prieteni în Vizuina Blănoasă. Dar cel 


mai bun prieten al Domnului Urechilă 
era mâncarea. 

Din Aventura Domnului Urechilă 


AN sta era planul. 


Şi era un plan bun. Chiar şi şobolanii, chiar şi 
Piersicuţa, toţi trebuiau să recunoască faptul că 
funcţionase. 

Toată lumea ştia despre invaziile de şobolani. 
Existau poveşti bine-cunoscute despre fluieraşi de 
şobolani, care îşi câştigau existenţa cutreierând ora- 
şele şi scăpând oamenii de năpasta şobolanilor.. 

Sigur, nu doar şobolanii erau o năpastă — uneori 
năpasta o reprezentau acordeoniştii, cărămizile 
legate cu sfoară, sau peştii —, dar despre şobolani 
ştia toată lumea. 

Şi de fapt, ăsta era şpilul. Nici n-aveai nevoie de 
mulți şobolani pentru o invazie, dacă ştiau ce au de 
făcut. Un şobolan iţindu-se ici şi colo, chițăind tare, 
bălăcindu-se în smântâna proaspătă şi stropipind 
făina putea să fie şi singur o adevărată năpastă. 

După câteva zile ca asta, era uluitor cât de bu- 
curoşi erau oamenii să-l vadă pe puştiul cu mutră 
de prostănac şi cu fluierul lui fermecat pentru 
şobolani. Şi erau uluiţi când şobolanii ieşeau din 
fiecare gaură pentru a-l urma afară din oraş. Erau 
atât de uluiţi, încât nici nu mai observau că de fapt 
erau doar câteva sute de şobolani. 

Ar fi fost cu adevărat uluiţi dacă ar fi aflat vreo- 
dată că şobolanii şi fluieraşul se întâlneau cu o 
pisică undeva în tufişurile din afara oraşului şi 
numărau plini de gravitate banii. 


Bad Incontra tocmai se trezea când Maurice intră 
în oraş împreună cu puştiul. Nimeni nu-i deranjă, 
deşi interesul multora fu atras de Maurice. Asta 
nu-l îngrijoră. Ştia că era interesant. Oricum, pisi- 
cile umblau întotdeauna ca şi cum locul respectiv 
era proprietatea lor, iar lumea era plină de puşti 

cu mutre de prostănac, aşa că oamenii nu se 
repezeau să mai vadă unul. 

Părea a fi o zi de târg, dar nu existau prea multe 
tarabe, iar de vânzare erau în general vechituri. 
Cratiţe şi oale vechi, pantofi uzaţi... genul de 
lucruri pe care oamenii le vând când au rămas 
fără bani. 

Maurice văzuse o mulţime de târguri în dru- 
murile lor prin alte oraşe şi ştia cum ar trebui să 
arate. 

— Aici ar trebui să fie precupeţe grase care 
vând găini, spuse el. Şi oameni care vând acadele 
pentru copii, şi panglici. Saltimbanci şi clovni. 
Chiar şi jongleri, dacă ai puţin noroc. 

— Nu e nimic din toate astea aici. Şi, după cum 
arată, nici n-ai ce cumpăra, spuse puştiul. Parcă 
ziceai că ăsta e un oraş bogat, Maurice. 

— Ei bine, părea bogat, spuse Maurice. Toate 
câmpurile alea întinse din vale, toate bărcile alea pe 
râu... ai crede că străzile trebuie să fie pavate cu aur! 

Puştiul se uită în sus. 

— Ciudat, spuse el. 

— Ce? 

— Oamenii par săraci, spuse el. Clădirile sunt 
cele care par bogate. 

Într-adevăr, aşa şi păreau. Maurice nu era un 
mare expert în arhitectură, dar clădirile de lemn 

erau frumos sculptate şi pictate. Şi mai observă 
ceva. Nu era nimic frumos în afişul care fusese 
prins în cuie pe cel mai apropiat perete. Pe el scria: 


SE CAUTĂ ȘOBOLANI MORȚII 
50 DE PENNY COADA! 
ADRESAȚI-VĂ LA, VÂNĂTORII 
DE ȘOBOLANI LA CASA SOBORULUI 


Puştiul privea lung afişul. 

— Lumea de pe-aici chiar vrea să scape de şo- 
bolani, spuse vesel Maurice. 

— Nimeni nu a oferit vreodată o recompensă 
de jumătate de dolar pe coadă! spuse puştiul. 

— i-am zis eu că asta o să fie cea mai măreaţă, 
spuse Maurice. Înainte să se termine săptămâna, o 
să stăm cocoţaţi pe o grămadă de bani! 

— Şi-atunci, cum de i-au făcut unui sobol o 
casă? întrebă puştiul, nesigur. Nu poate fi o casă 
pentru un sobol, nu? Mai ales cu afişul ăsta! Şi de 
ce se holbează toată lumea la tine? 

— Sunt o pisică frumoasă, spuse Maurice. 

Chiar şi aşa, era puţin cam surprinzător. Oame- 
nii îşi dădeau coate şi arătau cu degetul către el. 

— Ai zice că n-au mai văzut niciodată o pisică, 
murmură Maurice, uitându-se lung la clădirea 
mare de pe cealaltă parte a străzii. Era o clădire 

pătrată, înconjurată de oameni, şi pe ea scria CASA 
SOBORULUI. E Sobor, nu sobol, adică un fel de 
consiliu al oraşului; iar Casa Soborului este doar un 
cuvânt local pentru... primărie, spuse el. N-are 
nimic de-a face cu sobolii, deşi pare amuzant. 

— Tu chiar ştii multe cuvinte, Maurice, spuse 
puştiul plin de admiraţie. 

— Uneori sunt şi eu uimit, răspunse Maurice. 

În faţa unei uşi înalte, deschise, se afla un şir de 
oameni. Alţii, care probabil făcuseră acel lucru 
pentru care se formase coada, ieşeau câte unul sau 
câte doi pe altă uşă. Toţi aveau în braţe pâini. 

— Stăm şi noi la coadă? întrebă puştiul. 

— N-aş prea crede, răspunse Maurice prudent. 

— De ce nu ? 

— Vezi oamenii ăia de la uşă? Arată ca nişte 
paznici. Au în mâini bastoane mari. Şi fiecare le 
întinde o bucată de hârtie când trece pe lângă ei. 
Nu-mi place cum arată treaba asta, spuse 
Maurice. Asta arată a guvern. 

— N-am făcut nimic rău, spuse puştiul. În orice 
caz, nu aici. 

— Nu se ştie niciodată cu guvernele astea. Ră- 
mâi aici, puştiule. Mă duc să arunc o privire. 

Oamenii se uitară într-adevăr lung la Maurice 
când se furişă în clădire, dar se părea că într-un oraş 
asediat de şobolani o pisică atrăgea întotdeauna 

atenţia. Un bărbat chiar încercă să pună mâna pe el, 
dar îşi pierdu interesul când Maurice se întoarse 
şi-şi înfipse ghearele în mâna lui. 

Coada se răsucea într-un hol mare şi ajungea în 
faţa unei mese lungi. Acolo, fiecare persoană îşi 
arăta bucata de hârtie celor două femei aşezate în 
faţa unei tăvi mari cu pâini şi fiecare primea câte 
una. Apoi treceau la un bărbat care avea un ciubăr 
mare cu cârnaţi, din care fiecare căpăta o cantitate 
mult mai mică. 

Toată această scenă era urmărită de primar, 
care, din când în când, spunea câteva cuvinte 
celor ce împărțeau mâncarea. Maurice îl recu- 
noscu imediat, pentru că avea un lanţ de aur în 
jurul gâtului. Maurice întâlnise o mulţime de pri- 
mari de când lucra cu şobolanii. Dar acesta era 
diferit de toţi ceilalţi. Era mai mărunt, mult mai 
îngrijorat, şi avea o chelie pe care încercase să şi-o 
acopere cu trei şuviţe de păr. Şi era şi mult mai 
slab decât alţi primari pe care îi văzuse Maurice. 
Burta îi părea lipită de spinare. 

Aşadar, mâncarea e puţină, îşi spuse Maurice. 
Trebuie să o raţionalizeze. Se pare că au nevoie 
urgentă de un fluieraş. Norocul nostru că am sosit 
la timp... 

leşi din clădire, dar de data asta păşi mai repede, 
pentru că îşi dădu seama că cineva cânta din fluier. 

Aşa cum se temuse, era puştiul. Îşi pusese şapca pe 
jos, în faţa lui, şi chiar adunase deja câteva monede. 
Oamenii care stăteau la coadă se întorseseră şi se 
aplecaseră către el, pentru a-l auzi mai bine, iar 
câţiva copilaşi chiar începuseră să danseze. 

Maurice era expert doar în cântarea pisicească, 
iar asta înseamnă să stai la o palmă în faţa altor 
pisici şi să ţipi la ele până când acestea renunţă. 
Muzica omenească i se păruse întotdeauna slabă 
şi anostă. Dar oamenii băteau din picior când îl 
auzeau pe puşti cântând. Şi zâmbeau puţin. 

Maurice aşteptă până ce puştiul îşi termină 
melodia. Pe când mulţimea aplauda, se furişă în 
spatele lui, se frecă de el şi şuieră: 

— Bravo, cap sec! Trebuia să trecem neobservaţi! 
Haide, să mergem. Oh, şi ia şi banii. 

O luă înainte şi traversă piaţa, apoi se opri atât 
de brusc, încât puştiul fu cât pe-aci să-l calce. 

— Hopa, mai vine ceva guvern, spuse el. Şi 
ştim cine sunt ăştia, nu...? 

Puştiul ştia. Erau vânători de şobolani, şi erau. 
doi. Chiar şi aici purtau acele haine lungi, cenuşii, 
şi acele jobene negre şi ponosite ale meseriei lor. 
Fiecare ducea pe un umăr o prăjină, de care atâr- 
nau tot soiul de capcane. Pe celălalt umăr aveau 
agăţat un sac mare, de soiul ălora în care nu prea 
ai chef să te uiţi. Şi fiecare om avea un terier legat 

de o funie. Erau nişte câini numai piele şi os şi gâl- 
cevitori, care mârâiră la Maurice când trecură pe 
lângă el, traşi de stăpâni. 

Oamenii aşezaţi la coadă scoaseră un şir de 
urale când bărbaţii se apropiară, şi aplaudară 
când cei doi băgară mâna în saci şi scoaseră un 
pumn plin cu ceva ce lui Maurice i se păru că sea- 
mănă cu nişte bucăţi de sfoară neagră. 

— Două sute azi! strigă unul dintre vânătorii 
de şobolani. 

Unul dintre terieri se repezi la Maurice, zbătân- 
du-se înnebunit în funia cu care era legat. Pisica 
nu se clinti. Probabil că doar puştiul l-a auzit 
spunând încet: 

— La picior, puricosule! Câine rău! 

Faţa terierului se schimonosi în acea expresie 
groaznic de chinuită a unui câine care încearcă să 
se gândească la două lucruri deodată. Ştia că pisi- 
cile n-ar trebui să vorbească, iar această pisică toc- 
mai vorbise. Era o problemă înspăimântătoare. 
Terierul se aşeză cu un aer neajutorat şi scheună. 

Maurice începu să se spele. Era o insultă teribilă. 

Vânătorul de şobolani, nemulţumit de purtarea 
laşă a câinelui său, îl trase şi se îndepărtă. Şi scăpă 
câteva bucăţi de sfoară neagră. 

— Cozi de şobolan! spuse puştiul. Cu siguranţă 
au o problemă serioasă aici! 

— Una mai mare chiar decât crezi, spuse 
Maurice, care rămăsese cu ochii la grămada de 
cozi. la-le de jos când nu se uită nimeni, da? 

Puştiul aşteptă ca oamenii să-şi întoarcă privi- 
rile de la ei şi apoi se aplecă. Chiar în clipa în care 
degetele lui atinseră grămada de cozi încâlcite, o 
gheată neagră bine lustruită călcă apăsat pe ele. 

— Ei, nu cred că trebuie să le atingi, tinere domn, 
spuse o voce deasupra sa. Ştii, poţi să iei ciumă de 
la şobolani. Face să-ţi explodeze picioarele. 

Era unul dintre vânătorii de şobolani. Îi aruncă 
puştiului un rânjet larg, dar nu era unul vesel. 
Mirosea a bere. 

— Chiar aşa, tinere domn, şi pe urmă creierul 
îţi iese prin nas, spuse celălalt vânător de şobo- 
lani, apropiindu-se în spatele puştiului. N-ai în- 
drăzni să-ţi foloseşti batista, tinere domn, dacă 
te-ai căptuşi cu ciuma. 

— Confratele meu a nimerit-o la ţanc, spuse 
primul vânător de şobolani, suflându-i puştiului 
în faţă încă un damf de bere. 

— Ceea ce e mai mult decât ai putea tu face, 
tinere domn, pentru că atunci când te căptuşeşti 
cu ciuma, toate degetele ți se... 

— Picioarele tale n-au explodat, spuse puştiul. 

Maurice gemu. Nu era niciodată o idee prea 
bună să nu fii cuviincios cu un damf de bere. Dar 

vânătorii de şobolani se aflau într-un stadiu în 
care, în pofida circumstanțelor, erau convinşi că 
sunt nostimi. 

— Ah, bine zis, tinere domn, dar asta e pentru 
că lecţia numărul unu la şcoala Breslei Vânătorilor 
de şobolani este să nu le permiţi picioarelor tale să 
explodeze, spuse Vânătorul de şobolani Nr. 1. 

— Ceea ce e un lucru înţelept, pentru că lecţia 
numărul doi se ţine la etaj, spuse Vânătorul de 
șobolani Nr. 2. Oh, eu sunt la lecţia unu, nu-i aşa, 
tinere domn? 

Celălalt vânător de şobolani apucă legătura de 
sfori negre, şi zâmbetul îi dispăru de pe faţă pe 
când îl privea lung pe puşti. 

— Nu te-am mai văzut pe-aci, puştiule, spuse el. 
Şi sfatul meu e să nu-ţi bagi nasul pe nicăieri şi să 
nu spui nimic nimănui. Nicio vorbă. Ai priceput? 

Puştiul deschise gura, apoi o închise repede. Vâ- 
nătorul de şobolani îi aruncă din nou rânjetul lui 
oribil. 

— Ah, pricepi iute, tinere domn, spuse el. Poate 
ne mai întâlnim, eh? 

— Pun pariu că ţi-ar plăcea să fii şi tu un vâ- 
nător de şobolani când te faci mare, nu, tinere 
domn? spuse Vânătorul de şobolani Nr. 2, mân- 
gâindu-l pe puşti pe cap cam prea apăsat. 

Puştiul dădu din cap în semn de aprobare. 
Părea cel mai indicat lucru de făcut. Vânătorul de 
şobolani Nr. 1 se aplecă până când nasul lui roşu 

şi cu ciupituri de vărsat ajunse la două degete de 
faţa puştiului. 

— Asta dacă o să te faci mare, tinere domn, 
spuse el. 

Vânătorii de şobolani se îndepărtară, târându-şi 
câinii după ei. Unul dintre terieri se tot întorcea să 
se uite la Maurice. 

— Foarte ciudaţi vânători de şobolani au pe-aici, 
spuse pisica. 

— N-am mai văzut până acum vânători de şo- 
bolani ca ei, spuse puştiul. Păreau nişte ticăloşi. 
Ca şi cum le plăcea ce făceau. 

— Eu n-am mai văzut vânători de şobolani atât 
de ocupați, dar cu ghetele aşa de curate, spuse 
Maurice. 

— Da, chiar le plăcea, nu-i aşa..., spuse puştiul. 

— Dar nici măcar asta nu e atât de ciudat pe cât 
sunt şobolanii de pe-aici, spuse Maurice, pe ace- 
laşi ton liniştit, ca şi cum nu făcea decât să numere 
bani. 

— Ce-i ciudat la şobolani? întrebă puştiul. 

— Unii dintre ei au nişte cozi grozav de bizare, 
spuse Maurice. 

Puştiul îşi roti privirea prin piaţă. Coada pen- 
tru pâine era încă destul de lungă, şi asta îl 
neliniştea. Dar şi aburul îl făcea să se simtă ciudat. 
Nori mici de abur se ridicau din grătare şi capace 
de canale peste tot, ca şi cum întregul oraş fusese 

construit pe un ceainic. În plus, avea sentimentul 
clar că cineva îl privea. 

— Cred că ar trebui să-i căutăm pe şobolani şi 
să plecăm mai departe, spuse el. 

— Nu, răspunse Maurice, aici miroase a oraş cu 
posibilități. Ceva se petrece, şi când se petrece ceva, 
înseamnă că cineva se îmbogăţeşte, şi când cineva 
se îmbogăţeşte, nu văd de ce n-aş fi — n-am fi noi. 

— Da, dar noi nu vrem ca oamenii ăia să-l 
omoare pe Fasole Periculoasă şi pe toţi ceilalţi! 

— N-or să-i prindă, spuse Maurice. Tipii ăia cu 
siguranţă n-ar lua premiu-ntâi la gândire. Chiar şi 
Şuncădeporc ar putea alerga în cerc în jurul lor, aş 
crede. lar Fasole Periculoasă are atâta creier încât 
îi iese şi prin urechi. 

— Sper că nu! 

— Nu, nu, zise Maurice, care de obicei le spu- 
nea oamenilor ceea ce voiau să audă, ceea ce vreau 
să spun e că şobolanii noştri pot fi mai isteţi decât 
cei mai mulţi dintre oameni, OK? Ţi-aduci aminte 
ce s-a întâmplat în Neghioburg când Sardele a 
intrat în ceainic şi, când bătrâna a ridicat capacul, 
i-a aruncat o căpşună în nas? Hei, chiar şi şobolanii 
obişnuiţi pot fi mai isteţi decât oamenii. Oamenii 
cred că dacă sunt mai mari sunt şi mai buni... Stai 
puţin, acu' o să tac, cineva e cu ochii pe noi... 

Un bărbat cu un coş în mână ieşise din primărie 
şi se uita lung la Maurice cu o privire plină de 
interes. Apoi ridică ochii spre puşti şi spuse: 

— Bun vânător de şobolani, aşa-i? Pun pariu că 
e, un cotoi aşa de mare ca el. E al tău, băiete? 

— Spune da, şopti Maurice. 

— Oarecum, da, spuse puştiul şi-l luă pe 
Maurice în braţe. 

— Îţi dau cinci dolari pe el, spuse omul. 

— Cere zece, şopti Maurice. 

— Nu-i de vânzare, spuse puştiul. 

— Prostule! toarse Maurice. 

— Atunci, şapte dolari, spuse omul. Ascultă, 
uite ce-o să fac... patru pâini întregi, ce zici? 

— Asta-i o prostie. O pâine n-ar trebui să coste 
mai mult de douăzeci de penny, spuse puştiul. 

Omul îi aruncă o privire ciudată. 

— Eşti nou pe-aici, nu? Ai o groază de bani, aşa-i? 

— Destui, spuse puştiul. 

— Crezi tu? Oricum n-or să-ţi folosească la ni- 
mic. Ascultă, patru pâini şi o chiflă, mi se pare o în- 
voială cinstită. Cu zece pâini pot să fac rost de-un 
terier, şi ăştia sunt înnebuniţi după şobolani... nu? 
Ei bine, când o să-ţi fie foame o să-l dai pe juma’ 
de felie de pâine şi o râcâială! şi-o să zici că ai făcut 
o afacere grozavă, crede-mă. 


! Întinzi untul prin râcâire. Apoi îndepărtezi untul tot prin râcâire. Apoi 
mănânci pâinea. 

Şi se îndepărtă cu paşi mari. Maurice se smulse 
din braţele puştiului şi ateriză uşor pe pietrele cu 
care era pavată strada. | 

— Zău aşa, dacă eram bun la ventrilochism 
ne-am fi umplut de bani, mormăi el. 

— Ventrilochism? întrebă puştiul, urmărind 
spatele omului care se îndepărta. 

— Asta e când tu deschizi şi închizi gura şi eu 
vorbesc, spuse Maurice. De ce nu m-ai vândut? Aş 
fi venit înapoi în zece minute! Am auzit de-un tip 
care a scos o avere vânzând porumbei călători, şi 
nu avea decât unul! 

— Nu crezi că e ceva în neregulă cu un oraş 
unde oamenii plătesc mai mult de-un dolar pen- 
tru o pâine? spuse puştiul. Şi dau jumătate de 
dolar doar pentru o coadă de şobolan? 

— Totu-i să mai aibă destui bani ca să plătească 
fluieraşul, spuse Maurice. Ce noroc pe noi că aici 
există deja o invazie de şobolani, nu? Repede, 
mângâie-mă pe cap, se uită la noi o fată. 

Puştiul ridică ochii. Într-adevăr, o fată îi privea 
de pe cealaltă parte a străzii. Oamenii treceau în 
sus şi-n jos, iar unii între puşti şi fată, dar ea stătea 
nemişcată şi se holba la el. Şi la Maurice. Avea 
aceeaşi privire care te ţintuieşte de perete pe care 
o asocia cu Piersicuţa. Părea genul de persoană 
care punea întrebări. lar părul ei era prea roşu şi 

nasul prea lung. Şi purta o rochie lungă şi neagră 
împodobită cu dantelă neagră. Aşa ceva nu aduce 
niciodată nimic bun. 

Fata traversă strada şi se opri în faţa puştiului. 

— Eşti nou pe-aici, nu? Ai venit să cauţi de 
lucru, da? Probabil că ai fost dat afară din ultima 
slujbă, aşa-i? Probabil fiindcă ai adormit şi totul s-a 
dat peste cap. Asta s-a-ntâmplat probabil. Sau ai 
fugit pentru că stăpânul te bătea cu un băț gros, 
deşi — adăugă ea când un gând îi trecu prin cap 
— probabil că ai meritat-o pentru că eşti leneş. Şi 
apoi ai furat probabil pisica, ştiind cât de mult ar 
plăti oamenii de-aici pentru o pisică. Şi trebuie să-ţi 
fi pierdut minţile de foame pentru că vorbeai cu 
pisica şi toată lumea ştie că pisicile nu pot vorbi. 

— Nu pot rosti nici un singur cuvânt, spuse 
Maurice. 

— Şi probabil că eşti un băiat misterios care... 
Fata se opri şi îi aruncă lui Maurice o privire 
nedumerită. El îşi arcui spinarea şi spuse „prrpt”, 
care este vorba pisicească pentru „biscuiţi“. Pisica 
aia a zis adineauri ceva? întrebă ea. | 

— Credeam că toată lumea ştie că pisicile nu 
pot vorbi, spuse puştiul. 

— Oh, dar poate ai fost ucenic la un vrăjitor, 
spuse fata. Da, asta sună bine. Deocamdată mer- 
ge. Ai fost ucenic la un vrăjitor, ai adormit şi ai 
lăsat cazanul cu lichidul verde care bolborosea în 

el să dea pe afară şi el te-a ameninţat că te trans- 
formă într-un... într-un... 

— Gerbil, o ajută Maurice. 

— „un gerbil, şi tu i-ai furat pisica vrăjită pen- 
tru că o urai atât de mult şi... Ce e un gerbil? A 
spus pisica aia „gerbil”? 

— Nu te uita la mine! spuse puştiul. Eu doar 
stau aici! 

— În regulă, şi pe urmă ai adus pisica aici pen- 
tru că ştii că e o mare foamete şi de aceea voiai să 
o vinzi şi omul ăla ţi-ar fi dat zece dolari, ştii, dacă 
ai fi ţinut la preţ. 

— Zece dolari e prea mult chiar şi pentru o 
pisică bună la prins şobolani. 

— La prins şobolani? Pe el nu-l interesau şo- 
bolanii! spuse fata cu păr roşu. Toată lumea e flă- 
mândă pe-aici! Pisica asta reprezintă cel puţin 
două mese bune! 

— Cum? Pe-aici mâncaţi pisici? spuse Maurice 
şi coada i se zbârli şi se înfoie. 

Fata se aplecă spre Maurice cu un rânjet teribil, 
exact ca rânjetul Piersicuţei atunci când câştiga o 
dispută cu el, şi îl apăsă cu un deget pe nas. 

— Te-am prins! spuse ea. Te-am păcălit c-o 
şmecherie atât de simplă! Cred că ar fi mai bine ca 
voi doi să veniţi cu mine, nu? Altfel o să ţip. Şi 
oamenii mă ascultă atunci când tip! 


Capitolul 3 


„Să nu intri niciodată înc 

Pădurea Întunecată, prietene”, 
spuse Guz Rupert. 

_ „Sunt lucruri rele în ea.” SG% 


Din Aventura Domnului Urechilă 


Sa labele lui Maurice, în adâncul pământului, 
şobolanii se strecurau pe sub oraşul Bad Incontra. 
Toate oraşele vechi sunt la fel. Oamenii clādesc în 
sus, dar şi în jos. Pivniţele se înghesuie în alte 
pivnițe, iar unele dintre ele sunt uitate — dar nu şi 
de creaturile care vor să rămână nevăzute. 

În întunericul gros, cald şi umed, se auzi o voce: 

— Bun, la cine sunt chibriturile? 

— La mine, Fasole Periculoasă, spuse Patruporţii. 

— Bravo, tinere şobolan. Şi la cine e lumânarea? 

— La mine, domnule’. Eu sunt Bucăţică. 

— Bun. Pune-o jos şi Piersicuţa o s-o aprindă. 

În întuneric se auziră o mulţime de foşnete. Nu 
toţi şobolanii se obişnuiseră cu ideea de a face 
focul, şi unii se dădeau deoparte. 

Se auzi un hârşâit, apoi chibritul se aprinse. Ți- 
nându-l cu cele două labe din faţă, Piersicuţa aprin- 
se mucul de lumânare. Flacăra se făcu mare pentru 
o clipă, apoi se micşoră şi continuă să ardă liniştită. 

— Chiar poţi s-o vezi? întrebă Şuncădeporc. 

— Da, domnule, răspunse Fasole Periculoasă. 
Nu sunt complet orb. Îmi dau seama când e lu- 
mină şi când e întuneric. 

— Ştii, spuse Şuncădeporc privind suspicios 
flacăra, chiar şi aşa, nu-mi place deloc. Bezna era 
foarte bună pentru părinţii noştri. N-o să iasă 
nimic ca lumea din chestia asta. Şi pe urmă, să 
aprinzi o lumânare înseamnă să iroseşti o mân- 
care foarte gustoasă. 

— Trebuie să fim în stare să controlăm focul, 
domnule, spuse liniştit Fasole Periculoasă. Prin 
această flacără facem o afirmaţie în faţa 
? Este greu de tradus „domnule“ în limba şobolăneză. Cuvântul şobolănez 
pentru „domn” nu e de fapt un cuvânt; e un fel de ghemuire scurtă, indicând 


că în acel moment șobolanul ghemuit este gata să accepte că celălalt şobolan 
este şeful, dar că acesta trebuie să aibă grijă să nu şi-o ia în cap. 

întunericului. Spunem: noi suntem diferiţi. Spu- 
nem: nu suntem pur şi simplu şobolani. Spunem: 
noi suntem Clanul. 

— Hâm, făcu Şuncădeporc, şi acesta era răs- 
punsul lui obişnuit atunci când nu înţelegea ce i se 
spusese. 

lar în ultimul timp scosese o mulţime de 
„hâm”-uri. 

— Am auzit că tinerii şobolani spun că întune- 
ricul îi sperie, spuse Piersicuţa. 

— De ce? întrebă Şuncădeporc. Doar nu le e 
frică de beznă, nu? Bezna e a şobolanilor! Statul în 
beznă e ceva tipic şobolănesc! 

— Ciudat, spuse Piersicuţa, nici n-am ştiut că 
există umbre până ce n-am avut lumina. 

Unul dintre şobolanii mai tineri ridică sfios o 
labă. 

— AĂăă... şi chiar şi când se stinge lumina, ştim 
că în jurul nostru există umbre, spuse el. 

Fasole Periculoasă se întoarse către tânărul 
şobolan. 

— Tu eşti...? 

— Deliciu, spuse tânărul şobolan. 

— Ei bine, Deliciu, spuse Fasole Periculoasă cu 
o voce prietenoasă, cred că teama de umbre face 
parte din devenirea noastră mai inteligenţi. 
Mintea ta realizează că exişti fu, şi că mai există şi 

restul din afara ta. Aşa că acum nu te temi doar de 
lucrurile pe care le poţi vedea şi auzi şi mirosi, ci 
şi de lucrurile pe care... ca să zic aşa... le vezi în 
mintea ta. Dacă învăţăm să înfruntăm umbrele 
din afara noastră, asta ne ajută să luptăm cu 
umbrele din noi. Şi astfel putem controla întregul 
întuneric. E un mare pas înainte. Bravo. 

Deliciu păru oarecum mândru, dar destul de 
neliniştit. 

— Eu nu văd ce rost are chestia asta, spuse 
Şuncădeporc. Înainte o duceam foarte bine pe gră- 
mada de gunoi. Nu-mi era niciodată frică de nimic. 

— Eram o pradă uşoară pentru fiecare pisică 
vagaboandă şi câine flămând, domnule, spuse 
Fasole Periculoasă. 

— Ah, dacă o să începem acum să vorbim de 
pisici..., mârâi Şuncădeporc. 

— Eu cred că putem avea încredere în Maurice, 
domnule, spuse Fasole Periculoasă. Poate că nu 
atunci când e vorba de bani, recunosc. Dar, ştii, nu 
mănâncă niciodată persoanele care vorbesc. De 
fiecare dată, verifică. 

— Poţi să fii sigur că o pisică rămâne o pisică, 
spuse Şuncădeporc. Fie că vorbeşte sau nu! 

— Da, domnule. Dar noi suntem altfel, şi aşa e 
şi el. Cred că în adâncul sufletului său e o pisică 
de treabă. 

— Hm. Asta rămâne de văzut, spuse Piersicuţa. 
Dar acum că suntem aici, hai să ne organizăm. 

Şuncădeporc mârâi. 

— Cine eşti tu să zici „hai să ne organizăm”? 
spuse el tăios. Tu eşti şeful, femelă tânără care 
refuză să rllk cu mine? Nu! Eu sunt şeful. E sarci- 
na mea să zic „hai să ne organizăm”! 

— Da, domnule, spuse Piersicuţa, ghemuin- 
du-se. Cum ai vrea să ne organizăm, domnule? 

Şuncădeporc se holbă la ea. Se uită la şobolanii 
care aşteptau, cu boccelele lor alături, apoi îşi roti 
privirea prin vechea pivniţă, apoi se uită din nou 
la Piersicuţă, care continua să stea ghemuită. 

— Păi... pur şi simplu organizaţi-vă, mormăi el. 
Nu mă plictisiţi cu detalii. Eu sunt şeful. 

ŞI se retrase cu paşi mari în întuneric. 

După ce plecă, Piersicuţa şi Fasole Periculoasă 
îşi rotiră privirea prin pivniţă, pe pereţii căreia 
dansau umbre tremurătoare aruncate de flăcăruia 
lumânării. Pe un perete cojit se scurgea un firişor 
de apă. Ici şi colo se desprinseseră pietre, lăsând 
găuri îmbietoare. Podeaua era acoperită de pă- 
mânt şi nu se vedeau pe ea urme de paşi omeneşti. 

— Un loc perfect pentru tabăra de bază, spuse 
Fasole Periculoasă. Are un miros de loc secret şi 
sigur. Ideal pentru şobolani. 

— Corect, se auzi o voce. Şi ştii ce mă îngrijo- 
rează pe mine în chestia asta? 

Şobolanul numit Negrumat făcu un pas înainte 
în lumină şi-şi săltă în sus una dintre centurile cu 
scule de la brâu. Cei mai mulţi dintre şobolanii 
care priveau deveniră atenţi la el. Oamenii îl as- 
cultau pe Şuncădeporc pentru că era conducă- 
torul lor, dar îl ascultau pe Negrumat pentru că de 
cele mai multe ori îţi spunea nişte lucruri de care 
aveai cu adevărat nevoie dacă voiai să supravie- 
ţuieşti. Era mare, suplu şi vânjos, şi-şi petrecea 
mare parte din timp demontând capcanele pentru 
a vedea cum funcţionează. 

— Ce te îngrijorează, Negrumat? întrebă Fasole 
Periculoasă 

— Nu există şobolani aici. În afară de noi. Da, 
sunt galerii de şobolani. Dar n-am văzut niciun 
şobolan. Absolut niciunul. Un oraş ca ăsta ar tre- 
bui să fie plin de ei. 

— Oh, poate că s-au speriat de noi, spuse Pier- 
sicuţa. 

Negrumat se bătu uşor cu laba pe nasul plin de 
cicatrice. | 

— Poate, spuse el. Dar nu miroase a bine. Gân- 
direa e o invenţie grozavă, dar noi avem nas şi 
merită să ascultăm ce ne spune nasul. Aveţi mare 
grijă. Se întoarse către şobolanii care ascultau şi-şi 

ridică vocea. OK, băieţi! Ştiţi manevrele! strigă el. 
În faţa mea, în plutoane, acum! 

Şobolanilor nu le-a luat mult timp să formeze 
trei grupuri. Făcuseră multă instrucţie. 

— Bravo, spuse Negrumat, când şi ultimii şo- 
bolani se aşezară în poziţie. Bun! Asta e un terito- 
riu înşelător, trupe, aşa că trebuie să fim cu băgare 
de seamă... 

Negrumat era deosebit faţă de ceilalţi pentru că 
purta ceva pe el. 

Când şobolanii descoperiseră cărţile — şi chiar 
şi noţiunea de carte era complicată încă pentru cei 
mai mulţi dintre cei bătrâni — găsiseră, în librăria 
în care pătrundeau în fiecare noapte, Cartea. 

Cartea asta era uluitoare. 

Chiar şi înainte ca Piersicuţa şi Gogoaşă Gogo- 
nată să înveţe să citească toate acele cuvinte ome- 
neşti, fuseseră uimiţi de desene. 

În ele văzuseră animale care purtau haine. Era 
acolo un iepure care umbla pe picioarele din spate 
şi era îmbrăcat într-un costum albastru. Mai era 
un şobolan cu pălărie, cu sabie şi cu jiletcă roşie, 
împodobită cu un ceas cu lanţ. Chiar şi şarpele 
avea guler şi o cravată. Şi toate animalele alea vor- 
beau şi niciunul nu le mânca pe celelalte şi toate 
— iar ăsta era lucrul cel mai de necrezut — vor- 
beau cu oamenii, care îi tratau ca pe nişte... ei, ca 

pe nişte oameni mai mici. Nu existau capcane, nu 
exista otravă. E adevărat (după cum spunea 
Piersicuţa, care se chinuia să citească toată cartea 
şi uneori Je citea cu voce tare fragmente din ea), 
Şarpele Olly era puţin cam şmecher, dar de fapt 
nimic rău nu se petrecea acolo. Chiar şi când ie- 
purele s-a rătăcit în Pădurea Întunecată, tot ce s-a 
întâmplat a fost că s-a speriat puţin. 

Da, Aventura Domnului Urechilă a stârnit multe 
discuţii printre Cei Schimbaţi. La ce servea? Era 
oare, aşa cum credea Fasole Periculoasă, o antici- 
pare a unui viitor mai luminos? Fusese făcută de 
oameni? E adevărat că librăria era pentru oameni, 
dar era imposibil ca oamenii să facă o carte despre 
şobolanul Guz Rupert, care purta pălărie, şi în 
acelaşi timp să pună sub podele otravă pentru şo- 
bolani. Sau puteau s-o facă? Cât de nebun putea fi 
cineva ca să creadă asta? 

Unii dintre şobolanii mai tineri sugeraseră că 
poate hainele erau mai importante decât credeau 
ei. Încercaseră să poarte jiletci, dar fusese foarte 
greu să prindă modelul, nu reuşeau să se încheie 
la nasturi, şi adevărul e că hainele alea se agăţau 
în toate aşchiile şi era greu de fugit în ele. lar 
pălăriile cădeau tot timpul. 

Negrumat credea pur şi simplu că oamenii sunt 
nebuni, pe cât sunt de răi. Dar desenele din carte 

îi dăduseră o idee. Ceea ce purta el nu era atât o 
jiletcă, ci mai degrabă o reţea de centuri late, în 
care şi din care se putea strecura foarte uşor. Pe 
ele cususe o mulţime de buzunare — şi asta chiar 
fusese o idee bună, ca şi cum şi-ar fi făcut rost de 
câteva labe în plus — în care să bage toate lucru- 
rile de care avea nevoie, ca vergele de metal şi 
bucățele de sârmă. Unii din pluton preluaseră şi ei 
ideea. Nu ştii niciodată de ce o să mai ai nevoie în 
Plutonul de Dezactivare a Capcanelor. Era o viaţă 
grea, de încercări cu adevărat şobolăneşti. 

Vergelele şi bucăţile de sârmă zăngăniră pe 
când Negrumat păşea în sus şi-n jos prin faţa plu- 
toanelor sale. Se opri în faţa unui grup numeros 
de tineri şobolani. 

— În regulă, Plutonul Numărul Trei, sunteţi în 
misiune la stropipire, spuse el. Mergeţi şi beţi 
zdravăn. 

— Ooof, întotdeauna trebuie să stropipim noi, se 
plânse un şobolan. 

Negrumat se repezi la el şi rămase cu nasul la 
un deget de nasul lui, până când şobolanul se 
trase înapoi. 

— Asta pen'că sunteţi profesionişti, flăcău! 
Mumă-ta te-a crescut să fii stropipinos, aşa că 
trap, şi răspunde chemării naturii! Nimic nu-i 
scoate mai mult din minţi pe oameni ca atunci 

când văd că pe-acolo au trecut şobolanii, dacă pri- 
cepi ce vreau să zic! Şi dacă prindeţi momentul, 
mai şi roadeţi câte ceva. Şi alergaţi pe sub scân- 
durile din duşumele şi chiţcăiţi! Şi nu uitaţi, 
nimeni nu o porneşte până când nu aude sem- 
nalul de liberă trecere de la Plutonul de Dezacti- 
vare a Capcanelor. Şi acum, către apă, în pas for- 
tat! Hop! Hop! Hop! Un doi, un doi, un doi! 

Plutonul se îndepărtă în viteză. Negrumat se 
intoarse către Plutonul Numărul Doi. 

Acesta era format din câţiva dintre cei mai 
bătrâni şobolani, plini de cicatrice şi muşcături şi 
cu blana pe alocuri sfâşiată, unii dintre ei cu cioturi 
de cozi sau chiar fără coadă, sau rămaşi fără o labă 
sau o ureche ori un ochi. De fapt, chiar dacă erau 
cu toţii vreo douăzeci, dacă adunai parte cu parte 
abia puteai face şaptesprezece şobolani compleţi. 

Dar pentru că erau bătrâni erau vicleni, pentru 
că un şobolan care nu e viclean şi ingenios şi 
bănuitor nu ajunge un şobolan bătrân. Fuseseră cu 
toţii adulţi atunci când apăruse inteligenţa. Erau 
mai obişnuiţi cu vechiul fel de a fi. Şuncădeporc 
spunea întotdeauna că aşa îi place să fie. Mai 
aveau încă în ei trăsăturile şobolăneşti elementare, 
acel soi de viclenie primitivă care te scoate din cap- 
canele în care te-a băgat o inteligenţă surescitată. 

Ei gândeau cu nasul. Şi nu era nevoie să le spui 
unde trebuia stropipit. 

— Ei bine, băieţi, ştiţi manevra, spuse Negru- 
mat. Vreau să văd o mulţime de obrăznicii. Cum 
furaţi mâncarea din vasul pisicii, plăcintele de sub 
nasul bucătăreselor... 

— „dinţii falşi din gura bătrânilor..., adăugă 
un şobolan micuţ, care părea să danseze pe loc. 

Picioarele lui se mişcau tot timpul, bătând step 
pe podeaua pivniţei. Purta şi pălărie, un obiect po- 
nosit, confecţionat de el din paie. Era singurul şo- 
bolan cu adevărat capabil să folosească o pălărie, 
căci îşi scotea urechile prin ea. „Pentru o viaţă de 
bonton, pălărie şi baston”, spunea el. 

— Aia a fost o întâmplare norocoasă, Sardele. 
Pun rămăşag că nu poţi s-o mai faci o dată, spuse 
Negrumat, rânjind. Nu le mai povesti puştilor 
cum ai înotat tu în baia cuiva. Da, ştiu că ai făcut-o, 
dar nu vreau să-i văd că nu se pot căţăra afară 
dintr-o cadă alunecoasă. Oricum... dacă în zece 
minute nu aud femeile țipând şi ieşind în fugă din 
bucătării, o să ştiu că nu sunteţi şobolanii pe care 
îi credeam eu. Ei bine? Ce mai aşteptaţi? Executa- 
rea! Şi... Sardele? 

— Da, boss! 


— Mai încet cu stepul de data asta, da? 

— Ce să fac, boss, dacă picioarele astea dan- 
sează singure! 

— Şi chiar trebuie să porţi tot timpul pălăria aia 
ridicolă? continuă Negrumat, zâmbind din nou. 

— Da, boss! 

Sardele era unul dintre şobolanii mai bătrâni, 
dar de cele mai multe ori nu-şi arăta vârsta. Dansa 
şi făcea glume şi nu se lua niciodată la bătaie. 
Trăise într-un teatru şi odată mâncase o cutie 
întreagă de fard. Se părea că îi intrase în sânge. 

— Şi nu o lua înaintea plutonului de dezacti- 
vare a capcanelor! spuse Negrumat. 

Sardele îi aruncă un zâmbet larg. 

— Of, boss, nu pot să mă distrez şi eu puțin? 

Şi o porni dansând după ceilalţi, înspre găurile 
din pereţi. 

Negrumat trecu mai departe către Plutonul 
Numărul Unu. Era cel mai mic. Trebuia să fii un 
soi special de şobolan pentru a rezista mult timp 
în Plutonul de Dezactivare a Capcanelor. Trebuia 
să fii atent şi răbdător şi meticulos. Trebuia să ai o 
memorie bună. Trebuia să fii precaut. Puteai să 
intri în pluton dacă erai iute şi neglijent şi pripit. 
Doar că nu rezistai prea mult acolo. 

Negrumat îi măsură de sus până jos şi zâmbi. 
Era mândru de şobolanii ăştia, 

— În regulă, băieţi, ştiţi deja ce aveţi de făcut, 
spuse el. N-aveţi nevoie să vă ţin un discurs. 
Încercaţi doar să nu uitaţi că ăsta e un oraş nou, 
aşa că nu ştim ce o să găsim aici. Cu siguranţă 
există o mulţime de tipuri noi de capcane, dar noi 
învăţăm repede, nu? Şi de otravă. Ar putea să 
folosească şi chestii pe care nu le-am văzut nicio- 
dată, aşa că aveţi grijă. Nu vă repeziţi, nu alergaţi. 
Nu vrem să fim ca primul şoarece, nu? 

— Nu, Negrumat, răspunseră în cor şobolanii 
supuşi. 

— Cum am spus că nu vrem să fim? întrebă 
Negrumat. 

— Nu vrem să fim ca primul şoarece! strigară 
şobolanii. 

— Corect! Şi cum vrem să fim? 

— Ca al doilea şoarece, Negrumat! spuseră 
şobolanii, cărora li se bătuse de multe ori capul cu 
lecţia asta. l 

— Corect! Şi de ce vrem să fim ca al doilea 
şoarece? 

— Pentru că al doilea şoarece ia brânza, 
Negrumat! 

— Bun! spuse Negrumat. Însaramură va lua 
grupa doi... Expirăla? Eşti promovat, ia grupa trei 
şi sper să fii la fel de bun ca bătrâna Naturală- 
defermă până când a uitat cum să dezactiveze 

dispozitivul de închidere la Mecanismul cu Resort 
de Prindere a Şobolanilor Snippet-Bucăţică şi Polson 
Numărul 5. Încrederea prea mare în sine este duş- 
manul nostru! Aşa că dacă vedeţi ceva suspect, 
vreo tăviţă pe care nu o recunoaşteţi, ceva cu sâr- 
me şi arcuri şi alte chestii, o însemnați şi trimiteţi 
la mine un mesager — da? 

Un şobolan tânăr ridică o lăbuţă. 

— Da? Cum te cheamă..., domnişoară? 

— Aăă... Nutritiva, domnule. Aăă..., pot să în- 
treb ceva, domnule? 

— Eşti nouă în acest pluton, Nutritiva? spuse 
Negrumat. 

— Da, domnule! Transferată de la Stropipitorii 
Uşori, domnule! 

— Aha, s-au gândit că ai fi bună la dezactivarea 
capcanelor, da? 

Nutritiva păru stânjenită, dar acum nu mai pu- 
tea să dea înapoi. 

— Aăă... nu chiar, domnule. Au zis că nu pu- 
team să mă descurc mai prost decât cu stropi- 
pirea, domnule. 

Se auzi un râs general. 

— Cum poate un şobolan să nu se descurce cu 
asta? spuse Negrumat. 

—E atât de... de... de stânjenitor, domnule, 
spuse Nutritiva. 

Negrumat oftă în sinea lui. Toată gândirea asta 
nouă dădea naştere la nişte lucruri ciudate. El per- 
sonal era de acord cu ideea Locului Potrivit, dar 
unele dintre ideile cu care veneau puştii erau... 
ciudate. 

— În regulă, spuse el. Care era întrebarea, 
Nutritiva? 

— Ăăă.. aţi spus că al doilea şoarece capătă 
brânza, domnule? 

— Corect! Asta-i deviza plutonului, Nutritiva. 
Gândeşte-te mereu la ea! E prietena ta! 

— Da, domnule. Aşa o să fac, domnule. Dar... 
primul şoarece nu capătă nimic? 

Negrumat se uită lung la ea. Fu uşor impre- 
sionat de faptul că îl privi şi ea lung, în loc să se 
facă mică. 

— Văd că o să fii o completare valoroasă pen- 
tru pluton, Nutritiva, spuse el, apoi ridică vocea. 
Pluton! Ce capătă primul şoarece? 

Corul puternic de voci făcu să cadă din tavan o 
pânză de praf. 

— Capcana! 

— Şi nu uitaţi asta! spuse Negrumat. Porneşte 
cu ei, Ofertăspecială. Vin şi eu într-un minut. 

Un şobolan mai tânăr făcu un pas înainte, apoi 
se răsuci cu faţa la pluton. 

— Şobolani, să mergem! Stâng, drept, stâng, 
drept...! 

Plutonul de dezactivare a capcanelor se înde- 
părtă în marş. Negrumat se apropie de Fasole 
Periculoasă. 

— Am pornit-o deci, spuse el. Dacă până mâine 
n-o să-i facem pe oameni să caute un fluieraş de 
şobolani priceput, înseamnă că nu ne cunoaştem 
meseria. 

— Trebuie să rămânem mai mult de-atât, spuse 
Piersicuţa. Unele dintre doamne or să nască. 

— Am spus că nu ştim încă dacă suntem în si- 
guranţă aici, spuse Negrumat. 

— Vrei tu să fii cel care îi spune asta lui Econo- 
miisubstanţiale? spuse cu o voce dulce Piersicuţa. 

Economiisubstanţiale era bătrâna şefă a femele- 
lor, despre care toată lumea ştia că are o muş- 
cătură de târnăcop şi nişte muşchi tari ca piatra. În 
plus, îşi pierdea repede cumpătul cu masculii. 
Chiar şi Şuncădeporc o evita atunci când era prost 
dispusă. 

— Natura trebuie să-şi urmeze cursul, desigur, 
spuse repede Negrumat. Dar nu am mers încă în 
recunoaştere. Trebuie să fie şi alţi şobolani pe aici. 

— Oh, toţi keekee se feresc de noi, spuse Piersicuţa. 

Asta era adevărat, şi Negrumat trebuia să o 
recunoască. Şobolanii obişnuiţi chiar se fereau de 

Cei Schimbaţi. Ah, sigur, existau câteodată ceva 
conflicte, dar Cei Schimbaţi erau mari şi sănătoşi 
şi puteau să-şi gândească lupta. Fasole Periculoasă 
nu era prea încântat de asta, dar, aşa cum spunea 
Şuncădeporc, era o problemă de supravieţuire, şi 
dacă te gândeai mai bine, era o lume în care şobo- 
lanul mare îl înghite pe şobolanul mic... 

— Acum plec după plutonul meu, spuse Negru- 
mat, încă speriat la gândul confruntării cu Econo- 
miisubstanţiale. Se trase mai aproape. Ce se-ntâm- 
plă cu Şuncădeporc? 

— El... se gândeşte la tot felul de lucruri, spuse 
Piersicuţa. 

— Se gândeşte, spuse Negrumat absent. Oh. În 
regulă. Ei bine, trebuie să mă ocup de capcane. Ne 
vedem mai târziu! 

— De fapt, ce se întâmplă cu Şuncădeporc? 
spuse Fasole Periculoasă când rămase din nou 
singur cu Piersicuţa. 

— Îmbătrâneşte, răspunse Piersicuţa. Are ne- 
voie de multă odihnă. Şi cred că e destul de îngri- 
jorat că Negrumat sau unul dintre ceilalţi o să-l 
înfrunte curând. 

— Şi crezi c-o vor face? 

— Pe Negrumat îl interesează mai mult să de- 
monteze capcane şi să testeze otrăvuri noi. Există 


wm 64 


%  Ulurtonul MauRice și RoZĂtoaRele lui educate W 


acum lucruri mai interesante de făcut decât să se 
muşte unul pe altul. 

— Sau să rlik, din câte se spune, adăugă Fasole 
Periculoasă. 

Piersicuţa lăsă privirea în jos, cu o sfioşenie 
afectată. Dacă şobolanii ar putea să roşească, ei 
bine, ea ar fi roşit. Era uimitor cum nişte ochi roza- 
lii care cu greu te puteau vedea reușeau în acelaşi 
timp să privească prin tine. 

— Doamnele sunt mult mai pretenţioase, spuse 
ea. Vor să găsească taţi care pot gândi. 

— E bine, spuse Fasole Periculoasă. Trebuie să 
avem grijă. Nu avem nevoie să ne înmulţim pre- 
cum şobolanii. Puterea noastră nu stă în număr. 
Noi suntem Cei Schimbaţi. 

Piersicuţa îl privi îngrijorată. Când Fasole Peri- 
culoasă gândea, părea să privească într-o lume pe 
care doar el o putea vedea. 

— Acum ce mai e? întrebă ea. 

— Mă gândeam că nu ar trebui să omorâm alți 
şobolani. Nici un şobolan n-ar trebui să omoare 
un alt şobolan. 

— Nici măcar pe keekee? întrebă ea. 

— Şi ei sunt şobolani. 

Piersicuţa ridică din umeri. 

— Păi, am încercat să discutăm cu ei şi n-a mers. 
Oricum, ei stau deoparte acum. 


65 ~ 


W  Uluitonul Maunice și RoZătoanele lui educate W 


Fasole Periculoasă continua să privească acea 
lume nevăzută a lui. 

— Chiar şi aşa, spuse el liniştit, aş vrea să no- 
tezi asta. 

Piersicuţa oftă, dar se duse totuşi la una dintre 
boccelele pe care le căraseră şobolanii şi-şi trase 
din grămadă sacul. Nu era decât o fâşie de pânză 
răsucită, cu un mâner făcut dintr-o bucată de 
sfoară, dar era suficient de mare ca să încapă în ea 
câteva chibrituri, câteva bucăţi de mine de creion, 
o aşchie micuță dintr-o lamă de cuţit cu care să 
ascută minele, şi un petic murdar de hârtie. Toate 
lucrurile importante. 

Ea era şi purtătoarea oficială a Domnului Ure- 
chilă. „Purtătoarea” nu era de fapt cuvântul corect; 
mai degrabă „târâtoarea”. Dar Fasole Periculoasă 
voia întotdeauna să ştie unde se afla cartea şi 
atunci când o avea prin preajmă părea să gân- 
dească mai bine şi să fie mai liniştit, iar asta era 
de-ajuns pentru Piersicuţa. 

Întinse peticul de hârtie pe o cărămidă veche, 
luă o mină de creion şi se uită la listă. 

Primul Gând fusese: Clanul înseamnă Putere. 

Asta fusese destul de greu de tradus, dar ea 
făcuse un efort. Cei mai mulţi dintre şobolani nu 
puteau citi în limba omenească. Pur şi simplu era 
prea greu să dea un înţeles liniilor şi şerpuirilor. 

Aşa că Piersicuţa se străduise din greu să creeze o 
limbă pe care şobolanii o puteau citi. 

Încercase să deseneze un şobolan mare alcătuit 
din mai mulţi şobolani mai mici: 


Scrierea le adusese necazuri cu Şuncădeporc. 
Ideile noi aveau nevoie de o explozie pentru a 
intra în capul bătrânului şobolan. Fasole Peri- 
culoasă explicase cu vocea lui ciudată şi calmă că 
dacă scriau lucrurile asta însemna că toate cunoş- 
tinţele unui şobolan aveau să dăinuiască şi atunci 
când şobolanul nu va mai fi. Şi a spus că toţi 
şobolanii ar putea învăţa lucrurile pe care le ştie 
Şuncădeporc. Şuncădeporc spusese: imposibil! Îi 
luase ani întregi ca să înveţe unele dintre şmecheri- 
ile pe care le ştia! De ce să le împărtăşească tutu- 
ror? Asta ar însemna ca un şobolan tânăr să ştie la 
fel de multe ca şi el! 

Fasole Periculoasă spusese: Trebuie să Coope- 
răm, altfel o să Murim. 

A De e tal 

Acesta devenise următorul Gând. „Cooperea- 
ză” fusese greu de redat, dar chiar şi keekee obiş- 
nuiau să ajute un tovarăş orb sau rănit, şi asta cu 
siguranţă însemna cooperare. Linia groasă, unde 
Piersicuţa apăsase tare pe hârtie, trebuia să însem- 
ne „nu“. Semnul de capcană putea însemna 
„mori” sau „rău“ sau „evită“. 

Ultimul Gând înscris pe peticul de hârtie era: 
Nu Stropipiţi unde Mâncaţi. Asta a fost destul de 
simplu. 


a 


Acum Piersicuţa luă bucata de grafit între cele 
două labe din faţă şi desenă cu grijă: Niciun 
Şobolan Nu Trebuie să Omoare Alt Şobolan. 


m  uluitonul Maunice și Rozătoanele lui educate W 


Se aşeză. Da... nu-i rău... „capcană“ era un 
semn foarte bun pentru moarte, şi adăugase şo- 
bolanul mort pentru ca totul să pară cât se poate 
de serios. 

— Dar să presupunem că trebuie s-o faci? 
spuse ea, continuând să privească lung desenele. 

— Atunci trebuie s-o faci, răspunse Fasole 
Periculoasă. Dar n-ar trebui totuşi. 

Piersicuţa clătină tristă din cap. ÎL susţinea pe 
Fasole Periculoasă pentru că... ei bine, pentru că el 
avea ceva special. Nu era mare şi nici iute, şi era 
aproape orb şi fără putere, şi uneori uita să 
mănânce pentru că era ocupat să gândească 
lucruri pe care nimeni — cel puţin nimeni dintre 
şobolani — nu le gândise până atunci. Cele mai 
multe dintre gândurile astea îl supăraseră grozav 
pe Şuncădeporc, ca de pildă atunci când Fasole 
Periculoasă spusese: „Ce e de fapt un şobolan?” şi 
Şuncădeporc răspunsese: „Dinţi. Gheare. Coadă. 
Fugă. Ascunziş. Mâncare. Asta e un şobolan.” 

Fasole Periculoasă spusese: „Dar acum noi 
putem spune: «Ce e un şobolan?» Şi asta înseam- 
nă că suntem mai mult de-atât.” 

„Suntem şobolani”, îl contrazise Şuncădeporc. 
„Alergăm de colo până colo şi chiţcăim şi furăm şi 
facem alţi şobolani. Pentru asta suntem făcuți!” 

„De către cine?” întrebase Fasole Periculoasă şi 
asta dusese la o altă discuţie în contradictoriu 
despre teoria Marelui Şobolan din Adâncul Pă- 
mântului. 

Dar chiar şi Şuncădeporc îl urma pe Fasole Peri- 
culoasă, la fel ca şi alţi şobolani ca Negrumat şi Go- 
goaşă Gogonată, şi ascultau atunci când vorbea el. 

Piersicuţa asculta întotdeauna ce vorbeau ei. 
„Ni s-au dat nasuri”, le spusese Negrumat plu- 
toanelor. Cine le dăduse nasurile? Gândurile lui 
Fasole Periculoasă pătrundeau pe nesimţite în 
minţile celorlalţi, fără ca ei să-şi dea seama. 

Fl formula feluri noi de a gândi. Crea cuvinte 
noi. Propunea moduri noi de a înţelege lucrurile 
care li se întâmplau. Şobolanii mari, şobolanii 
plini de cicatrice îl ascultau pe micuțul şobolan 
pentru că Schimbarea îi purtase în teritorii întu- 
necate, necunoscute, iar el părea să fie singurul 
care avea cât de cât idee încotro se îndreptau. 

Piersicuţa îl lăsă aşezat lângă lumânare şi se 
duse să-l caute pe Şuncădeporc. Şuncădeporc 

stătea lângă un zid. La fel ca majoritatea şobola- 
nilor bătrâni se ţinea întotdeauna aproape de zi- 
duri şi se ferea de spaţiile deschise şi de prea 
multă lumină. 

Părea să tremure. 

— Te simţi bine? îl întrebă ea. 

Şuncădeporc se opri din tremurat. 

— Bine, bine, n-am nimic! se răsti la ea Şuncă- 
deporc. Doar câteva spasme, nimic grav! 

— Dar am văzut că n-ai plecat cu niciunul din- 
tre plutoane, spuse Piersicuţa. 

— N-am nimic! strigă bătrânul şobolan. 

— Mai avem câţiva cartofi în boccele... 

— Nu vreau mâncare! Nu am nimic! 

„„„Ceea ce însemna că avea ceva. Ăsta era moti- 
vul pentru care nu voia să le împărtăşească şi 
celorlalţi toate lucrurile pe care le ştia. Ceea ce ştia 
el era tot ce-i mai rămăsese. Piersicuţa ştia ceea ce 
le făceau şobolanii, conform obiceiului, conducă- 
torilor prea bătrâni. Urmărise chipul lui Şuncă- 
deporc atunci când Negrumat — mai tânărul, mai 
puternicul Negrumat — le vorbise plutoanelor 
sale, şi mai ştia că Şuncădeporc se gândea şi el la 
asta. Sigur, atunci când ceilalţi îl priveau arăta 
foarte bine, dar în ultimul timp se odihnea mai 
mult şi stătea mai mult ascuns prin colţuri. 

Şobolanii bătrâni erau alungaţi, ca să se ţină 
ascunşi singuri în întuneric şi mintea lor să o ia 
razna. Curând avea să fie un alt conducător. 

Piersicuţa ar fi vrut să-l facă să înţeleagă unul 
dintre Gândurile lui Fasole Periculoasă, dar bă- 
trânului şobolan nu-i plăcea să stea de vorbă cu 
femelele. Toată viaţa considerase că femelele nu 
erau bune ca să stai de vorbă cu ele. 

Gândul era: 


Asta însemna: Noi Suntem Cei Schimbaţi. Noi 
Nu Suntem Ca Alţi Şobolani. 


Capitolul 4 


0 
„Cel mai important lucru pentru 
o aventură”, îşi spuse Domnul 


, „ Urechilă, „este să nu fie atât 
de lungă încât să te facă 
să pierzi prânzul.” 


Din Aventura Domnului Urechilă 


Pustiu, fata şi Maurice se aflau într-o bucătărie 
mare. Puştiul ştia că aceea era o bucătărie pentru 
că vedea uriaşa plită neagră de fier de lângă vatră 
şi oalele care atârnau pe pereţi, şi masa lungă, 
plină de zgârieturi. Ceea ce nu părea să existe aici 
era ceea ce se află de obicei într-o bucătărie, şi 
anume mâncare. 


W  uUluitonul Maurice și RoZătoanele lui educate W 


Fata se apropie de o cutie de metal aşezată într-un 
colţ şi trase din jurul gâtului o bucată de sfoară pe 
care, aşa cum se văzu, se afla prinsă o cheie mare. 

— Nu poţi avea încredere în nimeni, spuse ea. 
lar dracii de şobolani fură de o sută de ori mai 
mult decât pot mânca. 

— Nu cred că fac asta, spuse puştiul. Cel mult 
de zece ori. 

— Dintr-odată ştii totul despre şobolani? spuse 
fata, descuind cutia de metal. 

— Nu dintr-odată, am aflat astea când — Au! 
Asta chiar m-a durut ! 

— lartă-mă, spuse Maurice. Te-am zgâriat din 
greşeală, nu? 

Încercă să facă o strâmbătură care însemna „Nu 
fi aşa de tâmpit, OK?”, un lucru de altfel foarte 
greu de realizat cu o faţă de pisică. 

Fata îi aruncă o privire bănuitoare, apoi se în- 
toarse din nou la cutia de metal. 

— Mai e aici nişte lapte care nu s-a uscat de 
tot... şi câteva capete de peşte, spuse ea uitându-se 
înăuntru. 

— Sună bine, spuse Maurice. 

— Şi cu băiatul tău ce facem? 

— EI? Poate să mănânce nişte resturi mai vechi. 

— Am pâine şi cârnaţi, spuse fata, scoțând din 
dulapul metalic o cutie de tablă. Suntem cu toţi 

foarte suspicioşi în privinţa cârnaţilor. Mai e şi o 
bucăţică mică de brânză, dar e cam antică. 

— Nu cred că ar trebui să-ţi mâncăm mâncarea 
dacă e atât de puţină, spuse puştiul. Avem bani. 

— Oh, tata spune că am crea o impresie foarte 
proastă asupra oraşului dacă nu ne-am arăta ospi- 
talitatea. Ştiţi, el e primarul. 

— El e guvernul? întrebă puştiul. 

Fata îl privi lung. 

— Bănuiesc că da. Ce ciudat mod de exprima- 
re. De fapt, consiliul oraşului face legile. El doar 
conduce oraşul şi se ceartă cu toată lumea. Şi el 
spune că n-ar trebui să avem raţii mai mari decât 
ceilalţi oameni, pentru a ne arăta solidaritatea în 
aceste vremuri vitrege. E destul de rău că turiştii 
au renunţat să ne mai viziteze băile calde, dar 
şobolanii au înrăutățit mult lucrurile. Fata scoase 
două farfurioare din uriaşul bufet. Tata spune că 
dacă suntem cu toţii raţionali, toată lumea o să 
aibă suficient de mâncare, continuă ea. Ceea ce 
cred că este foarte lăudabil. Sunt întru totul de 
acord. Dar cred totuşi că odată ce ţi-ai manifestat 
solidaritatea, ar trebui să primeşti ceva în plus. De 
fapt, eu cred că noi primim ceva mai puţin decât 
ceilalţi. Vă puteţi închipui asta? Oricum... aşadar, 
eşti o pisică fermecată, da? încheie ea, turnând 
laptele într-o farfurioară. 

Laptele se prelinse mai degrabă decât curse, 
dar Maurice era o pisică vagaboandă şi ar fi băut 
chiar şi lapte atât de stricat încât abia să se târască. 

— Oh, da, aşa e, fermecat, spuse el, cu mustăţi 
alb-gălbui deasupra botului. 

Pentru două capete de peşte ar fi fost orice pen- 
tru oricine. 

— Ai fost probabil pisica unei vrăjitoare, aşa 
cred, pe care o chema Griselda sau ceva în genul 
ăsta, spuse fata, punând pe cealaltă farfurioară 
capetele de peşte. 

— Îhî, da, da, Griselda, da, spuse Maurice, fără 
să ridice capul. 

— Care trăia probabil într-o căsuţă de turtă 
dulce, în pădure. 

— Înt, da, da, spuse Maurice. Şi pe urmă, pen- 
tru că nu era el dacă nu-şi putea arăta puţin ima- 
ginaţia, adăugă: Doar că era o căsuţă din pâine 
prăjită, pentru că era la cură de slăbire. O vră- 
jitoare care mânca foarte sănătos, Griselda asta. 

Pentru o clipă fata păru nedumerită. 

— Dar nu aşa e povestea, spuse ea. 

— lartă-mă, te-am minţit, adevărul e că era o 
căsuţă din turtă dulce, spuse repede Maurice. 

Cine îţi dădea de mâncare avea întotdeauna 
dreptate. 

— Şi sunt sigură că avea nişte negi uriași. 

— Domnişoară dragă, spuse Maurice, încer- 
când să pară sincer, unii dintre negii ăia aveau 
atâta personalitate încât aveau propriii lor prie- 
teni. Ăăă... cum te cheamă, domnişoară? 

— Promiţi să nu râzi de mine? 

— Sigur. 

La urma urmelor, poate că mai existau câteva 
capete de peşte. 

— Ăăă... Maliţia. 

— Ah. 

— Râzi? întrebă ea pe un ton ameninţător. 

— Nu, răspunse Maurice nedumerit. De ce-aş 
râde? 

— Nu crezi că e un nume caraghios? 

Maurice se gândi la toate numele pe care le ştia 
— Şuncădeporc, Fasole Periculoasă, Negrumat, 
Sardele... 

— Mi se pare un nume obişnuit, spuse el. 

Maliţia îi aruncă o altă privire bănuitoare, apoi 
îşi îndreptă atenţia către puşti, care stătea cu obiş- 
nuitul lui zâmbet fericit şi pierdut care îi apărea pe 
faţă atunci când nu avea altceva de făcut. 

— Ai şi tu un nume? spuse ea. Tu nu eşti fiul 
mezin al unui rege, nu? Dacă numele tău începe 
cu „Prinţul“, ăsta e un indiciu clar. 

Puştiul răspunse: 

— Cred că numele meu e Keith. 

— N-ai zis niciodată că ai avea un nume! ex- 
clamă Maurice. 

— Până acum nimeni nu m-a întrebat, spuse 
puştiul. 

— Keith nu e un început promiţător de nume, 
spuse Maliţia. Nu sugerează niciun mister. Nu 
trimite decât la Keith. Eşti sigur că ăsta-i numele 
tău adevărat? 

— E doar numele pe care l-am primit. 

— Ah, aşa mai merge. O uşoară sugestie de mis- 
ter, spuse Maliţia, părând brusc interesată. Atât 
cât să creeze suspans. Bănuiesc că ai fost răpit la 
naştere. Probabil că totuşi eşti adevăratul rege al 
vreunei ţări, dar au găsit pe cineva care să semene 
cu tine şi te-au înlocuit. În cazul ăsta, ar trebui să 
ai o sabie fermecată, doar că, ştii, nu arată ca una 
fermecată, până când vine vremea să-ţi împlineşti 
destinul. Probabil că ai fost găsit pe treptele din 
faţa unei uşi. 

— Da, am fost, spuse Keith. 

— Vezi? Eu am întotdeauna dreptate! 

Maurice încerca întotdeauna să afle ce voiau 
oamenii. Şi intuia că ceea ce voia Maliţia era o 
glumă. Dar nu-l mai auzise niciodată pe puştiul 
cu mutră de prostănac vorbind despre el. 

— Ce făceai pe trepte? întrebă Maurice. 

— Nu ştiu. Bănuiesc că scânceam, spuse Keith. 

— N-ai spus niciodată asta, zise Maurice pe un 
ton acuzator. 

— E important? întrebă Keith. 

— Aveai probabil în coş lângă tine o sabie sau o 
coroană. Şi ai probabil un tatuaj misterios sau un 
semn din naştere cu o formă ciudată, spuse Maliţia. 

— Nu cred. Nimeni n-a pomenit vreodată de 
aşa ceva, răspunse Keith. Nu eram decât eu şi 
păturica mea. Şi un bileţel. 

— Un bileţel? Dar asta este foarte important! 

— În el scria: „19 sticle de lapte şi un iaurt cu 
căpşuni”, spuse Keith. 

— Oh. Asta nu-i de prea mare ajutor, spuse 
Maliţia. De ce nouăsprezece sticle de lapte? 

— Era Breasla Muzicienilor. Un loc destul de 
mare. Despre iaurtul cu căpşuni nu ştiu nimic. 

— Un orfan părăsit e un lucru bun, spuse Maliţia. 
În fond, un prinţ nu poate deveni decât rege, pe 
când un orfan misterios poate fi orice. Ai fost bătut şi 
lăsat fără mâncare şi închis într-o pivniţă? 

— Nu cred, spuse Keith, aruncându-i o privire 
ciudată. Toată lumea din Breaslă se purta frumos 
cu mine. Cei mai mulţi erau oameni de treabă. 
M-au învăţat o mulţime de lucruri. 

— Şi noi avem Bresle, spuse Maliţia. Ele îi în- 
vaţă pe băieţi să devină dulgheri şi pietrari şi 
lucruri de felul ăsta. 

— Breasla m-a învăţat muzică, spuse Keith. Eu 
sunt muzician. Şi sunt bun. Îmi câştig singur exis- 
tenţa de când aveam şase ani. 

— Aha! Orfan misterios, talent deosebit, copi- 
lărie nefericită... începe să semene a ceva, spuse 
Maliţia. Probabil că iaurtul cu căpşuni nici nu e 
important. Viaţa ta ar fi fost diferită dacă era vor- 
ba de iaurt cu banane? Cine poate spune? Câte 
feluri de muzică ştii să cânţi? 

— Feluri? Nu există mai multe feluri de mu- 
zică. Nu există decât muzică pur şi simplu, răs- 
punse Keith. Dacă asculţi, e doar muzică. 

Maliţia se uită la Maurice. 

— Întotdeauna e aşa? întrebă ea. 

— Niciodată nu l-am auzit vorbind atât de 
mult, răspunse pisica. 

— Bănuiesc că abia aşteptaţi să aflaţi totul despre 
mine, spuse Maliţia. Doar că sunteţi probabil mult 
prea politicoşi ca să puneţi întrebări. 

— Oh, da, spuse Maurice. 

— Ei bine, probabil că n-o să fiţi surprinşi să 
aflaţi că am două surori vitrege îngrozitoare, spuse 
Maliţia. Şi că eu trebuie să fac toată treaba din casă! 

— Vai de mine, spuse Maurice, întrebându-se 
dacă mai existau capete de peşte şi, în cazul în 
care mai existau capete de peşte, dacă meritau 
toată chestia asta. 

— Ei, cea mai mare parte din treabă, spuse 
Maliţia, pe tonul cu care ar fi dezvăluit ceva cu 
totul nefericit. În mod clar o parte din ea. Ştiţi, tre- 
buie să-mi fac curat în cameră! Şi este extrem de 
neîngrijită! 

— Vai, da! 

— Şi este aproape cel mai mic dormitor posibil. 
Practic nu există dulapuri, iar pe rafturile de cărţi 
nu e nici un pic de loc! 

— Vai, da! 

— Şi oamenii sunt îngrozitor de răi cu mine. 
Observaţi, vă rog, că ne aflăm într-o bucătărie. lar 
eu sunt fiica primarului. S-ar cuveni ca fiica unui 
primar să spele vasele cel puţin o dată pe săp- 
tămână? Eu cred că nu! 

— Vai, da! 

— Şi uitaţi-vă la hainele astea rupte şi ponosite 
pe care trebuie să le port! 

Maurice se uită. Nu se pricepea prea mult la 
haine. Pentru el blana era suficientă. Din câte-şi 
dădea seama, rochia Maliţiei era la fel ca orice altă 
rochie. Părea să aibă tot ce trebuie. Nu existau 
găuri în ea, cu excepţia celor prin care se iţeau 
capul şi braţele. 

— Ei, ia uitaţi-vă aici, spuse Maliţia, arătând 
spre un anumit loc la tiv, care lui Maurice nu i se 
păru cu nimic diferit de restul rochiei. A trebuit 
să-l cos singură, ştiţi? 

— Vai de... | 

Maurice se întrerupse. Din locul în care se afla 
putea vedea rafturile goale. Şi mai important, îl 
putea vedea pe Sardele alunecând în jos dintr-o cră- 
pătură în tavanul spart. În spate ducea un rucsac. 

— Şi pe lângă asta, eu sunt cea care trebuie să 
stea la coadă în fiecare zi pentru pâine şi cârnaţi..., 
continuă Maliţia, dar Maurice o asculta încă şi mai 
puţin decât o făcuse înainte. 

Trebuia să fie Sardele! îşi spuse el. Idiotul! 
Întotdeauna o lua înaintea Plutonului de Dezac- 
tivare a Capcanelor! Şi din toate bucătăriile în care 
putea intra, trebuia să fie asta! În orice clipă fata 
avea să se întoarcă şi să ţipe. 

Iar Sardele ar lua-o probabil ca pe nişte aplau- 
ze. Pentru el, viaţa nu era decât un spectacol. Alţi 
şobolani nu făceau decât să alerge de colo până 
colo chiţcăind şi stricând totul, şi asta era suficient 
pentru a-i convinge pe oameni că aveau de-a face 
cu o invazie de rozătoare. Dar nu, Sardele trebuia 
întotdeauna să exagereze. Sardele cu cântecele şi 
dansurile lui yowoorll! 

— „şi şobolanii fură tot, continuă Maliţia. lar 
ce nu fură, strică. E groaznic! Consiliul a tot cum- 
părat mâncare din celelalte oraşe, dar niciunul 
dintre ele nu are prea multă de dat. Trebuie să 

cumpărăm porumb şi altele de la negustorii care 
urcă pe râu. De aceea e pâinea atât de scumpă. 

— Scumpă, da? spuse Maurice. 

— Am încercat cu capcane şi câini şi pisici şi 
otravă, şi totuşi şobolanii continuă să apară, spuse 
fata. Şi s-au învăţat să fie şmecheri. Acum nici nu 
prea mai ajung în capcanele noastre. Hei! Şi nu 
capăt decât 50 de penny pentru o coadă. La ce bun 
ne oferă vânătorii de şobolani 50 de penny pentru 
o coadă, dacă şobolanii sunt aşa de vicleni? Vână- 
torii de şobolani spun că şi ei trebuie să folosească 
tot felul de şmecherii ca să-i prindă. 

În spatele ei, Sardele se uită cu atenţie prin 
încăpere şi apoi le făcu semn celorlalţi şobolani 
din tavan să salte frânghia. 

— Nu crezi că acum ar fi timpul să pleci de-aici? 
spuse Maurice. 

— De ce te strâmbi aşa? îl întrebă Maliţia, 
uitându-se lung la el. 

— Oh... ei bine, ştii genul ăla de pisică ce rân- 
jeşte tot timpul? Ai auzit de ea? Ei bine, eu sunt 
genul ăla care face strâmbături ciudate, spuse dis- 
perat Maurice. Şi uneori pur şi simplu încep să 
strig şi zic chestii de genul pleacă de-aici, pleacă 
de-aici — vezi, iar am făcut asta! E o boală. Proba- 
bil că am nevoie de terapie — oh, nu face asta, nu e 
momentul să faci asta — hopa, iar am început... 

Sardele îşi scosese din rucsac pălăria de pai. În 
mână avea un mic baston. 

Era un obicei bun, chiar şi Maurice trebuia s-o 
recunoască. Unele oraşe puseseră afişe pentru un 
fluieraş de şobolani chiar după ce Sardele a făcut-o 
prima oară. Oamenii puteau suporta şobolani în 
smântână, şi şobolani pe acoperişuri, şi şobolani 
în ceainice, dar un şobolan care bate step era 
totuşi prea mult. Dacă vedeai şobolani bătând 
step... ei bine, atunci aveai mari probleme. 
Maurice îşi spusese că dacă şobolanii ar fi putut 
cânta şi la acordeon, ar fi reuşit să dea gata două 
oraşe într-o singură zi. 

Se uitase prea mult în sus. Maliţia se întoarse şi 
rămase cu gura căscată de şoc şi de groază, pe 
când Sardele îşi continua numărul. Pisica o văzu 
întinzând mâna după o cratiţă aflată pe masă. O 
aruncă, cu mare precizie. 

Dar Sardele ştia să se ferească de cratiţe. Şobo- 
lanii erau obişnuiţi să se arunce în ei cu tot felul de 
lucruri. O luase deja la fugă înainte ca acea cratiţă 
să fi parcurs jumătate din traseul până la el, şi apoi 
țâşni pe scaun, şi apoi sări pe podea, şi apoi se 
ascunse în spatele dulapului, şi apoi se auzi un 
pocnet... ascuţit, metalic, final. 

— A-ha! spuse Maliţia, pe când Maurice şi 
Keith rămaseră privind lung dulapul. Un şobolan 
mai puţin, în orice caz. Zău că-i urăsc... 

— A fost Sardele, spuse Keith. 

— Nu, categoric a fost un şobolan, spuse 
Maliţia. Sardelele nu pot invada o bucătărie. Pro- 
babil că vă gândiţi la invazia de homari din... 

— Îşi spunea Sardele, pentru că văzuse numele 
ăsta pe o cutie veche de conserve şi i se păruse că 
sună şic, spuse Maurice. 

Se întrebă dacă să îndrăznească să se uite în 
spatele dulapului. 

— Era un şobolan de treabă, spuse Keith. Obiş- 
nuia să-mi fure cărţile când mă învățau să citesc. 

— lertaţi-mă, dar aţi înnebunit? spuse Maliţia. 
Era un şobolan. Singurul şobolan de treabă e şobo- 
lanul mort! 

— Hello! se auzi o voce subţirică. 

Venea din spatele dulapului. 

— Nu poate fi viu! E o capcană uriaşă! spuse 
Maliţia. Are dinţi! 

— E cineva acolo? Doar bastonul s-a îndoit..., 
spuse vocea. 

Dulapul era masiv, iar lemnul atât de vechi 
încât se înnegrise şi devenise în timp la fel de tare 
şi greu ca piatra. 

— Asta nu e un şobolan care vorbeşte, nu? 
spuse Maliţia. Vă rog, spuneţi-mi că şobolanii nu 
pot să vorbească! 

— De fapt, acum chiar e destul de îndoit, spuse 
vocea, uşor înăbuşită. 

Maurice se uită cu ochii mijiţi în spaţiul îngust 
din spatele dulapului. 

— ÎI văd, spuse el. A băgat bastonul între dinţii 
capcanei când s-au închis! Ai grijă, Sardele, cum te 
descurci? 

— E-n regulă, boss, spuse Sardele din întuneric. 
Dacă nu era capcana asta, aş fi zis că totul e per- 
fect. Am pomenit de bastonul care s-a îndoit? 

— Da. 

— De-atunci s-a îndoit ceva mai mult, boss. 

Keith apucă o muchie a dulapului şi gemu pe 
când încercă să îl mişte. 

— E greu ca o stâncă! spuse el. 

— E plin de vase, spuse Maliţia, complet ui- 
mită. Dar şobolanii totuşi nu vorbesc, nu? 

— Dă-te la o parte! strigă Keith, 

Apucă marginea din spate a dulapului cu 
amândouă mâinile, îşi propti un picior în perete şi 
trase în sus. 

Încet, ca un copac gros şi puternic, dulapul se 
mişcă în faţă. Vasele începură să cadă din el pe 
când se apleca, iar farfuriile alunecau pe rând ca şi 
cum nişte cărţi de joc foarte scumpe erau îm- 
părţite într-un splendid mod haotic. Chiar şi aşa 
câteva supravieţuiră după ce căzură pe podea, la 

fel ca şi un număr de cești şi farfurioare pe când 
dulapul se deschise, ceea ce mări distracţia, doar 
că asta nu mai contă, pentru că atunci dulapul uriaş 
şi greu de lemn se prăbuşi cu zgomot peste ele. 

O farfurie miraculos de întreagă se rostogoli pe 
lângă Keith, se învârti şi iar se învârti, pentru a 
cobori în final pe pardoseală cu acel sunet 
zdrangzdrangzdraaaaannnggg pe care îl auzi întot- 
deauna în aceste împrejurări nefericite. 

Keith întinse mâna către capcană şi îl înşfăcă pe 
Sardele. În clipa în care îl trase pe şobolan în sus 
bastonul cedă şi capcana se închise cu o pocnitură 
puternică. O bucăţică din baston zbură învârtin- 
du-se prin aer. 

— Eşti bine? întrebă Keith. 

— Ei bine, boss, tot ce pot să spun e că-i un lu- 
cru bun că şobolanii nu poartă desuuri... Mulţam, 
boss, spuse Sardele. 

Era cam dolofan pentru un şobolan, dar când 
picioarele lui dansau, putea pluti pe deasupra po- 
delei ca un balon. 

Şi se auzi zgomotul unui picior care bătea step. 

Maliţia, cu braţele încrucişate şi cu o expresie 
încruntată, se uită la Sardele, apoi la Maurice, apoi 
la Keith cel cu mutră de prostănac, şi în final la 
dezastrul de pe podea. 

— AĂăă... îmi pare rău pentru balamuc, spuse 
Keith. Dar el era... 

Maliţia făcu un semn cu mâna. 

— OK, spuse ea, ca după o matură chibzuinţă. 
Cred că lucrurile stau cam aşa. Şobolanul este un 
şobolan fermecat. Pun pariu că nu e singurul. 
Ceva s-a întâmplat cu el, sau cu ei, şi acum sunt cu 
adevărat inteligenţi, în ciuda stepului. Şi... sunt 
prieteni cu pisica. Deci... de ce ar fi prieteni şobo- 
lanii cu o pisică? Şi asta înseamnă că... există un fel 
de înţelegere, aşa-i? Ştiu! Nu-mi spuneţi, nu-mi 
spuneţi... 

— Ei? făcu Keith. 

— N-aş crede că cineva trebuie să-ţi spună 
vreodată ceva, spuse Maurice. 

— ...e ceva legat de invaziile de şobolani, nu-i 
aşa? Toate oraşele alea despre care am auzit... de 
fapt, aţi auzit şi voi, aşa că v-aţi întovărăşit cu zi-i 
pe nume ăsta... 

— Keith, spuse Keith. 

— ...da... şi mergeţi din oraş în oraş, pretinzând 
că există o invazie de şobolani, şi zi-i pe nume 
ăsta... 

— Keith. 

— „da... pretinde că e un fluieraş de şobolani şi 
voi îl urmaţi cu toţii. Am dreptate? Totul e de fapt 
o mare pungăşie, aşa-i? 

Sardele ridică privirea spre Maurice. 

— Ne-a prins la fix, boss, spuse el. 

— Aşa că acum trebuie să-mi daţi un motiv bun 
ca să nu chem Garda să pună mâna pe voi, spuse 
triumfător Maliţia. 

Nu am de ce să-ţi dau, îşi spuse Maurice, pen- 
tru că n-ai s-o faci. Doamne, oamenii sunt atât de 
simplu de manipulat. Se frecă de piciorul Maliţiei 
şi-i aruncă un zâmbet afectat. 

— Dacă o faci, n-o să afli niciodată cum se ter- 
mină povestea, spuse el. 

— Ah, o să se termine cu voi în temniţă, spuse 
Maliţia, dar Maurice o văzu uitându-se lung, la 
Keith cel cu mutră de prostănac şi la Sardele. 

Sardele încă mai avea pe cap pălărioara de pai. 
Când e vorba să atragi atenţia, genul ăsta de 
lucruri contează mult. 

Când o văzu încruntându-se la el, Sardele îşi 
scoase pălăria de pai şi o ţinu de calotă în faţa lui. 

— Există ceva ce chiar aş vrea să aflu, boss, 
spuse el, dacă tot e vorba să aflăm diverse lucruri. 

Maliţia ridică o sprânceană. 

— Ei? întrebă ea. Şi nu-mi spune „boss”! 

— Aş vrea să aflu de ce nu există niciun şo- 
bolan în oraşul ăsta, şefa, spuse Sardele. 

Şi bătu nervos câţiva paşi de step. Privirea 
Maliţiei putea fi mai furioasă decât a unei pisici. 

— Ce vrei să spui cu niciun şobolan? întrebă ea. 
Există o invazie de şobolani! Şi oricum, tu eşti şo- 
bolan! 

— Există găuri de şobolan peste tot şi există 
câţiva şobolani morţi, dar n-am găsit nicăieri 
vreun şobolan viu, şefa! 

Maliţia se aplecă înainte. 

— Dar tu eşti şobolan! spuse ea. 

— Da, şefa. Dar noi am sosit în oraş abia azi- 
dimineaţă. 

Sardele rânji nervos pe când Maliţia îl privea 
lung, 

— Vrei nişte brânză? Mă tem că e numai în cap- 
cană. 

— Nu cred, oricum mulțumesc mult, spuse 
Sardele, cu grijă şi foarte politicos. 

— N-are rost, cred că e într-adevăr momentul 
să spunem adevărul, zise Keith. 

— Nununununununu, spuse Maurice, care nu 
putea să sufere chestia asta. Totul se întâmplă pen- 
tru că... 

— Ai dreptate, domnişoară, spuse Keith obosit. 
Mergem din oraş în oraş cu o mână de şobolani şi 
păcălim oamenii ca să ne dea bani să plecăm. Asta 
facem. Îmi pare rău că am făcut-o. Asta trebuia să 
fie ultima oară. Îmi pare foarte rău. Ţi-ai împărţit 

mâncarea cu noi, şi nici n-aveai prea multă. Ar tre- 
bui să ne fie ruşine. 

Maurice o urmărea pe Maliţia cântărind lucrurile 
în minte şi i se părea că mintea ei funcţiona altfel 
decât mintea celorlalți oameni. Ea înţelegea toate 
lucrurile astea complicate fără să se gândească 
măcar. Şobolani fermecaţi? Da, da. Pisici care vor- 
beau? Era o chestie de mult fumată pentru ea. 
Lucrurile uşoare erau cele care păreau complicate. 

Buzele ei se mişcau, şi Maurice îşi dădu seama 
că din toate astea ea făcea o poveste. 

— Aşadar..., spuse ea, aţi venit împreună cu 
şobolanii voştri dresați... 

— Noi preferăm să spunem „şobolani educați”, 
şefa, o întrerupse Sardele. 

— în regulă, şobolanii voştri educați, şi vă 
instalaţi într-un oraş, şi... ce se întâmplă cu şobo- 
lanii care sunt deja acolo? 

Sardele se uită neajutorat la Maurice. Maurice 
dădu din cap către el, ca să continue. Urmau să 
aibă necazuri mari dacă Maliţia nu construia o 
poveste care să-i fie pe plac. 

— Se feresc de noi, boss, adică şefa, spuse 
Sardele. 

— Şi ei ştiu să vorbească? 

— Nu, şefa. 

— Cred că cei din Clan îi consideră cam tem- 
beli, spuse Keith. 

— Vorbeam cu Sardele, spuse Maliţia. 

— Scuze, spuse Keith. 

— Şi nu mai există aici niciun şobolan? con- 
tinuă Maliţia. 

— Nu, şefa. Câteva schelete vechi şi nişte gră- 
mezi de otravă şi o mulţime de capcane, şefa. Dar 
niciun şobolan, şefa. 

— Dar vânătorii de şobolani apar cu o grămadă 
de cozi de şobolan în fiecare zi ! 

— Eu spun ce-am văzut, boss. Şefa. Niciun 
şobolan, boss. Şefa. Niciun şobolan pe nicăieri pe 
unde am fost, şefa boss. 

— Te-ai uitat vreodată la cozile de şobolan, 
domnişoară? spuse Maurice. 

— Ce vrei să spui? zise Maliţia. 

— Sunt false, răspunse Maurice. Cel puţin 
unele dintre ele. Nu sunt decât şireturi vechi de 
ghete. Am văzut câteva pe stradă. 

— Nu erau cozi adevărate? întrebă uimit Keith. 

— Sunt pisică. Crezi că nu ştiu cum arată o 
coadă de şobolan? 

— Cu siguranţă oamenii ar observa! spuse 
Maliţia. 

— Daaa? spuse Maurice. Ştii căpăcelul ăla de 
metal de la capătul şireturilor? 

— Căpăcelul? Ce legătură are cu discuţia noas- 
tră? se răsti la el Maliţia.”Şi apoi, cum de ştie o 
pisică despre aşa ceva? 

— Fiecare trebuie să ştie ceva, spuse Maurice. 
Te-ai uitat vreodată cu atenţie la cozile de şobolan? 

— Sigur că nu. Poţi să iei ciuma de la şobolani! 
spuse Maliţia. 

— Aşa e, îţi explodează picioarele, spuse 
Maurice şi rânji. De aceea n-ai văzut căpăcelele de 
metal. Ţi-a explodat piciorul în ultimul timp, 
Sardele? 

— Astăzi nu, boss, spuse Sardele. Oricum, nu e 
nici măcar amiază. 

Maliţia păru încântată. 

— A-ha, spuse ea, şi lui Maurice i se păru că 
„ha”-ul suna oarecum periculos. 

— Aşadar... n-o să-i spui Gărzii despre noi? 
îndrăzni el plin de speranţă. 

— Ce, că am stat de vorbă cu un şobolan şi o 
pisică? spuse Maliţia. Bineînţeles că nu. l-ar spune 
tatălui meu că iar am inventat poveşti şi o să mă 
încuie din nou afară din camera mea. 

— Eşti încuiată afară din camera ta drept pe- 
deapsă? întrebă Maurice. 

— Da. Asta înseamnă că nu pot ajunge la cărţile 
mele. Eu sunt o persoană destul de specială, după 
cum v-aţi dat probabil seama, spuse plină de 


W  uUiuitonul MauRice şi RoZătoanele lui educate W 


mândrie Maliţia. N-aţi auzit de surorile Crimă? 
Agoniza şi Eviscera Crimă? Erau bunica şi sora 
bunicii. Scriau... basme. 

Ah, pentru moment am scăpat aici, îşi spuse 
Maurice. Cel mai bine e s-o lăsăm să vorbească. 

— Eu nu sunt un cititor pasionat, cum de altfel 
nicio pisică nu e, spuse el. Şi ce erau astea? Poveşti 
despre omuleţi cu aripi şi cu voci subţiri care su- 
nau ca nişte clopoței? 

— Nu, spuse Maliţia. Nu se dădeau în vânt 
după omuleţii cu aripi şi cu voci de clopoței. Ele 
scriau... basme adevărate. Poveşti cu o mulţime de 
sânge şi oase şi lilieci şi şobolani. De la ele am 
moştenit talentul de povestitoare, adăugă ea. 

— M-am gândit eu că l-ai moştenit, spuse 
Maurice. 

— Şi dacă nu există şobolani sub oraş iar vâ- 
nătorii de şobolani ne arată şireturi de ghete, atunci 
miroase urât, spuse Maliţia. 

— Scuze, spuse Sardele. Cred că eu sunt de 
vină. Sunt puţin cam nervos şi... 

Brusc se auziră nişte zgomote de la etaj. 

— Repede, ieşiţi prin curtea din spate! le ceru 
Maliţia. Urcaţi în fânul de deasupra grajdului! O 
să vă aduc ceva de mâncare! Ştiu exact cum merg 
treburile! 


Capitolul 5 


| ă a O 
e Guz Rupert era cel mai curajos 
şobolan din câţi existau. 


Toată lumea din Vizuina Blânoasă, o 
spunea asta. o 


Din Aventura Domnului Ureclulă 


PNezrumat se afla câteva străzi mai încolo, într-o 
galerie, agăţat de patru bucăţi de sfoară prinse de 
harnaşamentul lui. Erau legate de un băț aşezat ca 
un balansoar pe spatele unui şobolan foarte gras; 
doi şobolani erau aşezaţi la celălalt capăt, iar alţi 
câţiva îl ţineau în echilibru. 

Negrumat atârna chiar deasupra dinţilor marii 
capcane care umplea complet tunelul. 

Chiţcăi semnalul de oprire. Băţul vibră puţin 
sub greutatea lui. 

— Sunt chiar deasupra brânzei. Miroase a Su- 
pergustoasă de Sfrijidorf cu Vinişoare Albastre de 
Mucegai. E neatinsă. Şi destul de veche. Apropia- 
ţi-mă cam două labe. 

Băţul se mişcă în sus şi-n jos pe când Negrumat 
era împins înainte. 

— Ai grijă, domnule, spuse unul dintre şobo- 
lanii mai tineri care umpleau galeria în spatele 
Plutonului de Dezactivare a Capcanelor. 

Negrumat mormăi şi se uită în jos la dinţii cap- 
canei, aflaţi la câţiva centimetri de nasul lui. Scoase 
dintr-o centură o bucată scurtă de lemn, la capătul 
căreia fusese lipit un ciob minuscul de oglindă. 

— Hei, îndreptaţi lumânarea puţin în direcţia 
asta, ceru el. Bun. Aşa e bine. Acum, ia să vedem.. 
Împinse oglinda printre dinţii capcanei şi o răsuci 
uşor. Ah, exact cum credeam... e cu siguranţă 
Mica Muşcătoare Prattle-Tranca-Fleanca şi Johnson. 
Una dintre vechile Numărul 3, dar cu o închiză- 
toare de siguranţă în plus. OK. La astea ne pri- 
cepem, nu-i aşa? Avem brânză pentru ceai, flăcăi! 

Dinspre cei care priveau se auzi un râs nervos, 
dar o voce spuse: 


` Unitate de măsură şobolănească. Circa doi centimetri şi jumătate. 

— Oh, astea sunt uşoare... 

— Cine a zis asta? întrebă tăios Negrumat. 

Se lăsă tăcerea. Negrumat îşi întinse gâtul 
înapoi. Şobolanii tineri se dăduseră într-o parte cu 
grijă, lăsând să se vadă unul singur care părea 
foarte stingher. 

— Ah, Nutritiva, spuse Negrumat, întorcân- 
du-se înapoi la mecanismul capcanei. Uşor, zici? 
Mă bucur s-o aud. Atunci ne poţi arăta cum se 
face. 

— AĂăă... când am spus uşor..., începu Nutri- 
tiva. Vreau să spun că Însaramură mi-a arătat pe 
capcana de probă şi a zis că... 

— Nu-i nevoie să fii modestă, spuse Negrumat, 
cu o sclipire veselă în ochi. Totu-i pregătit. Eu o să 
stau şi-o să mă uit, da? Poţi să intri în harnaşa- 
ment şi s-o faci, nu-i aşa? 

— ...Dar... dar... dar..., dacă mă gândesc mai 
bine, n-am reuşit să văd prea limpede când ne-a 
arătat, şi... şi... ŞI... 

— Uite ce, spuse Negrumat. O să lucrez eu la 
capcană, da? 

Nutritiva păru foarte uşurată. 

— lar tu poţi să-mi spui exact ce am de făcut, 
adăugă Negrumat. 

— Aăă..., începu Nutritiva. 

Acum părea gata să revină foarte repede în plu- 
tonul stropipinoşilor. 

— Grozav, spuse Negrumat. 

Puse cu grijă la loc oglinda şi scoase din centură 
o bucată de metal. Atinse cu grijă capcana. Nu- 
tritiva se înfioră auzind zgomotul de metal lovind 
metalul. 

— Ei, ce spuneam... oh, da, iată o bară şi un arc 
micuţ şi o închizătoare. Acum ce trebuie să fac, 
domnişoară Nutritiva? 

— Aăă... ăăă... ăăă, se bâlbâi Nutritiva. 

— Lucrurile scârțâie aici, domnişoară Nutritiva, 
spuse Negrumat, din adâncurile capcanei. 

— Aăă... ăăă... fixezi aia, cum îi spune... 

— Care aia-cum-îi-spune, domnişoară Nutri- 
tiva? Nu te grăbi, hopa, bucăţica asta de metal se 
clatină, dar nu vreau să te grăbesc în niciun fel.... 

— Fixezi... ăăă... chestia aia... ăăă... aia... ăăă... 

Ochii Nutritivei se roteau nebuneşte în orbite. 

— Poate că e această mare PAC! Au au au.....! 

Nutritiva leşină. 

Negrumat se strecură afară din harnaşamentul 
lui şi-şi dădu drumul pe capcană. 

— S-a rezolvat, spuse el. Am prins-o bine, nu se 
mai desface. Acum, băieţi, puteţi s-o trageţi din 
drum. Se întoarse la plutonul său şi lăsă să cadă o 
bucată de brânză foarte veche pe stomacul 

tremurător al Nutritivei. În afacerea asta cu cap- 
canele cel mai important lucru e să fii hotărât. Ori 
eşti hotărât, ori eşti mort. Al doilea şoarece ia 
brânza. Negrumat adulmecă aerul. Ei bine, nici- 
unui om care ar ajunge în locul ăsta nu i-ar fi greu 
să creadă că acum există şobolani pe-aici... 
„Ceilalţi recruți scoaseră un chicotit nervos, aşa 
cum râd oamenii care au văzut că altcineva a atras 
atenţia profesorului şi se bucură că nu sunt ei. 

Negrumat desfăcu un petic de hârtie. El era un 
şobolan de acţiune, şi ideea că lumea putea fi 
ţintuită în mici semne îl cam neliniştea. Dar îşi 
dădea seama cât de folositor era asta. Când dese- 
na imagini ale dispunerii unei galerii, hârtia ținea 
minte. Mirosurile noi n-o zăpăceau. Alţi şobolani, 
care ştiau să citească, puteau vedea în capul lor 
ceea ce văzuse cel ce scrisese. 

Negrumat inventase hărţile. Erau un desen al 
lumii. 

— Ce chestie uluitoare tehnologia asta nouă, 
spuse el. Aşa... aici e marcată otravă, la două ga- 
lerii în spate. Ai văzut-o, Însaramură? 

— Îngropată şi stropipită bine, spuse Însara- 
mură, adjunctul lui. Şi era otrava cenuşie Nr. 2. 

— Bun băiat, spuse Negrumat. Asta-i o mân- 
care neplăcută. 

— Erau mulţi keekee morţi în jurul ei. 

— Sunt convins că erau. Nu există antidot pen- 
tru chestia asta. 

— Am găsit tăviţe şi cu Nr. 1 şi Nr. 3, spuse 
Însaramură. O mulţime. 

— Dacă eşti înţelept, poţi supravieţui otrăvii 
Nr. 1, spuse Negrumat. Nu uitaţi asta, voi toţi. lar 
dacă mâncaţi vreodată otravă Nr. 3, avem ceva 
care vă poate scăpa. Adică până la urmă o să trăiţi, 
dar or să fie câteva zile în care o să vă doriţi să 
muriţi... 

— Există o mulțime de otravă, Negrumat, spuse 
Însaramură, agitat. Mai multă decât am văzut 
vreodată. Şi peste tot oase de şobolan. 

— Un indiciu preţios deci pentru supravie- 
tuire, spuse Negrumat, pornind pe o nouă galerie. 
Nu mâncaţi un şobolan mort dacă nu ştiţi de ce a 
murit. Altfel o să muriţi şi voi de acelaşi lucru. 

— Fasole Periculoasă crede că n-ar trebui să 
mâncăm deloc şobolani, spuse Însaramură. 

— Mda, poate, mda, răspunse Negrumat, dar 
când sunteţi în galerii trebuie să fiţi practici. Nu 
irosiţi niciodată o hrană bună. Şi cineva să o tre- 
zească pe Nutritiva! 

— O mulţime de otravă, spuse Însaramură, pe 
când plutonul se urnea din loc. Fără-ndoială, pe 
aici oamenii urăsc teribil şobolanii! 

Negrumat nu răspunse. Vedea că şobolanii 
începeau să devină agitaţi. În galeriile de şobolani 
se simţea mirosul fricii. Nu mai găsiseră niciodată 
aşa de multă otravă până atunci. Negrumat nu-şi 
făcea de obicei griji pentru nimic, iar acum nu-i 
plăcea că începea să simtă în adâncul sufletului 
îngrijorarea... 

Un şobolan mic. Apăru în fugă, cu răsuflarea 
tăiată, cu paşi mărunți şi repezi, din tunel şi se 
ghemui în faţa lui. 

— Sunt Rinichi, domnule, Plutonul de Stropi- 
pire Grea Nr. 3, izbucni el. Am găsit o capcană, 
domnule! Altfel decât cele obişnuite! Fraged a 
intrat direct în ea! Veniţi repede, vă rog! 


În podul de deasupra grajdului era o mulţime de 
fân, şi căldura care venea de la caii de dedesubt 
făcea ca locul să fie confortabil şi plăcut. 

Keith stătea întins pe spate, uitându-se la tavan 
şi fredonând uşor o melodie. Maurice îşi privea 
prânzul, unul căruia îi tremura nasul. 

Până în momentul în care ţâşni asupra prăzii 
sale, Maurice arăta asemenea unui mecanism ucigă- 
tor suplu. Lucrurile merseră însă prost chiar înainte 
să sară. Spatele i se arcui, se mişcă dintr-o parte în 
alta tot mai iute, coada îi biciui aerul ca un şarpe, 
apoi se năpusti înainte, cu ghearele scoase... 

— Chiţ! 

— OK, uite care-i treaba, îi spuse Maurice ghe- 
motocului tremurător dintre labele lui. Nu trebuie 
decât să spui ceva. Orice. „Dă-mi drumul”, sau 
poate chiar „Ajutor!”. Chif nu merge. Nu-i decât 
un zgomot. Trebuie doar să ceri, şi-o să-ţi dau 
drumul. Nimeni nu poate spune că nu am o etică 
în privinţa asta. 

— Clhuţ! ţipă ascuţit şoarecele. 

— Corect, spuse Maurice şi îl omori în aceeaşi 
clipă. 

Îl duse cu el în colţul unde Keith stătea acum 
aşezat pe paie şi-şi termina de mâncat un sendviş 
cu carne de vită şi castraveți muraţi. 

— Nu ştia să vorbească, spuse repede Maurice. 

— Nu te-am întrebat nimic, spuse Keith. 

— Vreau să spun că i-am dat o şansă, spuse 
Maurice. M-ai auzit, nu? Nu trebuia decât să 
spună că nu vrea să fie mâncat. 

— Bine. 

— Vreau să spun că pentru tine e în regulă, nu 
e ca şi cum ar trebui să vorbeşti cu sendvişurile, 
spuse Maurice, ca şi cum era încă deranjat de ceva. 

— N-aş şti ce să le spun, zise Keith. 

— Şi aş vrea să subliniez faptul că nici nu m-am 
jucat cu el, spuse Maurice. O singură lovitură cu 
bătrâna mea labă şi „adio, asta-i tot ce-a mai 

scris”, doar că în mod evident şoarecele n-a scris 
nimic pentru că nu e în niciun fel inteligent. 

— Te cred, spuse Keith. 

— N-a simţit nimic, continuă Maurice. 

Se auzi un țipăt de undeva dintr-o stradă din 
apropiere, apoi un zgomot de vase sparte. În ulti- 
ma jumătate de oră se auziseră o mulţime de zgo- 
mote asemănătoare. 

— Se pare că băieţii sunt încă în plină activitate, 
spuse Maurice, ducând şoarecele mort în spatele 
unei grămezi de fân. Nimic nu poate provoca un 
țipăt mai sănătos decât vederea lui Sardele dan- 
sând pe o masă. 

Uşa grajdului se deschise. Un bărbat intră, 
înhămă doi cai şi apoi îi duse afară. La scurt timp 
se auzi zgomotul unei trăsuri care ieşea din curte. 

Câteva secunde mai târziu, de jos veniră trei 
ciocănituri puternice. Se auziră din nou. Şi apoi 
din nou. În cele din urmă, vocea Maliţiei spuse: 

— Ei, voi doi, sunteţi acolo sus sau nu? 

Keith se târî afară din fân şi se uită în jos. 

— Da, spuse el. 

— Nu aţi auzit ciocănitul secret? spuse Maliţia, 
uitându-se în sus, la el, nemulțumită. 

— N-a sunat ca un ciocănit secret, spuse 
Maurice, cu gura plină. 

— Aia e vocea lui Maurice? întrebă bănuitoare 
Maliţia. 

— Da, spuse Keith. Trebuie să-l scuzi, tocmai 
mănâncă pe cineva. 

Maurice înghiţi repede. 

— Nu e cineva! şuieră el. E cineva doar dacă 
poate vorbi! Altfel e doar mâncare! 

— Ăsta e un ciocănit secret! se răsti Maliţia. Mă 
pricep bine la lucrurile astea! Iar voi trebuie să 
răspundeţi tot cu un ciocănit secret! 

— Dar dacă cineva ciocănea la uşă doar aşa, 
ştii, pentru că era binedispus, iar noi răspundeam 
la ciocănit, ce ar fi putut crede că se află aici sus? 
întrebă Maurice. Un gândac extrem de mare? 

Maliţia tăcu pentru o clipă, ceva cu totul neo- 
bişnuit pentru ea. Apoi spuse: 

— E un argument bun, foarte bun. Ştiu ce o să 
fac, o să strig „Sunt eu, Maliţia”, şi apoi o să ciocă- 
nesc în felul ăla secret, şi aşa o să ştiţi că sunt eu şi 
o să ciocăniţi la fel şi voi. OK? 

— Dar de ce să nu spunem doar „Hei, suntem 
aici sus”? întrebă nevinovat Keith. 

Maliţia oftă. 

— Chiar nu ai deloc simţul dramaticului? Uite 
ce e, tata s-a dus la Primărie să se întâlnească cu 
ceilalţi membri ai consiliului. A zis că vasele spar- 
te au fost ultima picătură! 

— Vasele? spuse Maurice. I-ai zis de Sardele? 

— A trebuit să-i spun că m-am speriat de un 
şobolan uriaş şi că am încercat să mă sui pe dulap 
ca să scap de el, spuse Maliţia. 

— Ai minţit? 

— l-am spus doar o poveste, răspunse calmă 
Maliţia. Şi chiar a fost una bună. A părut mult mai 
adevărată decât ar fi sunat adevărul adevărat. Un 
şobolan care bate step? Oricum, nu l-a interesat 
prea mult pentru că azi au fost o mulțime de plân- 
geri. Şobolanii voştri dresați necăjesc foarte tare 
oamenii. Mă bucur grozav. 

— Nu sunt şobolanii noştri, sunt propriii lor 
stăpâni, spuse Keith. 

— Şi întotdeauna se mişcă repede, spuse 
Maurice plin de mândrie. Nu se încurcă atunci 
când e vorba să... încurce treburile. 

— Într-un oraş în care am fost luna trecută, 
consiliul a pus un anunţ pentru un fluieraş chiar a 
doua zi de dimineaţă, spuse Keith. Acela a fost 
momentul de glorie al lui Sardele. 

— Tata a ţipat mult şi a trimis după Păturică şi 
Ţepuşe, spuse Maliţia. Ei sunt vânătorii de şobo- 
lani! Şi ştiţi ce înseamnă asta, nu? 

Maurice şi Keith se uitară unul la altul. 

— Hai să ne facem că nu ştim, spuse Maurice. 

— Înseamnă că putem să ne strecurăm în coş- 
melia lor şi să rezolvăm misterul cozilor-şireturi! 
spuse Maliţia. Îi aruncă lui Maurice o privire aten- 
tă. Desigur, ar fi mult mai... satisfăcător dacă am fi 
patru copii şi un câine, ceea ce reprezintă numărul 
potrivit pentru o aventură, dar trebuie să ne mul- 
tumim cu ce avem. 

— Hei, noi doar furăm de la guverne, spuse 
Maurice. 

— Aăă... evident, numai guverne care nu sunt 
taţii cuiva, spuse Keith. 

— Şi? întrebă Maliţia, aruncându-i o privire 
ciudată lui Keith. 

— Asta nu-i totuna cu a fi criminali! spuse 
Maurice. 

— Oh, dar când vom avea dovada, putem s-o 
ducem la consiliu şi atunci nu va fi nimic criminal, 
pentru că vom salva situaţia, spuse Maliţia, cu o 
răbdare obosită. Desigur, e posibil ca Garda şi con- 
siliul să fie înţeleşi cu vânătorii de şobolani, aşa că 
nu trebuie să avem încredere în nimeni. Zău aşa, 
n-aţi citit şi voi vreodată o carte? O să se întunece 
curând, şi o să vin să vă iau ca să gâdilăm belciugul. 

— Putem? întrebă Keith. 

— Da. Cu un ac de păr, răspunse Maliţia. Ştiu 
că se poate, pentru că am citit despre asta de o 
sută de ori. 

— Ce fel de belciug e? întrebă Maurice. 

— Unul mare, spuse Maliţia. Asta face treaba 
mai uşoară, desigur. 

Se întoarse brusc şi ieşi în fugă din grajd. 

— Maurice? spuse Keith. 

— Da? răspunse pisica. 

— Ce e un belciug şi cum îl gâdili? 

— Nu ştiu. Un lacăt, poate? 

— Dar ai zis... 

— Da, dar nu voiam decât s-o las să vorbească, 
ca să nu devină violentă, spuse Maurice. Dacă vrei 
să ştii, eu cred că e dusă cu capul. E ca oamenii 
ăia... actorii. Ştii tu. Joacă tot timpul teatru. Nu 
trăieşte deloc în lumea reală. De parcă totul ar fi o 
poveste nesfârşită. Cam aşa e şi Fasole Periculoasă. 
O persoană foarte periculoasă, după părerea mea. 

— Dar e un şobolan foarte de treabă şi grijuliu! 

— Oh, da, dar ştii, problema e că el crede că 
toată lumea e ca el. Astfel de persoane aduc ghi- 
nion, puştiule. lar prietena noastră, ei bine, ea 
crede că viaţa e la fel ca un basm. 

— Păi asta nu face rău, nu? spuse Keith. 

— Mda, dar în basme, când cineva moare... 
asta-i doar o vorbă. 


Plutonul Nr. 3 de Stropipire Grea se odihnea; şi 
oricum rămăsese fără muniţie. Nimeni nu avea 

chef să meargă dincolo de capcană până la firi- 
şorul de apă care se scurgea pe zid. Şi nimeni nu 
voia să se uite la ce se afla în capcană. 

— Bietul Fraged, spuse un şobolan. Era un şo- 
bolan tare cumsecade. 

— Ar fi trebuit totuşi să fie atent pe unde mer- 
ge, spuse un altul. 

— Credeam că le ştie pe toate, mai spuse unul. 
Şi totuşi era un şobolan de treabă, deşi mirosea 
cam tare. 

— Şi-atunci hai să-l scoatem din capcană, da? 
spuse primul şobolan. Nu mi se pare corect să-l 
lăsăm aşa acolo. 

— Da. Cu atât mai mult cu cât ne e foame. 

— Fasole Periculoasă a zis că n-ar trebui să 
mâncăm deloc şobolani, spuse unul. 

Un altul răspunse: 

— Nu, asta doar dacă nu ştii de ce au murit, 
fiindcă s-ar putea să fi murit de otravă. 

Iar un alt şobolan zise: 

— Şi noi ştim de ce a murit el. A murit de zdro- 
bire. Şi zdrobirea nu se ia. 

Se uitară cu toţii la răposatul Fraged. 

— Ce credeţi că se întâmplă cu tine după ce 
mori? întrebă încet un şobolan. 

— Eşti mâncat. Sau te usuci, sau mucegăieşti. 

— Cu totul? 

— Ei, de obicei picioarele nu se mănâncă. 

Şobolanul care pusese întrebarea spuse: 

— Şi ce e înăuntru? 

lar şobolanul care pomenise de picioare răs- 
punse: 

— Oh, chestia aia verde şi storcoşită? Nu, şi 
pe-aia trebuie s-o laşi deoparte. Are un gust 
îngrozitor. 

— Nu, vorbeam de ce e în tine. Unde se duce 
aia? 

— lartă-mă, dar nu înţeleg. 

— Păi... ştii, ca... visele? 

Şobolanii dădură din cap aprobator. Cunoşteau 
visele. Visele fuseseră un şoc imens atunci când 
începuseră să le aibă. 

— Ei bine, în vise, când eşti fugărit de câini sau 
zbori sau altceva de genul ăsta... cine face toate 
astea? Nu e corpul tău, pentru că el doarme. Aşa că 
trebuie să fie o parte invizibilă care trăieşte în tine, 
nu? Şi când eşti mort e ca atunci când dormi, nu? 

— Nu chiar ca atunci când dormi, spuse un 
şobolan, pe un ton nesigur, uitându-se la forma 
turtită pe care înainte o cunoscuseră sub numele 
de Fraged. Adică atunci nu iese din tine sângele şi 
nici bucățele de oase. Şi te trezeşti. 

— Şi atunci, spuse şobolanul care ridicase pro- 
blema părţii invizibile, când te trezeşti, unde se 

duce partea din vis? Când mori, unde se duce 
partea aia din interiorul tău? 

— Care, chestia aia verde şi storcoşită? 

— Nu! Partea care e în spatele ochilor tăi! 

— Adică chestia aia cenuşie-rozalie? 

— Nu, nu aia! Aia invizibilă! 

— Habar n-am! N-am văzut niciodată o chestie 
invizibilă! 

Toţi şobolanii se uitară lung la Fraged. 

— Nu-mi place discuţia asta, spuse unul dintre 
ei. Îmi aduce aminte de umbrele din pâlpâirea 
lumânării. 

Un altul spuse: 

— Aţi auzit de Şobolanul Oaselor? Se zice că 
vine şi te ia atunci când mori. 

— Se zice, se zice, murmură un şobolan. Se zice 
că există un Mare Şobolan în Adâncuri care a creat 
totul, aşa se zice. Asta înseamnă că i-a creat şi pe 
oameni? Înseamnă că ne iubeşte tare mult dacă 
i-a creat şi pe oameni! Nu? 

— Habar n-am! Poate au fost făcuţi de un Mare 
Om? 

— Ei, acum chiar că spui prostii, spuse şobola- 
nul care se îndoia de toate şi care se numea 
Sostomat. 

— Bine, bine, dar trebuie să recunoşti că e im- 
posibil ca totul să fi... ei bine, să fi apărut aşa, pur 

şi simplu? Trebuie să existe o cauză. lar Fasole 
Periculoasă zice că sunt lucruri pe care trebuie să 
le facem pentru că aşa e bine, şi atunci cine hotă- 
răşte ce e bine? De unde vine „binele” şi de unde 
„răul“? Se zice că dacă ai fost un şobolan bun, 
poate că Marele Şobolan are o galerie plină cu 
bunătăţi la care o să te ducă Şobolanul Oaselor... 

— Dar Fraged e încă aici. Şi n-am văzut niciun 
şobolan osos! 

— Ah, dar se spune că nu-l poţi vedea decât 
atunci când vine după tine. 

— Da? Da? spuse un alt şobolan atât de agitat 
încât părea foarte sarcastic. Şi-atunci cum l-au vă- 
zut ei, poţi să-mi spui? la spune-mi! Viaţa e şi-aşa 
destul de proastă ca să-ţi mai faci probleme pen- 
tru lucrurile invizibile pe care nu le poţi vedea! 

— Ei, ei, ce se-ntâmplă aici? 

Şobolanii se întoarseră brusc, teribil de încân- 
taţi să-l vadă pe Negrumat ivindu-se în galerie cu 
paşi mărunți şi iuți. 

Negrumat îi împinse deoparte. O adusese pe 
Nutritiva cu el. Nu era niciodată prea curând pen- 
tru un membru al plutonului să afle ce se întâm- 
plă cu cei care nu fac treburile cum se cuvine. 

— Înţeleg, spuse el, uitându-se la capcană. Clă- 
tină trist din cap. Ce vă spun eu vouă? 

— Să nu folosim galerii care nu au fost marcate 
că sunt sigure, domnule, spuse Sostomat. Dar 
Fraged, ei bine, nu vrea... nu voia să asculte. Şi se 
grăbea să termine cât mai repede, domnule. 

Negrumat examină capcana şi încercă să-şi păs- 
treze pe chip o expresie de hotărâre încrezătoare. 
Dar îi era cam greu. Nu mai văzuse niciodată o 
astfel de capcană. Arăta foarte urât, gândită mai 
degrabă să strivească decât să taie. Fusese pusă 
exact acolo unde şobolanii care s-ar fi grăbit către 
apă mai mult ca sigur ar fi nimerit în ea. 

— E clar că acum n-o să mai asculte nimic, 
spuse el. Chipul lui îmi pare cunoscut. Sigur, în 
afară de ochii ieşiţi din orbite şi limba care atârnă. 

— Păi, ai vorbit cu Fraged azi-dimineaţă la 
instrucţie, domnule, spuse un şobolan. I-ai spus că 
mama lui l-a crescut să fie stropipinos, şi să treacă 
la treabă, domnule. 

Pe faţa lui Negrumat nu se putea citi nimic. 
Apoi spuse: 

— Trebuie să plecăm. Peste tot găsim capcane. 
O să ne croim drum înapoi până la voi. Nimeni nu 
o porneşte mai departe prin galerie, aţi înţeles? 
Toată lumea să spună „da, Negrumat”! 

— Da, Negrumat! spuseră în cor şobolanii. 

— lar unul dintre voi să stea de pază, spuse 
Negrumat. S-ar putea să mai fie capcane într-acolo. 

— Ce facem cu Fraged, domnule? spuse Sos- 
tomat. 

— Nu mâncaţi chestia verde şi storcoşită, spuse 
Negrumat şi se îndepărtă în grabă. 

Capcane! îşi spuse el. Erau prea multe. Şi prea 
multă otravă. Chiar şi cei mai experimentați mem- 
bri ai plutonului deveniseră agitaţi. Nu-i plăcea să 
întâlnească lucruri necunoscute. De obicei desco- 
pereai ce erau acele lucruri necunoscute în mo- 
mentul în care te omorau. 

Şobolanii se răspândeau pe sub oraş, şi acesta 
era un oraş aşa cum nu mai văzuseră până atunci. 
Toată reţeaua de galerii era o uriaşă capcană pen- 
tru şobolani. Nu găsiseră nici măcar un keekee viu. 
Nici unul. Asta nu era normal. Peste tot existau 
şobolani. Unde sunt oameni sunt şi şobolani. 

Şi, ca să pună capac la toate, tinerii şobolani îşi 
petreceau prea mult timp bătându-şi capul cu di- 
verse... lucruri. Lucruri pe care nu le poţi vedea sau 
mirosi. Lucruri din umbră. Negrumat clătină din 
cap. Nu era loc în aceste galerii pentru genul ăsta de 
gânduri. Viaţa era reală, viaţa era practică, şi viaţa 
îţi putea fi luată foarte repede dacă nu aveai grijă... 

O observă pe Nutritiva privind în jur şi adulme- 
când aerul pe când păşeau de-a lungul unei ţevi. 

— E bine, spuse el aprobator. Niciodată nu 
eşti de-ajuns de atent. Nu trebuie să te repezi 

niciodată. Poate că şobolanul din faţa ta a avut 
noroc şi a ratat mecanismul declanşator. 

— Da, domnule. 

— Dar nici nu fi prea îngrijorată. 

— Arăta groaznic de... strivit, domnule. 

— Numai proştii se reped, Nutritiva. Numai 
proştii se reped... 

Negrumat simţea frica răspândindu-se. Şi asta 
îl îngrijora. Dacă Cei Schimbaţi intrau în panică, 
aveau să o facă la fel ca orice şobolan. Iar galeriile 
din oraşul ăsta nu erau un loc potrivit în care să 
alerge un şobolan îngrozit. Dar dacă un singur 
şobolan rupea rândurile şi o lua la fugă, atunci cei 
mai mulţi dintre ei l-ar fi urmat. Mirosul stăpânea 
galeriile. Când lucrurile mergeau bine, toată lu- 
mea se simţea grozav. Când apărea teama, um- 
plea galeriile asemenea unor ape revărsate. Panica 
în lumea şobolanilor era o boală ce se putea lua 
mult prea uşor. 

Lucrurile nu stătură mai bine nici când ajun- 
seră din urmă restul plutonului de dezactivare a 
capcanelor. De data asta găsiseră o nouă otravă. 

— Nu vă faceţi griji, spuse Negrumat, care era 
îngrijorat. Am mai găsit noi şi înainte otrăvuri noi, 
nu? 

— N-am mai găsit de secole, spuse un şobolan. 
Ţi-aduci aminte de cea din Neghioburg? Cea cu 

firişoare albastre strălucitoare în ea? Care te ardea 
când călcai în ea? În care am intrat înainte să ştim 
ce e? 

— Din asta e şi aici? 

— Ar fi bine să vii să vezi. 

Într-una dintre galerii un şobolan zăcea pe o 
parte, cu picioarele ridicate în aer şi strânse bine, 
ca nişte pumni. Scâncea. 

Negrumat aruncă o privire şi ştiu că pentru 
acest şobolan totul se sfârşise. Era doar o ches- 
tiune de timp. Pentru şobolanii din Neghioburg 
fusese o chestiune de chin îngrozitor. 

— Aş putea să-l muşc de ceafă, se oferi un şo- 
bolan. S-ar termina totul repede. 

— E un gând milos, dar otrava aia intră în sân- 
ge, spuse Negrumat. Găsiţi o capcană care nu a 
fost dezactivată. Acţionaţi cu grijă. 

— Să punem un şobolan într-o capcană, dom- 
nule? întrebă Nutritiva. 

— Da! E mai bine să moară repede decât să se 
chinuie! 

— Chiar şi aşa, €..., începu să protesteze şobo- 
lanul care se oferise să aplice muşcătura. 

Părul din jurul feţei lui Negrumat se zbârli. Se 
ridică pe labele din spate şi-şi arătă dinţii. 

— Fă ce-ţi spun sau te muşc pe tine! 

Celălalt şobolan se ghemui. 

— Bine, Negrumat, bine... 

— Şi avertizaţi toate celelalte plutoane! tună 
Negrumat. Asta nu mai e vânătoare de şobolani, e 
război! Toată lumea se retrage cu grijă! Nimeni nu 
atinge nimic! O să... Da? Ce mai e acum? 

Un şobolan mărunţel se strecurase până la 
Negrumat. Când vânătorul de capcane se răsuci, 
şobolanul se ghemui repede, aproape rostogolin- 
du-se pe spate pentru a-i dovedi cât de mic şi de 
inofensiv era. 

— Vă rog, domnule..., murmură el. 

— Da? 

— De data asta am găsit unul viu... 

Domnul Urechilă ştia că există Lo A 
aventuri măreţe şi aventuri mărunte. 
Nu ţi se spunea cum aveau să fie înainte 
s-o pornești în ele. Uneori puteai avea 


o aventură măreaţă chiar şi atunci 
când rămâneai pe loc. 


Din Aventura Domnului Urechilă 


Ha Hei, sunt eu. Şi acum o să auziţi ciocă- 
nitura secretă! În uşa grajdului răsunară trei cio- 
cănituri, apoi din nou vocea Maliţiei: Hei, aţi auzit 
ciocănitura secretă? 

— Poate că dacă nu spunem nimic o să plece, 
zise Keith, din fân. l 

— N-aş prea crede, îi răspunse Maurice. Apoi, 
ridicând vocea, strigă: Suntem aici, sus! 

— Dar n-am auzit încă ciocănitul secret, strigă 
Maliţia. 

— Ah, prbilttrrrp, spuse încet Maurice, şi, din 
fericire, niciun om nu ştie ce înjurătură teribilă e 
aceasta în limba pisicească. Ascultă, ăsta sunt eu, 
OK? O pisică, da? Care vorbeşte. Cum vrei să mă 
recunoşti? Să-mi pun o garoafă roşie la butonieră? 

— Oricum, nici nu cred că eşti o pisică vorbi- 
toare adevărată, spuse Maliţia, căţărându-se pe 
scară. 

Era îmbrăcată tot în negru şi-şi adunase părul 
sub un batic negru. lar pe umăr îi atârna o traistă 
mare. 

— Drace, chiar că ai nimerit-o, spuse Maurice. 

— Adică, nu porţi cizme şi nici sabie, şi nu ai o 
pălărie mare cu o pană pe ea. 

Maurice o privi lung. 

— Cizme? spuse el în cele din urmă. Pe labele 
astea? 

— Oh, aşa era într-o poză dintr-o carte pe care 
am citit-o, răspunse calmă Maliţia. Una caraghioa- 
să pentru copii. Plină cu animale îmbrăcate ca oa- 
menii. 

Prin mintea lui Maurice trecu — şi nu pentru 
prima oară — gândul că dacă se mişca repede, în 
cinci minute putea fi departe de oraş, pe o barcă 
sau ceva de genul ăsta. 

Odată, când nu era decât un pisoi, fusese luat 
acasă de o fetiţă care îl îmbrăcase în hainele pă- 
puşii şi îl aşezase la o masă alături de două păpuşi 
şi trei sferturi dintr-un ursuleţ de pluş. Reuşise să 
scape printr-o fereastră deschisă, dar se chinuise 
toată ziua ca să iasă din haine. Poate că fetiţa aia 
fusese Maliţia. Ea credea că animalele erau doar 
nişte oameni care nu fuseseră suficient de atenţi. 

— Eu nu port haine, spuse el. 

Nu era o replică prea grozavă, dar era probabil 
mai bine decât să spună „Cred că eşti sărită de pe 
fix”. 

— Ar putea fi o îmbunătăţire, spuse Maliţia. Ei, 
s-a întunecat aproape de tot. Hai să mergem! O să 
păşim precum pisicile! 

— Ah, bun, spuse Maurice. Bănuiesc că asta pot 
să fac. 

Deşi, îşi spuse el câteva minute mai târziu, nu 
existau pisici care să păşească precum Maliţia. Era 
limpede că ea socotea că n-are niciun rost să pari 
discret dacă oamenii nu te vedeau că erai discret. 
Oamenii de pe stradă se opreau de fapt să o 
privească pe când aluneca de-a lungul zidurilor şi 

fugea cu paşi mărunți de la o uşă la alta. Maurice 
şi Keith mergeau agale în urma ei. Nimeni nu le 
dădu nicio atenţie. 

În cele din urmă, într-o străduţă îngustă, 
Maliţia se opri în faţa unei clădiri întunecate, unde 
deasupra uşii atârna o emblemă mare de lemn. Pe 
emblemă erau desenaţi o mulţime de şobolani, un 
fel de stea alcătuită din şobolani, cu toate cozile 
lor legate într-un mare nod. 

— Emblema vechii Bresle a Vânătorilor de şobo- 
lani, şopti Maliţia, dându-și jos sacul de pe umăr. 

— Ştiu, spuse Keith. Arată oribil. 

— E totuşi un desen interesant, spuse Maliţia. 

Unul dintre cel mai neaşteptate lucruri privind 
uşa de sub emblemă era lacătul uriaş care o în- 
chidea. Ciudat, îşi spuse Maurice. Dacă şobolanii 
făceau să-ţi explodeze picioarele, de ce trebuie să 
aibă vânătorii de şobolani un lacăt la coşmelia lor? 

— Din fericire, sunt pregătită pentru orice si- 
tuaţie, spuse Maliţia, şi băgă mâna în sacul ei. 

Se auzi un zgomot de obiecte de metal şi sticle 
care se ciocneau. 

— Ce-ai acolo înăuntru? întrebă Maurice. Toată 
casa? 

— Gheara de pisică şi scara de frânghie ocupă 
mult loc, spuse Maliţia, continuând să scotocească 
în sac. Şi apoi e trusa cea mare de prim-ajutor, şi 

trusa mică de prim-ajutor, şi cuțitul, şi celălalt 
cuţit, şi trusa de cusut, şi oglinda pentru trimis 
semnale, şi... astea... 

Scoase o legătură mică de pânză neagră. Când 
o desfăcu, Maurice văzu sclipirea metalului. 

— Ah, spuse el. Şperacle, aşa-i? Am văzut eu 
spărgători de case la treabă... 

— Ace de păr, spuse Maliţia, alegând unul. 
Acele de păr funcţionează întotdeauna în cărţile 
pe care le-am citit. lei acul şi doar îl bagi în broas- 
că şi-l învârteşti uşor. Am mai multe deja îndoite. 

Din nou Maurice simţi un fior rece în ceafă. 
Lucrurile astea funcţionează în poveşti, îşi spuse el. 
Of, Doamne! 

— Şi cum se face că ştii atât de multe despre 
forțarea broaştelor? întrebă el. 

— Ţi-am spus, când vor să mă pedepsească mă 
încuie afară din camera mea, spuse Maliţia, pe 
când răsucea acul de păr în broască. 

Maurice văzuse hoţi la lucru. Oamenilor care 
pătrundeau noaptea în case nu le plăcea să vadă 
câini, dar pisicile nu-i deranjau. Pisicile nu încer- 
cau niciodată să le sară la gât. Şi Maurice ştia că 
hoţii aveau de obicei instrumente mici şi compli- 
cate, pe care le foloseau cu mare grijă şi precizie. 
Nu se foloseau de nişte chestii caraghi... 

Clic! 

— Bun, spuse Maliţia pe un ton satisfăcut. 

— Doar un noroc chior, spuse Maurice, pe când 
lacătul se legăna deschis pe toarta lui. Ridică pri- 
virea spre Keith. Nu crezi şi tu că e doar noroc, ei, 
puştiule? 

— Habar n-am, răspunse Keith. N-am mai vă- 
zut niciodată aşa ceva. 

— Ştiam că o să meargă, spuse Maliţia. A mers 
în basmul cu zâne Cea de-a şaptea nevastă a lui 
Barbăverde, unde ea scapă din Camera Terorii şi îl 
înjunghie în ochi cu un hering îngheţat. 

— Ăsta e un basm cu zâne? întrebă Keith. 

— Da, răspunse mândră Maliţia. Chiar din 
Basmele Surorilor Crimă. 

— Aveţi nişte zâne cam rele pe-aici, spuse 
Maurice, clătinând din cap. 

Maliţia împinse uşa şi o deschise. 

— Oh, nu, gemu ea, nu mă aşteptam la asta... 


Undeva sub labele lui Maurice, şi cam la o stradă 
mai încolo, unicul şobolan autohton pe care Cei 
Schimbaţi îl găsiseră în viaţă era ghemuit în faţa lui 
Fasole Periculoasă. Plutoanele fuseseră chemate 
înapoi. Ziua aceasta nu se dovedea prea bună. 

Capcane care nu omorau, îşi spuse Negrumat. 
Le găseai din loc în loc. Uneori oamenii voiau să 
prindă şobolani vii. 

Negrumat nu avea încredere în oamenii care 
voiau să prindă şobolani vii. Capcanele adevărate, 
care omorau pe dată... ei bine, erau rele, dar de 
obicei le puteai evita şi cel puţin era ceva cinstit în 
ele. Capcanele care te prindeau viu erau ca şi otra- 
va. Te înşelau. 

Fasole Periculoasă îl studia pe nou-venit. Era 
ciudat, dar şobolanul care putea avea cele mai 
neşobolăneşti gânduri se şi pricepea cel mai bine 
să vorbească cu un keekee, doar că „vorbitul” nu 
era cuvântul potrivit. Nimeni, nici măcar Şuncă- 
deporc, nu avea mirosul lui Fasole Periculoasă. 

Noul şobolan, de fapt o şobolăniţă, nu le crea în 
mod evident probleme. În primul rând, era înconju- 
rată de şobolani mari, bine hrăniţi şi puternici, aşa că 
trupul ei spunea cât putea el de respectuos „dom- 
nule”. Cei Schimbaţi îi dăduseră şi ceva de mâncare, 
pe care mai degrabă o hăpăia decât o mânca. 

— Era într-o cutie, spuse Negrumat, care dese- 
na pe podea cu un băț. Sunt mulţi aici. 

— Am fost şi eu prins într-o cutie odată, spuse 
Şuncădeporc. Apoi o femelă de om a venit să mă 
ia de acolo şi m-a aruncat peste zidul grădinii. 
Chiar n-am înţeles asta. 

— Cred că unii oameni o fac pentru a părea 
cumsecade, spuse Piersicuţa. Îi scot pe şobolani 
din casă fără să-i omoare. 

— Oricum, nu i-a servit la nimic, spuse plin de 
satisfacţie Şuncădeporc. În noaptea următoare 
m-am întors şi i-am stopipit brânza. 

— Eu nu cred că cineva încearcă să fie cum- 
secade aici, spuse Negrumat. Mai era un şobolan 
acolo cu ea. Cel puţin, adăugă el, mai era o parte 
dintr-un şobolan acolo cu ea. Cred că a mâncat din 
el ca să supravieţuiască. 

— Un lucru foarte înţelept, dădu din cap apro- 
bator Şuncădeporc. 

— Am mai găsit ceva, spuse Negrumat, conti- 
nuând să tragă linii în pământul de pe podea. 
Vezi astea, domnule? 

Desenase pe podea linii drepte şi linii şerpuite. 

— Hâm. Le văd, dar n-am nevoie să ştiu ce sunt, 
spuse Şuncădeporc. Îşi frecă nasul. N-am avut 
niciodată nevoie decât de ăsta. 

Negrumat scoase un oftat răbdător. 

— Atunci miroase, domnule, că acesta e un... un 
desen al tuturor galeriilor pe care le-am explorat 
azi. Este... este forma pe care o am în cap. Am 
explorat o mare parte din oraş. Sunt o mulţime 
de... — îi aruncă o privire Piersicuţei — ...o mulți- 
me de capcane bune, cele mai multe goale. Peste 
tot există otravă. În general e destul de veche. O 
mulţime de capcane de prins şobolani vii. O 
mulţime de capcane care ucid, încă montate. Şi 

niciun şobolan viu. Absolut niciunul, cu excep- 
ţia... noii noastre prietene. Ştim că se întâmplă 
ceva foarte ciudat. Am adulmecat puţin prin 
preajma locului unde am găsit-o, şi am simţit 
miros de şobolani. Mulţi şobolani. Chiar mulți. 

— Vii? întrebă Fasole Periculoasă. 

— Da. 

— Toţi în acelaşi loc? 

— Aşa miroase, spuse Negrumat. Cred că ar 
trebui ca un pluton să se ducă şi să cerceteze. 

Fasole Periculoasă se apropie de şobolăniţă ŞI O 
adulmecă din nou. Îl adulmecă şi ea. Îşi atinseră 
labele. Cei Schimbaţi priveau uimiţi. Fasole Peri- 
culoasă o trata pe această keekee ca pe un egal. 

— O mulţime de lucruri, o mulţime de lucruri, 
murmură el. Mulţi şobolani... oameni... teamă... 
multă teamă... o mulţime de şobolani, adunaţi la 
un loc... hrană... şobolan... ai spus că a mâncat 
carne de şobolan? 

— E o lume în care şobolanul îl mănâncă pe 
şobolan, spuse Şuncădeporc. Aşa a fost întotdea- 
una şi aşa va fi mereu. 

Fasole Periculoasă îşi încreţi nasul. 

— Mai e ceva. Ceva... ciudat. Straniu... e foarte 
speriată. 

— A fost într-o capcană, spuse Piersicuţa. Şi pe 
urmă ne-a întâlnit pe noi. 

— Mult... mult mai rău decât atât, spuse Fasole 
Periculoasă. E... e speriată de noi pentru că suntem 
nişte şobolani ciudaţi, dar e uşurată să miroasă că 
nu suntem... cum sunt cei cu care e obişnuită... 

— Oameni! spuse plin de dispreţ Negrumat. 

— Nu... cred... asta... 

— Alţi şobolani? 

— Da... nu... eu... nu... e greu de spus... 

— Câini? Pisici? 

— Nu. Fasole Periculoasă făcu un pas înapoi. 
Ceva nou. 

— Ce facem cu ea? întrebă Piersicuţa. 

— Îi dăm drumul, bănuiesc. 

— Nu putem face asta! spuse Negrumat. Am 
dezactivat toate capcanele pe care le-am găsit, dar 
a rămas încă otravă peste tot. N-aş trimite nici 
măcar un şoarece acolo. În fond, nici nu a încercat 
să ne atace. 

— Şi ce-i cu asta? spuse Şuncădeporc. Ce mai 
contează încă un keekee mort? 

— Ştiu ce vrea să spună Negrumat, spuse Pier- 
sicuţa. N-o putem trimite pur şi simplu la moarte. 

Economiisubstanţiale făcu un pas înainte şi o 
cuprinse cu laba, într-un gest protector, pe tânăra 
şobolăniţă. Se uită furioasă la Şuncădeporc. Deşi 
uneori când era enervată îl mai muşca, nu se certa 
niciodată cu el. Era prea bătrână pentru asta. Dar 

privirea ei spunea: toţi masculii sunt nişte proşti, 
şobolan bătrân şi prost! 

El păru încurcat. 

— Am mai omorât până acum o mulţime de 
keekee, nu? spuse el trist. De ce-am vrea ca ăsta să 
rămână cu noi? 

— N-o putem trimite la moarte, spuse din nou 
Piersicuţa. 

Şi se uită la Fasole Periculoasă, care avea din 
nou privirea aceea pierdută în ochii lui rozalii. 

— Vreţi să se ţină după noi şi să ne mănânce 
mâncarea şi să ne facă probleme? spuse Şuncă- 
deporc. Nu e-n stare să vorbească, nu e-n stare să 
gândească... 

— Nici noi nu eram în stare, până nu de mult! 
spuse tăios Piersicuţa. Eram cu toţii ca ea! 

— Dar acum suntem în stare să gândim, tânără 
femelă? spuse Şuncădeporc, şi părul i se zbârli. 

— Da, spuse liniştit Fasole Periculoasă. Acum 
suntem în stare să gândim. Putem să ne gândim la 
ce avem de făcut. Putem avea milă de o făptură 
nevinovată care nu ne vrea răul. Şi de aceea poate 
să rămână cu noi. 

Şuncădeporc întoarse repede capul. Fasole Pe- 
riculoasă încă o mai privea pe nou-venită. Şuncă- 
deporc se ridică instinctiv pe labele din spate; era 

un şobolan gata de luptă. Dar Fasole Periculoasă 
nu-l putea vedea. 

Piersicuţa îl privi îngrijorată pe bătrânul şobo- 
lan. Fusese provocat de un şobolan micuţ şi lipsit 
de putere, care n-ar fi rezistat nici un minut într-o 
luptă. lar Fasole Periculoasă nici măcar nu şi-a dat 
seama că îl provocase. 

El nu gândeşte aşa, îşi spuse Piersicuţa. 

Ceilalţi şobolani îl priveau pe Şuncădeporc. Ei 
încă mai gândeau în acest fel şi aşteptau să vadă 
ce avea de gând să facă. 

Dar chiar şi Şuncădeporc începea să înţeleagă că 
ar fi fost ceva de neconceput să se arunce asupra 
şobolanului alb. Ar fi fost ca şi cum şi-ar fi tăiat pro- 
pria coadă. Se strădui cu mare grijă să se liniştească. 

— Nu e decât un şobolan, murmură el. 

— Dar tu, dragă Şuncădeporc, nu eşti, spuse 
Fasole Periculoasă. Vrei să mergi cu echipa lui 
Negrumat să afli de unde vine şobolăniţa? Ar 
putea fi periculos. 

Asta îl făcu din nou pe Şuncădeporc să se zbâr- 
lească. 

— Nu mi-e frică de pericole! tună el. 

— Sigur că nu. De aceea ar trebui să mergi. Ea 
era îngrozită, spuse Fasole Periculoasă. 

— N-am fost niciodată speriat de nimic! strigă 
Şuncădeporc. 

Acum Fasole Periculoasă se întoarse să-l pri- 
vească. În ochii lui rozalii lumina lumânării arun- 
ca o strălucire. Şuncădeporc nu era un şobolan 
care să piardă prea multă vreme gândindu-se la 
lucrurile pe care nu le putea vedea sau mirosi sau 
muşca, şi totuşi.... | 

Ridică privirea. Pâlpâirea lumânării arunca pe 
ziduri umbre mari de şobolani care dansau. 
Şuncădeporc îi auzise pe şobolanii mai tineri vor- 
bind despre umbre şi vise şi ce se întâmpla cu 
umbra ta după ce mureai. Nu-şi făcea probleme 
despre toate astea. Umbrele nu te puteau muşca. 
Nu exista nimic în umbre de care să te temi. Dar 
acum în capul lui se auzea o voce care îi spunea: 
„Mi-e frică de ceea ce ochii ăia pot vedea”. Se uită 
mânios la Negrumat, care zgâria ceva în noroi cu 
unul dintre beţele lui. 

— O să merg, dar o să conduc expediţia, spuse 
el. Sunt cel mai bătrân şi mai important şobolan 
de aici! 

— Asta nu mă îngrijorează, spuse Negrumat. 
Domnul Ţac o să meargă oricum în faţă. 

— Parcă fusese strivit săptămâna trecută? spuse 
Piersicuţa. 

— Mai avem doi, răspunse Negrumat. Pe urmă 
va trebui să dăm iama într-un alt magazin pentru 
animale de casă. 


129 a 


W  uiuitonul Maurice și nozătoanete lui educate W 


— Eu sunt şeful, spuse Şuncădeporc. Eu o să 
hotărăsc ce facem, Negrumat. 

— Bine, domnule. Bine, spuse Negrumat, con- 
tinuând să deseneze în ţărână. Şi ştii cum să dez- 
activezi toate capcanele, nu-i aşa? 

— Nu, dar pot să-ţi spun s-o faci tu! 

— Bun. Bun, spuse Negrumat, făcând alte sem- 
ne cu băţul lui, fără să se uite la şef. Şi o să-mi spui 
ce pârghii să le las aşa cum sunt şi pe care să le 
deschid, nu? 

— N-am nevoie să mă pricep la capcane, spuse 
Şuncădepore. 

— Dar eu da, domnule, spuse Negrumat, cu 
aceeaşi voce calmă. Şi îţi spun că există la capca- 
nele astea noi câteva lucruri pe care nu le înţeleg, 
şi până când n-o să le înţeleg îţi sugerez cu tot 
respectul să mă laşi pe mine să mă ocup de ele. 

— Nu aşa se vorbeşte cu un şobolan care e su- 
periorul tău! 

Negrumat îi aruncă o privire, iar Piersicuţa îşi 
tinu răsuflarea. 

Acum e momentul decisiv, îşi spuse ea. Acum 
vom afla cine e şeful. 

Apoi Negrumat spuse: 

— Îmi pare rău. Nu am avut de gând să fiu 
impertinent. 

Piersicuţa văzu uimirea masculilor mai bătrâni 
care îi urmăreau pe cei doi. Negrumat dăduse 
înapoi! Nu sărise la bătaie! 

Dar nici nu se ghemuise de frică. 

Blana zbârlită a lui Şuncădeporc se culcă la loc. 
Bătrânul şobolan nu ştia ce să facă. Toate indiciile 
îl încurcau. 

— Ei bine, ăăă... 

— Evident, pentru că eşti şeful, trebuie să dai 
ordinele, spuse Negrumat. 

— Da, ăăă... 

— Dar sfatul meu, domnule, este să investigăm 
asta. Lucrurile necunoscute sunt periculoase. 

— Da. Sigur, spuse Şuncădeporc. Da, chiar aşa. 
O să investigăm. Bineînţeles. Ocupă-te de asta. Eu 
sunt şeful, şi asta spun. 


Maurice îşi roti privirea prin coşmelia vânătorilor 
de şobolani. 

— Arată ca o magazie a vânătorilor de şobolani, 
spuse el. Bănci, scaune, sobă, o mulţime de blă- 
nuri de şobolan agăţate, grămezi de capcane 
vechi, două botniţe de câine, suluri de plasă de 
sârmă, dovezi copleşitoare ale unei lipse totale şi 
dintotdeauna de curăţenie. Este exact aşa cum mă 
aşteptasem eu să arate pe dinăuntru o coşmelie a 
vânătorilor de şobolani. 

— Eu m-aşteptam la ceva... oribil şi totuşi 
interesant, spuse Maliţia. Un indiciu înfiorător. 

— Trebuie neapărat să existe un indiciu? în- 
trebă Keith. 

— Bineînţeles! răspunse Maliţia, uitându-se 
sub un scaun. Ascultă, pisică, există două tipuri 
de oameni în lume. Există cei care ştiu intriga şi 
cei care nu o ştiu. 

— Lumea nu are o intrigă, spuse Maurice. Lu- 
crurile pur şi simplu... se întâmplă, unul după 
altul. 

— Doar dacă priveşti problema aşa, spuse 
Maliţia, mult prea plină de ea după părerea lui 
Maurice. Întotdeauna există o intrigă. Nu trebuie 
decât să ştii unde să te uiţi. Tăcu pentru o clipă, 
apoi spuse: Priveşte! Ăsta-i cuvântul! Trebuie să 
existe un pasaj secret, sigur că da! Toată lumea să 
caute intrarea în pasajul secret! 

— AĂăă... şi cum o să ştim că e intrarea în pasajul 
secret? întrebă Keith, părând mult mai uimit decât 
de obicei. Cum arată un pasaj secret? 

— Nu o să arate ca un pasaj secret, desigur! 

— Oh, buun, în cazul ăsta văd zeci de pasaje 
secrete, spuse Maurice. Uşi, ferestre, calendarul 
ăla de la Compania de otrăvuri „Culmea desăvâr- 
şirii”, dulapul ăla de colo, gaura aia de şobolani, 
masa aia... 

— Eşti sarcastic, spuse Maliţia, ridicând calenda- 
rul şi examinând încruntată peretele din spatele lui. 

— De fapt, eram doar insolent, spuse Maurice, 
dar dacă vrei pot să fiu şi sarcastic. 

Keith se uita la banca lungă aflată în dreptul 
unei ferestre cu geamul albit de pânze vechi de 
păianjeni. Pe ea se aflau îngrămădite o mulţime de 
capcane. Tot felul de capcane. Iar lângă ele erau 
şiruri peste şiruri de cutii vechi şi strivite de metal 
şi borcane cu etichete ca „Pericol: bioxid de hidro- 
gen!” şi „Venin de şobolani” şi „Arde-maţe” şi 
„Poliputaketlon: Atenţie maximă!” şi „Tuleşte-o” 
şi „Şobobomba!” şi „Esenţă de sârmă ghimpată: 
Pericol!!!” şi — se aplecă pentru a se uita mai bine 
la ăsta — „Zahăr“. Existau şi două căni şi un ceai- 
nic. Pe bancă se vedea o pulbere albă şi verde şi 
cenuşie. O parte căzuse şi pe jos. 

— Ai putea încerca să faci şi tu ceva util, spuse 
Maliţia pe când ciocănea pereţii. 

— Nu ştiu cum să caut ceva care nu aduce cu 
ceea ce caut, spuse Keith. Iar ăştia ţin otrava chiar 
lângă zahăr! Şi atât de multe otrăvuri... 

Maliţia făcu un pas în spate şi-şi dădu deoparte 
părul din ochi. 

— Nu merge aşa, spuse ea. 

— Nu s-ar putea să nu existe un pasaj secret? 
spuse Maurice. Ştiu că e o idee destul de 

îndrăzneață, dar poate că asta e doar o coşmelie 
obişnuită. 

Chiar şi Maurice făcu un pas înapoi în faţa 
privirii ucigătoare a Maliţiei. 

— Trebuie să existe un pasaj secret, spuse ea. 
Altfel n-are niciun rost. Pocni din degete. Sigur că 
da! E greşit cum o facem! Toată lumea ştie că nu 
găseşti niciodată un pasaj secret doar căutându-l! 
Doar în momentul când renunti la căutare şi te 
sprijini de perete, doar atunci apeşi fără să vrei pe 
butonul secret! 

Maurice se uită la Keith cerându-i ajutorul. În 
fond, era şi el om. Trebuia să ştie cum să se poarte 
cu cineva ca Maliţia. Dar Keith se învârtea prin 
colibă, uitându-se la diverse lucruri. 

Maliţia se rezemă de perete cu o indiferenţă 
incredibilă. Nu se auzi niciun clic. Niciun panou 
din perete nu alunecă într-o parte. 

— Nu e probabil locul bun, spuse ea. O să mă 
sprijin cu nonşalanţă de cârligul ăsta pentru 
haine. Nicio uşă nu se deschise. brusc în perete. 
Desigur, lucrurile ar fi mai uşoare dacă ar exista 
un sfeşnic cu multe ornamente, spuse Maliţia. 
Astea sunt întotdeauna o deschizătoare de nă- 
dejde pentru un pasaj secret. 

— Nu există niciun sfeşnic, spuse Maurice. 

— Ştiu. Unii oameni nu reuşesc să aibă nicio 
idee cum să construiască un pasaj secret, spuse 
Maliţia. 

Se sprijini de perete într-un alt loc, dar fără 
niciun rezultat. 

— Nu cred că o să-l găseşti aşa, spuse Keith, 
care examina cu atenţie o capcană. 

— Oh? N-o să-l găsesc? spuse Maliţia. Ei bine, 
cel puţin sunt ingenioasă în ceea ce priveşte lu- 
crurile! Dacă eşti un expert atât de grozav, tu 
unde ai căuta? 

— De ce există o gaură de şobolani în coliba 
unor vânători de şobolani? întrebă Keith. Miroase 
a şobolani morţi şi a câine ud şi a otravă. Nu m-aş 
apropia de locul ăsta dacă aş fi şobolan. 

Maliţia se uită furioasă la el. Apoi faţa ei căpătă 
o expresie de intensă concentrare, ca şi cum întor- 
cea pe toate feţele în mintea ei câteva idei. 

— Mda, spuse ea. De obicei aşa e în poveşti. De 
cele mai multe ori eroul prostănac vine cu ideea 
bună din pură întâmplare. Se lăsă jos şi se uită în 
gaură. E aici un fel de mic mâner, spuse ea. O să-l 
împing doar puţin... 

Se auzi un clonc sub podea, o parte din ea se 
desfăcu şi Keith dispăru. 

— Oh, da, spuse Maliţia, m-am gândit eu că 
s-ar putea întâmpla aşa ceva... 

Domnul ac mergea prin galerie, izbindu-se de 
pereţi şi zbârnâind. 

Şobolanii mai tineri îi roseseră urechile, iar coa- 
da lui ca un arc fusese retezată de o capcană, şi alte 
capcane lăsaseră urme adânci în trupul lui, dar el 
avea un avantaj: capcanele neaşteptate nu-l puteau 
omorî pe Domnul Ţac pentru că el nu era viu, şi nu 
era viu pentru că funcţiona pe baza unui arc. 

Mecanismul zbârnâi. Un capăt de lumânare 
ardea pe spatele lui. Restul Plutonului Numărul 
Trei de Dezactivare a Capcanelor îl urmărea. 

— Din clipă în clipă... spuse Negrumat. 

Se auzi un pac, apoi un sunet care ar putea fi 
descris ca gloinc! Lumina se stinse. Apoi o rotiţă 
dinţată se rostogoli încet prin tunel şi căzu în faţa 
lui Şuncădeporc. 

— M-am gândit eu că pământul pare puţin atins 
acolo, spuse cu o voce satisfăcută Negrumat. Se 
întoarse către ceilalţi. În regulă, băieţi! Pregătiţi-l 
pe celălalt Domn ac, şi vreau ca jumătate de 
duzină dintre voi să scoată cu o frânghie capcana 
aia şi să o tragă din drum! 

— Toată această acţiune de recunoaştere ne 
încetineşte, Negrumat, spuse Şuncădeporc. 

— Bine, domnule, spuse Negrumat pe când 
plutonul trecu în grabă pe lângă ei. Ia-o tu înainte. 
Asta ar fi o idee bună, pentru că nu ne-a mai rămas 

decât un singur Domn Ţac. Sper că în oraşul ăsta 
există un magazin pentru animale de companie“. 

— Cred totuşi că ar trebui să ne mişcăm mai 
repede, spuse Şuncădeporc. 

— OK, porneşte atunci, domnule. Încearcă să 
strigi unde e următoarea capcană înainte de a 
cădea în ea. 

— Eu sunt şeful, Negrumat. 

— Da, domnule, îmi pare rău. Suntem cu toţii 
cam obosiţi. 

— Ăsta nu e un loc bun, Negrumat, spuse 
Şuncădeporc cu un aer obosit. Eu am fost în nişte 
găuri rprptlt cu adevărat rele, iar asta e mai rea 
decât oricare dintre ele. 

— E adevărat, domnule. Locul ăsta e mort. 

— Care-i cuvântul ăla pe care l-a inventat 
Fasole Periculoasă? 

— NEFAST, spuse Negrumat urmărind plutonul 
care trăgea afară capcana dintre pereţii tunelului. Pu- 
tea vedea între dinţii ei arcuri şi rotiţe dinţate strâm- 
be. Apoi adăugă: Atunci nu puteam înţelege despre 
ce vorbea. Dar acum cred că înţeleg, ce voia să spună. 


1 Şobolanii găsiseră unul în oraşul Fâţ, şi de acolo îi luaseră pe Domnii Țac. 
Fuscseră pe un raft unde scria „Jucării pentru pisoi”, alături de o cutie cu şoricei 
de cauciuc care chiţăiau şi care purtau numele plin de imaginaţie de „Domnul 
Chiţ”. Şobolanii încercaseră să închidă capcanele atingându-le cu un şoarece de 
cauciuc prins la capătul unui băț, dar chiţăitul pe care-l scotea când se închidea 
capcana îi deranja pe toţi. Nimânui nu-i păsa ce i se întâmpla unui Domn Ţac. 

Se întoarse să se uite înapoi în galeria unde 
ardea o flacără de lumânare şi-l opri pe un şobo- 
lan care trecea. 

— Piersicuţa şi Fasole Periculoasă trebuie să 
stea în spate, ai înţeles? spuse el. Nu trebuie să mai 
înainteze. 

— Bine, domnule! spuse şobolanul şi se înde- 
părtă repede. 

Expediția înaintă cu grijă, pe când galeria se 
deschidea într-un canal mare şi vechi. Pe fundul 
lui se afla un firişor de apă. În partea de sus se 
vedeau nişte ţevi ruginite. Ici şi colo ieşeau din ele 
aburi care şuierau. O lumină verde, palidă, venea 
din depărtare, de la grătarul care dădea în stradă. 

Locul mirosea a şobolani. Era un miros proaspăt 
de şobolani. De fapt, chiar se afla acolo un 
şobolan, ronţăind dintr-o tavă cu mâncare aşezată 
pe o cărămidă spartă. Le aruncă o privire Celor 
Schimbaţi şi o luă la fugă. 

— După el! tună Şuncădeporc. 

— Nu! strigă Negrumat. 

Doi şobolani care porniseră în urmărirea acelui 
keekee se opriră şovăitori. 

— Am dat un ordin! urlă Şuncădeporc, repezin- 
du-se la Negrumat. 

Expertul în capcane se ghemui pentru o clipă şi 
spuse: 

— Desigur. Dar eu cred că părerea lui Şuncă- 
deporc aflat în posesia tuturor datelor va fi puţin 
diferită de cea a lui Şuncădeporc care tocmai a 
strigat pentru că a văzut un şobolan fugind, nu-i 
aşa? Adulmecă aerul! 

Nasul lui Şuncădeporc se încreţi. 

— Otravă? 

Negrumat dădu din cap aprobator. 

— Gri Nr. 2, spuse el. Scârboasă chestie. E mai 
bine să stăm departe. 

Şuncădeporc se uită în susul şi-n josul canalu- 
lui. Se întindea până departe, şi era suficient de 
înalt pentru ca un om să se poată târî prin el. 
Lângă tavan se vedeau o mulţime de ţevi mai mici. 

— E cald aici, spuse el. 

— Da, domnule. Piersicuţa s-a uitat în ghid. 
Aici ies din pământ izvoare calde şi oamenii pom- 
pează apa în case. 

— De ce? 

— Ca să facă baie, domnule. 

— Hâm. 

Lui Şuncădeporc nu-i plăcea ideea asta. O mul- 
time de şobolani mai tineri erau înnebuniţi după 
baie. 

Negrumat se întoarse către pluton. 

— Şuncădeporc vrea ca otrava aia să fie îngro- 
pată şi stropipită şi cu un indicator deasupra, acum! 

Şuncădeporc auzi un zgomot metalic lângă el. 
Se întoarse şi văzu că Negrumat scosese din gră- 
mada lui de unelte un obiect lung şi subţire de 
metal. 

— Ce krckrcl e aia? întrebă el. 

Negrumat şfichiui aerul cu obiectul acela. 

— L-am pus pe puştiul cu mutră de prostănac 
să mi-o facă, spuse el. 

Şi atunci Şuncădeporc îşi dădu seama ce era. 

— E o sabie, spuse el. Ţi-a venit ideea din Aven- 
tura Domnului Urechilă, nu? 

— Chiar aşa. 

— N-am crezut niciodată partea aia, mormăi 
Şuncădeporc. 

— Dar o ţepuşă e o ţepuşă, spuse calm Negru- 
mat. Cred că ne-am apropiat de ceilalţi şobolani. 
Ar fi o idee bună ca cei mai mulţi dintre noi să 
rămână aici..., domnule. 

Şuncădeporc simţi că i se dădeau iarăşi ordine, 
dar Negrumat chiar era politicos. 

— Propun ca o parte dintre noi să o luăm 
înainte ca să-i adulmecăm, continuă Negrumat. 
Sardele ar putea fi folositor, şi o să merg şi eu, 
bineînţeles... 

— Şi eu, spuse Şuncădeporc 

Se uită mânios la Negrumat, care răspunse: 

— Desigur. 

Şi din cauza farsei pe Câre 
Şarpele Olly o făcuse cu indi- 

Din Aventura Domnului Urechilă 


Mita se uită la trapa deschisă cu aerul că ar 
vrea să-i dea o notă de la unu la zece. 

— Foarte bine ascunsă, spuse ea. Nici nu-i de 
mirare că n-am văzut-o. 

— Nu m-am lovit prea tare, strigă Keith din 
întuneric. 

— Bun, spuse Maliţia, continuând să studieze 
trapa. Cât de departe eşti? 

— E un fel de pivniţă. N-am păţit nimic pentru 
că am aterizat pe nişte saci. 

— Bine, bine, nu-i nevoie să povesteşti despre 
asta, n-ar fi o aventură dacă n-ar apărea şi nişte 
lucruri mărunte neaşteptate, spuse fata. Uite ca- 
pătul unei scări. De ce n-ai folosit-o? 

— N-am putut, pentru că am căzut pe lângă ea, 
se auzi vocea lui Keith. 

— Să te duc în braţe până jos? îl întrebă Maliţia 
pe Maurice. 

— Să-ţi scot ochii cu ghearele? răspunse Maurice. 

Fruntea Maliţiei se încruntă. Întotdeauna părea 
supărată când nu înţelegea ceva. 

— Asta a fost o întrebare sarcastică? spuse ea. 

— Asta a fost o sugestie, spuse Maurice. Nu 
practic „dusul în braţe” de către străini. Coboară, 
şi eu te urmez. 

— Dar picioarele tale nu-s potrivite pentru o 
scară! 

— Am făcut eu vreo remarcă personală despre 
picioarele tale? 

Maliţia cobori în întuneric. Se auzi un zgomot 
metalic, apoi apăru flacăra unui chibrit. 

— E plin de saci! spuse ea. 

— Ştiu, veni vocea lui Keith. Am aterizat pe ei. 
Ţi-am spus-o. 

— E grâu! Şi uite... şiruri peste şiruri de cârnaţi! 
Şi carne afumată! Cutii cu legume! E plin de mân- 
care! Aaau! leşi din părul meu! Dă-te jos! Pisica aia 
mi-a sărit în cap! 

Maurice ateriză de pe capul ei pe nişte saci. 

— Aha! exclamă Maliţia, frecându-şi creştetul 
capului. Ni s-a spus că şobolanii au furat totul. 
Acum înţeleg. Vânătorii de şobolani ajung peste 
tot, ştiu toate canalele, toate pivnițele... şi când te 
gândeşti că hoţii ăia sunt plătiţi din impozitele 
noastre! 

Maurice îşi roti privirea prin pivniţă, luminată 
de felinarul care pâlpâia în mâna Maliţiei. Într-ade- 
văr, era o mulţime de mâncare acolo. Într-adevăr, 
de tavan atârnau plase înţesate cu verze mari, albe 
şi grele. Cârnaţii pomeniţi mai sus se întindeau 
într-adevăr de la o grindă la alta. Erau într-adevăr 
peste tot borcane şi butoaie şi saci peste saci. Şi, 
într-adevăr, toate îl făceau să se simtă îngrijorat. 

— Deci aşa, spuse Maliţia. Ce ascunzătoare! O 
să mergem imediat la Garda oraşului, o să le 
spunem ce-am găsit, şi pe urmă un ceai grozav cu 
brioşe cu cremă pentru noi toţi şi poate o medalie, 
şi pe urmă... 

— Sunt suspicios, spuse Maurice. 

— De ce? 

— Pentru că eu sunt un personaj suspicios! N-aş 
avea încredere în vânătorii tăi de şobolani nici dacă 
mi-ar spune că cerul e albastru. Ce-au făcut ei? Au 
furat mâncarea şi pe urmă au spus „Şobolanii sunt 
de vină, zău aşa”? Şi toată lumea i-a crezut? 

— Nu, prostule. Oamenii au găsit oase roase şi 
coşuri de ouă goale, lucruri de felul ăsta, spuse 
Maliţia. Şi răhăţei de şobolan peste tot! 

— Bănuiesc că oasele pot fi curățate de carne, şi 
bănuiesc că vânătorii de şobolani ar putea aduna 
o mulţime de răhăţei de şobolan..., admise 
Maurice. 

— Şi omoară toţi şobolanii adevăraţi ca să aibă 
ei mai mult! spuse triumfătoare Maliţia. Foarte 
deştept! 

— Mda, şi asta-i puţin cam surprinzător, spuse 
Maurice, pentru că i-am văzut pe vânătorii tăi de 
şobolani şi, ca să fiu sincer, chiar dacă ar fi plouat 
cu chiftele, ăştia n-ar fi fost în stare să găsească o 
furculiţă. 

— M-am gândit la ceva, spuse Keith, care îngâ- 
na o melodie pentru sine. 

— Ei, mă bucur că cineva face asta, începu Maliţia. 

— E vorba de plasa de sârmă, spuse Keith. Era 
nişte plasă de sârmă în coşmelia lor. 

— E ceva important? 

— De ce au nevoie vânătorii de şobolani de 
suluri întregi de plasă de sârmă? 

— Habar n-am. Pentru cuşti, poate? Contează? 

— De ce ar pune vânătorii de şobolani şobola- 
nii în cuşti? Şobolanii morţi nu fug, nu? 

Se lăsă tăcerea. Maurice văzu că Maliţia nu era 
prea încântată de comentariul lui Keith. Era o 
complicaţie inutilă. Strica povestea. 

— Oi avea eu mutră de prostănac, adăugă 
Keith, dar nu sunt prost. Am timp să mă gândesc 
la tot felul de lucruri pentru că nu vorbesc tot tim- 
pul. Eu mă uit la lucruri. Ascult. Încerc să învăţ. 
Eu... 

— Eu nu vorbesc tot timpul! 

Maurice îi lăsă să se certe şi se apropie cu paşi 
furişaţi de colţul pivniţei. Sau al pivniţelor. Păreau 
să se întindă până departe. Văzu ceva pe podea în 
umbră, şi sări înainte să gândească. Stomacul lui 
îşi amintise că trecuse mult timp de la şoarecele 
din hambar şi acţionase direct asupra picioarelor. 

— În regulă, spuse el, pe când lucrul acela se 
agita între labele lui, vorbeşte sau... 

Un băț micuţ îl lovi cu putere. 

— Dacă nu te deranjează..., spuse Sardele, chi- 
nuindu-se să se elibereze. 

— Nu-i neboie să faşi aşta! murmură Maurice, 
încercând să-şi lingă nasul care îl durea. 

— Am pe cap o PĂLĂRIE rkrklk, nu? se răsti la 
el Sardele. Te oboseşti vreodată să te uiţi? 

— Pine, pine, şcuză-mă... de şe eşti aici? 

Sardele îşi scutură hainele. 

— Te căutam pe tine sau pe puştiul cu mutră 
de prostănac, spuse el. Şuncădeporc m-a trimis! 
Avem probleme! Nici n-ai să crezi ce-am găsit! 

— Are nevoie de mine? spuse Maurice. Cre- 
deam că nu mă place! 

— Ei, a zis că treaba e urâtă şi rea, aşa că tu o să 
ştii ce e de făcut, boss, spuse Sardele, luându-și de 
jos pălăria. la uită-te la asta! Ţi-ai băgat gheara 
drept prin ea! 

— Dar te-am întrebat dacă ştii să vorbeşti, nu? 
spuse Maurice. 

— Da, m-ai întrebat, dar... 

— Eu întotdeauna întreb! 

— Ştiu, aşa că... 

— Ştii, ţin foarte mult la întrebarea asta! 

— Da, da, am înţeles, te cred! spuse Sardele. 
M-am plâns doar de pălărie! 

— N-aş vrea ca cineva să creadă că nu întreb, 
spuse Maurice. 

— Nu e nevoie să continui cu asta, spuse Sar- 
dele. Unde-i puştiul? 

— Acolo în spate, vorbeşte cu fata, spuse îm- 
bufnat Maurice. 

— Care, nebuna? 

— Chiar ea. 

— Ar fi mai bine să-i chemi. E ceva foarte rău. 
La capătul pivniţelor e o uşă. Mă mir că n-o poţi 
mirosi de aici! 

— Tot ce vreau e să fie limpede pentru toată 
lumea că am întrebat, asta-i tot... 

— Boss, spuse Sardele, asta-i ceva serios! 


Piersicuţa şi Negrumat aşteptau echipa de recu- 
noaştere. Erau împreună cu Toxic, un alt şobolan 
care se pricepea la citit şi funcţiona ca un fel de 
asistent. 

Piersicuţa adusese cu ea şi Aventura Domnului 
Ureclulă. 

— Au plecat de mult, spuse Toxic. 

— Negrumat verifică la fiecare pas, spuse Pier- 
sicuţa. 

— Ceva nu e în regulă, spuse Fasole Periculoa- 
să şi-şi încreţi nasul. 

Un şobolan apăru din tunel cu paşi mărunți şi 
grăbiţi şi trecu într-o goană nebună pe lângă ei. 

Fasole Periculoasă adulmecă aerul. 

— Teamă, spuse el. 

Alţi trei şobolani trecură în fugă, ciocnindu-se 
unul de altul. 

— Ce se întâmplă? întrebă Piersicuţa, când un 
alt şobolan se răsuci în jurul ei în efortul de a o 
ocoli, scoase un chiţăit şi fugi mai departe. 

— Asta a fost Gustos, spuse ea. De ce n-a spus 
nimic? | 

— Teamă... tot mai mare, spuse Fasole Pericu- 
loasă. Sunt... speriaţi. Îngroziţi... 

Toxic încercă să-l oprească pe următorul şobo- 
lan. Acesta îl muşcă şi alergă mai departe, chiţăind. 

— Trebuie să ne întoarcem, spuse repede 
Piersicuţa. Ce-au găsit acolo? Poate e un dihor! 

— Imposibil! spuse Toxic. Şuncădeporc a omo- 
rât odată un dihor! 

Încă trei şobolani trecură alergând pe lângă ei, 
lăsând în urmă o dâră de frică. Unul dintre ei 
scoase un țipăt ascuţit către Piersicuţa, îi aruncă 
înnebunit nişte sunete nearticulate lui Fasole Peri- 
culoasă şi fugi mai departe. 

— Au... au uitat să vorbească..., şopti Fasole 
Periculoasă. 

— Ceva îngrozitor trebuie să-i fi speriat! spuse 
Piersicuţa, adunându-şi notițele. 

— Niciodată n-au mai fost aşa de speriaţi! 
spuse Toxic. Vă aduceţi aminte când ne-a găsit 
câinele ăla? Eram cu toţii speriaţi, dar am vorbit şi 
l-am încolţit şi Şuncădeporc l-a văzut cum fuge 
schelălăind... 

Spre marea ei uimire, Piersicuţa văzu că Fasole 
Periculoasă plângea. 

— Au uitat să vorbească, murmura el. 

Încă vreo şase-şapte şobolani trecură pe lângă 
ei scoțând ţipete ascuţite. 

Piersicuţa încercă să-l oprească pe unul dintre 
ei, dar acesta doar chiţăi şi se feri de ea. 

— Asta a fost Patruporţii! spuse ea, întorcân- 
du-se către Toxic. Doar am vorbit cu ea acum o 
jumătate de oră! Ea... Toxic? 

Blana lui Toxic era toată zbârlită. Privirea îi era 
înceţoşată. Avea gura deschisă, şi-şi arăta dinţii. 
Se holbă la ea, sau mai degrabă prin ea, apoi se 
răsuci şi o luă la fugă. 

Piersicuţa se întoarse şi-l cuprinse cu labele pe 
Fasole Periculoasă, pe când teama îi copleşea pe 
amândoi. 


Erau şobolani. Dintr-un perete într-altul, din 
tavan până-n podea, erau numai şobolani. Cuştile 
erau înţesate cu ei; stăteau agăţaţi de sârmă în 
partea din faţă, şi sus pe tavan. Plasa se întindea 
sub greutatea lor. Trupurile lucioase se agitau şi 
se rostogoleau, labele şi nasurile îşi făceau loc prin 
ochiurile plasei. Aerul era plin de ţipete ascuţite şi 
foşnete şi chiţăieli, şi mirosea îngrozitor. 

Ceea ce mai rămăsese din echipa de recunoaștere 
a lui Şuncădeporc se afla în mijlocul încăperii. Cei 
mai mulţi fugiseră însă. Dacă mirosurile din acea 
încăpere ar fi fost sunete, s-ar fi auzit mii de strigăte 
şi ţipete. Umpleau camera lungă cu o tensiune ciu- 
dată. Chiar şi Maurice o simţi de îndată ce Keith 
sparse uşa. Era ca o durere aflată în afara capului tău 
şi care voia să intre acolo. Te pocnea peste urechi. 

Maurice rămase puţin mai în spate. Nu trebuia 
să fii prea deştept ca să-ţi dai seama că asta era o 
situaţie foarte neplăcută şi una care te obliga la un 
moment dat să-ţi iei tălpăşiţa de acolo. 

Printre picioarele Maliţiei şi ale lui Keith îi zări 
pe Negrumat şi pe Şuncădeporc şi alţi câţiva din- 
tre Cei Schimbaţi. Se aflau în mijlocul podelei, cu 
privirile aţintite în sus către cuşti. 

Fu uimit să vadă că până şi Şuncădeporc tre- 
mura. Dar tremurul lui se datora furiei. 

—Daă-le drumul! îi strigă lui Keith. Dă-le dru- 
mul la toţi! Dă-le drumul la toţi acum! 

— Un alt şoarece vorbitor? exclamă Maliţia. 

— Dă-le drumul! ţipă Şuncădeporc. 

— Toate cuştile astea scârboase..., spuse Maliţia 
holbându-se la ele. 

— Am zis eu de plasa de sârmă, spuse Keith. 
Uite, se vede unde a fost reparată... au ros sârma 
ca să scape! 

— Am zis să le dai drumul! ţipă Şuncădeporc. 
Dă-le drumul sau o să te omor! Rău! Rău! Rău! 

— Dar nu sunt decât şobolani..., spuse Maliţia. 

Şuncădeporc făcu un salt şi ateriză pe rochia 
fetei. Începu să urce către gâtul ei. Maliţia încre- 
meni. El şuieră: 

— Acolo sunt şobolani care se mănâncă între ei! 
O să rod din tine, creatură rea...! 

Mâna lui Keith îl apucă strâns de mijloc şi îl 
trase de la gâtul fetei. Ţipând ascuţit, zbârlit tot, 
Şuncădeporc îşi băgă dinţii în degetul lui Keith. 

Maliţia scoase un țipăt înăbuşit. Chiar şi 
Maurice se înfioră. 

Şuncădeporc îşi trase capul înapoi, cu botul 
plin de sânge, şi clipi mărunt, îngrozit. 

Ochii lui Keith se umplură de lacrimi. Cu mare 
grijă, îl aşeză pe Şuncădeporc pe podea. 

— E mirosul, spuse el liniştit. Îi nelinişteşte. 

— Parcă... parcă ai zis că sunt blânzi! spuse 
Maliţia, recăpătându-şi în cele din urmă glasul. 

Luă de jos o bucată de lemn care era rezemată 
de cuşti. 

Keith îi dădu peste mână, făcând-o să-i dea 
drumul. 

— Niciodată să nu ameninţi pe vreunul dintre 
noi! 

— Dar te-a muşcat! 

— Uită-te bine în jur! Asta nu e o poveste! Asta 
e realitate! Înţelegi? Sunt înnebuniţi de frică! 

— Cum îndrăzneşti să-mi vorbeşti aşa? strigă 
Maliţia. 

— O s-o fac, rrkrkrk! 

— E care pe care, da? Asta a fost o înjurătură şo- 
bolănească? Înjuri şi în limba şobolanilor, şobo- 
lanule? 

Fac exact ca şi pisicile, îşi spuse Maurice. Stau 
faţă în faţă şi ţipă unul la altul. Urechile lui se 
răsuciră când auzi un alt sunet, undeva departe. 
Cineva cobora pe scară. Maurice ştia din expe- 
rienţă că acesta nu era momentul potrivit să dis- 
cute cu oamenii. Ei spuneau întotdeauna lucruri 
de genul „Ce?“ şi „Nu e bine!” şi „Unde?”. 

— Plecaţi imediat de aci, spuse el, trecând în 
fugă pe lângă Negrumat. Nu abordaţi problema 
omeneşte, fugiţi! 

Şi gestul ăsta eroic era suficient, hotărî el. Nu 
merita să laşi alte persoane să-ţi încetinească fuga. 

În perete se vedea un canal vechi şi ruginit. 
Maurice alunecă pe podeaua lipicioasă pe când 
schimba direcţia, şi acolo, da, era o gaură de 
dimensiuni mauriciene unde rugina spărsese 
țeava. Cu labele încordate pentru a căpăta viteză, 
țâşni prin gaură chiar în clipa în care vânătorii de 
şobolani intrară în încăperea plină de cuşti. Apoi, 

simțindu-se în siguranţă în întuneric, se răsuci şi 
se uită înapoi. 

Era momentul să verifice. Era Maurice nevătă- 
mat? Toate picioarele erau întregi? Coada? Da. Bun. 

Îl văzu pe Negrumat trăgându-l pe Şuncăde- 
porc, care părea să fi încremenit în mijlocul 
încăperii, îi văzu pe ceilalţi furişându-se în grabă 
către o altă ţeavă din peretele opus. Se mişcau cu 
paşi nesiguri. Aşa se întâmplă când te relaxezi şi 
nu mai eşti cu ochii în patru, îşi spuse Maurice. 
Credeau că deveniseră educați, dar când e la 
ananghie un şobolan rămâne doar un şobolan. 

Dar eu, eu sunt diferit. Creierul funcţionează 
perfect în orice moment. Întotdeauna sunt cu 
ochii în patru. Vigilent şi simțind pericolul. 

Şobolanii din cuşti făceau un vacarm de ne- 
descris. Keith şi fata care spunea poveşti îi pri- 
veau uimiţi pe vânătorii de şobolani. Şi vânătorii 
de şobolani îi priveau la fel de uimiţi. 

Pe podea, Negrumat renunţă să-l convingă pe 
Şuncădeporc să se mişte din loc. Îşi scoase sabia, îi 
privi pe oameni, ezită pentru o clipă, apoi fugi 
către canal. 

Da, să-i lăsăm să lămurească lucrurile singuri. 
Sunt oameni cu toţii, îşi spuse Maurice. Au creiere 
mari, pot să vorbească, n-ar trebui să fie nicio pro- 
blemă. 

Ha! Spune-le o poveste, fată care spui poveşti! 


Vânătorul de şobolani Nr. 1 se holbă la Maliţia şi 
Keith. 

— Ce faci aici, domnişoară? spuse el, şi suspi- 
ciunea îi scârţâia în voce. 

— Vă jucaţi de-a mama şi tata? spuse vesel Vâ- 
nătorul de şobolani Nr. 2. 

— Ne-ai spart coşmelia, spuse Vânătorul de 
şobolani Nr. 1. Asta se numeşte „spart“, da, da! 

— Aţi furat, da, aţi furat mâncare şi aţi dat vina 
pe şobolani! se răsti la ei Maliţia. Şi de ce aţi închis 
în cuşti toţi şobolanii ăştia? Şi de capetele de metal 
ce ziceţi, eh? Sunteţi surprinşi, eh? Nu v-aţi gândit 
că cineva o să le observe, eh? 

— Capete de metal? întrebă Vânătorul de şobo- 
lani Nr. 1, încruntându-se. 

— Capetele şireturilor, murmură Keith. 

Vânătorul de şobolani Nr. 1 se răsuci către 
celălalt. l 

— Idiot afurisit, Bill! Ţi-am spus că avem 
destule cozi adevărate! Ţi-am spus că cineva o să 
observe! Nu ţi-am zis că o să observe cineva? Ei 
bine, cineva a observat! 

— Da, să nu credeţi că scăpaţi! spuse Maliţia, şi 
ochii îi străluceau. Ştiu că voi sunteţi doar ticăloşii 

caraghioşi. Unul mare şi gras, unul slab — e lim- 
pede! Aşa că cine-i şeful cel mare? 

Privirea Vânătorului de şobolani Nr. 1 se în- 
ceţoşă puţin, aşa cum se întâmpla adeseori atunci 
când Maliţia vorbea cu cineva. Agită un deget 
gras în direcţia ei. 

— Ştii unde s-a dus şi ce-a făcut tatăl tău chiar 
adineauri? 

— Ha! Palavre de ticălos caraghios! spuse tri- 
umfătoare Maliţia. Hai, zi mai departe! 

— A trimis după Fluieraşul de şobolani! spuse 
Vânătorul de şobolani Nr. 1. Costă o avere! Trei 
sute de dolari pe oraş, şi dacă nu plăteşti devine 
foarte rău! 

Aoleu! îşi spuse Maurice. Cineva a trimis după 
cel adevărat... trei sute de dolari. Trei sute de dolari? 
Trei sute de dolari? Şi noi care nu ceream decât 
treizeci! 

— Tu eşti, nu? spuse Vânătorul de şobolani Nr. 
1, fluturându-şi degetul către Keith. Puştiul cu 
mutră de prostănac! Apari în oraş şi deodată se 
ivesc toţi şobolanii ăştia noi! E ceva ce nu-mi place 
la tine! Tu şi pisica ta ciudată! Dacă mai văd o dată 
pisica aia ciudată o să am o pereche de mănuși noi! 

În întunericul canalului Maurice se făcu mic şi 
se trase în spate. 

— Hă, hă, hă, făcu Vânătorul de şobolani Nr. 2. 

Probabil că exersase ca să scoată râsul ăsta de 
ticălos, îşi spuse Maurice. 

— Şi n-avem şef, spuse Vânătorul de șobolani 
Nr. 1. 

— Daaa, suntem propriii noştri şefi, spuse 
Vânătorul de şobolani Nr. 2. 

Şi apoi povestea începu să sune prost. 

— lar tu, domnişoară, spuse Vânătorul de şo- 
bolani Nr. 1, întorcându-se către Maliţia, flecăreşti 
cam prea mult. 

Îşi răsuci pumnul, o ridică în aer şi o trânti de 
cuştile cu şobolani. Şobolanii începură să se agite 
nebuneşte pe când ea aluneca pe pământ. 

Vânătorul de şobolani se întoarse către Keith. 

— Ai de gând să încerci ceva, puştiule? spuse 
el. Ai de gând să încerci ceva? Ea era fată, aşa că 
am fost bun şi prietenos cu ea, dar pe tine o să te 
bag într-una din cuşti... 

— Daaa, şi nici n-au primit azi de mâncare! spu- 
se plin de încântare Vânătorul de şobolani Nr. 2. 

Haide, puştiule! îşi spuse Maurice. Fă ceva! Dar 
Keith stătea nemişcat, holbându-se la om. 

Vânătorul de şobolani Nr. 1 îl măsură din cap 
până-n picioare, dispreţuitor. 

— Ce ai acolo, băiete? Un fluier? Dă-l încoace! 
Îi smulse fluierul de la curea şi-l împinse pe 
Keith pe podea. Un fluier de-un penny? Te crezi 

fluieraşul de şobolani, nu? Vânătorul de şobolani 
Nr. 1 rupse fluierul în două şi aruncă bucăţile în 
cuşti. Ştii, se zice că în Porkenscârţ Fluieraşul de 
Şobolani a scos toţi copiii afară din oraş. Ei da, 
ăsta om cu idei bune! 

Keith ridică privirea. Ochii i se îngustară. Se 
ridică în picioare. 

Acum se întâmplă, îşi spuse Maurice. O să facă 
un salt cu o putere supraomenească pentru că e 
atât de furios, iar ei or să-şi dorească să nu se fi 
născut niciodată puştiul... 

Keith făcu un salt cu o putere omenească obiş- 
nuită, îi trase un pumn în nas Vânătorului de şo- 
bolani Nr. 1, apoi fu din nou trântit la podea de o 
lovitură puternică, brutală, năprasnică. 

Bine, bine, l-au pus jos, îşi spuse Maurice pe 
când Keith se chinuia să-şi recapete răsuflarea, dar 
o să se ridice din nou. 

Se auzi un țipăt, şi Maurice îşi spuse: aha! 

Dar ţipătul nu venise de la Keith, care de-abia 
mai putea respira. O formă cenuşie se lansase de 
pe cuşti direct spre faţa vânătorului de şobolani. 
Ateriză cu dinţii înainte, şi din nasul vânătorului 
de şobolani ţâşni sângele. 

Aha! îşi spuse din nou Maurice, e Şuncădeporc 
venit în ajutor! Ce? Mrillp! Am început să gândesc 

întocmai ca fata! Continui să cred că asta e o 
poveste! 

Vânătorul de şobolani îl înşfăcă pe şobolan şi îl 
tinu departe, de coadă. Şuncădeporc se învârti şi 
se răsuci, ţipând de furie. Cel care-l prinsese se 
freca la nas cu mâna liberă şi se uita la Şuncăde- 
porc cum se zbătea. 

— E un luptător, spuse Vânătorul de şobolani 
Nr. 2. Cum a scăpat? 

— Nu-i unu' dintr-ai noştri, spuse Vânătorul 
de şobolani Nr. 1. E unu' roşu. 

— Roşu? Ce-are roşu? 

— Un şobolan roşu e un fel de şobolan cenuşiu, 
lucru pe care l-ai şti prea bine dacă ai fi un mem- 
bru hexperimentat al Breslei aşa cum sunt eu, spuse 
Vânătorul de şobolani Nr. 1. Nu-s de prin partea 
locului. Îi găseşti mai jos, în câmpie. E ciudat să 
apară unu' aci. Foarte ciudat. Un ticălos bătrân şi 
slinos. Da’ bătăios nevoie mare. 

— Ai nasu' plin de sânge. 

— Mda. Ştiu. Am fost muşcat de şobolani de 
mai multe ori decât ai înfulecat tu o cină caldă. 
Nici nu mai simt, spuse Vânătorul de şobolani 
Nr. 1, cu o voce care sugera că Şuncădeporc, care 
continua să se zbată şi să ţipe ascuţit, părea mult 
mai interesant decât colegul lui. 

— Eu la cină mănânc doar cârnaţi reci. 

— Păi vezi? Măi, da’ ce luptător mai eşti. Un 
adevărat drăcuşor, zău aşa. Curajos nevoie mare. 

— Frumos din partea ta să spui asta. 

— Vorbeam cu şobolanu', dom'le. Îl înghionti 
pe Keith cu bocancul. Ia-i şi leagă-i pe-ăştia doi 
undeva, da? Deocamdată o să-i punem într-una 
din celelalte pivnițe. Una cu o uşă ca lumea. Şi un 
lacăt ca lumea. Şi fără trape binevenite. Şi-mi dai 
mie cheia. 

— E fata primarului, spuse Vânătorul de şo- 
bolani Nr. 2. Primarii pot să se supere rău pentru 
fetele lor. 

— Şi-atunci o să facă ce i se cere, just? 

— O să-l storceşti bine pe şobolanu' ăla? 

— Cum, un luptător ca ăsta? Glumeşti? Dacă o 
să gândeşti aşa, o să rămâi toată viaţa ajutor de 
vânător de şobolani. Am o idee mult mai bună. 
Câţi mai sunt în cuşca specială? 

Maurice îl văzu pe Vânătorul de şobolani Nr. 2 
ducându-se la o cușcă aflată la peretele cel mai 
îndepărtat şi cercetând-o. 

— Au mai rămas doar doi. l-au mâncat pe 
ăilalţi patru, raportă el. Nu mai e decât blana. 
Frumos lucrat. 

— Aha, deci sunt furioşi şi plini de energie. Ei 
bine, hai să vedem ce-i fac lui, da? 

Maurice auzi o uşiţă de sârmă deschizându-se 
şi apoi închizându-se. 

Şuncădeporc vedea roşu înaintea ochilor. Furia îl 
orbea. Era furios de luni întregi de zile, plin de furie, 
furios pe oameni, furios pe otrăvuri şi capcane, furios 
că şobolanii mai tineri nu-i mai arătau respect, furios 
că lumea se schimba atât de repede, furios că îmbă- 
trânea... Şi acum mirosul de teroare şi foame şi violenţă 
se întâlnea în Şuncădeporc cu furia lui şi cele două se 
amestecau şi curgeau prin el într-un val roşu de furie. 
Era un şobolan încolțit. Dar era un şobolan încolțit 
care putea gândi. Fusese întotdeauna un luptător 
îndârjit, cu mult înainte să apară această gândire, şi 
era încă foarte puternic. Doi tineri keekee proşti şi 
plini de fumuri, fără tactică şi fără experiența luptei 
murdare din pivnițe şi fără joc de picioare inteligent şi 
care nu gândesc, nu puteau fi nişte adversari demni de 
luat în seamă. Nu era nevoie decât de un salt, o răsu- 
cire şi două mușcături... 

Cei doi şobolani din cuşcă se traseră înapoi de 
lângă plasă. Chiar şi ei îi simțeau furia. 

— Ei, ăsta da băiat deştept, spuse plin de admi- 
raţie Vânătorul de şobolani Nr. 1 când totul se ter- 
mină. Am o trebuşoară pentru tine, flăcău. 

— Cursa? spuse Vânătorul de şobolani Nr. 2. 

— Da, cursa. 

— În noaptea asta? 

— Mda, pen'că Arthur Spilcuitu' pariază că 
Jacko al lui omoară o sută de şobolani în mai puţin 
de-un sfert de ceas. 

— Pun pariu şi eu că poate. Jacko e un terier 
bun. Acu' câteva luni a dat gata nouăzeci, şi 
Arthur Spilcuitu' îl tot antrenează de-atunci. O să 
fie un spectacol pe cinste. 

— Aşadar, ţi-ai pune banii jos că Jacko o face? 
spuse Vânătorul de şobolani Nr. 1. 

— Sigur. Toată lumea o s-o facă. 

— Chiar şi cu amicul ăsta al nostru printre şo- 
bolani? spuse Vânătorul de şobolani Nr. 1. Plin de 
ură şi clonţos şi clocotind de furie? 

— Păi, ăăă... 

— Păi, mda, rânji satisfăcut Vânătorul de 
şobolani Nr. 1. 

— Şi totuşi, nu-mi place că-i lăsăm pe copiii 
ăştia aici. 

— E „copchiii” ăştia, nu „copiii“ ăştia. Nu pri- 
cepi? De câte ori ţi-am zis-o? Regula 27 a Breslei: 
să pari tâmpit. Oamenii devin suspicioşi când 
vânătorii de şobolani vorbesc prea corect. 

— Scuze. 

— Vorbeşte prost, fii deştept. Aşa tre' să faci, 
spuse Vânătorul de şobolani Nr. 1. 

— Scuze, am uitat. 

— Ai obiceiul să o faci exact pe dos. 

— Scuze. Copchii ăştia. E o cruzime să legi 
oamenii. Şi în fond, nu-s decât nişte copii. 

— Şi? 

— Şi ar fi mult mai uşor să-i duci prin tunel la 
râu şi să le dai una în cap şi să-i arunci în apă. Or 
să ajungă la multe mile în josul râului până să-i 
găsească cineva, şi mai mult ca sigur nici n-o să-i 
mai recunoască după ce peştii îşi fac treaba cu ei. 

Maurice auzi o pauză în discuţie. Apoi Vână- 
torul de şobolani Nr. 1 spuse: 

— Nu ştiam că ai un suflet aşa de bun, Bill. 

— Da, şi, scuze, şi am o idee cum să scapi şi de 
fluieraşu' ăsta... 

Vocea care se auzi în clipa următoare venea de 
peste tot. Suna ca o rafală de vânt şi, în inima ei, 
geamătul cuiva în agonie. Umplu aerul. 

NU! Ne putem folosi de fluieraş! 

— Nu, ne putem folosi de fluieraş, spuse Vână- 
torul de şobolani Nr. 1. 

— Aşa-i, spuse Vânătorul de şobolani Nr. 2. 
Aşa mă gândeam şi eu. Ăăă... cum ne putem folosi 
de fluieraş? 

Din nou, Maurice auzi un sunet în capul lui 
asemenea vântului care suflă într-o peşteră. 

Nu e LIMPEDE? 

— Nu e limpede? spuse Vânătorul de şobolani 
Nr. 1. 

— Mda, limpede, murmură Vânătorul de şobo- 
lani Nr. 2. E limpede că-i limpede. Äää... 

Maurice îi văzu pe cei doi cum deschid mai multe 
cuşti şi înşfacă şobolani pe care îi bagă într-un sac. Îl 
văzu şi pe Şuncădeporc aruncat într-un sac. Apoi 
vânătorii de şobolani plecară, târându-i după ei 
pe cei doi copii, şi Maurice se întrebă: unde, în 
acest labirint de pivnițe, se află o gaură de dimen- 
siunile lui Maurice? 

Pisicile nu văd în întuneric. Tot ceea ce pot e să 
vadă într-o lumină foarte palidă. O sclipire mă- 
runtă din lumina lunii ajungea în spaţiul din 
spatele lui. Pătrundea printr-o găurică din tavan, 
prin care abia s-ar fi strecurat un şobolan şi care cu 
siguranţă era mult prea mică pentru Maurice, 
chiar dacă ar fi putut ajunge la ea. 

În lumină văzu că se afla într-o altă pivniţă. 
După cum arăta, era şi ea folosită de vânătorii de 
şobolani; într-un colţ erau îngrămădite câteva bu- 
toaie, şi se zăreau o mulţime de cuşti stricate. 
Maurice se învârti prin ea, căutând o ieşire. Exis- 
tau uşi, dar aveau mânere, şi chiar şi mintea lui 
pătrunzătoare nu putea pătrunde misterul clanţe- 
lor. Dar în perete mai exista un grătar de canal. 
Maurice se strecură prin el. 

O altă pivniţă. Şi alte cutii şi saci. Dar aici cel 
puţin era uscat. 

O voce în spatele lui spuse: Ce fel de lucru eşti tu? 

Se răsuci. Tot ce putea vedea erau cutii şi saci. 
Mirosea a şobolani, şi se auzea o fojgăială con- 
tinuă, şi din când în când câte un chiţăit slab, dar 
locul ăsta era un mic paradis faţă de iadul din 
încăperea cu cuşti. 

Vocea venise din spatele lui, nu? Pesemne a 
auzit-o, nu? Pentru că lui Maurice i se părea că toc- 
mai avusese ceva ca o amintire că a auzit o voce, 
ceva care îi apăruse în cap fără a mai trece prin 
urechile lui zdrenţuite. Fusese la fel şi cu vânătorii 
de şobolani. Vorbiseră ca şi cum ar fi auzit o voce 
şi crezuseră că fusese ecoul gândurilor lor. Vocea 
nu fusese cu adevărat acolo, nu-i aşa? 

Nu te pot vedea, spuse amintirea, nu ştiu ce eşti. 

Nu era o voce prea bună pentru o amintire. Era 
alcătuită doar din şuierături şi se strecura în minte 
asemenea unei lame de cuţit. 

Vino mai aproape. 

Labele lui Maurice zvâcniră. Muşchii din pi- 
cioare începură să-l împingă înainte. Îşi scoase 
ghearele şi se stăpâni. Cineva se ascunde printre 
cutii, îşi spuse el. Şi probabil că n-ar fi o idee prea 
bună să spună ceva. Oamenii ar putea deveni 
ciudaţi dacă văd o pisică vorbitoare. Nu poţi să te 
bazezi pe faptul că toată lumea e la fel de nebună 
ca fata care spune poveşti. 

Vino MAI APROAPE. 

Vocea părea să tragă de el. Va trebui să spună 
ceva. 

— Mă simt bine unde sunt, mulţumesc frumos, 
spuse Maurice. 

Atunci vrei să ne împărtăşeşti CHINUL? 

Ultimul cuvânt duru. Dar nu duru prea mult, şi 
asta fu surprinzător. Vocea fusese ascuţită şi tare şi 
dramatică, ca şi cum posesorul ei voise să-l vadă pe 
Maurice tăvălindu-se în agonia durerii. În schimb, 
Maurice simţi doar o durere de cap trecătoare. 

Când vocea se auzi din nou, suna foarte suspi- 
cioasă. 

Ce fel de creatură eşti? Mintea ta e CIUDATĂ. 

— Prefer să spun că e uluitoare, răspunse 
Maurice. Oricum, cine eşti tu, care-mi pui între- 
bări în întuneric? 

Tot ce putea simţi era mirosul de şobolani. 
Auzi un zgomot slab în stânga lui şi abia desluşi 
silueta unui şobolan uriaş care se strecura către el. 

Un alt zgomot îl făcu să se întoarcă. Un alt 
şobolan se apropia din cealaltă parte. Cu greu îl 
putea distinge în lumina slabă. 

Un foşnet în faţa lui îi spuse că acolo era un 
şobolan, alunecând încet prin întuneric. 

Iată-mi ochii... CE? PISICĂ! PISICĂ! OMOARĂ! 

dori să nu fi fost un iepure, “ 

ce îl aștepta pe el. 
[No 


Din Aventura Domnului Urechilă 


Cana cei trei şobolani se repeziră era deja prea 
târziu. În aer nu era decât o gaură de forma lui 
Maurice. Maurice se afla în celălalt capăt al încă- 
perii, cocoţat, tremurând, pe nişte cutii. 

Auzi sub el nişte chiţăituri. Sări pe altă cutie şi 
văzu în perete un loc în care câteva dintre cără- 
mizile fărâmiţate căzuseră. Se repezi într-acolo, fu 
cât pe ce să-şi piardă echilibrul când alte cărămizi 
se mişcară sub el, şi se năpusti în necunoscut. 

Era o altă pivniţă. Şi era plină de apă. De fapt, 
nu era exact apă. Era ceea ce devine apa după ce în 
ea ajunge ceea ce se scurge din cuştile cu şobolani, 
şi după ce se scurg în ea canalele, apoi lichidul 
ăsta rămâne pe loc şi bolboroseşte singur vreun an 
şi ceva fără să-l deranjeze nimeni. Dacă l-ai numi 
„noroi“ ar însemna să insulţi toate mlaştinile per- 
fect respectabile din lume. 

Maurice ateriză în el. Şi lichidul scoase un 
„pleosc” vâscos. 

Maurice începu să înoate disperat, în stilul pisi- 
cesc, prin lichidul gros, încercând să nu respire, şi 
reuşi să se salte pe o grămadă de pietriş în cealaltă 
parte a încăperii. O grindă căzută, plină de muce- 
gai şi alunecoasă, urca spre lemnul înnegrit de 
fum din tavan. 

Mai auzea încă acea voce îngrozitoare în cap, dar 
era înăbuşită. Încerca să-i dea ordine. Să încerci să-i 
dai ordine unei pisici? Era mai uşor să prinzi în cuie 
pe perete nişte jeleu! Ce credea că e el, câine? 

Noroi oribil mirositor i se scurgea de pe trup. 
Chiar şi urechile îi erau pline de noroi. Începu să 

se lingă pentru a se curăța, dar se opri. Să te lingi 
ca să te speli era o reacţie pisicească perfect nor- 
mală. Dar să lingă asta de pe el, mai mult ca sigur că 
avea să-l omoare... 

Ceva se mişcă în întuneric. Tot ce putea desluşi 
erau nişte siluete mari de şobolani scurgându-se 
prin deschizătură. Se auziră două pleoscăituri. 
Câteva umbre se furişau de-a lungul zidurilor. 

Ah, spuse vocea. Le vezi? Priveşte-le cum vin 
după tine, PISICĂ! 

Maurice se opri din fugă. Nu era momentul să 
asculte de pisica lui interioară. Pisica lui interioară îl 
scosese din încăpere, dar pisica lui interioară era 
proastă. Voia ca el să atace lucruri mici şi să fugă de 
toate celelalte. Dar nicio pisică nu se putea lupta cu 
o ceată de şobolani de dimensiunile astea. Încremeni 
şi încercă să urmărească din priviri şobolanii care 
înaintau. Se îndreptau direct spre el. 

Rezistă... rezistă... 

Vocea spusese: Îi poți vedea... 

De unde ştia? 

Maurice încercă să gândească cu voce tare: 
Poţi... Tu... Să-Mi... Citeşti... Gândurile? 

Nu se întâmplă nimic. 

Lui Maurice îi veni o idee. Închise ochii. 

Deschide-i! veni imediat ordinul, şi pleoapele 
lui tremurară. 

Nu! îşi spuse Maurice. Nu poți să-mi auzi gân- 
durile! îşi spuse el. Te foloseşti doar de ochii şi 
urechile mele! Tu doar ghiceşti ce gândesc. 

Nu se auzi niciun răspuns. Maurice nu mai 
aşteptă. Sări. Grinda căzută era acolo unde şi-o 
amintea. Urcă agăţându-se cu ghearele, şi se ţinu 
bine. Cel puţin tot ce puteau face era să urce după 
el. Cu puţin noroc, îşi putea folosi ghearele. 

Şobolanii se apropiau. Acum îl adulmecau jos, 
în întuneric, şi el îşi imagină nasurile lor care tre- 
murau în beznă. 

Unul începu să urce pe grindă, continuând să 
adulmece. Ajunsese probabil la câteva degete de coa- 
da lui Maurice, când se întoarse şi cobori din nou. 

Îi auzi ajungând în vârful grămezii de pietriş. 
Adulmecară iarăşi nedumeriţi, apoi din întuneric 
veni zgomotul şobolanilor înaintând prin noroi. 

Fruntea lui Maurice, pe care noroiul începea să 
se usuce, se încruntă de uimire. Şobolani care nu 
puteau simţi mirosul de pisică? Şi apoi înţelese. 
Nu mirosea a pisică — duhnea a noroi, se simţea 
ca şi cum nu era decât noroi, într-o încăpere plină 
de noroi care duhnea. 

Rămase nemişcat ca o stană de piatră, până 
când prin urechile pe care noroiul se întărise auzi 
ghearele întorcându-se către borta din zid. Apoi, 
fără să deschidă ochii, coborî uşor şi cu mare grijă 

pe pietriş şi descoperi că acesta fusese îngrămădit 
în dreptul unei uşi de lemn putrezite. Ceea ce fu- 
sese probabil o bucată de scândură, îmbibată cu 
apă ca un burete, căzu când o atinse. 

O senzaţie de spaţiu larg îi dădu de înţeles că 
dincolo de uşă se afla o altă pivniţă. Mirosea 
îngrozitor a putregai şi a lemn ars. 

Oare acea... voce ştia unde era dacă deschidea 
acum ochii? Nu arată o pivniţă la fel ca oricare 
alta? 

Poate că şi această încăpere era plină de 
şobolani. 

Deschise brusc ochii. Nu existau şobolani, dar 
era un alt canal ruginit care se deschidea într-un 
tunel suficient de larg pentru ca Maurice să se 
poată strecura prin el. Se putea vedea o lumină 
slabă. 

Deci asta e lumea şobolanilor, îşi spuse el pe 
când încerca să curețe noroiul de pe el. Întunecată 
şi plină de noroi, şi urât mirositoare, şi plină de 
voci stranii. Eu sunt o pisică. Lumina soarelui şi 
aer curat, ăsta-i stilul meu. Tot ceea ce-mi trebuie 
acum e o deschizătură în lumea de afară, şi n-o să 
mă vadă nimeni datorită prafului, sau cel puţin a 
porţiunilor de noroi uscat. 

O voce din capul lui, care nu era vocea miste- 
rioasă, ci una asemănătoare cu propria lui voce, 

spuse: Şi puştiul cu mutră de prostănac şi toţi 
ceilalţi? Trebuie să îi ajuţi! Şi Maurice îşi spuse: Tu 
de unde ai mai apărut? Ştii ceva, ajută-i tu, iar eu 
o să mă duc undeva unde-i cald şi bine, ce zici de 
asta? 

Lumina de la capătul tunelului deveni mai pu- 
ternică. Încă nu semăna cu lumina soarelui, şi nici 
măcar a lunii, dar orice era mai bun decât bezna 
asta. 

Sau aproape orice. 

Îşi scoase capul din ţeavă într-un canal mult 
mai larg, făcut din cărămizi care erau lipicioase şi 
de sub care venea un miros neplăcut, şi în cercul 
pe care-l arunca lumina unei lumânări. 

— E... Maurice? spuse Piersicuţa, holbându-se 
la noroiul care picura din blana lui încâlcită. 

— Miroase mai bine decât de obicei, spuse 
Negrumat, rânjind într-un fel pe care Maurice îl 
socoti total neprietenesc. 

— Oh, ha, ha, spuse Maurice cu o voce obosită. 

Nu se simţea în stare de o replică spirituală. 

— Ah, ştiam eu că n-o să ne dezamăgeşti, pri- 
etene. Întotdeauna am spus că ne putem baza pe 
Maurice, spuse Fasole Periculoasă şi oftă adânc. 

— Da, spuse Negrumat, aruncându-i lui Maurice 
o privire plină de înţeles. Dar ne bazăm pe el să 
facă, ce? 

— Oh, spuse Maurice. AĂăă... Bun. V-am găsit 
pe toţi, nu? 

— Da, zise Negrumat, pe un ton pe care 
Maurice îl consideră supărător. Uluitor, nu? Şi 
bănuiesc că ne-ai căutat mult. Te-am văzut cum ai 
luat-o la fugă ca să ne cauţi. 

— Poţi să ne ajuţi? întrebă Fasole Periculoasă. 
Avem nevoie de un plan. 

— Ah, da, spuse Maurice. Propun să urcăm cu 
prima oca... 

— Să-l salvăm pe Şuncădeporc, spuse Negru- 
mat. Noi nu ne abandonăm tovarăşii. 

— Noi nu? spuse Maurice. 

— Noi nu, răspunse Negrumat. 

— Şi pe urmă e puştiul, spuse Piersicuţa. Sar- 
dele spune că e legat împreună cu fata într-una 
din pivnițe. 

— Oh, ştiţi voi, oamenii, spuse Maurice, strâm- 
bându-se. Ştiţi, oameni şi oameni, asta-i o chestie 
omenească, nu cred că ar trebui să ne băgăm, am 
putea fi prost înţeleşi, ştiu eu cum sunt oamenii, 
or s-o rezolve ei... 

— Nu-mi pasă nici cât negru sub gheară de oa- 
meni! se răsti la el Negrumat. Dar vânătorii ăia de 
şobolani l-au luat pe Şuncădeporc într-un sac! Ai 
văzut locul ăla, pisică! Ai văzut şobolanii înghe- 
suiţi în cuşti! lar cei care fură mâncarea sunt 

vânătorii de şobolani! Sardele spune că sunt saci 
peste saci de mâncare! Şi mai e ceva... 

— O voce, spuse Maurice înainte să-şi dea sea- 
ma ce face. 

Negrumat ridică o privire speriată. 

— Ai auzit-o şi tu? spuse el. Credeam că numai 
noi! 

— Vânătorii de şobolani o aud şi ei, spuse 
Maurice. Doar că ei cred că sunt gândurile lor. 

— l-a speriat pe ceilalţi, murmură Fasole Peri- 
culoasă. Ei... pur şi simplu au încetat să mai gân- 
dească... 

Fasole Periculoasă părea total distrus. Lângă el, 
deschisă, murdară de praf şi cu urme de labe, era 
Aventura Domnului Urechilă. 

— Până şi Toxic a fugit, continuă el. Şi el ştie să 
scrie! Cum se poate întâmpla aşa ceva? 

— Se pare că pe unii dintre noi îi afectează mai 
mult decât pe alţii, spuse Negrumat cu o voce mai 
calmă. Am trimis câţiva dintre cei mai cu judecată 
să încerce să-i adune pe ceilalţi, dar asta o să du- 
reze. Alergau cu toţii orbeşte. Trebuie să-l găsim 
pe Şuncădeporc. EI este şeful. În fond, suntem şo- 
bolani. Un clan. Şobolanii îşi urmează întotdea- 
una conducătorul. 

— Dar e cam bătrân, şi tu eşti cel puternic, şi nici 
nu prea e el creierul strălucit..., începu Maurice. 

— L-au luat cu ei! spuse Negrumat. Ei sunt 
vânători de şobolani! El e unul dintre noi! Vrei să 
ne ajuţi sau nu? 

Lui Maurice i se păru că aude un foşnet la 
celălalt capăt al ţevii lui. Nu se putea întoarce să se 
uite, şi brusc se simţi foarte vulnerabil. 

— Da, vă ajut, da, da, spuse el repede. 

— Hm. Chiar vorbeşti serios, Maurice? spuse 
Piersicuţa. 

— Da, da, sigur, spuse Maurice. 

Se strecură afară din ţeavă şi privi înapoi în 
lungul ei. Nu se vedea niciun şobolan. 

— Sardele îi urmăreşte pe vânătorii de şobo- 
lani, spuse Negrumat, aşa că o să aflăm unde îl 
duc... 

— Am senzaţia neplăcută că eu ştiu deja unde, 
spuse Maurice. 

— Cum? se răsti Piersicuţa. 

— Sunt pisică, nu? spuse Maurice. Pisicile se 
învârt peste tot. Vedem tot felul de lucruri. Există 
o mulţime de locuri unde nimeni nu se supără 
când apar pe-acolo pisici, pentru că noi stârpim 
roză... noi... ăăă... 

— Bine, bine, ştim că tu nu mănânci pe nimeni 
care vorbeşte, ne tot spui asta, zise Piersicuţa. 
Continuă! 


“we - 174 


î  uluitonul MauRice și Rozătoanele lui educate W 


— Am fost odată într-un loc, era un hambar, eu 
eram deasupra, în fân, unde poţi întotdeauna găsi 
un... ăăă... 

Piersicuţa îşi dădu ochii peste cap. 

— Da, da, continuă! 

— Ei, oricum, toţi oamenii ăia au venit 
înăuntru şi eu n-am putut să plec pentru că aveau 
cu ei o mulţime de câini şi au închis uşa hambaru- 
lui şi... ăăă... au pus în mijlocul podelei un fel de... 
un fel de perete mare şi rotund de lemn, şi erau 
câţiva oameni cu nişte cutii cu şobolani şi au arun- 
cat şobolanii în arena aia şi pe urmă... pe urmă au 
dat drumul înăuntru şi la nişte câini. Terieri, 
adăugă Maurice, încercând să nu se uite la expre- 
sia de pe feţele celorlalţi. 

— Şobolanii s-au bătut cu câinii? întrebă 
Negrumat. 

— Păi, bănuiesc că ar fi putut s-o facă, spuse 
Maurice. Dar în general nu făceau decât să alerge 
întruna roată. Asta se numeşte cursă de şobolani. 
Vânătorii de şobolani aduc şobolanii, desigur. Vii. 

— Curse de şobolani..., spuse Negrumat. Cum 
de noi n-am auzit niciodată de ele? 

Maurice se uită la el. Deşi erau nişte creaturi 
deştepte, uneori şobolanii se puteau dovedi ului- 
tor de proşti. 

— Cum aţi fi putut să auziţi de ele? spuse el. 

— Păi unul dintre şobolanii care... 

— Se pare că nu înţelegi, spuse Maurice. Şobo- 
lanii care ajung în arenă nu mai ies de acolo. Cel 
puţin, nu în viaţă. 

Se lăsă tăcerea. 

— Nu pot sări afară? întrebă Piersicuţa cu o 
voce pierită. 

— E zidul prea înalt, spuse Maurice. 

— De ce nu se luptă cu câinii? întrebă Negrumat. 

Idiot, cu adevărat idiot, îşi spuse Maurice. 

— Pentru că sunt şobolani, Negrumat, răspunse 
Maurice. O mulţime de şobolani. Toţi mirosind 
îngrozitor a teamă şi panică. Doar ştii cum se 
întâmplă. 

— Eu am muşcat odată un câine de nas! spuse 
Negrumat. 

— Bine, bine, spuse Maurice pe un ton liniş- 
titor. Un şobolan poate gândi şi poate fi curajos, e 
adevărat. Dar o ceată de şobolani e o gloată. O 
ceată de şobolani e doar un animal mare cu o mul- 
time de picioare şi niciun pic de creier. 

— Nu-i adevărat! spuse Piersicuţa. Împreună 
suntem puternici! 

— Cât de înalt exact? întrebă Negrumat, care se 
uita în flacăra lumânării ca şi cum ar fi văzut nişte 
imagini acolo. 

— Ce? întrebară într-un glas Piersicuţa şi 
Maurice. 

— Zidul... cât de înalt, exact? 

— Xăă... Nu ştiu! Înalt! Oamenii se sprijineau cu 
coatele pe el! Ce contează? Este mult prea înalt pen- 
tru ca un şobolan să poată sări peste el, asta o ştiu. 

— Tot ce am făcut am făcut-o pentru că am 
rămas împreună..., insistă Piersicuţa. 

— Atunci, o să-l salvăm pe Şuncădeporc împre- 
ună, spuse Negrumat. O să... Se răsuci auzind 
zgomotul unui şobolan care venea de-a lungul 
ţevii, şi apoi îşi încreţi nasul. E Sardele, spuse el. 
Şi... ia să vedem, miroase a femelă, tânără, agi- 
tată... Nutritiva? 

Cea mai tânără membră a Plutonului de dezac- 
tivare a capcanelor venea în urma lui Sardele. Era 
udă şi deprimată. 

— Arăţi ca un şobolan înecat, domnişoară, 
spuse Negrumat. 

— Am căzut într-un canal spart, domnule, 
spuse Nutritiva. 

— Oricum, mă bucur să te văd. Ce se întâmplă, 
Sardele? 

Şobolanul dansator bătu câţiva paşi nervoşi de 
step. 

— M-am căţărat pe mai multe ţevi şi mai multe 
frânghii de rufe decât e indicat pentru sănătatea 

mea, spuse el. Şi nu mă întreba despre pisicile alea 
krrkk, boss, ag vrea să le văd pe toate moarte — 
sigur, cu excepţia onorabilei tale prezenţe, adăugă 
el, uitându-se nervos la Maurice. 

— Şi? spuse Piersicuţa. 

— S-au dus la un fel de grajd chiar la marginea 
oraşului, spuse Sardele. Miroase groaznic. O mul- 
time de câini pe-acolo. Şi oameni. 

— Arenă de şobolani, spuse Maurice. V-am zis 
eu. Au crescut şobolani pentru arena de şobolani! 

— Bun, spuse Negrumat. O să-l scoatem de 
acolo pe Şuncădeporc. Sardele, tu o să-mi arăţi 
unde e. O să încercăm să-i adunăm şi pe alţii pe 
drum. Voi ceilalţi trebuie să încercaţi să-l găsiţi pe 
puşti. 

— De ce dai tu ordine? întrebă Piersicuţa. 

— Pentru că cineva trebuie s-o facă, răspunse 
Negrumat. Şuncădeporc e puţin cam împuţit şi 
cam depăşit, dar el este şeful şi toată lumea 
miroase asta şi avem nevoie de el. Aveţi întrebări? 
Bun... 

— Pot să vin şi eu, domnule? întrebă Nutritiva. 

— Mă ajută să-mi duc sfoara, boss, explică 
Sardele. 

El şi tânăra şobolăniţă cărau legături mari de 
sfoară. 

— Aveţi nevoie de asta? spuse Negrumat. 

— Nu trebuie să refuzi niciodată o bucată de 
sfoară, boss, spuse Sardele foarte serios. E uluitor, 
dar o parte din sfoara pe care am găsit-o... 

— În regulă, poate să vină atâta timp cât e utilă 
la ceva, spuse Negrumat. Dar ar fi bine să ţină pa- 
sul cu noi. Să mergem! 

Şi în clipa următoare în pivniţă nu mai erau 
decât Fasole Periculoasă, Piersicuţa şi Maurice. 

Fasole Periculoasă oftă. 

— Un şobolan poate fi curajos, dar o ceată de 
şobolani nu e decât o gloată? spuse el. Aşa e, 
Maurice? 

— Nu, eu... ascultă, era ceva acolo, spuse 
Maurice. E într-o pivniţă. Nu ştiu ce e. E vocea care 
intră în capul persoanelor! 

— Nu al tuturor, spuse Piersicuţa. Pe tine nu te-a 
speriat, nu-i aşa? Şi nici pe noi. Sau pe Negrumat. 
Pe Şuncădeporc l-a înfuriat foarte tare. De ce? 

Maurice clipi. Auzea din nou vocea în capul 
lui. Era foarte slabă, şi cu siguranţă că nu erau 
propriile sale gânduri, şi vocea spunea O să găsesc 
o cale de a pătrunde înăuntru, PISICĂ! 

— Aţi auzit? spuse el. 

— N-am auzit nimic, răspunse Piersicuţa. 

Poate că trebuie să fii aproape, îşi spuse 
Maurice. Poate că dacă eşti aproape, vocea ştie 
unde trăieşte capul tău. 

Nu mai văzuse niciodată un şobolan atât de 
deprimat ca Fasole Periculoasă. Micul şobolan 
stătea ghemuit lângă lumânare, uitându-se cu o 
privire pierdută la Aventura Domnului Urechilă. 

— Speram că va fi mai bine, spuse Fasole Peri- 
culoasă. Dar se pare că nu suntem decât... nişte 
şobolani. Imediat ce apar necazuri, suntem doar... 
şobolani. 

Era un lucru foarte neobişnuit pentru Maurice 
să fie plin de înţelegere pentru cineva care nu era 
Maurice. Iar asta, la o pisică, este un defect major 
de caracter. Cred că sunt bolnav, îşi spuse el. 

— Dacă ajută cu ceva, şi eu sunt doar o pisică, 
spuse el. 

— Oh, dar nu-i adevărat. Eşti cumsecade şi, în 
adâncul sufletului tău, simt că eşti o făptură ge- 
neroasă, spuse Fasole Periculoasă. 

Maurice încercă să nu se uite la Piersicuţa. O, 
Doamne, îşi spuse el. 

— Cel puţin le întrebi pe persoane înainte de a 
le mânca, spuse Piersicuţa. 

Ar fi mai bine să le spui, murmurară gândurile 
lui Maurice. Haide, spune-le. Asta o să facă să te 
simţi mai bine. 

Maurice încercă să le spună gândurilor să tacă. 
Nu era momentul să aibă o conştiinţă! La ce era 
bună o pisică ce-avea conştiinţă? O pisică cu con- 
ştiinţă era un... un hamster, sau ceva de genul ăsta... 

— Ăăă, am tot vrut să vă spun ceva, murmură el. 

Haide, spune-le, zise conştiinţa lui nouă-nouţă. 
Maărturiseşte totul. 

— Da? făcu Piersicuţa. 

Maurice se foi. 

— Păi, voi ştiţi că întotdeauna îmi verific mânca- 
rea... 

— Da, şi asta îţi face mare cinste, spuse Fasole 
Periculoasă. 

Acum Maurice se simţea şi mai stânjenit. 

— Păi, voi ştiţi cum ne-am tot întrebat noi cum 
de am suferit şi eu Schimbarea, deşi niciodată 
n-am mâncat din chestiile alea magice din grăma- 
da de gunoi... 

— Da, spuse Piersicuţa. Asta m-a nedumerit 
întotdeauna. 

Maurice se foi încurcat. 

— Păi, ştiţi... ăăă... aţi cunoscut vreodată un şo- 
bolan, destul de mare, fără o ureche, cu câteva fire 
albe de blană într-o parte, care nu putea să alerge 
prea repede pentru că avea un picior bolnav? 

— Ăsta pare a fi Aditivi, spuse Piersicuţa. 

— Oh, da, spuse Fasole Periculoasă. A dispărut 
chiar înainte să te cunoaştem pe tine, Maurice. Un 
şobolan de treabă. Avea un oarecare... defect de 
vorbire. 

— Defect de vorbire, spuse posomorât Maurice. 

— Era bâlbâit, spuse Piersicuţa, aruncându-i lui 
Maurice o privire lungă şi rece. Nu putea rosti 
prea uşor cuvintele. 

— Nu prea uşor, spuse Maurice, şi vocea lui era 
acum cavernoasă. 

— Dar sunt convins că nu l-ai cunoscut, Maurice, 
spuse Fasole Periculoasă. Mi-e dor de el. Era un 
şobolan minunat după ce îl făceai să vorbească. 

— Hm. Tu l-ai cunoscut, Maurice? spuse 
Piersicuţa, şi privirea ei îl ţintui asemeni unui afiş 
pe perete. 

Faţa lui Maurice căpătă pe rând expresii dife- 
rite. Apoi spuse: 

— Asta e! L-am mâncat, e bine? În întregime! Cu 
excepția cozii şi a chestiei verzi storcoşite şi a bucăţicii 
ăleia ciudate purpurii, de care nimeni nu ştie ce e! 
Eram doar o pisică! Nu învăţasem încă să gândesc! Nu 
ştiam! Mi-era foame! Pisicile mănâncă şobolani, aşa 
merg lucrurile! N-a fost vina mea! Şi el mâncase 
chestiile alea magice şi eu l-am mâncat pe el şi aşa am 
suferit şi eu Schimbarea! Ştiţi cum te simţi, când vezi 
chestia aia verde storcoşită? Nu te simţi bine! Uneori 
în nopțile întunecate mi se pare că îl aud vorbind de 
acolo! E bine? Sunteţi mulțumiți? Nu ştiam că era o 
persoană! Nu ştiam că eu eram o persoană! L-am mân- 
cat! El mâncase lucrurile alea din gunoi şi eu l-am 
mâncat pe el şi aşa am ajuns Schimbat! O recunosc! 
L-am mâncat! Nu a fost viiiina mea! 

Urmă o tăcere lungă. După un timp, Piersicuţa 
spuse: 

— Da, dar asta a fost cu mult în urmă, nu? 

— Ce? Vrei să spui, dacă am mâncat pe cineva 
în ultimul timp? Nu! 

— Îţi pare rău pentru ceea ce ai făcut? spuse 
Fasole Periculoasă. 

— Rău? Tu ce crezi? Câteodată am coşmaruri 
atunci când sughiţ şi el... 

— Atunci probabil e în regulă, spuse micuțul 
şobolan. 

— În regulă? întrebă Maurice. Cum poate fi în 
regulă? Şi ştiţi care-i partea cea mai proastă? Eu 
sunt o pisică! Pisicilor nu le pare rău! Şi nici nu se 
simt vinovate! Noi nu regretăm niciodată nimic! Ştiţi 
cum te simţi atunci când spui „Bună, mâncare, ştii 
să vorbeşti?” Nu aşa ar trebui să se poarte o pisică! 

— Nici noi nu ne purtăm aşa cum ar trebui să 
se poarte şobolanii, spuse Fasole Periculoasă. 
Apoi chipul lui se întristă din nou. Cel puţin n-am 
făcut-o până acum, oftă el. 

— Erau cu toţii speriaţi, spuse Piersicuţa. Frica 
se întinde repede. 

— Speram că putem fi mai mult decât nişte 
simpli şobolani, spuse Fasole Periculoasă. Cre- 
deam că putem fi mai mult decât nişte lucruri care 
chiţăie şi stropipesc totul, indiferent ce spune 
Şuncădeporc. Şi acum... unde sunt ceilalţi? 

— Să-ţi citesc din Domnul Urechilă? întrebă 
Piersicuţa, cu o voce îngrijorată. Ştii că întotdea- 
una te înveseleşte atunci când eşti într-unul din... 
momentele tale de tristeţe. 

Fasole Periculoasă dădu din cap în semn de 
aprobare. 

Piersicuţa trase către ea uriaşa carte şi începu să 
citească. 

— Într-o zi Domnul Urechilă şi prietenul lui 
Şobolanul Guz Rupert se duseră să-l vadă pe Bă- 
trânul Măgar, care locuia lângă râu... 

— Citeşte pasajul unde vorbesc cu oamenii, 
spuse Fasole Periculoasă. 

Piersicuţa întoarse ascultătoare o pagină. 

— „Salut, Guz Rupert”, spuse Fermierul Fred. 
„Ce zi frumoasă, nu?”... 

Asta e o nebunie, îşi spuse Maurice, pe când 
asculta o poveste despre păduri sălbatice şi pâraie 
care se învolburau proaspăt şi răcoros, poveste pe 
care un şobolan i-o citea altui şobolan pe când 
stăteau lângă un canal prin care curgea ceva ce cu 
siguranţă nu era proaspăt. Orice în afară de 
proaspăt. Deşi, ca să fim cinstiţi, se învolbura un 
pic, sau cel puţin bolborosea vâscos. 

Totul se duce naibii şi ei au în cap imaginea 
asta despre cât de drăguţe ar putea fi lucrurile... 

Uită-te la ochişorii ăia rozalii şi trişti, spuseră 
gândurile lui Maurice în propriul cap al lui 

Maurice. Uită-te la năsucurile alea care se mişcă 
tot timpul. Dacă pleci şi îi laşi aici, cum ai putea 
să-i mai priveşti în faţă, cu năsucurile alea care se 
mişcă tot timpul? 

— N-ar trebui s-o fac, spuse Maurice cu voce 
tare. Asta-i problema! 

— Ce? spuse Piersicuţa, ridicând ochii din carte. 

— Oh, nimic... 

Maurice tăcu. Nu exista nici un argument pen- 
tru asta. Era împotriva a tot ce reprezenta o pisică. 
Asta face din tine gândirea, îşi spuse el. Te bagă în 
încurcături. Chiar şi atunci când ştii că alte per- 
soane pot gândi singure, începi să gândeşti şi pen- 
tru ele. Maurice scoase un geamăt. 

— Ar fi mai bine să vedem ce-i cu puştiul, 
spuse el. 


Era complet întuneric în pivniţă. Nu erau decât 
voci, cu excepţia, din când în când, a unor picături 
de apă. 

— Aşadar, spuse vocea Maliţiei, hai să recapi- 
tulăm, da? Nu ai niciun cuţit, de orice fel? 

— Corect, spuse Keith. 

— Sau nişte chibrituri cu care să ardem funia? 

— Nu. 

— Şi nicio margine ascuţită lângă tine de care 
să freci frânghia până se rupe? 

— Nu. 

— Şi nici nu poţi să-şi treci picioarele printre 
braţe ca să-ţi aduci mâinile în faţa ta? 

— Nu. 

— Şi nici nu ai nişte puteri secrete? 

— Nu. 

— Eşti sigur? În clipa în care te-am văzut, mi-am 
spus: are nişte puteri uluitoare care se vor manifes- 
ta probabil atunci când se va afla la ananghie. 
Mi-am spus: nimeni nu poate fi atât de neajutorat 
ca el decât dacă asta nu e decât o prefăcătorie. 

— Nu, sunt sigur. Uite ce e, sunt o persoană 
perfect normală. Da, e adevărat, am fost părăsit 
când eram un prunc. Nu ştiu de ce. Aşa s-a întâm- 
plat. Se spune că se întâmplă destul de des. Asta 
nu te face special. Şi nu am semne secrete de parcă 
aş fi vreun fel de oaie, şi nu cred că sunt un erou 
nebănuit şi nu ştiu să am vreun talent uluitor. 
Sigur, mă pricep să cânt la câteva instrumente 
muzicale. Exersez foarte mult. Dar nu sunt genul 
de persoană cum ar fi un erou. Merg înainte. Mă 
străduiesc. Înţelegi? 

— Oh. 

— Ar fi trebuit să găseşti pe altcineva. 

— Până la urmă, nu poţi fi de niciun ajutor? 

— Nu. 

Urmă o lungă tăcere, apoi Maliţia spuse: 

— Ştii, din multe puncte de vedere nu cred că 
aventura asta a fost organizată aşa cum se cuvine. 

— Zău? spuse Keith. 

— Nu aşa ar trebui legaţi oamenii. 

— Maliţia, nu înţelegi? Asta nu e o poveste, 
spuse Keith, străduindu-se să fie cât mai răbdător. 
Asta încerc să-ţi spun. Viaţa reală nu e o poveste. 
Nu există niciun fel de... magie care să te apere şi 
să-i facă pe ticăloşi să nu te vadă şi să nu te lovească 
prea tare şi să te lege lângă un cuţit şi să nu te 
ucidă. Înţelegi? 

În întuneric se lăsă din nou tăcerea. 

— Ştii, bunica mea şi sora ei au fost nişte po- 
vestitoare vestite, spuse în cele din urmă Maliţia, 
cu o voce abia auzită, crispată. Agoniza şi Evis- 
cera Crimă. 

— Mi-ai spus, zise Keith. 

— Mama ar fi fost şi ea o povestitoare bună, dar 
tatălui meu nu-i plac poveştile. De aceea mi-am 
schimbat numele în Crimă, în scop profesional. 

— Chiar aşa.... 

— Când eram mică primeam bătaie pentru că 
spuneam poveşti, continuă Maliţia. 

— Bătaie? spuse Keith. 

— Mă rog, câte o palmă, spuse Maliţia. Pe 
picior. Dar durea. Tata spune că nu poţi să conduci 
un oraş cu poveşti. Spune că trebuie să fii practic. 

— Oh. 

— Nu te interesează chiar nimic în afară de 
muzică? Ţi-a rupt fluierul! 

— Cred că o să-mi cumpăr altul. 

Vocea lui calmă o înfurie pe Maliţia. 

— Ei bine, o să-ţi spun ceva, zise ea. Dacă tu 
nu-ţi transformi viaţa într-o poveste, atunci devii 
doar o parte din povestea altcuiva. 

— Şi dacă povestea ta nu e bună? 

— O tot schimbi până găseşti una care e. 

— Pare o prostie. 

— Ha, uită-te la tine. Nu eşti decât un chip în 
peisajul altcuiva. Tu laşi o pisică să ia toate hotă- 
rârile. 

— Asta pentru că Maurice e... 

O voce spuse: 

— Vrei să plecăm până ce încetaţi să vă purtaţi 
ca nişte oameni? 

— Maurice? întrebă Keith. Unde eşti? 

— Sunt într-un canal şi, crede-mă, asta n-a fost 
o noapte prea bună. Ştii câte pivnițe vechi sunt pe 
aici? spuse vocea lui Maurice în beznă. Piersicuţa 
vine cu o lumânare. E prea întuneric chiar şi pen- 
tru mine, nu pot să vă văd. 

— Cine-i Piersicuţa? 

— E un alt şobolan dintre Cei Schimbaţi. Un 
şobolan care gândeşte, spuse Keith. 

— Ca Şprot? 

— Da, ca Sardele. 

— Aha, spuse cu un şuierat Maliţia. Vezi? O 
poveste. Sunt foarte încântată, mă bucur grozav. 
Şobolanii îndrăzneţi îi salvează pe eroii noştri, 
probabil rozându-le funiile. 

— Oh, ne-am întors în povestea ta, nu? spuse 
Keith. Şi ce sunt eu în povestea ta? 

— Eu ştiu că nu o să fie niciun element roman- 
tic, spuse Maliţia. Iar tu nu eşti suficient de nostim 
pentru un deznodământ comic. Nu ştiu. Probabil 
doar... cineva. Ştii, ca „un om obişnuit”, ceva în 
genul ăsta. În întuneric se auziră nişte foşnete 
uşoare. Ce fac ei acum? şopti ea. 

— Cred că încearcă să aprindă lumânarea. 

— Şobolanii se joacă cu focul? şuieră Maliţia. 

— Nu se joacă. Fasole Periculoasă crede că 
luminile şi umbrele sunt foarte importante. Ei au 
întotdeauna o lumânare aprinsă undeva în galeri- 
ile lor, oriunde... 

— Fasole Periculoasă? Ce fel de nume e ăsta? 

— Şşt! Ei n-au făcut decât să înveţe cuvinte de 
pe cutii vechi de conserve şi firme şi tot felul de 
lucruri! Nu ştiau ce înseamnă cuvintele, le-au ales 
doar pentru că le-a plăcut cum sună! 

— Da, dar... Fasole Periculoasă? Sună ca şi cum 
el ar... 

— E numele lui. Nu râde de el! 

— Ei, îmi pare rău, spuse Maliţia cu un aer semeţ. 

Chibritul scăpără. Flacăra lumânării se aprinse. 

Maliţia îşi cobori privirea către doi şobolani. 
Unul era... ei bine, doar un şobolan micuţ, deşi 
mai suplu decât cei mai mulţi pe care îi văzuse 
Maliţia. De fapt, cei mai mulţi pe care îi văzuse 
fuseseră morţi, dar chiar şi cei care erau vii fu- 
seseră întotdeauna... agitaţi, nervoși, adulmecând 
tot timpul aerul. Şobolanul ăsta doar... o privea. Se 
uita fix la ea. 

Celălalt şobolan era alb, şi încă şi mai mic. Şi el 
o privea, deşi poate că o „cerceta” ar fi un cuvânt 
mai bun. Avea ochi rozalii. Pe Maliţia nu o intere- 
saseră niciodată prea mult sentimentele altor per- 
soane, căci întotdeauna considerase că propriile ei 
sentimente erau mult mai interesante, dar şobo- 
lanul ăsta avea ceva trist şi îngrijorător în el. 

Târa după el o cărticică, sau cel puţin ceea ce 
unui om i s-ar părea a fi o cărticică; avea aproape 
jumătate din dimensiunile unui şobolan. Coperta 
era foarte colorată, dar Maliţia nu putea desluşi ce 
scria. 

— Piersicuţa şi Fasole Periculoasă, spuse Keith. 
Ea e Maliţia. Tatăl ei e primarul oraşului. 

— Bună, spuse Fasole Periculoasă. 

— Primar? Asta nu e ca şi guvern? întrebă Pier- 
sicuţa. Maurice spune că guvernele sunt foarte 
periculoase şi fură bani de la oameni. 

— Cum i-ai învăţat să vorbească? spuse Maliţia. 

— Au învăţat singuri, răspunse Keith. Ştii, nu 
sunt nişte animale dresate. 

— Ei bine, tatăl meu nu fură de la nimeni. Cine 
le-a spus că guvernele sunt foarte... 

— Scuze, scuze, spuse repede vocea lui Maurice 
dinspre grătarul canalului. Aşa e, sunt aici. Putem 
continua treaba? 

— Am vrea să ne roadeţi funiile, vă rog, spuse 
Keith. 

— Am o bucăţică dintr-o lamă de cuţit, spuse 
Piersicuţa. E pentru ascuţitul creionului. N-ar fi 
mai bună? 

— Cuţit? exclamă Maliţia. Creion? 

— Ţi-am zis doar că nu sunt nişte şobolani 
obişnuiţi, spuse Keith. 


Nutritiva trebuia să alerge ca să ţină pasul cu 
Negrumat. lar Negrumat alerga pentru că trebuia 
să alerge ca să ţină pasul cu Sardele. Când era 
vorba să străbată repede un oraş, Sardele era cam- 
pion mondial. 

Pe drum adunară mai mulţi şobolani. Nutritiva 
observă că cei mai mulţi erau dintre cei mai tineri, 
care fugiseră din cauza groazei, dar nu plecaseră 
prea departe. Trecură imediat în spatele lui 
Negrumat, aproape bucuroşi să facă ceva care 
avea un scop. 

Sardele dansa în frunte. Nu se putea abţine să 
n-o facă. Şi îi plăceau grozav jgheaburile de scur- 
gere, acoperişurile şi streşinile. Acolo sus nu exis- 
tă câini, spunea el, şi nici prea multe pisici. 

Nicio pisică nu l-ar fi putut urmări pe Sardele. 
Oamenii din Bad Incontra întinseseră funii de rufe 
între casele vechi şi el ţopăia pe ele, agăţat cu 
capul în jos, şi mişcându-se cât putea de repede pe 
suprafeţele plate. Urca drept în sus pe ziduri, se 
strecura prin paie, bătea stepul în jurul coşurilor 
fumegânde, aluneca pe olane. Porumbeii ţâşneau 
din cotloanele lor pe când el trecea în viteză, cu 
ceilalţi şobolani în urma lui. 

Norii se rostogoleau peste faţa lunii. 

Sardele ajunse la marginea unui acoperiş şi 
sări, aterizând pe un zid aflat chiar dedesubt. 
Alergă pe coama lui şi dispăru în crăpătura dintre 
două scânduri. 

Nutritiva îl urmă într-un soi de pod. Ici şi colo 
era îngrămădit fân, dar mare parte din pod era 
deschisă către hambarul de jos, şi sprijinită pe 

câteva bârne groase care traversau clădirea. Acolo 
jos lumina strălucea cu putere şi se auzea zumze- 
tul de voci omeneşti şi — Nutritiva se înfioră — 
lătratul unor câini. 

— E un grajd mare, boss, spuse Sardele. Arena 
e sub grinda aia de acolo. Haide... 

Se strecurară pe lemnul înnegrit de vreme şi se 
uitară. Jos, departe, se afla un cerc de lemn, ca 
jumătate dintr-un butoi uriaş. Nutritiva îşi dădu 
seama că se aflau exact deasupra arenei; dacă ar fi 
căzut acum, ar fi nimerit în mijlocul ei. În jurul 
arenei se înghesuiau o mulţime de oameni. De-a 
lungul pereţilor erau legaţi câini, care lătrau unul 
la altul şi în general la întregul univers, în acel fel 
nebun, am-de-gând-să-o-ţin-tot-aşa al tuturor câi- 
nilor. Iar într-o parte se afla o grămadă de cutii şi 
saci. 

Sacii se mişcau. 

— Crtlk! Cum krrp o să-l găsim pe Şuncădeporc 
în mulţimea asta? spuse Negrumat, şi ochii îi 
sclipiră în lumina care venea de jos. 

— Fi bine, boss, dacă-i vorba de bătrânul 
Şuncădeporc, socotesc că o să ştim când apare, 
spuse Sardele. 

— Ai putea să cobori în arenă pe o funie? 

— Sunt gata de orice, şefu'! spuse loial Sardele. 

— În arenă cu un câine acolo, domnule? întrebă 
Nutritiva. Şi n-o să te taie în două funia? 

— Ah, am ceva care ajută aici, boss, spuse 
Sardele. Îşi scoase colacul gros de sfoară în care 
era înfăşurat şi-l puse deoparte. Sub el se afla un 
alt colac, maro deschis şi lucios. Trase de o bucată 
din el şi bucata pocni la loc cu un uşor „sfâr”. 
Benzi de cauciuc, spuse,el. Le-am furat de pe un 
pupitru pe când căutam sfoară. Le-am mai folosit 
şi înainte, boss. Foarte bune pentru o coborâre mai 
lungă, boss. 

Negrumat făcu un pas înapoi pe scândură. 
Acolo se afla un felinar vechi, răsturnat pe o parte, 
cu sticla spartă, cu lumânarea de mult mâncată. 

— Bun, spuse el. Pentru că mi-a venit o idee. 
Dacă poţi cobori... 

De jos se auziră răcnete. Şobolanii priviră din 
nou peste marginea grinzii. 

Cercul de capete se îndesise în jurul buzei 
arenei. Un bărbat vorbea cu voce tare. Din când în 
când se auzea câte un chiot. Jobenele negre ale 
vânătorilor de şobolani se mişcau prin mulţime. 
Văzute de deasupra, erau nişte pete negre sinistre 
printre şepcile cenuşii şi maro. 

Unul dintre vânătorii de şobolani goli un sac 
în arenă, şi spectatorii de pe grindă văzură for- 
mele întunecate ale unor şobolani care alergau 

înnebuniţi de panică, pe când încercau să găsească 
în acel cerc un colţ în care să se ascundă. 

Mulțimea se desfăcu şi de marginea arenei se 
apropie un bărbat care ducea un terier. Se auziră 
din nou strigăte, un val de râsete, apoi câinele fu 
băgat înăuntru împreună cu şobolanii. 

Cei Schimbaţi priveau în jos la cercul morţii şi 
la oamenii care aclamau. 

După câteva minute Nutritiva îşi luă privirea 
de la arenă. Când se întoarse, surprinse expresia 
de pe faţa lui Negrumat. Poate că nu doar lumina 
făcea ca ochii lui să pară aprinşi. Îl văzu uitându-se 
la uşile mari din capătul îndepărtat al grajdului. 
Fuseseră zăvorâte. Apoi capul lui se întoarse către 
fânul şi paiele îngrămădite sus în pod şi în ieslele 
de jos. Negrumat scoase dintr-una din centurile 
lui o bucată de lemn. 

Nutritiva simţi mirosul de sulf în capătul roşu 
al lemnului. 

Era un chibrit. 

Negrumat se întoarse şi Nutritiva îl văzu uitân- 
du-se lung la ea. Dădu din cap către grămezile de 
fân din pod. 

— S-ar putea ca planul meu să nu funcţioneze, 
spuse el. În cazul ăsta, tu o să te ocupi de celălalt 
plan. 

— Eu? întrebă Nutritiva. 

— Tu. Pentru că eu n-o să fiu... pe aici, spuse 
Negrumat. Întinse chibritul. Ştii ce trebuie să faci, 
mai spuse el, făcând un semn cu capul către cea 
mai apropiată grămadă de fân. 

Nutritiva înghiţi cu greu. 

— Da. Da, cred că ştiu. Aăă... când? 

— Când e momentul. O să ştii când, spuse 
Negrumat, şi se uită din nou la masacrul de jos. 
Indiferent ce se întâmplă, vreau să-şi aducă amin- 
te de seara asta, spuse el liniştit. Or să-şi aducă 
aminte ce-au făcut. Şi or să-şi aducă aminte ce-am 
făcut noi. Atâta timp cât... vor trăi. 


Şuncădeporc zăcea în sacul lui. Simţea mirosul 
celorlalţi şobolani din apropiere, şi al câinilor, şi al 
sângelui. Mai ales al sângelui. 

Îşi putea auzi propriile gânduri, dar se pier- 
deau asemenea unui ţârâit de insecte în furtuna 
simţurilor sale. În faţa ochilor îi jucau frânturi de 
amintiri. Cuşti. Panică. Şobolanul alb. Şuncăde- 
porc. Asta era propriul lui nume. Ciudat. Înainte 
nu aveau niciodată nume. Nu făceau decât să mi- 
roasă alţi şobolani. Întuneric. Întuneric înăuntru, 
în spatele ochilor. Bucăţica asta era Şuncădeporc. 
Tot ce era afară era altceva. 

Şuncădeporc. Eu. Şef. 

Furia aprinsă încă mai fierbea în el, dar acum că- 
pătase un fel de formă, asemenea formei pe care un 

canion o dă râului care îl străbate, îngustându-l, 
forțându-l să curgă mai repede, dându-i direcție. 

Acum auzea voci. 

— ...Bagă-l pe furiş înăuntru, nimeni n-o să ob- 
serve... 

— ...Bine, o să-l scutur puţin mai întâi ca să-l 
înfurii... 

Sacul fu scuturat. Asta nu-l făcu pe Şuncăde- 
porc mai furios decât era deja. Nu mai încăpea mai 
multă furie. 

Sacul se legăna în mers. Urletul mulţimii de oa- 
meni deveni mai puternic. Urmă un moment de tă- 
cere, sacul fu răsturnat şi Şuncădeporc căzu într-un 
zgomot infernal de voci şi o grămadă de şobolani 
care se zbăteau. 

Îşi croi drum cu dinţii şi cu ghearele până în 
vârful grămezii de şobolani şi văzu că în arenă era 
coborât un câine care mârâia. Odată ajuns jos, 
înşfăcă un şobolan, îl scutură puternic, apoi arun- 
că în aer trupul moale. 

Şobolanii fugiră în toate părţile cuprinşi de 
panică. 

— Idioţilor! ţipă Şuncădeporc. Uniţi-vă! ÎN pu- 
teţi jumuli pe puricosul ăsta! 

Strigătele mulţimii încetară. 

Câinele îl privi lung pe Şuncădeporc. Încerca 
să gândească. Şobolanul vorbise. Doar oamenii 

vorbesc. Şi nici nu miroase aşa cum ar trebui. Şo- 
bolanii duhnesc a panică. Asta nu. 

Tăcerea răsuna asemenea unui clopot. 

Apoi Jacko înşfăcă şobolanul, îl scutură, nu 
prea tare, şi îl aruncă jos. Hotărâse să facă un soi 
de test; şobolanii n-ar trebui să poată vorbi ca 
oamenii, dar şobolanul ăsta arăta ca un şobolan 
— şi să omori şobolani era în regulă —, dar vor- 
bea ca un om — şi dacă muşcai oamenii căpătai o 
bătaie zdravănă. Trebuia să fie sigur. Dacă o 
încasa, şobolanul ăsta era om. 

Şuncădeporc se rostogoli, şi reuşi să se ridice şi 
să stea drept, dar avea o muşcătură adâncă într-o 
parte. 

Ceilalţi şobolani erau încă într-o grămadă vier- 
muitoare, cât mai departe de câine, şi fiecare şo- 
bolan încerca să fie el cel mai ascuns. 

Şuncădeporc scuipă puţin sânge. 

— Bine, atunci, spuse. el arătându-şi colții şi 
înaintând către câinele nedumerit. Acum o să afli 
cum moare un şobolan adevărat! 

— Şuncădeporc! 

Ridică privirea. 

Sfoara se desfăşura în spatele lui Sardele pe 
când el cobora prin aerul plin de fum către cercul 
înnebunit. Era chiar deasupra lui Şuncădeporc, 
devenind mai mare, tot mai mare... 

...Mai încet, tot mai încet... 

Se opri între câine şi şobolan. Pentru o clipă 
rămase acolo atârnând în aer. Îşi ridică politicos 
pălăria şi spuse „Bună seara!” Apoi îl cuprinse pe 
Şuncădeporc cu toate cele patru labe ale sale. 

lar acum sfoara alcătuită din benzile de cau- 
ciuc, întinsă la maximum, ţâşni în sfârşit înapoi. 
Prea târziu, mult prea târziu, Jacko muşcă în gol. 
Şobolanii erau traşi cu viteză în sus, afară din 
arenă — şi se opriră, legănându-se în aer, fără a 
mai putea fi ajunşi. 

Câinele continua să se uite în sus, când Negru- 
mat sări de pe partea cealaltă a grinzii. Pe când 
mulţimea privea uluită, el plonjă în jos către terier. 

Ochii lui Jacko se îngustară. Şobolanii care dis- 
păreau în aer erau una, dar şobolanii care cădeau 
chiar lângă botul lui erau cu totul altceva. Acesta 
era şobolan servit pe tavă, era şobolan pe băț. 

Negrumat se uită înapoi pe când cădea. Sus, 
deasupra lui, Nutritiva înnoda şi prindea cu dinţii 
înnebunită. Acum Negrumat era la celălalt capăt al 
sforii lui Sardele. Dar Sardele explicase totul cu 
mare grijă. Doar greutatea lui Negrumat nu era 
suficientă pentru a trage greutatea celorlalţi doi 
şobolani înapoi pe grindă... 

Aşa că atunci când Negrumat îi văzu pe Sar- 
dele şi pe pasagerul lui care se zbătea dispărând 
în siguranţă în umbra tavanului... 

„dădu drumul vechiului felinar pe care-l 
ţinuse pentru a avea o greutate mai mare şi muşcă 
din funie. 

Felinarul ateriză cu putere pe Jacko, iar Negru- 
mat ateriză pe felinar, apoi se rostogoli pe podea. 

Mulțimea tăcea. Tăcea încă din momentul în 
care Şuncădeporc fusese tras afară din arenă. În 
jurul marginii de sus a zidului care — da ! — era 
mult prea înalt pentru ca un şobolan să sară peste 
el, Negrumat văzu o mulţime de feţe. Aproape 
toate erau roşii. lar gurile, aproape toate erau 
căscate. Tăcerea era tăcerea feţelor mari şi roşii 
care îşi ţin răsuflarea, gata să înceapă dintr-o clipă 
într-alta să ţipe. 

În jurul lui Negrumat şobolanii care mai erau 
în viaţă se chinuiau fără rost să găsească un loc în 
care să se caţere pe zid. Proştilor, îşi spuse el. 
Patru sau cinci dintre voi împreună aţi putea face 
orice câine să-şi dorească să nu se fi născut. Dar 
voi vă agitaţi şi intraţi în panică şi sunteţi termi- 
naţi unul câte unul... 

Jacko, destul de uimit, clipi şi se uită lung la 
Negrumat, iar în gâtlejul lui se pornise un mârâit. 

— Aşa, kkrrkk ce eşti, spuse Negrumat suficient 
de tare pentru ca toţi spectatorii să-l poată auzi. 
Acum o să-ţi arăt cum poate trăi un şobolan. 

Şi porni la atac. 

Jacko nu era un câine rău, dacă ne gândim la 
felul de a fi al unui câine. Era terier şi oricum îi 
plăcea să omoare şobolani, iar dacă omora o mul- 
time de şobolani în arenă, asta însemna că primea 
mai multă mâncare şi i se spunea „băiat bun” şi 
nu încasa prea des lovituri de picior. Unii şobolani 
îl atacau, dar asta nu era o problemă prea mare, 
pentru că erau mai mici decât Jacko şi el avea mult 
mai mulţi dinţi. Jacko nu era prea isteţ, dar era 
mult mai isteţ decât un şobolan şi, în orice caz, 
nasul şi gura lui erau cele care gândeau pentru el. 

Prin urmare, fu grozav de surprins când fălcile 
sale se închiseră cu zgomot ca să-l prindă pe acest 
nou şobolan, dar acesta nu era acolo. 

Negrumat nu alergă aşa cum ar face un şo- 
bolan. Evita atacul ca un adevărat luptător. ÎL 
apucă pe Jacko de bărbie şi apoi dispăru. Jacko se 
răsuci. Şobolanul tot nu era acolo. Jacko îşi petre- 
cuse cariera în showbiz muşcând şobolani care 
încercau să fugă. Dar şobolani care stăteau foarte 
aproape — asta nu era drept! 

Privitorii scoaseră un urlet. Cineva strigă „Zece 
dolari pe şobolan!” şi altcineva îi trase un pumn în 
ureche. Un alt bărbat încercă să se cocoaţe în 
arenă. Cineva îi sparse în cap o sticlă de bere. 

Dansând înainte şi înapoi pe sub câinele care se 
învârtea şi lătra, Negrumat aştepta momentul 
potrivit... 

„ŞI când simţi că venise, se avântă şi-şi înfipse 
dinţii cu toată puterea. 

Ochii lui Jacko aproape că-i ieşiră din cap. O 
bucăţică din Jacko care era foarte personală şi de 
mare interes doar pentru Jacko şi pentru orice 
domnişoară căţea pe care o putea întâlni deveni 
deodată o mingiuţă dureroasă. 

Jacko lătră. Muşcă în aer. Şi apoi, în larma ge- 
nerală, încercă să se urce pe zid. Ghearele lui 
zgâriau disperate pe lemnul neted şi unsuros. 

Negrumat sări pe coada lui Jacko, alergă pe 
spatele lui până în vârful nasului, şi sări peste zid. 

Ateriză printre picioare. Oamenii încercară să-l 
calce, dar asta însemna că alţii trebuiau să le facă 
loc. Când încetară să se mai împingă cu coatele şi 
să se calce unul pe altul pe ghete, Negrumat deja 
dispăruse. 

Dar mai erau şi alţi câini. Oricum erau foarte 
agitaţi şi acum se smulseră din sforile în care erau 
legaţi şi o porniră după şobolanul care alerga. Se 
pricepeau să fugărească şobolani. 

Negrumat se pricepea să alerge. Trecu în viteză 
pe podea, ca o cometă, urmărit de o haită de câini 
care mârâiau şi lătrau, se îndreptă către umbrele 
de lângă perete, zări o gaură într-o scândură şi se 
năpusti înăuntru în întunericul plăcut şi sigur... 

Pac, făcu capcana. 

O 
Fermierul Fred deschise ușa casei sale 
și văzu toate animalele așteptându.-l. 


„Nu reușim să-i găsim pe 
Domnul Urechilă şi pe Guz Rupert!” 


Din Aventura Domnului Urechilă 


A 

— J n sfârşit! spuse Maliţia, scuturându-şi 
frânghiile de pe ea. Credeam că şobolanii or să le 
roadă mai repede. 

— Au folosit un cuţit, spuse Keith. Şi ai putea să 
spui mulţumesc, nu? 

— Da, da, spune-le că le sunt recunoscătoare, 
spuse Maliţia, ridicându-se. 

— Spune-le singură! 

— Îmi pare rău, dar mi se pare atât de stânje- 
nitor să... să vorbesc cu nişte şobolani. 

— Cred că e de înţeles, spuse Keith. Dacă ai fost 
învățată să-i urăşti pentru că... 

— Oh, nu e asta, spuse Maliţia, apropiindu-se 
de uşă şi uitându-se la broască. Doar că e ceva atât 
de... copilăresc. Atât de caraghios. Atât de... Dom- 
nul Urechilă. 

— Domnul Urechilă? chiţăi Piersicuţa, şi era cu 
adevărat un chiţăit, un cuvânt care ieşi asemenea 
unui țipăt ascuţit. 

— Ce-i cu Domnul Urechilă? întrebă Keith. 

Maliţia îşi băgă mâna în buzunar şi scoase 
pachetul cu ace de păr îndoite. 

— Oh, nişte cărţi pe care le-a scris o femeie 
proastă, spuse ea, zgândărind cu un ac broasca. 
Chestii stupide pentru copilaşi fără minte. E acolo 
un şobolan şi un iepure şi un şarpe şi o găină şi o 
bufniţă, şi toate umblă îmbrăcate în haine şi 
vorbesc cu oamenii şi toată lumea e atât de dră- 
guţă şi de prietenoasă că ţi se face greață. Ştii că 
tata le păstra pe toate de când era el copil? Aven- 
tura Domnului Urechilă, Ziua agitată a Domnului 
Urechilă, Guz Rupert duce totul la bun sfârşit..., mi 
le-a citit pe toate când eram mică şi în niciuna nu 
există nicio crimă interesantă. 

— Cred că ar fi mai bine să te opreşti aici, spuse 
Keith. 

Nici nu îndrăznea să se uite în jos la şobolani. 

— Nu există subtext, nu există comentariu 
social..., continuă Maliţia, răsucind întruna acul 
de păr. Cel mai interesant lucru care se întâmplă. 
acolo e că Raţa Doris îşi pierde pantoful — o rață 
care pierde un pantof, da? — şi el apare sub un pat 
după ce toată povestea nu au făcut decât să-l caute 
cu toţii. Poţi numi asta tensiune narativă? Pentru 
că eu nu pot. Dacă oamenii vor să facă poveşti stu- 
pide despre animale care pretind că sunt oameni, 
atunci ar trebui măcar să existe puţină violenţă... 

— Oh, Doamne, spuse Maurice din spatele gră- 
tarului. 

De data asta Keith se uită în jos. Piersicuţa şi 
Fasole Periculoasă dispăruseră. 

— Ştii, niciodată nu m-a lăsat inima să le spun, 
spuse el, fără a se adresa cuiva în mod special. 
Credeau că e totul adevărat. 

— Poate în ţinutul Vizuinii Blănoase, spuse 
Maliţia şi se ridică atunci când broasca scoase un 
clic. Dar nu aici. Poţi să-ţi imaginezi că cineva 
chiar a creat numele ăla şi nu l-a apucat râsul? Hai 
să mergem. 

— I-ai supărat, spuse Keith. 

— Ascultă, nu vrei să ieşim de-aici înainte ca 
vânătorii de şobolani să se întoarcă? întrebă 
Maliţia. 

Problema cu fata asta, îşi spuse Maurice, era că 
nu se pricepea deloc să asculte felul în care vor- 
beau persoanele. De fapt, nu prea se pricepea să 
asculte, şi cu asta punct. 

— Nu, spuse Keith. 

— Nu ce? 

— Nu, nu vin cu tine, spuse Keith. Aici se în- 
tâmplă ceva rău, mult mai rău decât nişte oameni 
proşti care fură mâncare. 

Maurice îi privi cum se ceartă. Oameni, eh? 
Cred că sunt stăpânii universului. Nu ca noi, pisi- 
cile. Noi ştim că suntem. Aţi văzut vreodată o 
pisică hrănind un om? Şi asta spune tot! 

Cum strigă oamenii, şuieră o voce mititică în 
capul lui. 

Să fie asta conştiinţa mea? se întrebă Maurice. 
Propriile lui gânduri spuseră: Cum, eu? Nu. Dar 
mă simt mult mai bine acum după ce le-ai spus de 
Aditivi. Maurice se foi stânjenit de pe o labă pe alta. 

— Ei bine, şopti el, uitându-se la stomacul lui, 
tu eşti, Aditivi? 

Se tot gândise la asta încă din momentul în care 
îşi dăduse seama că mâncase unul dintre Cei 
Schimbaţi. Ei aveau voci, nu? Şi dacă ai mâncat 

unul? Şi dacă vocea lui rămâne în tine? Şi dacă... 
visul lui Aditivi rătăcea înăuntrul lui? Soiul ăsta 
de lucruri putea deranja în mod serios somnul de 
după-masă al unei pisici, zău că da. 

Nu, spuse vocea, asemănătoare cu sunetul vân- 
tului în nişte copaci îndepărtați, sunt eu. Eu sunt... 
PĂIANJEN. 

— Oh, eşti un păianjen? murmură Maurice-gând. 
Aş putea prinde un păianjen cu trei labe legate la 
spate. 

Nu un păianjen. PĂLANJEN. 

Cuvântul chiar durea. Înainte nu duruse. 

Acum sunt în CAPUL tău, pisică. Pisici, pisici, rele 
ca şi câinii, mai rele decât şobolanii. Sunt în CAPUL 
tău, şi n-o să plec niciodată DE AICI. 

Laba lui Maurice zvâcni. 

O să fiu în VISELE tale. 

— Ascultă, eu sunt doar în trecere, şopti dis- 
perat Maurice. Nu caut scandal. Nu te poţi baza 
pe mine! Sunt o pisică! Eu n-aş avea încredere în 
mine, şi eu sunt eu! Lasă-mă doar să ies în aerul 
plăcut şi proaspăt şi o să fiu departe de părul sau 
picioarele sau părţile tale cu blană sau orice de 
soiul ăsta! 

Tu nu vrei să fugi DE AICI. 

Aşa e, îşi spuse Maurice, nu vreau să fug — la 
stai, ba chiar vreau să fug de aici! 

— Sunt o pisică, murmură el. Nici un şobolan 
n-o să mă domine pe mine. Aţi mai încercat deja! 

Da, spuse Păianjen, dar atunci erai PUTERNIC. 
Acum mintea ta măruntă fuge în cerc şi vrea ca altci- 
neva să gândească pentru ea. Eu pot gândi pentru tine. 

Eu pot gândi pentru TOŢI. 

O să fiu întotdeauna cu tine. 

Vocea se stinse. 

Bun, îşi spuse Maurice. E timpul să-mi iau la 
revedere, Bad Incontra. Petrecerea s-a încheiat. 
Şobolanii au o mulţime de alţi şobolani, şi chiar şi 
oamenii ăştia doi se au unul pe celălalt, dar eu nu 
mă am decât pe mine şi aş vrea să mă duc undeva 
unde nu vorbesc cu mine voci ciudate. 

— Scuzaţi-mă, zise el cu voce tare. Mergem sau 
nu? 

Cei doi oameni se întoarseră şi se uitară la 
grătar. 

— Ce? spuse Keith. 

— Aş prefera să plecăm, spuse Maurice. Trage 
grătarul ăsta, da? E foarte ruginit, aşa că n-ar tre- 
bui să fie greu. Bravo, bun băiat. Şi apoi putem să 
fugim... 

— Au chemat un fluieraş de şobolani, Maurice, 
spuse Keith. Iar cei din Clan sunt răspândiţi peste 
tot. O să ajungă aici mâine-dimineaţă. Un fluieraş 
adevărat, Maurice. Nu unul fals ca mine. Ei au 

fluiere magice, ştii doar. Vrei să vezi ce păţesc 
şobolanii noştri? 

Noua sa conştiinţă îi arse lui Maurice un picior 
zdravăn. 

— Ei, nu chiar să văd, spuse el fără tragere de 
inimă. Nu chiar aşa, nu. 

— Bun. Aşa că n-o să fugim de aici, spuse 
Keith. 

— Chiar aşa? exclamă Maliţia. Şi atunci ce-o să 
facem? 

— O să vorbim cu vânătorii de şobolani atunci 
când se întorc, răspunse Keith, cu o privire gândi- 
toare. 

— Şi ce te face să crezi că ei or să vrea să vor- 
bească cu noi? 

— Pentru că dacă nu vorbesc cu noi, or să 
moară, spuse Keith. 


Vânătorii de şobolani sosiră douăzeci de mi- 
nute mai târziu. Uşa coşmeliei lor fu descuiată, 
dată de perete, apoi trântită la loc. Vânătorul de 
şobolani Nr. 2 trase şi zăvorul. 

— Ţi-aduci aminte când mi-ai spus că o să fie o 
seară pe cinste? spuse el, sprijinindu-se de uşă şi 
gâfâind. Mai povesteşte-mi o dată, pentru că am 
impresia că am pierdut partea asta cu distracţia. 

— Taci din gură, spuse Vânătorul de şobolani 
Nr. 1. 

— Cineva mi-a tras un pumn în ochi. 

— Taci din gură. 

— Şi cred că mi-am pierdut şi portofelul. Sunt 
douăzeci de dolari pe care nu sunt convins că o să-i 
revăd prea curând. 

— Taci din gură. 

— Şi n-am putut să adun niciunul dintre şo- 
bolanii rămaşi în viaţă din ultima cursă! 

— Taci din gură. 

— Şi am lăsat acolo şi câinii! Puteam să ne 
oprim să-i dezlegăm! Cineva o să-i fure. 

— Taci din gură. 

— Şobolanii obişnuiesc să zboare şuierând prin 
aer aşa? Sau ăsta-i soiul de lucruri despre care 
auzi doar când ajungi un vânător de şobolani hex- 
perimentat? 

— Ţi-am spus să taci din gură? 

— Da. 

— Taci din gură. Bun, o-ntindem chiar acum. O 
să luăm banii şi o să şterpelim o barcă pe ponton. 
OK? O să lăsăm tot ce n-am vândut şi o să plecăm. 

— Aşa, pur şi simplu? Johnny Ciungu' şi băieţii 
lui urcă pe râu mâine seară să ia o nouă încăr- 
cătură şi... 

— Plecăm, Bill. Simt că lucrurile stau prost. 

— Aşa, pur şi simplu? Ne datorează două sute 
de dol... 

— Da! Pur şi simplu aşa! E vremea să o-ntin- 
dem! Dansul s-a terminat, gata cu umblatul cu 
pisica-n traistă! Şi... Tu ai spus asta? 

— Ce să spun? 

— Tu ai spus acum „Aş vrea eu!”? 

— Eu? Nu. 

Vânătorul de şobolani îşi roti privirea prin 
coşmelie. Nu mai era nimeni acolo în afară de ei 
doi. 

— Bine, zise el. A fost o noapte lungă. Ascultă, 
când lucrurile încep să meargă prost, e vremea să 
o-ntindem. Fără vreo idee genială. Pur şi simplu 
să o-ntindem, da? Nu vreau să fiu aici când oa- 
menii or să vină după noi. Şi nu vreau să mă întâl- 
nesc cu vreun fluieraş de şobolani. Ăştia sunt tipi 
isteţi. Îşi bagă nasul peste tot. Şi costă o groază de 
bani. Oamenii or să pună întrebări, şi singura 
întrebare pe care vreau s-o pună e „Unde au dis- 
părut vânătorii de şobolani?”. Ai priceput? Un tip 
deştept ştie când să renunţe, mai ales când moare 
pisica. Ce-ai zis? 

— Cine, eu? Nimic. Vrei nişte ceai? Întotdea- 
una te simţi mai bine după o ceaşcă de ceai. 

— N-ai zis „S-o crezi tu!”? întrebă Vânătorul de 
şobolani Nr. 1. 

— Te-am întrebat doar dacă nu vrei o ceaşcă de 
ceai! Zău! Te simţi bine? 

Vânătorul de şobolani Nr. 1 se uită lung la pri- 
etenul lui, ca şi cum voia să vadă dacă e minţit. 
Apoi spuse: 

— Da, da. Mă simt bine. Trei linguriţe de zahăr, 
atunci. 

— Aşa, spuse Vânătorul de şobolani Nr. 2, nu- 
mărând linguriţele. Asta îţi păstrează zahărul din 
sânge. Tre’ să ai grijă de tine. 

Vânătorul de şobolani Nr. 1 luă cana cu ceai, 
sorbi şi se uită lung la lichid. 

— Cum am ajuns în chestia asta? spuse el. 
Adică, în toată chestia asta? Ştii ceva? Uneori mă 
trezesc în toiul nopţii şi mă gândesc că e o prostie, 
şi pe urmă, când vin la treabă a doua zi, totul pare, 
cum să zic, o chestie deşteaptă. Adică să furăm 
toată mâncarea asta şi să dăm vina pe şobolani, da, 
şi să creştem şobolani mari şi puternici pentru 
arenele de şobolani şi să-i luăm înapoi pe cei care 
rămân în viaţă ca să creştem şobolani şi mai mari, 
da, dar... nu ştiu... nu prea eram eu soiul ăla care 
să lege copii... 

— Dar am făcut o grămadă de bani. 

— Mda. Vânătorul de şobolani Nr. 1 îşi învârti 
ceaiul în cană şi mai luă o sorbitură. Ei, asta e! 
Ăsta e un fel nou de ceai? 

— Nu, e tot Lord Green, ca de obicei. 

— Are un gust uşor diferit. Vânătorul de şobo- 
lani Nr. 1 înghiţi şi ultima gură de ceai şi puse 
cana pe bancă. Bun, hai să luăm... 

— Ajunge, spuse o voce deasupra capetelor lor. 
Acum staţi liniştiţi şi ascultaţi-mă. Dacă fugiţi, o 
să muriţi. Dacă vorbiţi prea mult, o să muriţi. 
Dacă aşteptaţi prea mult, o să muriţi. Dacă voi 
credeţi că sunteţi deştepţi, o să muriţi. Aveţi vreo 
întrebare? 

De pe grinzi căzură câteva firişoare de praf. 
Vânătorii de şobolani ridicară privirea şi văzură o 
faţă de pisică uitându-se în jos la ei. 

— E afurisitul de cotoi al puştiului ăla! spuse 
Vânătorul de şobolani Nr. 1. Ţi-am spus eu că se 
uita la mine cam ciudat! 

— Dacă aş fi în locul tău, nu m-aş uita la mine, 
spuse Maurice pe un ton amabil. M-aş uita la otra- 
va pentru şobolani. 

Vânătorul de şobolani Nr. 2 se întoarse şi se 
uită spre masă. 

— Hei, cine a furat din otravă? spuse el. 

— Oh, spuse Vânătorul de şobolani Nr. 1, care 
gândea mult mai iute. 

— Furat? spuse de sus pisica. Noi nu furăm. 
Asta înseamnă şterpelit. Noi doar am pus-o în altă 
parte. 

— Oh, spuse Vânătorul de şobolani Nr. 1, aşe- 
zându-se brusc. - 

— Aia e o substanţă periculoasă! spuse Vână- 
torul de şobolani Nr. 2, uitându-se după ceva cu 
care să arunce în sus. Nu trebuia să vă atingeţi de 
ea! Chiar acum să-mi spui unde e! 

Se auzi un zgomot puternic şi trapa din podea 
se deschise larg. Mai întâi se ivi capul lui Keith, 
apoi băiatul urcă pe scară în timp ce vânătorii de 
şobolani îl priveau uimiţi. 

În mână ţinea o pungă de hârtie făcută ghemo- 
toc. 

— Oh, Doamne, spuse Vânătorul de şobolani 
Nr. 1. 

— Ce-aţi făcut cu otrava? întrebă Vânătorul de 
şobolani Nr. 2. 

— Ei bine, răspunse Keith, dacă tot ai pomenit 
de ea, cred că mare parte am pus-o în zahăr... 


Negrumat se trezi. Tot spatele îi ardea şi abia mai 
putea respira. Simţea cleştele capcanei apăsându-l 
şi muşcătura infernală a dinţilor de oţel în stomac. 

N-ar trebui să fiu în viaţă, îşi spuse el. Aş vrea 
să nu fiu... 

Încercă să se împingă în sus, dar fu mai rău. 
Durerea se întoarse ceva mai puternic atunci când 
se lăsă la loc în jos. 

Prins ca un şobolan în cursă, îşi spuse el. 

Oare ce tip de capcană o fi? 

— Negrumat? 

Vocea se auzi ceva mai departe. Negrumat în- 
cercă să vorbească, dar orice mişcare, chiar şi uşoa- 
ră, îl împingea tot mai tare în dinţii ascuţiţi de sub el. 

— Negrumat? 

Negrumat reuşi să scoată un chiţăit slab. Cu- 
vintele ar fi durut prea tare. 

În întunericul rece se auziră paşi mărunți. 

— Negrumat! 

Mirosea a Nutritiva. 

— Gâh, reuşi Negrumat, încercând să-şi răsu- 
cească puţin capul. 

— Eşti prins într-o capcană! 

Asta fu prea mult pentru Negrumat, chiar dacă 
fiecare cuvânt era pentru el o agonie. 

— Oh... zău? 

— Mă duc să-l aduc pe Sa-sardele, da? se bâlbâi 
Nutritiva. 

Negrumat putea simţi panica şobolanului cres- 
când. Şi nu era vreme pentru panică. 

— Nu! Spune... -mi..., gâfâi el, ...ce... fel... de... 
capcană? 

— AĂăă... ăăă ...ăăă ..., spuse Nutritiva. 

Negrumat respiră adânc, disperat. 

— Gândeşte... stropipinoasă proastă! 

— AĂăă... ăăă... e ruginită toată... ăăă... Peste tot 
rugină! Arată ca... ăăă... ar putea fi o... Frânge- 
spate... În spatele lui Negrumat se auzi o zgârie- 
tură. Da! Am ros nişte rugină de pe ea! Scrie aici 
Frângespate Fraţii Nugent Inv. 1, domnule! 

Negrumat încercă să gândească, pe când apă- 
sarea constantă, îngrozitoare îl strângea tot mai 
tare. Inv. 1? Antică! De la începuturile vremii! Cea 
mai veche pe care o văzuse vreodată era o Frânge- 
spate Îmbunătățită Inv. 7! Şi n-o avea acolo să-l ajute 
decât pe Nutritiva, o drrtlt desăvârşită, cu patru 
picioare stângi! 

— Poţi... să vezi... cum...? începu el, dar acum 
în faţa ochilor îi jucau luminiţe purpurii, un lung 
tunel de luminiţe purpurii. Încercă din nou, pe 
când simţea că alunecă înspre luminiţe. Poţi... să... 
vezi... cum... arcul...? 

— E ruginit tot, domnule! se auzi vocea plină de 
panică. Arată ca şi cum ar fi un mecanism de blo- 
care ca la Marele Muşcător Jenkins & Jenkins, dom- 
nule, dar nu are cârligul de la capăt! Ce face bucă- 
tica aia de sârmă, domnule? Domnule? Domnule? 

Negrumat simţea că durerea dispare. Deci aşa 
se întâmplă, îşi spuse el ca prin vis. Prea târziu 
acum. Ea o să intre în panică şi o să fugă. Aşa 
facem noi. Când suntem la ananghie, ţâşnim în 
prima gaură găsită. Dar nu contează. La urma 


o 216 


©  uUluitonul Maunice și RoZĂtoanele lui educate W 


urmelor, e chiar ca un vis. N-ai de ce să-ţi faci griji. 
De fapt, e chiar plăcut. Poate că într-adevăr există 
un Mare Şobolan din Adâncuri. Ar fi frumos. 

Pluti fericit în tăcerea caldă. Se întâmplau lu- 
cruri rele, dar erau foarte departe şi nici nu mai 
contau acum... 

I se păru că aude un zgomot în spatele lui, ca 
nişte gheare de şobolan care merg pe o podea de 
piatră. Poate că e Nutritiva care pleacă de-aici, 
gândi o parte din mintea lui. Dar cealaltă parte îşi 
spuse: poate e Şobolanul Oaselor. 

Gândul nu-l sperie. Nimic nu-l putea speria 
aici. Tot răul care se putea întâmpla se întâmplase 
deja. Simţi că dacă întoarce capul o să vadă ceva. 
Dar era mai uşor să plutească doar în acest spaţiu 
imens şi cald. 

Lumina purpurie se întuneca acum, devenea 
un albastru intens şi, în mijlocul albastrului, un 
cerc negru. 

Arăta ca o galerie de şobolan. 

Deci acolo stă el, îşi spuse Negrumat. Asta-i 
galeria Marelui Şobolan. Cât de simplu e totul... 

Un punct alb strălucitor apăru în centrul gale- 
riei şi începu repede să crească. 

Uite-l cum vine, îşi spuse Negrumat. Trebuie să 
ştie o groază de lucruri, Marele Şobolan. Oare ce-o 
să-mi spună? 

Punctul luminos deveni mai mare, şi începu 
într-adevăr să arate ca un şobolan. 

Ce ciudat, îşi spuse Negrumat, pe când lumina 
albastră se stingea în cea neagră, să descoperi că 
totul e adevărat. Să mergem, deci, în gale.... 

Brusc se auzi un zgomot. Zgomotul umplu lu- 
mea. Şi îngrozitoarea, teribila durere reveni. lar 
Marele Şobolan strigă, cu vocea Nutritivei: 

— Am ros arcul, domnule! Am ros arcul! Era 
vechi şi slab, domnule! Probabil că de-asta nu te-a 
tăiat în două, domnule! Mă auzi, domnule? 
Negrumat? Domnule? Am ros arcul, domnule! 
Tot mai eşti mort, domnule? Domnule? 


Vânătorul de şobolani Nr. 1 sări din scaunul lui, 
cu pumnii strânşi. 

Cel puţin, mişcarea începu ca o săritură. Pe la 
jumătatea ei se transformă într-un clătinat. Bărba- 
tul se lăsă greoi în scaun, cu o mână încleştată pe 
stomac. 

— Oh, nu. Oh, nu. Am ştiut eu că ceaiul ăla 
avea un gust ciudat..., murmură el. 

Vânătorul de şobolani Nr. 2 se făcuse verde la 
faţă. 

— Ticălos mic..., începu el. 

— Şi nici să nu-ţi treacă prin minte să ne ataci, 
spuse Maliţia. Atunci n-o să mai ieşiţi niciodată de 

aici. Şi am putea fi răniţi şi să uităm unde am pus 
antidotul. Nu aveţi timp să ne atacați. 

Vânătorul de şobolani Nr. 1 încercă din nou să 
se ridice, dar picioarele refuzară să-l asculte. 

— Ce otravă era? murmură el. 

— După miros, era cea pe care şobolanii o nu- 
mesc Numărul Trei, spuse Keith. Era în punga pe 
care scria Omoarătot!!! 

— Şobolanii o numesc Numărul Trei? spuse Vâ- 
nătorul de şobolani Nr. 2. 

— Ei ştiu o mulţime de lucruri despre otrăvuri, 
spuse Keith. 

— Şi ei ţi-au spus despre antidotul ăsta, da? 
spuse Vânătorul de şobolani Nr. 2. 

Vânătorul de şobolani Nr. 1 îi aruncă o privire 
furioasă. 

— L-am auzit vorbind, Bill. În arenă, ţi-aduci 
aminte? Se uită din nou la Keith şi clătină din cap. 
Noo, zise el. Nu pari genul de puşti care să otră- 
vească un om cu una, cu două... 

— Da’ de mine ce zici? spuse Maliţia, aplecân- 
du-se în faţă. 

— Ea da! Ea da! strigă Vânătorul de şobolani 
Nr. 2, apucându-l strâns de braţ pe colegul lui. E 
ciudată fata asta. Toată lumea zice aşa! 

Îşi încleştă din nou mâna pe stomac şi se îndoi 
în faţă, gemând. 

— Aţi spus ceva de un antidot, spuse Vânătorul 
de şobolani Nr. 1. Dar nu există antidot pentru 
Omoarătot!!! 

— lar eu ţi-am spus că există, răspunse Keith. 
Şobolanii l-au descoperit. 

Vânătorul de şobolani Nr. 2 căzu în genunchi. 

— Te rog, tinere domn! Ai milă! Dacă nu pen- 
tru mine, gândeşte-te doar la draga mea nevastă şi 
cei patru copilaşi drăgălaşi care or să rămână fără 
tăticul lor! 

— Nu eşti însurat, spuse Maliţia. Şi n-ai niciun 
copil! 

— Poate că într-o bună zi'o să vreau să am! 

— Ce s-a întâmplat cu şobolanul pe care l-aţi 
luat cu voi? întrebă Keith. 

— Nu ştiu, domnule. Un şobolan cu pălărie a 
coborât din tavan şi l-a înşfăcat şi a zburat cu el! 
spuse Vânătorul de şobolani Nr. 2. Şi pe urmă alt 
şobolan mare a coborât în arenă, a strigat la toată 
lumea, l-a muşcat pe Jacko de... de ce-avea în 
izmene şi a sărit afară din arenă şi a tulit-o! 

— Se pare că şobolanii tăi sunt în regulă, spuse 
Maliţia. 

— N-am terminat, continuă Keith. Voi aţi furat 
de la toată lumea şi aţi dat vina pe şobolani, nu-i 
aşa? 

— Da! Aşa e! Da! Asta am făcut, asta am făcut! 

— Aţi omorât şobolanii, spuse pe un ton calm 
Maurice. . 

Vânătorul de şobolani Nr. 1 întoarse repede 
capul. În vocea aceea era o notă tăioasă pe care o 
recunoscu. O auzise la arenă. Uneori reuşeai să-i 
aduci acolo, tipi care aruncau în toate părţile cu 
bani, îmbrăcaţi în jiletci elegante, care călătoreau 
prin munţi îmbogăţindu-se cu pariurile şi uneori 
omorând cu cuţitele. Aveau o anumită privire în 
ochi şi un anumit ton în voce. Erau cunoscuţi ca 
„gentlemenii care dădeau lovitura” . Nu te puneai 
niciodată cu un gentleman care dădea lovitura. 

— Da, da, aşa-i, asta am făcut! bolborosi Vâ- 
nătorul de şobolani Nr. 2. 

— Ai grijă, Bill! spuse Vânătorul de şobolani 
Nr. 1, cu ochii la Maurice. 

— De ce aţi făcut-o? întrebă Keith. 

Vânătorul de şobolani Nr. 2 se uită de la şeful 
lui la Maliţia şi apoi la Keith, ca şi cum încerca 
să-şi dea seama de cine îi era cel mai tare frică. 

— Păi, Ron a zis că şobolanii oricum ronţăie 
mâncarea, spuse el. Aşa că... a zis că dacă scăpăm 
de toți şobolanii şi şterpelim noi mâncarea, ei bine, 
n-o să fie chiar ca un furt, nu? Mai degrabă... o 
rearanjare a mâncării. E un tip pe care-l ştie Ron 
care vine cu o barcă în toiul nopţii şi ne plăteşte... 

— Asta e o minciună ticăloasă! se răsti Vânătorul 
de şobolani Nr. 1, apoi păru că-i vine să vomite. 

— Dar aţi prins şobolani vii şi i-aţi înghesuit în 
cuşti fără să le daţi mâncare, continuă Keith. Şobo- 
lanii ăia se hrănesc doar cu carne de şobolan. De 
ce aţi făcut asta? 

Vânătorul de şobolani Nr. 1 se apucă iar cu 
mâinile de stomac. 

— Simt că acolo se întâmplă ceva! gemu el. 

— E doar imaginaţia ta, se răsti la el Keith. 

— Da? 

— Da. Chiar nu ştii nimic despre otrava pe care 
o foloseşti? Stomacul o să înceapă să ţi se topească 
abia după cel puţin douăzeci de minute. 

— Uau! spuse Maliţia. 

— lar după asta, continuă Keith, dacă îţi sufli 
nasul, creierul tău o să... ei, să zicem doar că o să 
ai nevoie de o batistă cu adevărat mare. 

— Asta-i grozav! exclamă Maliţia şi începu să 
scotocească în sacul ei. Trebuie să iau notițe! 

— Şi pe urmă, dacă vrei să... ei bine, nu te duce 
la baie, atâta tot. Nu întreba de ce. Pur şi simplu 
n-o face. O să se termine totul într-o oră, cu ex- 
cepţia picurării. 

Maliţia scria repede. 

— Or să curgă? întrebă el. 

— Foarte tare, spuse Keith, cu ochii la cei doi. 

— Asta e inuman! ţipă ascuţit Vânătorul de şo- 
bolani Nr. 1. 

— Ba nu, e foarte uman, spuse Keith. Este ex- 
trem de uman. Nu există animal în lumea asta care 
ar face-o unei alte fiinţe, dar otrava voastră face 
asta şobolanilor în fiecare 'zi. Şi acum spune-mi 
despre şobolanii din cuşti. 

Pe faţa ajutorului de vânător de şobolani su- 
doarea curgea în pârâiaşe. Arăta ca şi cum era şi el 
prins într-o capcană. 

— Ştii, vânătorii de şobolani au prins întotdea- 
una şobolani vii pentru arenele de şobolani, gemu 
el. E o pricopseală. Nu-i nimic rău în asta! Întot- 
deauna s-a făcut! Aşa că trebuia să avem mereu 
un stoc, aşa că îi creşteam. Trebuia s-o facem! 
Nu-i nici un rău să le dăm să mănânce şobolani 
morţi din arene. Toată lumea ştie că şobolanii 
mănâncă şobolani, dacă laşi deoparte chestia aia 
verde storcoşită! Şi pe urmă.... 

— Oh? Mai e un „pe urmă”? spuse calm Keith. 

— Ron a zis că dacă noi creştem şobolani din 
şobolanii care au rămas în viaţă în arenă, ştii, cei 
care i-au păcălit pe câini, ei bine, o să avem nişte 
şobolani mai mari şi mai puternici, înţelegi? 

— Asta-i o chestie ştiinţifică, asta e, spuse Vână- 
torul de şobolani Nr. 1. 

— Şi la ce serveşte ? întrebă Maliţia. 

— Păi, don'şoară, noi..., spuse Ron, ...noi ne-am 
gândit... eu m-am gândit... noi ne-am gândit că... 
ei bine, nu e chiar o înşelătorie să pui nişte şobolani 
cu adevărat puternici printre ceilalţi, ştii, mai ales 
când câinele care intră în arenă e puţin sălbatic. 
Care-i răul? Ştii, ne dă un avantaj când vine vorba 
de pariuri. M-am gândit... el s-a gândit... 

— Nu pari foarte lămurit a cui a fost ideea, 
spuse Keith. 

— A lui, răspunseră în cor cei doi vânători de 
şobolani. 

A mea, spuse o voce în capul lui Maurice. Şi 
Maurice fu cât pe ce să cadă de pe grinda pe care 
era cocoţat. Ce nu ne omoară ne face mai puternici, 
spuse vocea lui Păianjen. Cea mai puternică specie. 

— Vrei să spui, zise Maliţia, că dacă n-ar exista 
vânători de şobolani aici, ar fi mai puțini şobolani? 
Tăcu o clipă, cu capul lăsat într-o parte. Nu, nu e 
aşa. Nu pare să fie aşa. Mai e ceva. Ceva despre 
care nu ne-aţi spus. Şobolanii din cuştile alea 
sunt... înnebuniţi, scoşi din minţi... 

Şi eu aş fi la fel, îşi spuse Maurice, dacă aş auzi 
vocea asta oribilă în cap în fiecare ceas al zilei. 

— O să vomit, spuse Vânătorul de şobolani 
Nr. 1. O să... 

— N-o face, spuse Keith, cu ochii la Vânătorul 
de şobolani Nr. 2. N-o să-ţi placă. Ei bine, dom- 
nule Ajutor de Vânător de şobolani? 

— Întreabă-i ce e în cealaltă pivniţă, spuse 
Maurice. 

Rosti cuvintele repede; putea simţi vocea lui 
Păianjen încercând să-i oprească mişcarea gurii 
chiar în clipa când cuvintele-i ieşiră din ea. 

— Aşadar, ce e în cealaltă pivniţă? întrebă 
Keith. 

— Oh, doar nişte mâncare, cuşti vechi, chestii 
de-astea..., spuse Vânătorul de şobolani Nr. 2. 

— Şi altceva? spuse Maurice. 

— Doar... doar... acolo e... Gura vânătorului de 
şobolani se deschise şi imediat se închise. Ochii i 
se bulbucară. Nu pot să spun, zise el. Äää... Nu e 
nimic. Da, asta e. Nu e nimic acolo, doar cuştile 
vechi. Oh, şi ciumă. Nu intraţi acolo pen'că e 
ciuma. De-asta nu tre'să intraţi, pricepeţi? Pen'că 
e ciuma. 

— Minte, spuse Maliţia. Fără antidot pentru el. 

— A trebuit să-l fac! gemu Vânătorul de şobo- 
lani Nr. 2. Tre' să faci unu' dacă vrei să intri în 
Breaslă! 

— Ăsta-i un secret al Breslei! se răsti la el Vână- 
torul de şobolani Nr. 1. Noi nu trădăm secretele 
Breslei... 

Se întrerupse şi se apucă din nou de stomacul 
care-i ghiorăia. 

— Ce a trebuit să faci? întrebă Keith. 

— Să fac un rege al şobolanilor! izbucni Vână- 
torul de şobolani Nr. 2. 

— Un rege al şobolanilor? spuse tăios Keith. Ce 
e un rege al şobolanilor? 

— Eu... eu... eu..., se bâlbâi omul. Taci din gură, 
eu... eu... eu nu vreau să... Lacrimile începură să-i 
curgă pe faţă. Noi... eu am făcut un rege al şobola- 
nilor... Taci din gură, taci din gură... taci din gură... 

— Şi e încă în viaţă? spuse Maliţia. 

Keith se întoarse uimit către ea. 

— Tu ştii despre lucrurile astea? o întrebă el. 

— Sigur. Sunt o mulţime de poveşti despre ei. 
Regii şobolanilor sunt îngrozitor de răi. Ei... 

— Antidotul, antidotul, vă rog, gemu Vânătorul 
de şobolani Nr. 2. Îmi simt stomacul de parcă ar 
alerga prin el o ceată de șobolani! 

— Ai făcut un rege al şobolanilor, spuse Maliţia. 
Vai de mine. Ei bine, am lăsat antidotul în pivniţa 
aia mică unde ne-ai încuiat. Dacă aş fi în locul 
vostru m-aş grăbi. 

Cei doi se ridicară clătinându-se pe picioare. 
Vânătorul de şobolani Nr. 1 căzu prin trapă. 
Celălalt ateriză peste el. Înjurând, gemând şi, tre- 
buie s-o spunem, trăgând nişte vânturi teribile, se 
îndreptară către pivniţă. 

Lumânarea lui Fasole Periculoasă era încă 
aprinsă. Lângă ea se afla un pacheţel de hârtie. 

Uşa se trânti în urma celor doi. Se auzi zgomo- 
tul unei bucăţi de lemn fixate sub ea. 

— Există suficient antidot pentru o singură per- 
soană, spuse vocea lui Keith, înăbuşită de lemnul 
uşii. Dar sunt convins că puteţi rezolva şi această 
problemă — într-un mod uman. 


* * * 


Negrumat încercă să-şi recapete răsuflarea, dar 
îşi spuse că n-o s-o recapete niciodată pe de-a-ntre- 
gul, chiar dacă o să tragă aer în piept timp de un 
an. Tot spatele şi pieptul îi erau prinse într-un cerc 
dureros. 

— E uluitor! spuse Nutritiva. În capcană erai 
mort şi acum ai înviat! 

— Nutritiva? întrebă precaut Negrumat. 

— Da, domnule? 

— Sunt foarte... recunoscător, spuse Negrumat, 
respirând încă şuierat, dar nu te prosti. Arcul era 
întins şi slab şi... dinţii erau ruginiţi şi tociţi. 
Asta-i tot. 

— Dar eşti plin de urme de dinţi! Nimeni n-a 
mai scăpat până acum dintr-o capcană, cu excep- 
ţia Domnilor Ţac, numai că ei erau din cauciuc! 

Negrumat se linse pe burtă. Nutritiva avea 
dreptate. Părea perforat. 

— Am avut noroc, asta-i tot, spuse el. 


227 n 


W  uiurtonul MauRice și rozătoarele lui educate W 


— Niciun şobolan n-a scăpat până acum viu 
dintr-o capcană, repetă Nutritiva. L-ai văzut pe 
Marele Şobolan? 

— Pe cine? 

— Pe Marele Şobolan! 

— Oh, pe el, spuse Negrumat. Era gata să 
adauge „nu, eu nu cred în prostiile astea”, dar se 
opri. Îşi aduse aminte de lumină, şi apoi de întu- 
nericul dinaintea lui. Nu păruse prea rău. Aproa- 
pe că regretase că Nutritiva îl scosese de acolo. În 
capcană, toată durerea părea atât de îndepărtată. 
Şi nu mai trebuise să ia nişte hotărâri dificile. Se 
mulţumi să întrebe: Şuncădeporc e bine? 

— Oarecum. Vreau să spun, n-am văzut nicio 
rană care să nu se poată vindeca. A-ncasat-o şi 
mai rău altădată. Dar, mă rog, era destul de bă- 
trân. Aproape trei ani. 

— Era? 

— Adică, este destul de bătrân, domnule. Sar- 
dele m-a trimis să te găsesc pentru că avem nevoie 
de tine să ne ajuţi să-l aducem înapoi, dar.... 

Nutritiva îi aruncă lui Negrumat o privire plină 
de îndoială. 

— E-n regulă, sunt sigur că arată mai rău decât 
e de fapt, spuse Negrumat, strâmbându-se de du- 
rere. Hai să mergem acolo sus, da? 


+ 228 


W  Uiurtonul Maurice și RozZătoanele lui educate W 


O clădire veche este plină de locuri de care 
şobolanii se pot agăța. Nimeni nu i-a observat pe 
când se cocoţau din iesle pe şa, de pe frâie în fân. 
Şi pe urmă, nimeni nu-i căuta. Unii dintre ceilalţi 
şobolani îl urmaseră pe Jacko în drumul lui spre 
libertate, iar ceilalţi câini se fugăreau înnebuniţi şi 
se băteau între ei. La fel ca şi oamenii, de altfel. 

Negrumat ştia câte ceva despre bere, căci um- 
blase pe sub cârciumi şi fabrici de bere, şi de multe 
ori şobolanii se întrebau de ce oamenilor le plăcea 
"uneori să-şi lase mintea s-o ia razna. Chestia asta 
n-avea nicio noimă pentru şobolani, care trăiau în 
mijlocul unei lumi de sunete şi lumini şi mirosuri. 

Acum, lui Negrumat nu i se părea ceva chiar 
atât de rău. Ideea că, pentru o vreme, puteai uita 
de o mulţime de lucruri şi nu-ţi mai zbârnâiau în 
cap gânduri îngrijorătoare... ei bine, asta părea 
ceva foarte tentant. 

Nu-şi amintea prea multe din viaţa dinainte să 
fie Schimbat, dar era sigur că nu fusese atât de 
complicată. Sigur, se petrecuseră lucruri rele, pen- 
tru că viaţa într-o permanentă alertă fusese destul 
de grea. Dar când se terminau, se terminau, şi 
mâine era o altă zi. 

Şobolanii nu se gândeau la ziua de mâine. 
Exista doar o vagă senzaţie că se va mai întâmpla 
ceva. Asta nu însemna să gândeşti. Şi nu existau 

nici „bun” şi nici „rău“, „corect” sau „greşit”. 
Astea erau toate nişte gânduri noi. 

Gânduri! Asta era acum lumea lor! Întrebări 
serioase şi răspunsuri serioase, despre viaţă, şi 
cum trebuia s-o trăieşti, şi pentru ce te aflai pe 
lumea asta. În mintea obosită a lui Negrumat apă- 
rură gânduri noi. 

Şi printre toate acele gânduri, în centrul minţii 
sale, văzu silueta mărunţică a lui Fasole Periculoasă. 

Negrumat nu vorbise niciodată prea mult cu 
micul şobolan alb sau cu femela care îl urma întot- 
deauna cu paşi mici şi iuți şi desena imagini ale 
lucrurilor la care se gândea el. Lui Negrumat îi 
plăceau persoanele care erau practice. 

Dar acum îşi spuse: el e un vânător de capcane! 
La fel ca şi mine! O ia înaintea noastră şi desco- 
peră ideile periculoase şi se gândeşte la ele şi le 
prinde în capcana cuvintelor şi le face inofensive 
şi ne arată drumul prin ele. 

Avem nevoie de el... avem nevoie de el acum. 
Altfel, alergăm cu toţii ca nişte şobolani închişi 
într-un butoi... 

Mult mai târziu, când Nutritiva îmbătrânise şi 
părul îi devenise cărunt în jurul botului, şi mi- 
rosea puţin cam ciudat, ea dictă povestea căţăra- 
tului lor şi cum îl auzise ea pe Negrumat vorbind 
cu sine. Acel Negrumat pe care ea îl scosese din 

capcană, spuse ea, era un şobolan cu totul diferit. 
Era ca şi cum gândurile lui îşi încetiniseră mersul, 
dar deveniseră mai mari. 

Iar lucrul cel mai ciudat, spuse ea, a fost că 
atunci când au ajuns sus pe grindă, Negrumat s-a 
asigurat mai întâi că Şuncădeporc era în regulă, 
apoi a luat de jos chibritul pe care i-l arătase 
Nutritivei. 

— L-a frecat de o bucată veche de fier, avea să 
spună Nutritiva, şi apoi a mers de-a lungul grinzii 
cu el arzând, iar jos, sub noi, vedeam mulţimea, 
grămezile de fân şi paie peste tot, şi oamenii mişu- 
nând exact ca nişte... hm, exact ca nişte şobolani... 
şi mi-am spus: dacă laşi chibritul să cadă, dom- 
nule, în câteva secunde locul ăsta se va umple de 
fum, şi ei au încuiat uşile, şi până să-şi dea seama 
aveau să fie prinşi ca nişte, hm, mda, ca nişte 
şobolani într-un butoi, iar noi vom fi departe, prin 
şanţuri... Dar el a rămas acolo nemişcat, uitându-se 
în jos, până ce chibritul s-a stins. Apoi l-a pus pe 
grindă şi ne-a ajutat să-l cărăm de acolo pe 
Şuncădeporc şi niciodată n-a mai pomenit despre 
asta. L-am întrebat mult mai târziu, după ce s-a 
terminat totul cu fluieraşul şi restul, şi el a zis: „Da. 
Şobolani într-un butoi.” Şi asta-i tot ce-a spus. 

— Ce-ai pus de fapt în zahăr? spuse Keith pe 
când se întorceau către trapă. 

— Cascara, răspunse Maliţia. 

— Asta nu-i o otravă, nu? 

— Nu, e un laxativ. 

— Ce-i asta? 

— Te face să... te scapi. 

— Să te scapi de unde? 

— Nu de unde, prostule. Pur şi simplu... să te 
scapi. Nu vreau în mod deosebit să intru în 
detalii. 

— Oh. Adică... să te scapi. 

— Chiar aşa. 

— Şi pur şi simplu s-a întâmplat să ai unul la 
tine? 

— Da, sigur. Era în trusa mare de medicamente. 

— Vrei să spui că iei cu tine aşa ceva doar pen- 
tru o situaţie ca asta? 

— Sigur. Putea foarte bine să fie absolut nece- 
sară. 

— Cum? întrebă Keith urcând pe scară. 

— Ei bine, dacă eram răpiți? Dacă ajungeam pe 
mare? Piraţii au o dietă foarte monotonă, ceea ce 
poate fi o explicaţie pentru permanenta lor furie. 
Sau poate că scăpam din mâinile lor şi înotam 
până la mal şi ajungeam pe o insulă unde nu sunt 
decât nuci de cocos.. Astea constipă foarte tare. 

— Da, dar... dar... orice se poate întâmpla! Dacă 
tu gândeşti aşa, o să ajungi să iei cu tine totul, în 
caz că se întâmplă orice! 

— De-asta e o traistă atât de mare, spuse calmă 
Maliţia, ridicându-se prin trapă, apoi scuturân- 
du-se de praf. 

Keith oftă. 

— Cât le-ai dat? 

— Mult. Dar ar trebui să se simtă bine dacă nu 
iau prea mult antidot. 

— Ce le-ai dat ca antidot? 

— Cascara. 

— Maliţia, nu eşti prea cumsecade. 

— Zău? Tu voiai să-i otrăveşti cu otravă ade- 
vărată, şi tu ai dovedit foarte multă imaginaţie cu 
toată povestea aia despre stomacul care o să li se 
topească. 

— Da, dar şobolanii sunt prietenii mei. Unele 
otrăvuri chiar acţionează aşa. Şi... într-un fel... ca 
antidotul să fie tot otravă... 

— Nu e otravă. E un medicament. Or să se 
simtă minunat şi foarte curaţi după aceea. 

— Bine, bine. Dar... să li-l dai şi ca antidot, asta 
e puţin cam... puţin cam... 

— Deştept? Satisfăcător din punctul de vedere 
al naraţiunii? spuse Maliţia. 

— Cred că da, recunoscu în silă Keith. 

Maliţia se uită în jur. 

— Unde-i pisica ta? Credeam că se ţine după 
noi. 

— Uneori pleacă. Şi nu-i pisica mea. 

— Da, tu eşti puştiul ei. Dar, ştii, un puşti cu o 
pisică isteaţă poate să ajungă foarte departe. 

— Cum? 

— Păi a fost Motanul Încălţat, desigur, spuse 
Maliţia, şi pe urmă toată lumea ştie despre Dick 
Livingstone şi minunata lui pisică, nu? 

— Eu nu ştiu, spuse Keith. 

— Dar e o poveste vestită! 

— Îmi pare rău. Mult timp n-am ştiut să citesc. 

— Zău? Ei bine, Dick Livingstone a fost un bă- 
iat sărac lipit care a ajuns Lord Primar în Ubergâl- 
gâl pentru că pisica lui era atât de pricepută să 
prindă... ăăă... porumbei. Oraşul era invadat de... 
porumbei, da, şi de fapt mai târziu chiar s-a însu- 
rat cu fata unui sultan, pentru că pisica lui a prins 
toţi... porumbeii din palatul regal al tatălui ei... 

— De fapt erau şobolani, nu? spuse încruntat 
Keith. 

— Îmi pare rău, da. 

— Şi n-a fost decât o poveste, spuse Keith. 
Ascultă, chiar există poveşti despre aceşti regi ai 

şobolanilor? Şobolanii au regi? N-am auzit nicio- 
dată de treaba asta. Cum e? 

— Nu e aşa cum crezi tu. Se ştie de ei de mulţi 
ani. Ştii, chiar există. Exact ca pe emblema de 
afară. 

— Care, şobolanii cu cozile înnodate împreună? 
Cum... 

Se auziră nişte ciocănituri puternice şi insis- 
tente la uşă. Unele păreau făcute cu un bocanc. 

Maliţia se apropie şi trase zăvorul. 

— Da? spuse ea pe un ton rece pe când aerul 
nopţii se strecura înăuntru. 

Afară era un grup de oameni furioşi. Conducă- 
torul lor, care părea să fie conducătorul doar pen- 
tru că se afla în faţa celorlalţi, făcu un pas înapoi 
când o văzu pe Maliţia. 

— Oh... dumneata eşti, don'şoară... 

— Da. Tatăl meu e primarul, ştii, spuse Maliţia. 

— Aăă... da. Ştim cu toţi. 

— De ce aveţi toţi ciomege în mână? întrebă 
Maliţia. 

— Ăăă... vrem să stăm de vorbă cu vânătorii de 
şobolani, spuse purtătorul lor de cuvânt. 

Încercă să se uite în spatele ei, şi fata se dădu 
deoparte. 

— Nu suntem decât noi aici, spuse ea. Doar 
dacă nu cumva credeţi că există o trapă care duce 

la un labirint de coridoare sub pământ unde nişte 
animale disperate sunt închise în cuşti şi sunt 
adunate cantităţi uriaşe de mâncare furată. 

Omul îi aruncă o altă privire agitată. 

— Dumneata şi poveştile dumitale, don'şoară, 
spuse el. 

— S-a întâmplat ceva? întrebă Maliţia. 

— Noi credem că au fost puţin... puţin cam 
neascultători..., spuse bărbatul, şi păli sub privirea 
pe care i-o aruncă Maliţia. 

— Da? făcu ea. 

— Ne-au înşelat la arena pentru şobolani! 
spuse un bărbat din spatele lui, căpătând curaj 
pentru că între el şi Maliţia se mai afla cineva. 
Trebuie că i-au dresat pe şobolanii ăia! Unu’ din ei 
zbura pe o sfoară! 

— Şi altu’ l-a muşcat pe Jacko al meu de... de... 
podoabe! spuse cineva mai din spate. Nu se poate 
să nu fi fost dresat să facă asta! 

— Eu am văzut azi-dimineaţă unul cu pălărie, 
spuse Maliţia. 

— Au fost mult prea mulţi şobolani ciudaţi azi, 
spuse un altul. Maică-mea zice că a văzut unu' 
dansând pe rafturile din bucătărie! Şi când bu- 
nicu' s-a ridicat şi-a-ntins mâna după dinţii lui 
falşi, a zis că un şobolan l-a muşcat cu ei! L-a 
muşcat cu propriii lui dinţi! 

— Cum, şi-i pusese? întrebă Maliţia. 

— Nu, doar păcănea cu ei prin aer! lar o doam- 
nă de pe strada noastră a deschis uşa la cămară 
şi-a văzut şobolani înotând în castronul cu smân- 
tână. Şi nu înotau pur şi simplu! Fuseseră dresați. 
Făceau un fel de mişcări speciale, se scufundau şi-şi 
legănau picioarele în aer şi chestii de soiu' ăsta! 

— Vrei să spui înot sincron? exclamă Maliţia. 
Acum cine spune poveşti, eh? 

— Eşti sigură că nu ştii unde sunt oamenii ăia? 
spuse conducătorul pe un ton bănuitor. Oamenii 
au zis că i-au văzut venind încoace. 

Maliţia îşi dădu ochii peste cap. 

— Bine, bine, da, spuse ea. Au venit aici şi o 
pisică vorbitoare ne-a ajutat să le dăm nişte otravă 
şi acum sunt încuiaţi într-o pivniţă. 

Oamenii se uitară la ea. 

— Mda, bine, bine, spuse conducătorul, întor- 
cându-i spatele. Ei, dacă totuşi îi vezi, spune-le că 
îi căutăm, da? 

Maliţia închise uşa. 

— E groaznic să nu fii crezut, spuse ea. 

— Acum povesteşte-mi despre regii şobolani- 
lor, spuse Keith. 

Şi pe când se lăsa noaptea, 
Domnul Urechilă îşi aminti: 
în Pădurea Întunecată se află 
ceva înspăimântător. 


Din Aventura Domnului Urechilă 


D. ce fac asta? se întreba Maurice pe când se 
chinuia să se strecoare printr-o țeavă. Pisicile nu 
sunt construite pentru aşa ceva. 

Pentru că în adâncul sufletului noi suntem o 
persoană cumsecade, spuse conștiința lui. 

Nu, eu nu sunt, gândi Maurice. 

De fapt, asta e adevărat, zise conştiinţa lui. Dar 
nu vrem să i-o spunem lui Fasole Periculoasă, nu-i 

L 
aşa? Micuţul nas care se mişcă întruna? E] crede că 


suntem un erou! 

Ei bine, nu sunt, gândi Maurice. 

Atunci de ce ne târâm pe sub pământ încercând 
să-l găsim? 

Păi, e limpede că o facem pentru că el este cel 
care are visul ăla nemaipomenit cu o insulă a şo- 
bolanilor, şi fără el şobolanii nu vor să coopereze, 
iar eu n-o să-mi primesc plata, spuse Maurice. 

Dar noi suntem o pisică! De ce are nevoie o 
pisică de bani? 

Pentru că am un Plan de Pensionare, îşi spuse 
Maurice. Am împlinit deja patru ani! Odată ce-mi 
fac plinul, nu mai vreau decât o casă drăguță, cu 
un foc mare în sobă şi o bătrânică drăguță care 
să-mi dea în fiecare zi smântână. Am planificat 
totul, în detaliu. 

De ce să ne ofere un cămin călduţ? Mirosim 
urât, avem urechi zdrenţuite, avem ceva neplăcut 
care ne mănâncă pe un picior, arătăm ca şi cum 
am fi primit un şut în nas... de ce ne-ar lua bătrâni- 
ca pe noi, în loc de un pisoiaş pufos? 

Ah! Dar pisicile negre aduc noroc, îşi spuse 
Maurice. 

Zău? Ei bine, nu vrem să aducem noi vestea cea 
proastă, dar nu suntem negru! Suntem un soi de 
tărcat murdar! 

Există vopseluri, îşi spuse Maurice. Două pa- 
chete de vopsea neagră, îmi ţin răsuflarea un 
minut, şi pe urmă e „salut, smântână şi peşte” 
pentru tot restul vieţii. Grozav plan, nu? 

Şi norocul? spuse conştiinţa. 

Ah! Asta-i partea deşteaptă! O pisică neagră 
care aduce un ban de aur în fiecare lună, nu crezi 
că e un noroc s-o ai? 

Conştiinţa lui tăcu. Probabil de uimire în faţa 
deşteptăciunii planului, îşi spuse Maurice. 

Trebuia să recunoască însă că se pricepea mai 
bine la planuri decât la mersul pe sub pământ. Nu 
se rătăcise cu adevărat, pentru că pisicile nu se 
rătăcesc niciodată. Dar pur şi simplu nu ştia unde 
se aflau toate celelalte lucruri. Nu exista prea mult 
pământ sub oraş, asta era limpede. Pivniţe şi 
grătare şi ţevi şi vechi canale şi cripte şi rămăşiţe 
din clădiri de mult uitate formau un soi de fagure. 
Chiar şi oamenii puteau umbla pe aici, îşi spuse 
Maurice. Vânătorii de şobolani cu siguranţă au 
făcut-o. 

Simţea miros de şobolani peste tot. Se gândi 
să-l strige tare pe Fasole Periculoasă, dar se hotări 
să nu o facă. Dacă striga, asta îl putea ajuta să-l 
găsească pe micul şobolan, dar în acelaşi timp ar fi 
aflat şi... oricine altcineva unde se afla Maurice. 
Şobolanii ăia mari fuseseră, ei bine, mari şi cu o 

înfăţişare fioroasă. Chiar şi un câine idiot putea 
avea probleme cu ei. 

Acum se afla într-o galerie mică şi pătrată în 
care se găseau nişte ţevi de plumb. Se auzea chiar 
şuieratul apei care ţâşnea pe alocuri, iar din loc în 
loc apă caldă picura într-un şanţ care se întindea 
pe fundul galeriei. Deasupra se vedea un grilaj 
care dădea în stradă. Prin el pătrundea în adân- 
curi o lumină palidă. 

Apa din şanţ părea curată. Cel puţin era lim- 
pede. Lui Maurice îi era sete. Se aplecă, scoase 
limba... 

Un firişor subţire, de un roşu-strălucitor, se ră- 
sucea uşor în apă. 


Şuncădeporc părea buimăcit şi pe jumătate ador- 
mit, dar se ţinu de coada lui Sardele pe când şo- 
bolanii făcură drumul înapoi de la grajduri. Mer- 
seră încet. Sardele nu credea că bătrânul şobolan o 
să reuşească pe funiile de rufe. Se furişară prin 
şanţuri, şi prin canale, ascunzându-se doar în 
pelerina întunecată a nopţii. 

Când în cele din urmă ajunseră în pivniţă, găsiră 
câţiva şobolani care se învârteau pe acolo. Negru- 
mat şi Sardele mergeau de-o parte şi de alta a lui 
Şuncădeporc, care de-abia îşi mişca picioarele. 

În pivniţă încă mai ardea o lumânare. Negru- 
mat fu surprins. Dar în ultima oră se întâmplaseră 
o mulţime de lucruri. 

ÎI lăsară pe Şuncădeporc să alunece pe podea, 
unde rămase întins, respirând greu. La fiecare 
răsuflare trupul i se zgâlţâia puternic, 

— Otravă, boss? şopti Sardele. 

— Cred că a fost doar prea mult pentru el, 
spuse Negrumat. Doar prea mult. 

Şuncădeporc deschise un ochi. 

— Sunt... încă... şeful? spuse el. 

— Da, domnule, răspunse Negrumat. 

— Trebuie... să... dorm... 

Negrumat se uită la cercul de şobolani. Aceştia 
se apropiau încet de grup. Îi vedea şoptind între 
ei. Continuau să îl privească. Se uită cu atenţie în 
jur, încercând să desluşească silueta palidă a lui 
Fasole Periculoasă. 

— Nutritiva... mi-a zis... că ai văzut... tunelul... 
Marelui Şobolan..., spuse Şuncădeporc. 

Negrumat se uită furios la Nutritiva, care păru 
stânjenită. 

— Am văzut... ceva, răspunse el. 

— Atunci o să visez despre locul acela şi... n-o să 
mă mai trezesc, spuse Şuncădeporc. Capul îi căzu 
din nou. Nu aşa... ar trebui să moară... un şobolan 
bătrân, murmură el. Nu... aşa. Nu... în lumină. 

Negrumat făcu repede un semn cu capul către 
Sardele, care stinse lumânarea cu pălăria sa. Întu- 
nericul gros şi umed al adâncurilor îi cuprinse. 

— Negrumat, şopti Şuncădeporc. Trebuie să 
ştii... 

Sardele îşi ciuli urechile încercând să audă ulti- 
mele cuvinte pe care bătrânul conducător i le spu- 
se lui Negrumat. Apoi, câteva secunde mai târziu, 
se înfioră. Putea mirosi că ceva se schimbase în 
lumea lor. 

În întuneric se auzi o mişcare. Un chibrit prinse 
viaţă şi flacăra lumânării crescu din nou, aducând 
înapoi în lume umbrele. 

Şuncădeporc zăcea nemişcat. 

— Acum trebuie să-l mâncăm? întrebă cineva. 

— S-a... dus, spuse Negrumat. Într-un fel, ideea 
de a-l mânca pe Şuncădeporc nu i se părea prea 
bună. Îngropaţi-l, spuse el. Şi marcați locul ca să 
ştim că e acolo. 

Se simţi o uşurare printre cei din jur. Oricât de 
mult l-ar fi respectat ei pe Şuncădeporc, mirosea 
totuşi cam urât, chiar şi pentru un şobolan. 

Un şobolan aflat în faţa mulţimii spuse cu un 
aer nehotărât: 

— Ăăă... când spui „marcați locul”, asta în- 
seamnă aşa cum marcăm alte locuri atunci când 
îngropăm diverse lucruri? 

— Adică stropipindu-l, spuse şobolanul de 
lângă el. 

Negrumat se uită la Sardele, care ridică din 
umeri. Negrumat simţi o strângere de inimă. 
Când erai şeful, toată lumea aştepta să vadă ce 
spui. Şi încă nu se ştia nimic de şobolanul alb. 

Trebuia să se descurce singur. 

Se gândi adânc pentru o clipă, apoi dădu din 
cap în semn de aprobare. 

— Da, spuse el în cele din urmă. l-ar plăcea 
asta. E ceva foarte... şobolănesc. Dar faceţi şi asta. 
Desenaţi-o pe pământ deasupra lui. 

Scrijeli un semn pe pământ. 


— Era un şobolan coborât dintr-un şir lung de 
şobolani, şi se gândea întotdeauna la şobolani, 
spuse Sardele. Bună treabă, boss. 

— Şi o să se întoarcă aşa cum a făcut-o şi Ne- 
grumat? spuse altcineva. 

— În cazul în care o face, s-ar înfuria foarte tare 
dacă l-am mânca, spuse o voce. 

Se auziră câteva râsete nervoase. 

— Ascultaţi, eu n-am..., începu Negrumat, dar 
Sardele îi trase un cot. 

— Pot să-ţi zic o vorbuliţă la ureche, boss? spu- 
se el, ridicându-şi politicos pălăria înnegrită de foc. 

— Da, da... 

Negrumat începea să fie îngrijorat. Niciodată 
nu mai fusese privit aşa de atent de atâţia şobo- 
lani. Îl urmă pe Sardele departe de grup. 

— Ştii că pe vremuri stăteam prin teatru şi alte 
locuri de genul ăsta, spuse Sardele. Şi într-un 
teatru prinzi din zbor o mulţime de chestii. Şi trea- 
ba e că... ascultă, ceea ce vreau să zic e că tu eşti 
şeful, da? Aşa că tre' să te porţi ca şi cum ai şti ce 
ai de făcut, da? Dacă şeful nu ştie ce are de făcut, 
atunci nici ceilalţi nu ştiu. 

— Tot ce ştiu e ce am de făcut atunci când de- 
montez capcane, spuse Negrumat. 

— În regulă, gândeşte-te la viitor ca la o cap- 
cană mare şi grozavă, spuse Sardele. Fără brânză 
în ea. 

— Asta nu e deloc de prea mult ajutor! 

— Şi ar trebui să-i laşi să se gândească ce le 
place la tine şi... la rănile alea pe care le ai, spuse 
Sardele. Asta-i sfatul meu, boss. 

— Dar eu n-am murit, Sardele! 

— Ceva s-a întâmplat, nu-i aşa? Voiai să dai foc 
locului ăluia. Te-am văzut. Ceva s-a întâmplat cu 
tine în capcană. Nu mă întreba ce, eu doar bat 
step. Nu sunt decât un şobolan micuţ. Şi aşa o să 
fiu întotdeauna, boss. Dar există şobolani mari ca 
Însaramură şi Angro şi alţi câţiva, boss, şi acum că 
Şuncădeporc e mort, le-ar putea trece prin minte 
că ei ar trebui să fie şeful. Pricepi unde bat? 

— Nu. 

` Sardele oftă. 

— Ba cred că pricepi, boss. Vrem să vedem o 
mulțime de lupte între noi într-un asemenea 
moment? 

— Nu! 

— Bun! Ei bine, mulțumită micii Nutritiva- 
Gură-Spartă, tu eşti şobolanul care l-a privit în 
faţă pe Şobolanul Oaselor şi pe urmă te-ai întors, 
nu...? 

— Da, dar ea... 

— Mie mi se pare, boss, că cel care îl poate privi 
în faţă pe Şobolanul Oaselor... ei bine, nimeni n-o 
să vrea să se pună cu el, n-am dreptate? Un şobo- 
lan care poartă pe trup precum o centură urmele 
lăsate de dinţii Şobolanului Oaselor? Oh-oh, nu! 
Şobolanii îl vor urma pe un asemenea şobolan. În 
vremuri ca acestea, şobolanii au nevoie de cineva 

pe care să-l urmeze. Ai făcut un lucru bun cu 
bătrânul Şuncădeporc. Să fie îngropat şi stropipit 
deasupra şi să se pună peste el un semn... ei bine, 
şobolanilor bătrâni le place asta, la fel ca şi celor mai 
tineri. Arată-le că te gândeşti la fiecare dintre ei. 

Sardele îşi lăsă capul pe o parte şi rânji, dar era 
un rânjet plin de îngrijorare. 

— Văd că va trebui să stau cu ochii pe tine, Sar- 
dele, spuse Negrumat. Gândeşti la fel ca Maurice. 

— Nu-ţi face griji pentru mine, boss. Eu sunt 
mic. Eu tre' să dansez. N-aş fi bun să şefesc. 

Să mă gândesc la fiecare, îşi spuse Negrumat. 
Şobolanul alb... 

— Unde este Fasole Periculoasă? spuse el, ui- 
tându-se în jur. Nu e aici? 

— Nu l-am văzut, boss. 

— Cum? Avem nevoie de el! Are harta în cap! 

— Harta, boss? Sardele păru îngrijorat. Am 
crezut că ai desenat hărţi în noroi... 

— Nu o hartă a galeriilor şi capcanelor! O hartă 
a... a ceea ce suntem şi încotro ne îndreptăm... 

— Oh, vrei să spui ca insula aia minunată? De 
fapt, n-am crezut niciodată în ea, boss. 

— Nu ştiu nimic de nicio insulă, chiar nu ştiu, 
spuse Negrumat. Dar când am fost în... în acel loc, 
mi-a încolţit o idee. Dintotdeauna a fost război 
între oameni şi şobolani! Trebuie să i se pună 

capăt! Şi aici, acum, în acest loc, cu aceşti șobolani... 
pot să văd că se poate. E posibil ca acesta să fie sin- 
gurul moment şi singurul loc unde se poate. Văd 
mijind o idee în capul meu, dar nu pot gândi cuvin- 
tele pentru ea, înţelegi? Aşa că avem nevoie de şobo- 
lanul alb, pentru că el cunoaşte harta gândirii. 
Trebuie să ne gândim cum să ieşim din asta. Nu mai 
ajută la nimic să fugim de colo-colo şi să chiţăim! 

— Până acum te descurci de minune, boss! 
spuse dansatorul, bătându-l uşor pe umăr. 

— Totul merge prost, spuse Negrumat, încer- 
când să vorbească încet. Avem nevoie de el! Eu 
am nevoie de el! 

— O să organizez nişte trupe, boss, dacă îmi 
spui unde să începem căutarea, spuse Sardele pe 
un ton blând. 

— În canale, nu departe de cuşti, spuse Negru- 
mat. Maurice era cu el, adăugă el. 

— Ăsta-i un lucru bun sau rău, şefu'? întrebă 
Sardele. Ştii ce spunea Şuncădeporc: „Poţi să fii 
sigur că o pisică...” 

— „va rămâne întotdeauna o pisică.” Da. 
Ştiu. Tare aş vrea să ştiu răspunsul la întrebarea 
asta, Sardele. 

Sardele veni mai aproape. 

— Pot să te întreb ceva, şefu'? 

— Sigur. 

— Ce ţi-a şoptit Şuncădeporc chiar înainte să 
moară? Vreo învăţătură plină de înţelepciune a 
unui conducător? 

— Un sfat bun, spuse Negrumat. Un sfat bun. 


Maurice clipi mărunt. Încet, foarte încet, limba lui 
se retrase în gură. Îşi lipi urechile de cap şi, cu 
picioarele mişcându-se uşor şi în tăcere, se stre- 
cură de-a lungul şanţului. 

Chiar sub grătar era ceva deschis la culoare. 
Firişorul roşu venea de undeva din susul apei şi 
când curgea pe lângă lucrul acela se împărțea în 
două, pentru ca apoi să devină din nou un firişor 
care se încreţea. 

Maurice întinse laba. Era o bucăţică de hârtie 
făcută sul, înmuiată de apă şi pătată cu roşu. O 
apucă cu o gheară şi o trase afară din apă. Hârtia 
căzu cu o plescăitură lângă şanţ şi, desfăcând-o 
uşor, Maurice văzu imaginile mânjite, desenate cu 
linii groase de creion. Ştia ce sunt. Le învățase, 
într-o zi când nu avea altceva mai bun de făcut. 
Erau caraghios de simple. 

„Niciun Şobolan Nu Va...”, citi el. Apoi urma o 
încâlceală udă şi neclară, până la „Noi Nu Suntem 
ca Alţi Şobolani.” 

— Oh, nu, spuse el. N-ar pierde asta, nu? 
Piersicuţa o căra peste tot cu ea ca şi cum ar fi fost 
un lucru extraordinar de important... 

O să fiu eu primul care îi găseşte? spuse o voce 
străină în capul lui Maurice. Sau poate i-am găsit 
deja... 

Maurice o luă la fugă, alunecând pe piatra vâs- 
coasă acolo unde tunelul făcea un cot. 

Ce lucruri ciudate sunt ei, PISICĂ. Şobolani care 
cred că nu sunt şobolani. Să fiu oare ca tine? Să mă port 
ca o PISICĂ? Să las unul dintre ei în viaţă? UN TIMP? 

Maurice scoase un urlet gâtuit. Alte tuneluri, 
mai mici, porneau pe fiecare parte a celui prin 
care alerga, dar firişorul subţire şi roşu îl duse 
înainte, şi acolo, sub un alt grătar, lucrul zăcea în 
apă, şi din el curgea roşu. 

Maurice se lăsă la pământ. Se aşteptase la — la 
ce? Dar asta... asta era... asta era, într-un fel, mai 
rău. Mai rău ca orice. 

Înmuiată în apă, cu cerneala roşie din jiletca 
Domnului Urechilă curgând, era Aventura Dom- 
nului Urechilă. 

Maurice o prinse cu vârful ghearelor şi o trase 
afară, şi foile de hârtie căzură, şi plutiră mai 
departe pe apă. O pierduseră. Oare fugeau? Sau... 
o aruncaseră? Ce spusese oare Fasole Periculoasă? 
„Nu suntem decât nişte şobolani”? Şi o spusese cu 
o voce atât de tristă, de goală... 

Unde sunt ei acum, PISICĂ? Poţi să-i găseşti? Pe 
unde o iei acum? 

Poate să vadă ce văd şi eu, îşi spuse Maurice. 
Nu poate să-mi citească gândurile, dar poate să 
vadă ce văd eu şi poate să audă ce aud eu, şi ştie 
să înţeleagă ce gândesc... 

Închise din nou ochii. 

În întuneric, PISICĂ? Cum o să te lupți cu şobo- 
lanii mei? Cei DIN SPATELE TĂU? 

Maurice se răsuci, cu ochii mari. Erau o mul- 
time de şobolani acolo, zeci de şobolani, unii din- 
tre ei aproape pe jumătate cât Maurice. Se uitau cu 
toţii la el, cu aceeaşi privire goală. 

Bravo, bravo, PISICĂ! Vezi creaturile chițăitoare şi 
totuşi nu sari! Cum a învăţat o pisică să nu fie pisică? 

Şobolanii, ca unul, înaintară. Se auzi o fojgăială 
pe când se mişcau. Maurice făcu un pas în spate. 

Imaginează-ţi, PISICĂ, spuse vocea lui Păianjen. 
Imaginează-ți un milion de şobolani inteligenţi. Şobo- 
lani care nu fug. Şobolani care luptă. Şobolani care 
împărtăşesc o singură minte, o singură viziune. A 
MEA. 

— Unde eşti? întrebă cu voce tare Maurice. 

O să mă vezi în curând. Continuă să mergi, pisoiaş. 
Trebuie să continui să mergi. Doar un cuvânt din 
partea mea, o singură umbră de gând, şi şobolanii pe 
care îi vezi te vor doborî. Oh, ai putea omori unul sau 
doi, dar vor fi întotdeauna alţi şobolani. Întotdeauna 
alţi şobolani. 

Maurice se întoarse şi se strecură înainte. Şobo- 
lanii îl urmară. Se răsuci. Şobolanii se opriră. Se 
întoarse din nou, făcu câţiva paşi, se uită în spatele 
lui. Şobolanii îl urmau ca şi cum erau traşi pe sârmă. 

În aer se simţea un miros cunoscut, de apă 
stătută. Se afla undeva aproape de pivniţa inun- 
dată. Dar cât de aproape? Apa asta puţea mai rău 
decât conservele cu mâncare pentru pisici. Putea 
fi în orice direcţie. Ar fi reuşit probabil să-i de- 
păşească pe şobolani la fugă pe o distanţă scurtă. 
Nişte şobolani însetaţi de sânge aflaţi pe urmele 
tale îţi pot da aripi. 

Ai de gând să alergi să-l ajuţi pe şobolanul alb? 
spuse conştiinţa lui. Sau te gândeşti să te năpus- 
teşti undeva afară? 

Maurice trebuia să recunoască faptul că afară 
nu păruse niciodată o idee mai bună ca acum. Nu 
avea niciun rost să se mintă. La urma urmelor, 
şobolanii nici nu trăiau prea mult, chiar dacă 
aveau nasuri care se mişcau întruna... 

Se apropie, PISICĂ. Ce-ar fi să jucăm un joc? Pisi- 
cilor le place să se JOACE. Tu te-ai jucat cu Aditivi? 
ÎNAINTE SĂ-I RETEZI CU DINȚI! CAPUL? 

Maurice se opri şi rămase nemişcat. 

— O să mori, spuse el încet. 

Se apropie tot mai mult de mine, Maurice. Sunt atât 
de aproape acum. Să-ţi spun oare că puştiul cu mutră 

de prostănac şi fata care spune doar prostii or să 
moară? Ştii că şobolanii pot mânca un om de viu? 


Maliţia trase zăvorul la uşă. 

— Regii şobolanilor sunt profund misterioşi, 
spuse ea. Un rege al şobolanilor este un grup de 
şobolani cu cozile legate împreună... 

— Cum? 

— Ei bine, povestea spune că asta pur şi sim- 
plu... se întâmplă. 

— Cum se întâmplă? 

— Am citit undeva că toate cozile astea ale lor 
se prind între ele atunci când sunt în cuib, proba- 
bil din cauza noroiului, şi se încurcă atunci când... 

— Şobolanii fac de obicei şase sau şapte pui, şi 
au cozi destul de scurte, iar părinţii ţin cuiburile 
destul de curate, spuse Keith. Oamenii ăştia care 
spun poveşti, au văzut ei vreodată şobolani? 

— Nu ştiu. Poate că şobolanii pur şi simplu se 
strâng grămadă şi cozile li se încurcă? În muzeul 
oraşului există un rege al şobolanilor într-un bor- 
can mare cu spirt. 

— Unul mort? 

— Sau foarte, foarte beat. Tu ce crezi? spuse 
Maliţia. Sunt zece şobolani, ca un fel de stea, cu 
cozile înnodate la mijloc. Au fost găsiţi o mulţime. 

Unul era format din treizeci şi doi de şobolani! 
Există un întreg folclor despre ei! 

— Dar vânătorul de şobolani a zis că a făcut 
unul! spuse Keith pe un ton hotărât. A zis că l-a 
făcut ca să intre în Breaslă. Ştii ce e o capodoperă? 

— Oh, sigur. E ceva cu adevărat nemaipomenit... 

— Mă refer la o capodoperă adevărată, spuse 
Keith. Eu am crescut într-un oraş mare, cu tot felul 
de bresle. O capodoperă e ceva pe care un ucenic 
îl face la sfârşitul perioadei sale de ucenicie ca să 
arate membrilor seniori ai Breslei că merită să 
devină „maestru“. Adică membru deplin al bres- 
lei. Înţelegi? Poate să fie o simfonie minunată, sau 
o sculptură frumoasă, sau o duzină de pâini gro- 
zav de gustoase — asta e „capodopera” lui. 

— Foarte interesant. Şi? 

— Aşadar ce fel de capodoperă ar trebui să faci 
ca să devii un vânător de şobolani maestru? Să 
arăţi că poţi cu adevărat să deţii controlul asupra 
şobolanilor? Îţi aduci aminte de firma de dea- 
supra uşii? 

Maliţia se încruntă cu aerul cuiva pus în faţa 
unui fapt neplăcut. 

— Oricine ar putea lega între ele nişte cozi de 
şobolan dacă ar vrea asta, spuse ea. Sunt sigură că 
ar putea s-o facă. 

— Şobolani vii? Ar trebui mai întâi să-i prinzi, 
şi pe urmă ai avea de-a face cu nişte bucăţi 
alunecoase de sfoară care se mişcă tot timpul, pe 
când celălalt capăt al lor te muşcă întruna. Opt 
şobolani? Douăzeci? Treizeci şi doi? Treizeci şi doi 
de şobolani furioşi? 

Maliţia se uită la dezordinea din coşmelie. 

— Aşa e, spuse ea. Da. E o poveste cât se poate 
de bună. Probabil că au existat cu adevărat unul 
sau doi regi ai şobolanilor... bine, bine, poate doar 
unul — şi oamenii au auzit despre el şi au hotărât 
că dacă exista atâta interes pentru ei să încerce să 
facă unul. Da. E la fel ca şi cu cercurile din câmp. 
Indiferent câţi extratereştri le-au făcut cu ade- 
vărat, există întotdeauna câţiva încăpăţânaţi care 
cred că oamenii ies în toiul nopţii cu tăvălugi de 
grădină... . 

— Eu cred doar că sunt oameni cărora le place 
cruzimea, spuse Keith. Cum ar putea vâna un 
rege al şobolanilor? Toţi ar trage în direcții 
diferite. 

— Ah, păi ştii, unele poveşti despre regii 
şobolanilor spun că ei pot controla alţi şobolani, 
zise Maliţia. Cu mintea lor, sau cam aşa ceva. Îi fac 
să le aducă mâncare şi să se ducă în diferite locuri, 
şi altele asemenea. Ai dreptate, regii şobolanilor 
nu se pot deplasa prea uşor. Aşa că... învaţă cum 

să vadă cu ochii altor şobolani, şi să audă ce aud 
aceştia. 

— Doar alţi şobolani? întrebă Keith. 

— Ei bine, e adevărat, vreo două sau trei po- 
veşti spun că o pot face şi cu oamenii, zise Maliţia. 

— Cum? întrebă Keith. S-a întâmplat asta vreo- 
dată, chiar s-a întâmplat? 

— Nu e posibil, nu? spuse Maliţia. 

Da. 

— Da ce? întrebă Maliţia. 

— N-am spus nimic. Tu tocmai ai zis „da”, 
spuse Keith. 

Minţi înguste şi prostănace. Mai devreme sau mai 
târziu există întotdeauna o cale de a pătrunde în ele. 
Pisica rezistă mult mai bine! Voi mă veți ASCULTA. 
DAŢI DRUMUL şobolanilor. 

— Cred că ar trebui să le dăm drumul şobola- 
nilor, spuse Maliţia. E o cruzime să-i lăsăm aşa 
înghesuiți în cuştile alea. 

— La asta mă gândeam şi eu acum, spuse 
Keith. 

Şi uitaţi de mine. Eu sunt doar o poveste. 

— Eu cred că regii şobolanilor sunt doar o 
poveste, spuse Maliţia, apropiindu-se de trapă şi 
ridicând-o. Vânătorul ăla de şobolani era un omu- 
leţ nătâng. N-a făcut decât să înşire prostii. 

— Mă întreb, oare chiar ar trebui să le dăm dru- 
mul şobolanilor? spuse gânditor Keith. Păreau 
destul de flămânzi. 

— Nu pot fi mai răi decât vânătorii de şobolani, 
nu? spuse Maliţia. Oricum, fluieraşul o să ajungă 
curând aici. O să-i ducă pe toţi la râu, sau ceva de 
genul ăsta... 

— La râu..., murmură Keith. 

— Da, asta face întotdeauna. Toată lumea o 
ştie. 

— Dar şobolanii pot să..., începu Keith. 

Supuneţi-vă! Nu GÂNDIŢI! Urmaţi povestea! 

— Şobolanii pot să ce? 

— Şobolanii pot să... şobolanii pot să..., se bâl- 
bâi Keith. Nu-mi mai aduc aminte. Era ceva 
despre şobolani şi râuri. Probabil că nimic impor- 
tant. 


Întuneric adânc, deplin. Şi, undeva în el, o voce 
subţirică. 

— L-am pierdut pe Domnul Urechuilă, spuse 
Piersicuţa. 

— Bun, răspunse Fasole Periculoasă. Nu era 
decât o minciună. Minciunile ne trag în jos. 

— Spuneai că e important! 

— Era o minciună! 

„întuneric picurând la nesfârşit... 

— Şi... am pierdut şi Regulile... 

— Ei şi? Vocea lui Fasole Periculoasă era ama- 
ră. Nimănui nu-i păsa de ele. 

— Nu e adevărat! Încercau. Cei mai mulţi. Şi le 
părea rău când nu o reușeau! 

— Nu erau decât o altă poveste. O poveste stu- 
pidă despre nişte şobolani care credeau că nu sunt 
şobolani, spuse Fasole Periculoasă. 

— De ce vorbeşti aşa? Nu-ţi stă în fire! 

— I-ai văzut fugind. Fugeau şi chiţăiau, şi uita- 
seră să vorbească. În adâncul nostru, suntem 
doar... nişte şobolani. 

„„întuneric scârbos, care duhneşte... 

— Da, asta suntem, spuse Piersicuţa. Dar ce 
avem în minte? Asta spuneai mereu. Haide, te rog. 
Hai să ne întoarcem. Nu te simţi bine. 

— Totul mi-era atât de limpede..., murmură 
Fasole Periculoasă. 

— Întinde-te puţin. Eşti obosit. Mai am câteva 
chibrituri. Ştiu că te simţi întotdeauna mai bine 
când vezi lumină... 

Cu inima strânsă de îngrijorare, şi simțindu-se 
pierdută şi departe de casă, Piersicuţa găsi un zid 
suficient de zgrunţuros şi scoase un chibrit din 
traista ei improvizată. Capătul roşu pocni şi se 
aprinse. Piersicuţa înălţă chibritul cât de sus putu. 

De jur împrejur se vedeau ochi. 

Ce-i mai rău? îşi spuse ea, cu trupul împietrit 
de spaimă. Că văd ochii? Sau că o să ştiu că sunt 
acolo şi atunci când chibritul se va stinge ? 

— Şi nu mai am decât două chibrituri, mur- 
mură ea. 

Ochii se retraseră în umbră, fără niciun zgo- 
mot. Cum pot fi şobolanii atât de nemişcaţi şi de 
tăcuţi? se întrebă ea. 

— Ceva nu e în regulă, spuse Fasole Pericu- 
loasă. 

— Da. 

— E ceva aici, spuse el. Am mirosit-o la acel kee- 
kee pe care l-au găsit în capcană. E un fel de te- 
roare. O simt şi la tine. 

— Da, spuse Piersicuţa. 

— Poţi să vezi ce ar trebui să facem? spuse 
Fasole Periculoasă. 

— Da. 

Ochii din faţa ei dispăruseră, dar Piersicuţa îi 
vedea în dreapta şi în stânga ei. 

— Ce putem face? spuse Fasole Periculoasă. 

Piersicuţa înghiţi cu un nod în gât. 

— Am putea să ne dorim să avem mai multe 
chibrituri, spuse ea. 

Şi în întunericul din spatele ochilor lor, o voce 
spuse: Şi astfel, în disperarea voastră, aţi venit, în cele 
din urmă, la mine... 

Lumina are un miros. 

În pivnițele umede şi reci mirosul înţepător de 
sulf al chibritului pluti asemenea unei păsări gal- 
bene, ridicându-se pe curenţii de aer, pătrunzând 
prin crăpături. Era un miros tăios şi acru care 
spinteca precum un cuţit duhoarea stătută din 
adâncurile pământului. 

Îi umplu nările lui Sardele, care întoarse capul. 

— Chibrituri, boss! spuse el. 

— Ia-o într-acolo! ordonă Negrumat. 

— E prin încăperea cu cuşti, boss! îl avertiză 
Sardele. 

— Şi ce-i cu asta? 

— Ţi-aduci aminte ce s-a întâmplat data tre- 
cută, boss? 

Negrumat se uită la plutonul său. Nu era ceea 
ce îşi putea dori. Şobolanii încă mai apăreau din 
locurile unde se ascunseseră, iar unii dintre ei — 
şobolani buni şi înţelepţi — nimeriseră în capcane 
şi otrăvuri în panica lor. Dar el îi alesese pe cei mai 
buni din câţi avusese la îndemână. Erau acolo 
câţiva dintre cei mai bătrâni şi cu experienţă, ca 
Însaramură şi Sardele, dar cei mai mulţi erau 
tineri. Poate că asta nu era chiar rău, îşi spuse el. 
Cei mai bătrâni erau cei care se speriau mai tare. 
Nu fuseseră obişnuiţi să gândească. 

— Bine, spuse el. Acum, nu ştim ce-o să..., înce- 
pu el şi în acea clipă îl văzu pe Sardele, care 
clătina uşor din cap. 

Oh, da. Şefii nu au voie să nu ştie. 

Se uită lung la feţele tinere şi îngrijorate, trase 
aer adânc în piept şi reluă. 

— Acolo e ceva nou, începu iarăşi, şi brusc ştiu 
ce trebuia să spună. Ceva ce nimeni n-a mai văzut 
vreodată până acum. Ceva tare. Ceva puternic. 

Şobolanii aproape că se ghemuiseră de frică, cu 
excepţia Nutritivei, care îl privea pe Negrumat cu 
ochi strălucitori. 

— Ceva înspăimântător. Ceva nou. Ceva neaş- 
teptat, continuă Negrumat, aplecându-se în faţă. 
Şi apoi sunteţi voi. Voi toţi. Şobolani cu creiere. 
Şobolani care pot gândi. Şobolani care nu întorc 
spatele şi fug. Şobolani cărora nu le e frică de 
întuneric, nici de foc, nici de zgomote, nici de cap- 
cane sau de otravă. Nimic nu poate opri nişte 
şobolani ca voi, nu-i aşa? Acum cuvintele lui 
Negrumat se revărsau năvalnic. Aţi auzit despre 
Pădurea Întunecată din Carte, nu? Ei bine, acum 
noi suntem în Pădurea Întunecată. Acolo mai este 
ceva. Ceva teribil. Care se ascunde în spatele fricii 
voastre. Crede că vă poate opri, dar se înşală. O să-l 
găsim şi o să-l scoatem din ascunzişul lui şi o să-l 
facem să-şi dorească să nu se fi născut vreodată! 

Iar dacă murim... ei bine — şi îi văzu uitându-se cu 
toţii, ca o uriaşă pereche de ochi, la rana lividă de 
pe pieptul lui — moartea nu e chiar atât de rea. Să 
vă spun despre Şobolanul Oaselor? El îi aşteaptă pe 
cei care se sperie şi o iau la fugă, care se ascund, 
care şovăie. Dar dacă te uiţi drept în ochii lui o să 
dea din cap către tine şi o să treacă mai departe. 

Acum le putea mirosi agitația şi nerăbdarea. În 
lumea din spatele ochilor lor erau cei mai curajoşi 
şobolani din câţi existau pe lumea asta. Acum tre- 
buia să fixeze acolo acest gând. 

Fără să-şi dea seama, îşi atinse rana. Nu se vin- 
deca prea bine, încă mai sângera, şi avea să ră- 
mână o cicatrice uriaşă. Îşi ridică mâna, pătată de 
propriul său sânge, şi brusc îi veni ideea. 

Păşi de-a lungul şirului de şobolani şi îl atinse 
pe fiecare deasupra ochilor, lăsând un semn roşu 
acolo. 

— lar după aceea, continuă el cu o voce calmă, 
toţi vor spune: „S-au dus acolo, şi au făcut ce tre- 
buiau să facă, şi s-au întors din Pădurea Întune- 
cată, şi aşa se recunosc între ei.” 

Se uită peste capetele lor către Sardele, care îşi 
ridică pălăria. Asta rupse vraja. Şobolanii înce- 
pură să respire din nou. Dar ceva din magia aceea 
rămăsese, în strălucirea unui ochi sau în zvâcnirea 
unei cozi. 

— Gata să mori pentru Clan, Sardele? strigă 
Negrumat. 

— Nu, boss! Gata să ucid! 

— Bun, spuse Negrumat. Să mergem. Noi iu- 
bim Pădurea Întunecată! Ea ne aparţine! 


Mirosul luminii pluti prin tuneluri şi ajunse 
până la Maurice, care îl adulmecă. Piersicuţa! Era 
înnebunită după lumină. Era mai mult sau mai 
puţin tot ceea ce Fasole Periculoasă putea vedea. 
Ea avea întotdeauna la ea câteva chibrituri. O ne- 
bunie! Făpturi care trăiau în întuneric, cu chibri- 
turi la ele! Ei, sigur că nu era o nebunie dacă te gân- 
deai mai bine, dar chiar şi aşa... 

Şobolanii din spatele lui îl împingeau în acea 
direcţie. Cineva se joacă cu mine, îşi spuse el. 
Trimis ca la ping-pong dintr-o labă într-alta, pen- 
tru ca Păianjen să mă audă ţipând. 

Auzi în cap vocea lui Păianjen: Şi astfel, în dis- 
perarea ta, ai venit, în cele din urmă, la mine... 

Iar cu urechile, auzi, departe şi stins, vocea lui 
Fasole Periculoasă: 

— Cine eşti? 

Sunt Marele Şobolan care Trăieşte în Adâncuri. 

— Da? Chiar aşa? M-am gândit... mult la tine. 

În zid era o deschizătură şi, dincolo de ea, se 
vedea strălucirea unui chibrit aprins. Simţind pre- 
siunea şobolanilor în spatele lui, Maurice se stre- 
cură înăuntru. 

Peste tot erau şobolani mari, pe podea, pe cutii, 
agăţaţi de perete. Iar în mijloc, un cerc de lumină 
de la un chibrit pe jumătate ars ţinut în sus de o 
Piersicuţă care tremura. Fasole Periculoasă stătea 
la mică distanţă în faţa ei, uitându-se la o grămadă 
de cutii şi saci. 

Piersicuţa se răsuci. Mişcarea făcu flacăra chi- 
britului să se mărească şi să pâlpâie. Şobolanii 
care se aflau mai aproape de ea zvâcniră în spate, 
ca un val care se retrage. 

— Maurice? spuse ea. 

Pisica nu se va mişca, spuse vocea lui Păianjen. 

Maurice încercă să facă un pas, dar labele lui nu 
voiau să-l asculte. 

Stai pe loc, PISI CĂ. Sau o să le ordon plămânilor tăi 
să se oprească. Vedeţi, micii mei şobolani? Chiar şi o 
“pisică mă ascultă! 

— Da. Văd că ai o putere, spuse Fasole Pericu- 
loasă, un punct mărunt în cercul de lumină. 

Şobolan deştept. Te-am auzit vorbind cu ceilalți. Tu 
înţelegi adevărul. Tu ştii că înfruntând întunericul 
devenim puternici. Tu ştii despre întunericul din faţa 

noastră şi întunericul din spatele ochilor. Tu ştii că 
dacă nu cooperăm, murim. Vrei să... COOPEREZI? 

— Să cooperezi? spuse Maurice, şi nasul i se 
încreţi. Ca toţi şobolanii ăştia pe care îi simt aici? 
Ei miros... a şobolani puternici şi proşti. 

Dar cei puternici rămân în viață, spuse vocea lui 
Păianjen. Ei se feresc de vânătorii de şobolani şi scapă 
din cuşti muşcând în dreapta şi-n stânga. Şi, la fel ca şi 
tine, sunt chemaţi la mine. Cât despre mințile lor..., eu 
pot gândi pentru toți. 

— Eu, din păcate, nu sunt puternic, spuse pru- 
dent Fasole Periculoasă. 

Tu ai o minte interesantă. Şi tu îţi doreşti domi- 
narea şobolanilor. 

— Dominarea? spuse Fasole Periculoasă. Chiar 
aşa? 

Probabil că ai înţeles deja că există în lumea asta o 
specie care fură şi omoară şi răspândeşte boala şi dis- 
truge tot ceea ce nu poate folosi, spuse vocea lui 
Păianjen. 

— Da, răspunse Fasole Periculoasă. Răspunsul 
e uşor. Se numeşte specia umană. 

Bravo. Îi vezi pe şobolanii mei cei grozavi? În câte- 
va ore idiotul ăla de fluieraş o să vină şi o să cânte la 
prostul ăla de fluier al lui şi, da, şobolanii mei or să o ia 
la fugă după el afară din oraş. Ştii cum omoară un 
fluieraş şobolanii? 

— Nu. 

Îi duce la râu unde... mă asculți?... unde se îneacă 
toți! 

— Dar şobolanii pot foarte bine să înoate! spuse 
Fasole Periculoasă. 

Da! Să nu ai niciodată încredere într-un vânător de 
şobolani! Întotdeauna îşi mai lasă ceva de făcut pentru 
a doua zi! Dar oamenilor le place să creadă în poveşti! 
Preferă să creadă în poveşti decât în realitate! Dar noi, 
noi suntem ȘOBOLANI! Şi şobolanii mei or să înoate, 
crede-mă. Şobolani mari, şobolani diferiţi, şobolani su- 
praviețuitori, şobolani în care se află o parte din mintea 
mea. Şi ei se vor răspândi din oraş în oraş şi apoi o să 
fie un prăpăd cum oamenii nici nu-şi pot închipui! O 
să le plătim de o mie de ori pentru fiecare capcană pe 
care au pus-o! Oamenii au torturat şi au otrăvit şi au 
omorât, şi toate astea au prins formă în mine şi va fi 
RĂZBUNARE. 

— Au prins formă în tine. Da, cred că încep să 
înţeleg, spuse Fasole Periculoasă. 

Se auzi un fâşâit şi o lumină pâlpâi în spatele 
lui. Piersicuţa aprinsese cel de-al doilea chibrit de 
la flacăra tremurătoare, gata să se stingă, a primu- 
lui chibrit. Cercul de şobolani, care se strânsese pe 
furiş în jurul celor doi, se retrase din nou. 

Încă două chibrituri, spuse Păianjen. Şi apoi, într-un 
fel sau altul, micuțule şobolan, eşti al meu. 

— Vreau să văd cu cine vorbesc, spuse pe un 
ton hotărât Fasole Periculoasă. 

Eşti orb, şobolanule mic şi alb. Prin ochii tăi rozalii 
nu văd decât ceaţă. 

— Ochii mei văd mai mult decât crezi, răspun- 
se Fasole Periculoasă. Şi dacă tu eşti, aşa cum spui, 
Marele Şobolan, atunci arată-te. A mirosi înseam- 
nă a crede. 

Se auzi o fojgăială şi Păianjen apăru din umbre. 

Lui Maurice i se păru că arată ca un mănunchi 
de şobolani, şobolani care treceau cu paşi mărunți 
peste cutii, dar care pluteau de fapt, ca şi cum 
toate picioarele erau comandate de o singură făp- 
tură. Pe când se târa în lumină, peste un sac, văzu 
că toate cozile erau legate într-un nod mare şi 
urât. Şi toţi şobolanii erau orbi. Pe când vocea lui 
Păianjen bubuia în capul lui, cei opt şobolani se 
dădură înapoi şi traseră de nod. 

Acum spune-mi adevărul, şobolanule alb. Mă vezi? 
Vino mai aproape! Da, mă vezi, prin ceața din ochii tăi. 
Mă vezi. Oamenii m-au făcut ca să se distreze. Leagă 
cozile şobolanilor şi se uită la ei cum se zbat! Dar eu nu 
m-am zbătut. Împreună suntem puternici! O singură 
minte e tot atât de puternică precum o singură minte, 
iar două minți sunt la fel de puternice ca două minţi, 
dar trei minți sunt patru minți, iar patru minţi sunt 
opt minți, şi opt minţi... sunt o singură minte, o minte 

mai puternică decât opt. În curând va veni vremea mea. 
Proştii de oameni îi pun pe şobolani să se lupte între ei 
şi cei mai puternici rămân în viață, şi pe urmă ei luptă, 
şi cei mai puternici dintre cei puternici rămân în 
viață... şi curând cuştile se vor deschide, şi oamenii vor 
cunoaşte înţelesul cuvântului „molimă”! Vezi pisica 
aia proastă? Ar vrea să sară, dar eu o țin atât de uşor 
pe loc. Nicio minte nu mă poate înfrânge. Mintea ta 
este asemănătoare cu a mea, care gândeşte pentru mulți 
sobolani, nu doar unul. Noi vrem aceleaşi lucruri. Noi 
avem planuri. Vrem triumful şobolanilor. Vino alături 
de noi. Împreună vom fi... PUTERNICI. 

Urmă o lungă tăcere. Era, îşi spuse Maurice, 
prea lungă. Apoi: 

— Da, oferta ta este... interesantă, spuse Fasole 
Periculoasă. 

Se auzi un strigăt gâtuit dinspre Piersicuţa, dar 
Fasole Periculoasă urmă, cu o voce subţirică: 

— Într-adevăr, lumea este mare şi periculoasă. 
Iar noi suntem slabi, şi eu sunt obosit. Împreună 
putem fi puternici. 

Chiar aşa! 

— Dar spune-mi, te rog, ce se-ntâmplă cu cei 
care nu sunt puternici? 

Cei slabi sunt hrană. Aşa a fost întotdeauna! 

— Ah, spuse Fasole Periculoasă. Aşa a fost 
întotdeauna. Lucrurile devin mai limpezi. 

— Nu-l asculta! şopti Piersicuţa. Îţi tulbură 
mintea! 

— Nu, mintea mea funcţionează perfect, mul- 
ţumesc, spuse Fasole Periculoasă, pe acelaşi ton 
calm. Da, propunerea e tentantă. Şi am conduce 
împreună lumea şobolanilor, nu? 

Am... coopera. 

Iar Maurice, de pe tuşă, îşi spuse: Mda, chiar 
aşa. Tu cooperezi, ei conduc. Cu siguranţă nu poţi 
să te laşi păcălit! 

Dar Fasole Periculoasă spuse: 

— Să cooperăm. Da. Şi împreună am duce îm- 
potriva oamenilor un război de necrezut. Tentant. 
Foarte tentant. Desigur, milioane de şobolani ar 
muri.... 

Ei mor oricum. 

— Mmm, da. Da. Da, e adevărat. Dar şobolanul 
ăsta de aici, spuse Fasole Periculoasă, fluturând 
brusc o labă către unul dintre şobolanii cei mari 
care era hipnotizat de flacăra chibritului, poţi 
să-mi spui ce gândeşte el despre toate astea? 

Păianjen păru surprins. 

Ce gândeşte? De ce-ar gândi ceva? E doar un şo- 
bolan! 

— Ah, spuse Fasole Periculoasă. Ce limpede e 
totul acum. Dar n-o să meargă. 

-N-o să meargă? 

Fasole Periculoasă îşi înălţă capul. 

— Pentru că, vezi tu, tu doar gândeşti în locul 
multor şobolani, spuse el. Dar nu gândeşti în folo- 
sul lor. Şi nici nu eşti, în ciuda a tot ceea ce spui, 
Marele Şobolan. Fiecare cuvânt pe care-l rosteşti e 
o minciună. Dacă există cu adevărat un Mare 
Şobolan, şi eu sper că există, el nu ar vorbi despre 
război şi moarte. Ar fi alcătuit din cele mai bune 
lucruri din noi, nu din ce-i mai rău în noi. Nu, n-o 
să vin alături de tine, mincinosule din întuneric. 
Prefer felul nostru de a fi. Da, uneori suntem 
proşti şi slabi. Dar împreună suntem puternici. Ai 
planuri pentru şobolani? Ei bine, eu am pentru ei 
visuri. 

Păianjen se dădu înapoi, tremurând. Vocea stri- 
gă plină de furie în mintea lui Maurice. 

Oh, aşadar crezi că tu eşti un şobolan bun? Dar un 
şobolan bun e un şobolan care fură cel mai mult! Tu 
crezi că un şobolan bun e un şobolan cu jiletcă, o făp- 
tură omenească măruntă cu blană! Oh, da, ştiu totul 
despre cartea aia caraghioasă, atât de caraghioasă! Tră- 
dătorule! Trădător al şobolanilor! Nu vrei să-mi 
simţi... DUREREA? 

Maurice o simţi. Era ca o văpaie de aer încins, 
care îi lăsă capul plin de aburi. Recunoscu sen- 
zaţia. Aşa se simţise de multe ori înainte să fie 
Schimbat. Aşa se simţise de multe ori înainte să 

devină Maurice. Fusese doar o pisică. O pisică 
isteaţă, dar nimic mai mult decât o simplă pisică. 

Mă sfidezi? ţipă Păianjen la silueta aplecată a lui 
Fasole Periculoasă. Când eu sunt tot ceea ce e cu 
adevărat ŞOBOLAN? Eu sunt murdărie şi întuneric! 
Eu sunt zgomotul de sub duşumele, fojgăiala din 
pereți! Eu sunt ceea ce strică şi fură! Eu sunt esenţa a 
tot ceea ce tu negi! Eu sunt propriul tău eu! O SĂ MI 
TE SUPUI? 

— Niciodată, spuse Fasole Periculoasă. Tu nu 
eşti decât umbre. 

Simte-mi DUREREA! 

Maurice era mai mult decât o simplă pisică, şi 
ştia asta. Ştia că lumeá era uriaşă şi complicată şi 
însemna mult mai mult decât să te întrebi dacă 
următoarea masă avea să fie alcătuită din gândaci 
sau din copane de pui. Lumea era uriaşă şi grea şi 
plină de lucruri uimitoare şi... 

„flacăra încinsă a acelei voci îngrozitoare îi 
ardea din nou mintea. Amintirile se desfăceau şi 
se încolăceau în întuneric. Toate celelalte voci 
subţirele, nu vocea îngrozitoare, ci vocile lui 
Maurice, cele care îl necăjeau şi se certau între ele 
şi îi spuneau că greşeşte sau că ar putea fi mai 
bun, toate deveneau din ce în ce mai stinse... 

lar Fasole Periculoasă stătea tot acolo, mic şi 
şovăielnic, cu privirile aţintite în întuneric. 

— Da, spuse Fasole Periculoasă. Simt durerea. 

Nu eşti decât un şobolan. Un şobolan mărunt. Iar 
eu sunt chiar SUFLETUL şobolănimii. Recunoaşte-o, 
şobolan mic şi orb. 

Fasole Periculoasă se clătină, şi Maurice îl auzi 
spunând: 

— Nu, nu vreau să recunosc asta. Şi nu sunt 
atât de orb încât să nu văd întunericul. 

Maurice adulmecă, şi îşi dădu seama că Fasole 
Periculoasă făcuse pe el de frică. Dar chiar şi aşa 
micul şobolan nu se mişcă. 

Oh, da, şopti Păianjen. Şi poți stăpâni întunericul, 
da? Asta i-ai spus unui şobolan mic. Poţi învăța să 
stăpâneşti întunericul. 

— Sunt un şobolan, şopti Fasole Periculoasă. 
Dar nu sunt vermină. 

VERMINĂ? 

— Odată eram doar nişte făpturi care chiţăiau 
în pădure, spuse Fasole Periculoasă. Apoi oamenii 
au construit hambare şi cămări pline cu mâncare. 
Sigur că am luat ce-am putut. Şi aşa ne-au zis ver- 
mină, şi ne-au prins în capcane şi ne-au umplut de 
otravă, iar din ticăloşia asta, într-un fel oarecare, 
ai apărut tu. Dar tu nu eşti un răspuns. Eşti doar 
un alt lucru rău pe care l-au făcut oamenii. Tu nu 
le oferi şobolanilor altceva decât mai multă su- 
ferinţă. Tu ai o putere care te ajută să intri în 

mintea persoanelor atunci când sunt obosite sau 
proaste sau supărate. lar acum eşti în mintea mea. 

Da. Oh, da! 

— Şi totuşi eu stau aici, continuă Fasole 
Periculoasă. Acum că te-am mirosit, te pot înfrun- 
ta. Chiar dacă trupul meu tremură, pot să stau 
departe de tine. Te simt alergând în capul meu, 
dar acum toate uşile sunt închise pentru tine. Pot 
stăpâni întunericul dinăuntru, unde se află de fapt 
toată întunecimea. Tu mi-ai arătat că sunt mai 
mult decât un simplu şobolan. Dacă nu sunt mai 
mult decât un şobolan oarecare, atunci nu sunt 
nimic. 

Multele capete ale lui Păianjen se agitară în 
toate direcțiile. Acum mintea lui Maurice nu era 
în stare să gândească prea mult, dar i se păru că 
regele şobolanilor încerca să ajungă la o concluzie. 


Răspunsul lui veni ca un răget: 
ATUNCI NU FI NIMIC! 


Keith clipi mărunt. Mâna lui era pe zăvorul 
uneia dintre cuştile cu şobolani. 

Şobolanii îl priveau. Toţi stăteau la fel, toţi îi 
urmăreau degetele. Sute de şobolani. Toţi pă- 
reau... înfometați. 

— Ai auzit ceva? întrebă Maliţia. 

Keith îşi trase cu mare grijă mâna şi făcu doi 
paşi în spate. 

— De ce le dăm drumul? spuse el. A fost ca şi 
cum am... visat. 

— Nu ştiu. Tu eşti băiatul cu şobolani. 

— Dar am fost amândoi de acord să le dăm dru- 
mul. 

— Eu... a fost ca şi când... am simţit că... 

— Regii şobolanilor pot vorbi oamenilor, nu-i 
aşa? spuse Keith. Oare ne-a vorbit şi nouă? 

— Dar asta e viaţă reală, spuse Maliţia. 

— Credeam că e o aventură, răspunse Keith. 

— La naiba! Am uitat, spuse Maliţia. Ce fac? 

Era aproape ca şi cum şobolanii se topeau. Nu 
mai erau nişte statui ridicate în două labe, privind 
atente. Printre ei se răspândea din nou ceva ase- 
mănător cu panica. 

Apoi alţi şobolani se revărsară din pereţi, aler- 
gând înnebuniţi pe podea. Erau mult mai mari 
decât cei din cuşti. Unul dintre ei îl muşcă de 
gleznă pe Keith, care îl azvârli cât colo cu o lovi- 
tură de picior. 

— Încearcă să calci pe ei, dar ai grijă să nu cazi, 
indiferent ce faci! spuse el. Nu sunt deloc prie- 
tenoşi! 

— Să calc pe ei? spuse Maliţia. Pfui! 

— Vrei să spui că n-ai nimic în sacul tău cu care 
să lupţi împotriva lor? Ăsta e bârlogul unor vână- 
tori de şobolani! Ai acolo o mulţime de chestii 
pentru pirați şi bandiți şi tâlhari! 

— Da, dar n-a existat niciodată o carte despre o 
aventură în pivniţa unui vânător de şobolani! 
strigă Maliţia. Au! Am unul pe gât! Am unul pe 
gât! Şi-ncă unul! Se aplecă disperată ca să se scu- 
ture de şobolani şi se dădu înapoi când un altul îi 
sări în faţă. 

Keith o apucă de mână. 

— Să nu cazi! Or să înnebunească dacă te văd 
pe jos! Încearcă să ajungi la uşă! 

— Se mişcă atât de repede! gâfâi Maliţia. Acum 
e unul în părul meu.... 

— Nu te mişca, femelă proastă! spuse o voce în 
urechea ei. Nu te mişca, sau o să te muşc! 

Se auzi o zgrepţănare de gheare, un foşnet, şi 
un şobolan căzu prin faţa ochilor ei. Apoi un altul 
căzu cu zgomot pe umărul ei şi alunecă jos. 

— Aşa! spuse vocea de la ceafa Maliţiei. Acum 
nu te mişca, nu călca pe nimeni şi stai deoparte! 

— Ce-a fost asta? şopti ea, simțind ceva care 
alunecă pe fusta ei. 

— Cred că a fost cea căreia i se spune Econo- 
miisubstanţiale, spuse Keith. Iată Clanul! 

Alţi şobolani apărură în încăpere, dar aceştia se 
mişcau într-un mod diferit. Stăteau împreună şi se 
desfăcură într-o linie care înainta încet. Când un 
şobolan inamic o ataca, linia se închidea asupra 
lui repede, ca un pumn care se strânge, iar când se 
deschidea din nou, şobolanul era mort. 

Doar când şobolanii rămaşi în viaţă mirosiră 
teroarea tovarăşilor lor şi încercară să scape din 
încăpere, linia de atac se rupse, şi se transformă în 
perechi de şobolani care, plini de îndârjire, îi 
fugăriră unul după altul pe inamicii care alergau 
înnebuniţi în toate părţile şi îi puseră la pământ cu 
o muşcătură. 

Şi la câteva minute de la începerea lui, războiul 
luă sfârşit. Chiţăielile celor câţiva norocoşi care 
scăpaseră se stinseră în ziduri. 

Un strigăt aspru de victorie se ridică din mij- 
locul Clanului, un strigăt care spunea: „Sunt încă 
în viaţă! După toată lupta!” 

— Negrumat? spuse Keith. Ce ai păţit? 

Negrumat se ridică pe labele din spate şi arătă 
spre uşa de la capătul pivniţei. 

— Dacă vrei să fii de ajutor, deschide uşa aia! 
strigă el. Deschide-o! 

Apoi se năpusti într-un canal, iar restul pluto- 
nului îl urmă. Unul dintre ei se îndepărtă bătând 
step. 

Şi îl găsi pe Domnul Urechilă 
încurcat în mărăciniș, 
cu haina lui albastră 
toata sfâșiatţă. 


Din Aventura Domnului Urechilă 


Regele şobolanilor se dezlănţui. 

Şobolanii care priveau îşi cuprinseră capetele în 
mâini, Piersicuţa ţipă ascuţit şi făcu un pas 
şovăitor înapoi, iar ultimul chibrit care pâlpâia îi 
zbură din mână. Dar ceva din Maurice supra- 
vieţui acelui urlet plin de furie, acelei furtuni din 
minte. O parte micuță ascunsă în spatele unei 
bucățele din creierul lui şi ghemuită de frică la fel 

ca restul fiinţei lui Maurice zbură de acolo. 
Gândurile se dezghiocară şi dispărură în vârtej. 
S-a terminat cu vorbitul, cu întrebările, cu lumea 
văzută ca un ceva acolo afară... Mintea lui se 

_desfăcu în straturi care dispăreau pe când vârtejul 
lua cu el tot ceea ce Maurice socotise a fi eu, lăsând 
în urmă doar creierul unei pisici. O pisică deş- 
teaptă, şi totuşi... doar o pisică. 

Nimic altceva decât o pisică. Înapoi în junglă şi 
în peşteră, colții şi ghearele... 

Doar o pisică. 

Şi poţi să fii sigur că o pisică va fi întotdeauna 
o pisică. 

Pisica clipi. Era surprinsă şi furioasă. Urechile i 
se lipiră de cap. Ochii îi scânteiară verzui. 

Nu putea gândi. Nu gândea. Acum instinctul 
era cel care o punea în mişcare, ceva ce opera la 
nivelul adânc al sângelui ce clocotea. 

Era o pisică şi acolo în faţa ei se afla un obiect care 
se mişca şi chiţăia, iar ceea ce le fac pisicile obiectelor 
care se mişcă şi chiţăie este aceasta: țâşnesc... 

Regele şobolanilor se luptă. Dinţii se repeziră la 
pisică; pisica se îngrămădi printre şobolanii care se 
băteau, şi mieună furioasă pe când se rostogolea pe 
podea. Apărură alţi şobolani, şobolani care puteau 
omorî un câine..., dar acum, doar pentru câteva 
clipe, pisica asta ar fi pus la pământ şi un lup. 

Nu văzu flacăra ce pocni atunci când chibritul 
scăpat pe jos aprinse nişte paie. Nu băgă de seamă 
cum ceilalţi şobolani rupseră rândurile şi o luară 
la fugă. Nu dădu nicio atenţie fumului care deve- 
nea tot mai gros. 

Tot ce voia să facă era să omoare. 

Un râu întunecat, în adâncul fiinţei ei, fusese 
zăgăzuit luni în şir. Stătuse prea mult timp ne- 
putincioasă şi clocotind de furie pe când o mul- 
time de făpturi mici şi chiţăitoare alergau în jurul 
ei. Tânjise să sară şi să muşte şi să omoare. Tânjise 
să fie o pisică adevărată. lar acum pisica se elibe- 
rase, şi atâta dorinţă de luptă şi ură şi răutate 
ancestrală curgeau prin venele lui Maurice, încât 
îi turnau oţel în gheare. 

Şi pe când pisica se rostogolea şi se lupta şi 
muşca, o voce micuță în spatele creierului său mic, 
ghemuită de frică, ultima bucăţică din el care mai 
era Maurice şi nu un nebun însetat de sânge, 
spunea: 

— Acum! Muşcă aici! 

Dinţii şi ghearele se strânseră pe un cocoloş 
făcut din opt cozi înnodate, şi îl rupseră în bucăţi. 

Acea micuță parte din ceea ce fusese odată eul 
lui Maurice auzi un gând zburând pe lângă ea. 

. Nuuuu... UUU... UU..U... 

Apoi se stinse, şi încăperea era plină de şobo- 
lani, doar şobolani, nimic altceva decât şobolani, 
care se zbăteau să fugă din calea unei pisici fu- 
rioase, însetate de sânge, care scuipa şi mârâia, 
care începea să înveţe din nou ce înseamnă să fii 
pisică. Rupse cu ghearele, muşcă, sfâşie, şi sări, şi 
apoi se întoarse şi văzu un şobolan mic şi alb care 
rămăsese nemişcat în tot timpul luptei. Îşi cobori 
ghearele... 

Fasole Periculoasă ţipă. 

— Maurice! 


Uşa zăngăni, şi din nou zăngăni atunci când 
gheata lui Keith lovi pentru a doua oară broasca. La 
a treia lovitură lemnul se sparse şi uşa se deschise. 

La capătul îndepărtat al pivniţei se vedea un 
zid de foc. Flăcările erau întunecate şi urâte, iar 
fumul des. Clanul se cocoţă înăuntru prin grătar şi 
şobolanii se răspândiră pe cele două laturi ale 
încăperii şi se uitară la flăcări. 

— Oh, nu! Haide, sunt nişte găleți alături! 
spuse Keith. 

— Dar..., începu Maliţia. 

— Noi trebuie să facem asta! Repede! Asta e o 
treabă pentru oameni! 

Flăcările sfârâiau şi pocneau. Peste tot, în foc 
sau pe podea lângă flăcări, zăceau şobolani morţi. 
Din loc în loc erau doar bucățele de şobolani morţi. 

— Ce s-a întâmplat aici? întrebă Negrumat. 

— Arată ca un război, boss, spuse Sardele, 
adulmecând aerul. 

— Putem să trecem pe lângă el? 

— Prea fierbinte, boss. Îmi pare rău, dar... 
Acolo nu e Piersicuţa? 

Era întinsă pe jos lângă foc, murmurând în 
sinea ei, plină de noroi. Negrumat se ghemui 
lângă ea. Piersicuţa deschise ochii, şi-i aruncă o 
privire împăienjenită. 

— Te simţi bine, Piersicuţă? Ce s-a întâmplat cu 
Fasole Periculoasă ? 

Fără niciun cuvânt, Sardele îl bătu pe Negru- 
mat pe umăr şi arătă în direcţia flăcărilor. 

Prin foc se vedea venind o umbră... 

Păşea încet printre pereţii de flăcări. Pentru o 
clipă aerul care tremura o făcu să pară uriaşă, ca 
un monstru ce se iveşte dintr-o peşteră, apoi 
deveni... doar o pisică. Din blană i se înălța fum. 
Ceea ce nu fumega era acoperit cu noroi uscat. Un 
ochi era închis. O dâră de sânge se întindea în 
urma pisicii, care se clătina la fiecare pas. 

În bot avea un ghemotoc de blană albă. 

Ajunse lângă Negrumat şi trecu mai departe pe 
lângă el, fără să-i arunce o privire. Mârâia întruna, 
în surdină. 

— Ăla e Maurice? spuse Sardele. 

— Îl are în bot pe Fasole Periculoasă! strigă 
Negrumat. Opriţi pisica aia! 

Dar Maurice se oprise singur, se răsuci, se în- 
tinse cu labele înainte şi se uită cu ochii înceţoşaţi 
la şobolani. 

Apoi lăsă uşor ghemotocul de blană pe podea. 
ÎI împinse cu botul o dată sau de două ori, să vadă 
dacă mişcă. Şi când văzu că ghemotocul rămâne 
nemişcat, clipi încet. Părea nedumerit, ca şi cum 
totul era filmat cu încetinitorul. Deschise gura să 
caşte, şi din gură îi ieşi fum. Apoi puse capul jos, 
şi muri. 


Lumea i se păru lui Maurice plină de acea lumină 
fantomatică de dinaintea zorilor, destul de clară 
pentru a vedea conturul obiectelor, dar nu sufi- 
cient de limpede pentru a desluşi culorile. 

Se ridică şi începu să se spele. În jurul lui aler- 
gau încet, foarte încet, şobolani şi oameni. Nu îl 
interesau prea mult. Indiferent ce credeau ei că 
aveau de făcut, o făceau. Alţii treceau pe lângă el, 
într-un fel tăcut, ca nişte năluci, şi nu Maurice. 
Asta părea un lucru destul de bun. Iar ochii nu-l 

dureau şi nici pielea, şi labele lui nu erau rănite, 
ceea ce era o îmbunătăţire majoră faţă de cum 
stătuseră lucrurile cu puţin timp în urmă. 

De fapt, dacă se gândea mai bine, nu era foarte 
sigur ce se întâmplase cu puţin timp în urmă. Era 
clar că ceva groaznic de rău. Lângă el zăcea întins 
ceva de forma lui Maurice, ca o umbră tridimen- 
sională. Se uită lung la ea, apoi, când în această 
lume spectrală, lipsită de sunete, auzi un zgomot, 
se întoarse. 

Lângă zid se vedea o mişcare. O siluetă mă- 
runtă se îndrepta cu paşi mari către o grămăjoară 
micuță care era Fasole Periculoasă. Avea dimensi- 
unea unui şobolan, dar era mult mai solid decât 
ceilalţi şobolani şi, spre deosebire de toţi şobolanii 
pe care-i văzuse până atunci, purta o robă neagră. 

Un şobolan îmbrăcat în haine, îşi spuse el. Dar 
acesta nu era din cartea cu Domnul Urechilă. Din 
gluga robei se ițea nasul osos al unei tigve de 
şobolan. lar pe umeri ducea o coasă micuță. 

Ceilalţi şobolani şi oamenii care treceau încolo 
şi-ncoace cu găleți în mână nu-i dădură nicio 
atenţie. Unii dintre ei treceau drept prin el. 
Şobolanul şi Maurice păreau să se afle într-o altă 
lume, doar a lor. 

Este Şobolanul Oaselor, îşi spuse Maurice. Este 
Marele Chiţăitor Nemilos. A venit după Fasole 


283 ~ 


W uUiuitonul Maunice și Rozătoanele lui educate W 


Periculoasă. După ce am trecut prin atâtea? E im- 
posibil să se întâmple aşa ceva! Ţâşni în aer şi ate- 
riză pe Şobolanul Oaselor. Coasa cea micuță alu- 
necă pe podea. 

— Ei bine, jupâne, să te auzim ce spui..., începu 
Maurice. 

CHIŢ! 

— AĂăă..., spuse Maurice, când începu să-şi dea 
seama îngrozit ce făcuse. 

O mână îl înşfăcă de ceafă şi îl ridică, mai sus, 
tot mai sus, şi apoi îl răsuci. Maurice încetă ime- 
diat să se mai zbată. 

Era ţinut de o altă siluetă, mult mai înaltă, de 
dimensiuni umane, dar purtând acelaşi soi de 
robă şi o coasă mult mai mare, şi având o lipsă 
evidentă de piele pe față. De fapt, exista o lipsă 
considerabilă de față pe față. Nu erau decât oase. 

ÎNCETEAZĂ SĂ-MI ATACI ASOCIATUL, 
MAURICE, spuse Moartea. 

— Dadomnule, Domnule Moarte, să trăiţi! 
Deîndatădomnule! spuse foarte repede Maurice. 
Sigurcădadomnule! 

NU TE-AM MAI VĂZUT ÎN ULTIMUL TIMP, 
MAURICE. 

— Nu, domnule, spuse Maurice, relaxându-se 
puţin. Am avut mare grijă, domnule. Am fost 

foarte atent când am traversat strada, şi toate de 
genul ăsta, domnule. 

ŞI CÂTE ŢI-AU MAI RĂMAS? 

— Şase, domnule. Şase. În mod sigur. Foarte 
sigur şase vieţi, domnule. 

Moartea spuse cu o voce surprinsă: 

DAR NUMAI LUNA TRECUTĂ CE-AI FOST 
CĂLCAT DE O CĂRUŢĂ, NU? 

— Aia, domnule? De-abia m-a atins, domnule. 
Am scăpat doar c-o zgârietură uşoară, domnule. 

EXACT! 

— Oh. 

ASTA ÎNSEAMNĂ CINCI VIEŢI, MAURICE. 
PÂNĂ LA AVENTURA DE AZI. AI ÎNCEPUT CU 
NOUĂ. 

— Corect, domnule. Foarte corect. Maurice în- 
ghiţi cu greu şi-şi spuse: Ei bine, merită o încer- 
care. Şi continuă: Aşa că hai să zicem că mi-au mai 
rămas trei, da? 

TREI? AVEAM DE GÂND SĂ-ŢI IAU DOAR 
UNA. NU POŢI SĂ PIERZI MAI MULT DE-O 
SINGURĂ VIAŢĂ ODATĂ, CHIAR DACĂ EŞTI 
PISICĂ. ASTA ÎŢI MAI LASĂ PATRU, MAURICE. 

— Şi eu zic să-mi iei două, domnule, spuse 
repede Maurice. Două dintr-ale mele, şi suntem 
chit, ce zici? 

Moartea şi Maurice se uitară la trupul abia 
văzut, cu contururile neclare, al lui Fasole 

Periculoasă. Era înconjurat de alţi şobolani, care îl 
ridicau. 

EŞTI SIGUR? spuse Moartea. ÎN FOND, NU-I 
DECÂT UN ŞOBOLAN. 

— Da, domnule. Dar aici totul devine complicat. 

NU POŢI SĂ-MI EXPLICI? 

— Nu, domnule. Nu ştiu de ce, domnule. În 
ultimul timp totul a fost puţin cam ciudat, dom- 
nule. 

ASTA-I CEVA CU TOTUL NEPISICESC PEN- 
TRU TINE, MAURICE. SUNT UIMIT. 

— Şi eu sunt destul de şocat, domnule. Sper 
doar să nu afle nimeni, domnule. 

Moartea îl coborî pe Maurice pe podea, alături 
de trupul lui. 

NU-MI DAI PREA MULT DE ALES. SUMA 
ESTE CORECTĂ, CHIAR DACĂ ESTE SURPRIN- 
ZĂTOARE. AM VENIT PENTRU DOUĂ, ŞI DOUĂ 
OSĂ LUĂM... TOTALUL SE PĂSTREAZĂ. 

— Pot să întreb ceva, domnule? 

S-AR PUTEA SĂ NU PRIMEŞTI RĂSPUNS. 

— Bănuiesc că nu există o Mare Pisică din Ce- 
ruri, nu? 

MĂ UIMEŞTI, MAURICE. SIGUR CĂ NU 
EXISTĂ DIVINITĂŢI PISICEŞTI. ASTA AR ÎN- 
SEMNA PREA MULTĂ... MUNCĂ. 

Maurice dădu din cap în semn de aprobare. 
Unul dintre lucrurile bune atunci când eşti pisică, 
în afară de vieţile în plus, e că teologia este mult 
mai simplă. 

— O să uit tot ce s-a întâmplat acum, nu-i aşa, 
domnule ? spuse el. Ar fi mult prea stânjenitor. 

SIGUR CĂ DA, MAURICE... 

— Maurice? 

Lumea îşi recăpătă culorile, şi îl văzu pe Keith 
mângâindu-l. Fiecare bucăţică din Maurice îl 
durea sau îl înţepa. Cum putea să doară blana? 
Labele îi ţipau chinuite, un ochi i se părea că e o 
bucată de gheaţă, iar plămânii îi ardeau. 

— Credeam că ai murit! spuse Keith. Maliţia 
voia să te îngroape în capătul îndepărtat al 
grădinii ei! Zicea că are şi un văl negru. 

— Cum, în traista ei de aventuri? 

— Sigur, spuse Maliţia. Dacă ajungeam pe o 
plută într-un râu plin cu peşti carnivori... 

— Mda, bine, mulţumesc, gemu Maurice. 

Aerul mirosea a lemn ars şi a vapori care duh- 
neau. 

— Te simţi bine? spuse Keith, încă îngrijorat. 
Eşti o pisică neagră foarte norocoasă! 

— Ha ha, da, ha ha, spuse Maurice posomorât. 
Se ridică încet, cu greutate. Şobolanul cel mic e 
OK? spuse el, încercând să se uite în jur. 


287 ~ 


W  Ulurtorul MauRice și nozătoanele lui educate W 


— Părea că s-a zis cu el, ca şi cu tine, dar când 
au încercat să-l mişte a început să tuşească şi să 
scuipe afară noroi. Nu e prea bine, dar începe să 
fie mai bine. 

— Totul e bine când se termină..., începu 
Maurice, apoi făcu o strâmbătură. Nu pot să-mi 
răsucesc capul, spuse el. 

— Pentru că eşti plin de muşcături de şobolan. 

— Cum arată coada? 

— Oh, grozav. E aproape toată la locul ei. 

— Splendid. Aşadar, totu-i bine când se ter- 
mină cu bine. Aventura a luat sfârşit, e timpul să 
ne bem ceaiul şi să ne mâncăm brioşele cu cremă, 
cum zice fata. 

— Nu, spuse Keith. Mai e fluieraşul. 

— N-ar putea pur şi simplu să-i dea un dolar 
pentru toată oboseala lui şi să-i zică să plece? 

— Asta nu se poate cu Fluieraşul de Şobolani, 
spuse Keith. Nu poţi să-i spui aşa ceva unui Flu- 
ieraş de Şobolani. 

— E un tip nesuferit, nu? 

— Nu ştiu. Aşa pare. Dar avem un plan. 

Maurice gemu. 

— Voi aveţi un plan? spuse el. Voi l-aţi făcut? 

— Eu şi Negrumat şi Maliţia. 

— Povesteşte-mi despre minunatul vostru plan, 
oftă Maurice. 


A 288 


©  Uluitonul Maunice și rozătoarele lui educate VW 


— O să-i lăsăm pe toţi keekee închişi în cuşti şi 
niciun şobolan nu va ieşi să-l urmeze pe fluieraş. 
Aşa o să pară cam prostănac, nu? spuse Maliţia. 

— Asta e? Ăsta e planul vostru? 

— Nu crezi că o să funcţioneze? întrebă Keith. 
Maliţia spune că o să fie atât de ruşinat încât o să 
plece. 

— Nu prea te pricepi la oameni, nu-i aşa? oftă 
Maurice. 

— Ce? Şi eu sunt om! spuse Maliţia. 

— Şi ce-i cu asta? Pisicile ştiu totul despre oa- 
meni. Trebuie să ştim. Nimeni altcineva nu poate 
deschide dulapurile. Ştiţi, până şi regele şobola- 
nilor avea un plan mai bun decât ăsta. Un plan 
bun nu e unul în care cineva câştigă, e cel în care 
nimeni nu crede că a pierdut. Înţelegeţi? Asta tre- 
buie să faceţi... nu, nu merge, am avea nevoie de 
multă vată... 

Maliţia îşi răsuci traista cu o privire triumfă- 
toare. 

— La drept vorbind, spuse ea, mă gândisem că 
dacă aş ajunge vreodată prizonieră într-o mo- 
meală artificială uriaşă aflată în apă şi ar trebui să 
astup... 

— Acum o să spui că ai la tine o mulţime de 
vată, nu-i aşa? spuse calm Maurice. 

— Da! 

— Mare prostie din partea mea să-mi fac griji, 
nu? spuse Maurice. 


Negrumat îşi înfipse sabia în noroi. Şobolanii 
seniori se strânseră în jurul lui, dar acum ascen- 
dentul vârstei nu mai conta aşa de mult. Printre 
şobolanii mai bătrâni se vedeau şi unii tineri, 
fiecare având pe cap un semn roşu-închis, şi ei se 
înghesuiau în faţă. 

Toţi vorbeau. Negrumat putea mirosi uşurarea 
lor atunci când Şobolanul Oaselor trecuse pe lân- 
gă ei şi nu întorsese capul... 

— Tăcere! strigă el puternic. 

Strigătul răsună asemenea unui gong. Toţi 
ochii roşii se întoarseră către el. Se simţea obosit, 
nu putea să respire prea bine, şi era plin de sânge 
şi funingine. O parte din sânge nu era al lui. 

— Nu s-a terminat, spuse el. 

— Dar tocmai am... 

— Nu s-a terminat! Negrumat se uită la cercul 
din jurul lui. Nu am doborât toţi şobolanii ăia mari, 
adevărații luptători, spuse el cu răsuflarea tăiată. 
Însaramură, ia douăzeci de şobolani şi întoarce- 
ţi-vă să ajutaţi la păzirea cuştilor. Economiisubstan- 
tiale şi femelele în vârstă sunt acolo şi or să sfâşie 
pe oricine le atacă, dar vreau să fiu sigur. 

Însaramură se uită la el furios. 

— Nu văd de ce tu..., începu el. 

— Fă-o! 

Însaramură se ghemui repede, le făcu un semn 
cu laba şobolanilor din spatele lui şi dispărură 
imediat cu toţii. 

Negrumat îşi îndreptă ochii spre ceilalţi. Pe 
când privirea lui trecea peste ei, unii se dădeau 
înapoi, ca şi cum îi ardea o flacără. 

— O să formăm plutoane, spuse Negrumat. 
Toţi membrii Clanului care nu stau de pază se vor 
împărţi în plutoane. În fiecare, cel puţin un şo- 
bolan din Plutonul de Dezactivare a Capcanelor! 
Luaţi cu voi foc! Iar unii dintre şobolanii tineri vor 
fi curierii, ca să puteţi păstra legătura între voi! Nu 
vă apropiaţi de cuşti, bietele creaturi mai pot 
aştepta! Dar o să străbateţi toate galeriile astea, 
toate pivnițele astea, toate găurile şi colţurile 
astea! Iar dacă întâlniți un şobolan străin şi el se 
ghemuieşte, luaţi-l prizonier! Dar dacă încearcă să 
lupte — şi cei mari or să încerce să lupte, pentru că 
asta-i tot ce ştiu — atunci o să-l omorâţi! Îl ardeţi 
sau îl muşcaţi! Îl omorâţi de-a binelea! M-aţi auzit? 

Urmă un murmur de aprobare. 

— Am zis, m-ați auzit? 

De data asta răspunsul bubui. 

— Bun! Şi o să mergem şi-o să tot mergem, 
până ce galeriile astea or să fie sigure de la un 

capăt la altul! Şi pe urmă o luăm de la început! 
Până ce galeriile astea or să fie ale noastre! Pentru 
că... — Negrumat îşi apucă sabia, dar pentru o 
clipă se sprijini în ea ca să-şi recapete răsuflarea, iar 
când vorbi din nou fu aproape în şoaptă — ...pen- 
tru că acum suntem în inima Pădurii Întunecate şi 
am găsit Pădurea Întunecată în inimile noastre, şi... 
în noaptea asta... noi suntem ceva... înspăimân- 
tător. Respiră din nou adânc, iar următoarele lui 
cuvinte fură auzite doar de şobolanii care se aflau 
lângă el: Şi nu avem un alt loc unde să mergem. 


Se crăpase de ziuă. Sergentul Douăpuncte, care 
reprezenta jumătate din Garda oficială a oraşului 
(şi cea mai substanţială jumătate) se trezi cu un: 
forăit zgomotos în micuța încăpere de lângă prin- 
cipalele porţi ale oraşului. 

Se îmbrăcă, cu mişcări puţin cam nesigure, şi se 
spălă pe faţă în chiuveta de piatră, privindu-şi 
chipul în ciobul de oglindă care atârna pe perete. 

Se opri brusc. Se auzi un chiţăit uşor, dar dis- 
perat, apoi micul grătar de la scurgerea chiuvetei 
fu dat deoparte şi un şobolan ieşi de acolo. Era 
mare şi cenuşiu şi îşi ridică braţul înainte de a sări 
pe podea. 

Cu apa şiroindu-i pe faţă, sergentul Două- 
puncte rămase nemişcat, privind cu o uimire 
prostească alți trei şobolani mai mici care ţâşniră 
din ţeavă şi începură să-l fugărească. Începu o 
luptă în mijlocul podelei, dar şobolanii mai mici îl 
atacară în acelaşi timp, din trei direcţii. Nu părea 
o luptă, îşi spuse sergentul, ci mai degrabă o 
execuţie... 

În perete exista o gaură veche de şobolani. Doi 
dintre şobolani apucară victima de coadă şi târâră 
trupul în gaură şi apoi dispărură. Dar cel de-al 
treilea şobolan se opri lângă gaură şi se întoarse, 
înălțându-se pe picioarele din spate. 

Sergentul simţi că şobolanul se uită lung la el. 
Nu părea un animal care priveşte un om ca să 
vadă dacă e periculos. Nu părea speriat, ci doar 
curios. Avea un soi de pată roşie pe cap. 

Şobolanul îl salută. Era în mod clar un salut, 
deşi nu dură decât o clipă. Apoi toţi şobolanii 
dispărură. 

Sergentul se holbă un timp la gaură, cu apa 
încă picurându-i pe bărbie. 

Apoi auzi cântecul. Se ridica din scurgerea 
chiuvetei și răsuna cu ecou, ca şi cum venea de 
departe, cu o voce care cânta şi un cor de voci 
care-i răspundea: 

„Nimicim căţei, fugărim cotoi...” 
„Nu există cursă care să ne-oprească 
„Puricii şi ciuma nu se prind de noi...” 
„Ronţăim otravă şi brânză franţuzească!” 
„Pune-te cu noi şi-o s-o iei peste bot...” 
„În ceai şi cafea otravă o să-ţi turnăm!” 
„Aici ne luptăm şi aici vom rămâne de tot...” 
„DE-AICI NICIODATĂ N-O SĂ PLECĂM!...” 


n 
| 


Cântecul se stinse. Sergentul Douăpuncte clipi 
nedumerit şi se uită la sticla de bere pe care o 
băuse cu o seară în urmă. Te simţeai cam singur 
când stăteai de veghe noaptea. Şi în fond, nimeni 
n-avea de ce să invadeze Bad Incontra. Nu era 
nimic de furat aici. 

Dar probabil că ar fi mai bine să nu pome- 
nească de chestia asta nimănui. Probabil că nici nu 
se întâmplase. Probabil că fusese doar o sticlă de 
bere proastă... 

Uşa camerei de gardă se deschise şi caporalul 
Bumb intră. 

— "Neaţa, sergent, începu el. E cumva... ce-ai 
păţit? 

— Nimic, caporal! spuse repede Douăpuncte, 
ştergându-se pe faţă. N-am văzut absolut nimic 
ciudat! De ce stai acolo? E timpul să deschidem 
porţile, caporal! 

Paznicii ieşiră afară şi deschiseră larg porţile 
oraşului, iar lumina soarelui pătrunse înăuntru. 

Şi aduse cu ea o umbră prelungă. 

O, Doamne, îşi spuse sergentul Douăpuncte. 
Asta cu siguranţă nu va fi o zi prea bună... 

Omul călare trecu pe lângă ei fără să le arunce 
nicio privire şi se îndreptă către piaţa oraşului. 
Paznicii îl urmară grăbiţi. Se presupune că oame- 
nii nu trebuie să-i ignore pe cei ce poartă arme. 

— Stai pe loc, ce cauţi aici? întrebă caporalul 
Bumb, dar trebui să alerge într-o parte ca să ţină 
pasul cu calul. 

Călărețul era îmbrăcat în alb şi negru, ca o coţo- 
fană. Nu răspunse, ci doar zâmbi uşor, ca pentru 
sine. 

— În regulă, poate că de fapt n-ai nicio treabă 
aici, dar nu te costă nimic să ne spui cine eşti, nu? 
spuse caporalul Bumb, care nu dorea niciun fel de 
probleme. 

Călărețul se uită în jos spre el, apoi îşi aţinti din 
nou privirile în faţă. 

Sergentul Douăpuncte zări o căruţă micuță cu 
coviltir pătrunzând pe porţile oraşului, trasă de 
un măgar care era dus de hăţuri de un bătrân. El 
era sergent, îşi spuse Douăpuncte, ceea ce însem- 
na că era plătit mai bine decât un caporal, ceea ce 
însemna că avea gânduri mai valoroase. lar acum 

gândul lui era: nu trebuiau să verifice chiar pe 
toată lumea care intra pe poartă, nu? Mai ales dacă 
erau ocupați. Trebuiau să verifice oameni aleşi la 
întâmplare. Şi dacă tot voiai să alegi la întâmplare, 
era o idee bună să alegi la întâmplare un bătrânel 
care părea suficient de pricăjit şi de bătrân pentru 
a se speria la vederea unei uniforme destul de 
murdare şi cu zale cam ruginite. 

— Stai pe loc! 

— He, he! Nici nu mă gândesc, zise bătrânul. 
Ai grijă la măgar, poa’ să te muşte cam urât când 
se supără. Nu că mi-ar păsa. 

— Vrei să-ţi arăţi disprețul faţă de Lege? în- 
trebă aspru sergentul Douăpuncte. 

— Ei bine, dom'le, nici nu încerc să-l ascund. 
Vrei să faci ceva cu chestia asta, vorbeşte cu şefu' 
meu. E acolo pe cal. Calul ăla mare. 

Străinul înveşmântat în alb şi negru descăle- 
case lângă fântâna din mijlocul pieţei şi îşi des- 
făcea desagii prinşi de şa. 

— O să mă duc să vorbesc cu el, nu? spuse ser- 
gentul. 

Când ajunse lângă străin, mergând pe cât de 
încet îndrăzni, văzu că omul rezemase de fântână 
o oglinjoară şi începuse să se bărbierească. Lângă 
el stătea caporalul Bumb şi îl privea. I se dăduse 
calul ca să-l ţină. 

— De ce nu l-ai arestat? îi şopti sergentul capo- 
ralului. 

— Pentru ce, pentru bărbierire ilegală? Ştii 
ceva, sergent, fă-o tu. 

Sergentul Douăpuncte îşi drese glasul. Câţiva 
membri ai populaţiei oraşului care se treziseră 
devreme îl urmăreau. 

— AĂăă..., ascultă, prietene, sunt sigur că n-ai 
vrut să..., începu el. 

Străinul îşi îndreptă spatele şi le aruncă celor 
doi paznici o privire care-i făcu să se dea înapoi cu 
un pas. Întinse mâna şi desfăcu chinga cu care era 
prins în spatele şeii un sul gros de piele. Îl 
desfăcu. Caporalul Bumb scoase un fluierat. Pe 
toată lungimea fâşiei de piele, prinse în curele, se 
aflau zeci de fluiere, care străluciră în soarele ce se 
înălța pe cer. 

— Oh, eşti fluiera..., începu sergentul, dar omul 
îşi întoarse din nou privirea către oglindă şi spuse, 
ca şi cum ar fi vorbit cu chipul reflectat acolo: 

— Unde poate să-şi ia cineva micul dejun aici? 

— Ah, dacă micul dejun îl vrei, atunci doamna 
Brânci de la Varza Albastră o să... 

— Cârnaţi, spuse fluieraşul, continuând să se 
bărbierească. Prăjiţi doar pe o parte. Trei. Aici. În 
zece minute. Unde e primarul? 

— Dacă mergi pe strada aia şi o iei pe prima la 
stânga... 

— Adu-l. 

— Hei, nu poţi să..., începu sergentul, dar capo- 
ralul Bumb îl apucă de braţ şi-l trase deoparte. 

— E fluieraşul! şopti el. Nu te pui niciodată cu 
fluieraşul! Nu ştii nimic despre el? Dacă scoate 
din fluier o anumită notă, îţi cad picioarele! 

— Cum, ca la ciumă? 

— Se zice că în Porkenscârţ soborul nu l-a plătit 
şi el a cântat din fluierul lui special şi i-a dus pe 
toţi copiii sus în munte şi niciodată nu i-a mai 
văzut nimeni! 

— Bun, crezi că o s-o facă şi aici? Oraşul ar fi 
mult mai liniştit aşa! 

— Ha! ai auzit vreodată de locul ăla din Haţ? 
L-au chemat să-i scape de o invazie de mimi, şi 
când n-au vrut să-l plătească, i-a făcut pe toţi paz- 
nicii oraşului să danseze până la râu şi apoi s-au 
înecat! 

— Nu! Aşa a făcut? Afurisitul! spuse sergentul 
Douăpuncte. 

— Trei sute de dolari cere, ştiai? 

— Trei sute de dolari! 

— De-asta nu vor oamenii să plătească, spuse 
caporalul Bumb. 

— Stai puţin, stai puţin... cum poate exista o 
invazie de mimi? 

— Oh, am auzit că a fost groaznic. Oamenii nici 
nu mai îndrăzneau să iasă din casă. 

— Vrei să zici, toate feţele alea albe, care se stre- 
curau peste tot... 

— Chiar aşa. Groaznic. Şi totuşi, la noi e şi mai 
rău. Dis-de-dimineaţă, când m-am trezit, pe mă- 
suţa mea de toaletă era un şobolan care dansa. Tip 
tap tap, tip tap. 

— Ciudat, spuse sergentul Douăpuncte, arun- 
cându-i o privire stranie caporalului său. 

— Şi fredona Nu e business ca showbizul. Asta mi 
se pare mai mult decât doar „ciudat“! 

— Nu, vreau să'spun că e ciudat să ai o măsuţă 
de toaletă. Adică, nici măcar nu eşti însurat. 

— Vezi-ţi de treaba ta, sergent. 

— Are şi oglindă? 

— Hai, sergent. Du-te după cârnaţi, sergent, şi 
eu mă duc după primar. 

— Nu, Bumb. Tu te duci după cârnaţi şi eu mă 
duc după primar, pen'că primarul vine pe degea- 
ba, iar doamna Brânci o să vrea bani. 

Primarul se trezise deja când sergentul ajunse 
la el, şi se învârtea prin casă cu un aer îngrijorat. 

Păru şi mai îngrijorat când îl văzu pe sergent. 

— De data asta ce-a mai făcut? spuse el. 

— Domnule? spuse paznicul. „Domnule” rostit 
pe tonul acela însemna „ce vrei să spui?”. 

— Maliţia a lipsit toată noaptea de acasă, spuse 
primarul. 

— Credeţi că a păţit ceva, domnule? 

— Nu, cred că cineva a păţit-o din cauza ei, 
omule! Ţi-aduci aminte de luna trecută? Când l-a 
descoperit pe Misteriosul Călăreţ Fără Cap? 

— Ei, trebuie să recunoaşteţi, domnule, că era 
Chiar un călăreț. 

— E-adevărat. Dar era şi un bărbat mărunt cu 
guler foarte înalt. Şi era şi perceptorul-şef din Sfant. 
Încă mai primesc scrisori oficiale în legătură cu 
asta! Perceptorii nu se dau de obicei în vânt după 
domnişoare care le cad în spate din copaci! Şi pe 
urmă, în septembrie a fost treaba aia cu... cu... 

— Misterul Morii de Vânt a Contrabandistului, 
domnule, spuse sergentul, dându-şi ochii peste cap. 

— Care s-a dovedit a fi domnul Pitulice, gre- 
fierul oraşului, şi doamna Ciubotă, nevasta ciz- 
marului, care întâmplător se aflau acolo din prici- 
na interesului lor comun pentru studierea obice- 
iurilor bufniţelor... 

— ...şi domnul Pitulice îşi scosese pantalonii 
pentru că şi-i rupsese într-un cui, spuse sergentul, 
fără să-l privească pe primar. 

— ...pe care doamna Ciubotă, cu multă amabi- 
litate, îi cârpea, spuse primarul. 

— La lumina lunii, adăugă sergentul. 

— Întâmplător are ochi foarte buni! spuse răstit 
primarul. Şi nu merita să fie legată cu un căluş în 
gură împreună cu domnul Pitulice, care după toată 
povestea asta s-a căptuşit cu o răceală! Am primit 
plângeri şi de la el, şi de la ea, şi de la doamna 
Pitulice şi de la domnul Ciubotă şi de la domnul 
Pitulice după ce domnul Ciubotă s-a dus la el acasă 
şi a tăbărât pe el cu un calapod şi de la doamna 
Ciubotă după ce doamna Pitulice i-a spus că e o... 

— Ce fel de cal, domnule? 

— Cum? 

— A tăbărât pe el cu ce fel de cal? 

— Un calapod, omule! E un fel de pantof din 
lemn pe care-l folosesc cizmarii ca să facă pantofi! 
Dumnezeu ştie ce-a mai făcut de data asta Maliţia! 

— Presupun că o să aflaţi când o să auzim 
zarva, domnule. 

— Şi ce voiai de la mine, sergent? 

— Fluieraşul de şobolani e aici, domnule! 

Primarul se albi la faţă. 

— Deja? spuse el. 

— Da, domnule. Se bărbiereşte în fântână. 

— Unde e lanţul meu de ceremonie? Şi roba 
mea de ceremonie? Şi pălăria mea de ceremonie? 
Repede, omule, ajută-mă! 

— Pare să se bărbierească încet, domnule, spuse 
sergentul, ieşind în fugă din cameră în urma pri- 
marului. 

— Ştii, în Haţ, primarul l-a lăsat pe fluieraş să 
aştepte prea mult şi fluieraşul a cântat din fluierul 
lui şi l-a transformat pe primar într-un viezure! 
spuse primarul deschizând uşile unui dulap. Ah, 
uite-le... hai, ajută-mă să mi le pun! 

Când ajunseră în piaţa oraşului, cu răsuflarea 
tăiată, fluieraşul stătea pe o bancă, înconjurat, la o 
distanţă sigură, de o mulţime foarte mare. Tocmai 
examina o jumătate de cârnat înfiptă într-o fur- 
culiţă. Caporalul Bumb stătea în picioare lângă el, 
ca un şcolar care tocmai predase o temă prost 
făcută şi aştepta să i se spună exact cât de prost. 

— Şi ăsta se numeşte...? spunea fluieraşul. 

— Cârnat, domnule, murmură caporalul Bumb. 

— Şi ăsta crezi tu că e un cârnat, da? 

Mulțimea scoase un geamăt. Bad Incontra era 
foarte mândru de cârnaţii săi tradiţionali din 
carne de şoarece şi porc. 

— Da, domnule, răspunse caporalul Bumb. 

— Uluitor, spuse fluieraşul. Ridică privirea 
către primar. Şi tu eşti...? 

— Eu sunt primarul acestui oraş, şi... 

Fluieraşul ridică o mână, apoi făcu un semn cu 
capul către bătrânul care stătea în căruţa lui cu un 
rânjet larg pe faţă. 

— Agentul meu va trata cu tine, spuse el. 

Aruncă furculiţa cu cârnat cu tot, îşi ridică pi- 
cioarele pe celălalt capăt al băncii, îşi trase pălăria 
peste ochi şi se întinse. 

Primarul se înroşi la faţă. Sergentul Două- 
puncte se aplecă spre el. 

— Nu uitaţi de viezure, domnule! şopti el. 

— Ah... da... Primarul, cu bruma de demnitate 
care îi mai rămăsese, se apropie de căruţă. Cred că 
onorariul pentru a scăpa oraşul de şobolani e de 
trei sute de dolari, nu? spuse el. 

— Ei, mă aştept să crezi orice, răspunse bătrâ- 
nul. Se uită într-un carneţel aşezat pe genunchi. Să 
vedem... taxa de urgenţă... plus o taxă suplimen- 
tară pentru că e ziua Sfântului Îmboldic... plus taxa 
pentru fluier... pare un oraş de dimensiuni medii, 
aşa că asta costă în plus... uzura căruţei... cheltu- 
ielile de deplasare un dolar pe milă... alte cheltuieli, 
taxe, speze... Bătrânul ridică privirea. Ştii ceva, hai 
să zicem rotund o mie de dolari, în regulă? 

— O mie de dolari! Nu avem o mie de dolari! 
Asta e revol... 

— Viezurele, domnule! şopti sergentul Două- 
puncte. 

— Nu puteţi plăti? întrebă bătrânul. 

— Nu avem banii ăştia! A trebuit să cheltuim o 
groază de bani ca să aducem mâncare! 

— Nu aveţi deloc bani? întrebă bătrânul. 

— Nu atâţia, nu! 

Bătrânul se scărpină în bărbie. 

— Hm, spuse el. Văd că aici o să fie o problemă, 
pentru că... să vedem... Mâzgăli câteva clipe în 
carneţelul lui, apoi ridică privirea. Deja ne dato- 
raţi patru sute şaizeci şi şapte de dolari şi 
nouăsprezece penny pentru urgenţă, deplasare şi 
diverse alte cheltuieli. 

— Ce? N-a cântat nicio notă! 

— Ah, dar e pregătit s-o facă, spuse bătrânul. 
Am venit până aici. Nu puteţi plăti? Atunci se 
pare că am ajuns într-un neajuns. Ştii, trebuie să 
scoată ceva din oraş. Altfel se duce vestea şi 
nimeni n-o să-i mai arate nicio brumă de respect, 
şi dacă nu mai ai respect, cu ce-ai rămas? Dacă un 
fluieraş nu mai are respect, atunci e... 

— ..un gunoi, se auzi o voce. Eu cred că e un 
gunoi. 

Fluieraşul îşi săltă borul pălăriei. 

Mulțimea din faţa lui Keith se desfăcu grăbită. 

— Daaa? făcu fluieraşul. 

— Eu nu cred că poate chema cu fluierul lui 
nici măcar un şobolan, spuse Keith. Nu e decât un 
impostor şi un lăudăros. Hei, pun pariu că eu pot 
aduna cu fluierul mai mulţi şobolani decât el. 

Unii dintre oamenii strânşi în piaţă începură să 
se îndepărteze pe furiş. Nimeni nu voia să fie 
acolo când fluieraşul de şobolani se înfuria. 

Fluieraşul îşi coborî ghetele pe pământ şi-şi 
împinse la loc pălăria pe cap. 

— Eşti fluieraş de şobolani, puştiule? spuse el 
încet. 

Keith îşi împinse bărbia înainte cu un aer sfidător. 

— Da. Şi nu-mi spune „puştiule”... tataie. 

Fluieraşul rânji. 

— Ah, spuse el. Ştiam eu că o să-mi placă locul 
ăsta. Şi poţi să faci un şobolan să danseze, puş- 
tiule? 

— Mai mult decât poţi tu, fluieraşule. 

— Asta-mi sună a provocare, zise fluieraşul. 

— Fluieraşul nu acceptă provocări din partea..., 
începu bătrânul din căruţă, dar fluieraşul de şo- 
bolani îi făcu semn să tacă. 

— Ştii, puştiule, spuse el, nu e prima oară când 
un puşti a încercat aşa ceva. Merg pe stradă şi 
cineva strigă: „a-ţi piculina, domnule!”, şi când 
mă întorc, întotdeauna e un puşti cu mutră de 
prostănac, aşa ca tine. Dar nu vreau să spună 
nimeni că sunt un om nedrept, puştiule, aşa că 
dacă îţi ceri scuze s-ar putea să pleci de aici cu 
acelaşi număr de picioare cu care ai venit... 

— Ți-e frică. 

Maliţia ieşi din mulţime. 

Fluieraşul rânji la ea. 

— Zău? făcu el. 

— Da, pentru că toată lumea ştie ce se întâmplă 
într-un asemenea moment. Lasă-mă să-l întreb pe 
puştiul ăsta cu mutră de prostănac, pe care nu 
l-am mai văzut niciodată până acum: eşti orfan? 

— Da, răspunse Keith. 

— Nu ştii absolut nimic despre familia ta? 

— Nu. 

— Aha! spuse Maliţia. E limpede! Ştim cu toții 
ce se întâmplă când apare un orfan misterios şi 
provoacă pe cineva mare şi puternic, nu-i aşa? E 
ca şi cum ar fi al treilea fiu şi mezinul unui rege. 
Nu poate decât să câştige! 

Şi se uită triumfătoare la mulţime. Dar mulți- 
mea părea sceptică. Oamenii nu citiseră atâtea po- 
veşti ca Maliţia, şi erau mai degrabă legaţi de ex- 
perienţa vieţii reale, în care atunci când cineva 
mic şi cinstit se pune cu cineva mare şi ticălos e 
fript cât ai clipi. 

Dar cineva din spate strigă: 

— Daţi-i o şansă puştiului cu mutră de prostă- 
nac! Cel puţin cu el ieşim mai ieftin! 

Şi altcineva strigă: 

— Da, aşa e! 

Şi apoi altcineva strigă: 

— Şi eu zic ca ei! 

Şi nimeni nu păru să observe că toate vocile 
veneau de undeva de jos, de la nivelul solului, sau 

erau asociate cu înaintarea prin mulţime a unei 
pisici cu o înfăţişare jalnică, cu doar jumătate din 
blană. În schimb, se auzi un murmur general, nu 
cuvinte clare, nimic care putea aduce necazuri 
cuiva dacă fluieraşul devenea nesuferit, ci o 
mormăială care arăta, într-un sens general, fără a 
vrea să ofenseze pe cineva, şi ţinând seama de pă- 
rerea tuturor, şi cântărind lucrurile, şi toate lucru- 
rile părând asemenea, că oamenii voiau să vadă că 
băiatului i se dă o şansă, dacă n-ai nimic împo- 
trivă, fără să vrem să te jignim. 

Fluieraşul ridică din umeri. 

— În regulă, spuse el. O să aveţi ce povesti. Şi 
după ce câştig, ce capăt? 

Primarul tuşi. 

— Se obişnuieşte să-ţi dai fiica de soţie în ase- 
menea împrejurări? Are dantură frumoasă, şi o să 
fie o bună... o nevastă pentru oricine are un spaţiu 
mare, fără pereţi... 

— Tată! exclamă Maliţia. 

— Sigur, mai târziu, mai târziu, spuse prima- 
rul. E nesuferit, dar e bogat. 

— Nu, o să-mi iau doar plata, spuse fluieraşul. 
Într-un fel sau altul. 

— Dar ţi-am zis că nu ne-o putem permite! 
spuse primarul. 

— lar eu am zis că într-un fel sau altul, răs- 
punse fluieraşul. Şi tu, puştiule? 

— Fluierul tău pentru şobolani, spuse Keith. 

— Nu. E fermecat, puştiule. 

— Atunci de ce ţi-e frică să pui rămăşag pe el? 

Fluieraşul îşi miji ochii. 

— Atunci, e-n regulă, spuse el. 

— Iar oraşul trebuie să mă lase pe mine să re- 
zolv problema şobolanilor, spuse Keith. 

— Şi cât o să ceri tu? întrebă primarul. 

— Treizeci de bani de aur! Treizeci de bani de 
aur. Haide, zi-o! strigă o voce din spatele mulţimii. 

— Nu, n-o să te coste absolut nimic, spuse 
Keith. 

— Idiotule! strigă vocea din mulţime. 

Oamenii se uitară în jur, nedumeriţi. 

— Absolut nimic? spuse primarul. 

— Nu, nimic. 

— Ăăă... oferta cu fata de nevastă e încă vala- 
bilă, dacă tu... 

— Tată! 

— Nu, asta se întâmplă doar în poveşti, spuse 
Keith. Şi o să aduc înapoi şi o mulţime de mâncare 
pe care au furat-o şobolanii. 

— Au mâncat-o! spuse primarul. Ce-o să faci, o 
să le bagi degetul pe gât? 

— Am zis că o să vă rezolv problema cu şobo- 
lanii, spuse Keith. De acord, domnule primar? 

— Păi, dacă nu ceri... . 

— Dar mai întâi, trebuie să împrumut un fluier, 
continuă Keith. 

— N-ai fluier? întrebă primarul. 

— L-am rupt. 

Caporalul Bumb îi trase un ghiont primarului. 

— Am eu un trombon de când eram în armată, 
spuse el. Într-un minuţel îl iau şi-l aduc. 

Fluieraşul izbucni în râs. 

— Nu e bun? întrebă primarul, pe când capo- 
ralul Bumb se îndepărta în grabă. 

— Cum? Un trombon pentru a-i fermeca pe 
şobolani? Nu, nu, lasă-l să încerce. Nu poţi acuza 
un puşti că încearcă. Te pricepi la tromboane, nu? 

— Nu ştiu, răspunse Keith. 

— Cum adică, nu ştii? 

— Adică n-am mai cântat niciodată la vreunul. 
Aş fi mult mai fericit dacă aş avea un fluier, o 
trompetă, o piculină sau un cimpoi din Sfrijidorf, 
dar am văzut oameni cântând la trombon şi nu 
pare prea greu. De fapt, e doar o trompetă enormă. 

— Ha! făcu fluieraşul. 

Paznicul se întoarse în fugă, frecând cu mâneca 
un trombon ciocănit ici şi colo şi murdărindu-l astfel 
şi mai mult. Keith îl luă, îi şterse muştiucul, îl duse 
la gură, trase culisa şi apoi suflă o notă prelungă. 

— Se pare că merge, spuse el. Bănuiesc că pot 
să învăţ pe măsură ce cânt. Îi aruncă un zâmbet 
scurt fluieraşului. Vrei să începi tu? 

— Nu poţi fermeca nici măcar un şobolan cu 
bucata aia de tablă, puştiule, spuse fluieraşul, dar 
mă bucur că sunt aici şi te văd cum încerci. Aşa că 
dă-i drumul... 

Keith îi zâmbi din nou, trase aer adânc în piept, 
şi începu să sufle în trombon. 

Se auzi o melodie. Instrumentul scârţâi şi şuieră, 
căci caporalul Bumb îl folosise din când în când pe 
post de ciocan, dar se auzi o melodie, destul de 
vioaie, aproape sprintenă. Puteai să baţi step pe ea. 

Şi cineva bătu step pe ea. 

Sardele se ivi dintr-o crăpătură aflată într-un 
zid din apropiere, murmurând „şiundoitreipatru”. 
Mulțimea îl urmări dansând îndrăcit pe pietrele 
pavajului până ce dispăru într-un canal. Apoi 
izbucniră cu toţii în aplauze. 

Fluieraşul se uită la Keith. 

— Avea o pălărie pe cap? întrebă el. 

— N-am observat, răspunse Keith. E rândul tău. 

Fluieraşul scoase o bucată scurtă de fluier din 
buzunarul interior al hainei sale. Scoase o altă 
bucată din buzunarul exterior şi o vâri în prima 
bucată. Se auzi un clic, într-un fel militar. 

Continuând să-l privească pe Keith şi conti- 
nuând să rânjească, fluieraşul scoase un muştiuc 
din buzunarul de la piept şi îl înşurubă la restul 
fluierului cu un alt clic, foarte hotărât. 

Apoi duse fluierul la gură şi suflă. 

Din postul ei de observaţie de pe un acoperiş, 
Economiisubstanţiale strigă în jos printr-un bur- 
lan: „Acum! şi îşi băgă două ghemotoace de vată 
în urechi. 

În capătul de jos al burlanului, Însaramură 
strigă într-un canal: „Acum!” şi apoi îşi luă şi el 
repede dopurile de urechi. 

..um, um, um, răsună ecoul prin ţevi... 

— „Acum! strigă Negrumat în încăperea cu 
cuşti. Îndesă nişte paie în ţeava de scurgere. Toată 
lumea să-şi astupe urechile! 

Făcuseră tot ce putuseră cu cuştile. Maliţia adu- 

‘sese pături, şi şobolanii petrecuseră o oră agitată 
astupând găurile cu noroi. Se străduiseră să-şi 
hrănească bine prizonierii şi, deşi erau doar nişte 
keekee, li se rupea sufletul când îi vedeau ghemu- 
indu-se disperaţi. 

Negrumat se întoarse către Nutritiva. 

— Ţi-ai astupat urechile? 

— Ce-ai spus? 

— Bun! Negrumat luă de jos două ghemotoace 
de vată. Ar fi bine ca fata care spune doar prostii 
să fi avut dreptate cu vata asta, zise el. Nu cred că 
prea mulţi dintre noi mai au putere să fugă. 


Fluieraşul suflă din nou, apoi se uită lung la fluier. 


— Un singur şobolan, spuse Keith. Orice şo- 
bolan vrei tu. 

Fluieraşul se uită furios la el şi suflă din nou. 

— Nu aud nimic, spuse primarul. 

— Oamenii nu aud, murmură fluieraşul. * 

— Poate e spart, spuse îndatoritor Keith. 

Fluieraşul încercă din nou. Mulțimea începu să 
murmure. 

— Ai făcut ceva, şuieră el. 

— Oh, da? spuse cu glas tare Maliţia. Ce putea 
să facă? Să le spună şobolanilor să rămână sub pă- 
mânt şi să-şi astupe urechile? 

Murmurele se transformară în râsete înăbuşite. 

Fluieraşul încercă încă o dată. Keith simţi cum i 
se zbârleşte părul la ceafă. Apăruse un şobolan. Se 
mişca încet pe pietre, sărind dintr-o parte în alta, 
până ce ajunse la picioarele fluieraşului, unde 
căzu pe spate şi începu să scoată un zbârnâit. 

Toată lumea rămase cu gura căscată. 

Era un Domn Ţac. 

Fluieraşul îl împinse cu piciorul. Şobolanul cu 
mecanism de ceas se rostogoli de câteva ori şi apoi 
arcul său, după luni în şir în care fusese chinuit 
prin capcane, cedă. Urmară un poinngggg şi o 
ploaie de rotiţe dinţate. 

Mulțimea izbucni în râs. 

— Hm, făcu fluieraşul, şi de data asta în pri- 
virea pe care i-o aruncă lui Keith se vedea o 

umbră de admiraţie fără voie. În regulă, puştiule, 
spuse el. Ce-ar fi ca tu şi cu mine să avem o mică 
discuţie? Aşa, ca de la fluieraş la fluieraş? Acolo, 
lângă fântână? 

— Cu condiţia ca oamenii să ne vadă, spuse 
Keith. 

— N-ai încredere în mine, puştiule? 

— Sigur că nu. 

Fluieraşul rânji. 

— Bun. După câte văd, ai toate calităţile pentru 
a deveni un bun fluieraş. 

Lângă fântână, se aşeză pe jos, cu picioarele 
încălţate în bocanci încrucişate în faţă, şi-i întinse 
lui Keith fluierul. Era făcut din bronz, cu orna- 
mente din alamă care înfăţişau şobolani, şi sclipea 
în lumina soarelui. 

— Uite, spuse fluieraşul. Ia-l. E bun. Mai am o 
mulţime. Haide, ia-l. Mi-ar plăcea să te aud cân- 
tând la el. 

Keith privi fluierul cu un aer nehotărât. 

— Nu-i decât o şmecherie, puştiule, spuse flu- 
ieraşul, pe când fluierul scânteia precum o rază de 
soare. Vezi culisa aia mică? Trage-o-n jos şi fluie- 
rul scoate un sunet special pe care oamenii nu pot 
să-l audă. Şobolanii, da. Îi scoate din minţi. Dau 
năvală de sub pământ şi îi mâni în râu, exact ca un 
câine ciobănesc. 

— Asta-i tot? întrebă Keith. 

— Te aşteptai la mai mult? 

— Păi, da. Se zice că transformi oamenii în vie- 
zuri şi duci copiii în peşteri fermecate şi... 

Fluieraşul se aplecă în faţă cu un aer conspira- 
tiv. 

— Reclama e sufletul comerţului, puştiule. 
Câteodată orăşelele astea se mişcă tare încet când 
e vorba să se despartă de banii lor. Pen'că tot 
şpilul cu transformarea oamenilor în viezuri şi 
restul e ăsta: nu se întâmplă niciodată pe-aici. Cei 
mai mulţi oameni de prin locurile astea nu ajung 
mai departe de zece mile de casă în toată viaţa lor. 
Şi cred că la cincizeci de mile de-aici orice e posibil 
să se întâmple. Odată ce se răspândeşte povestea, 
treaba-i rezolvată. lar jumătate din lucrurile pe 
care oamenii spun că le-am făcut nici măcar nu 
le-am inventat eu. 

— Spune-mi, zise Keith, ai întâlnit vreodată pe 
cineva numit Maurice? 

— Maurice? Maurice? Nu cred. 

— Uluitor, spuse Keith. Luă fluierul şi îi aruncă 
fluieraşului o privire lungă, pe-ndelete. Şi acum, 
fluieraşule, spuse el, cred că o să scoatem şobola- 
nii afară din oraş. Are să fie cea mai impresio- 
nantă treabă pe care ai făcut-o vreodată. 

— Cum? Ce? Dar ai câştigat, puştiule. 

— Vei duce afară din oraş şobolanii pentru că 
aşa trebuie, spuse Keith, lustruind fluierul cu mâ- 
neca hainei. De ce le ceri oamenilor aşa de mult? 

— Pentru că le ofer un spectacol, răspunse fluie- 
raşul. Hainele extravagante, fanfaronada şi neruşi- 
narea mea... suma cerută justifică tot tacâmul. Tre’ 
să le oferi magie, puştiule. Lasă-i să creadă că eşti 
doar un amărât de vânător de şobolani, şi o să te 
consideri norocos dacă primeşti o bucată de brânză 
şi o strângere prietenească de mână. 

— O să facem asta împreună, şi şobolanii ne 
vor urma, chiar ne vor urma până la râu. Nu-ţi 
bate capul cu nota aia şmecheră, asta o să fie şi 
mai grozav. O să fie... o să fie o... poveste nemai- 
pomenită, spuse Keith. Şi o să-ţi capeţi şi banii. 
Cât erau, trei sute de dolari, nu? Dar o să te mul- 
țumeşti cu jumătate, pentru că te ajut eu. 

— Care ţi-e jocul, puştiule? Ţi-am spus, tu ai 
câştigat. 

— Toată lumea câştigă. Crede-mă. Te-au che- 
mat. Trebuie să plătească fluieraşul. Şi pe urmă... 
Keith zâmbi. Nu vreau ca oamenii să creadă că 
fluieraşii nu trebuie plătiţi, nu-i aşa? 

— Şi eu care credeam că eşti doar un puşti cu 
mutră de prostănac, spuse fluieraşul. Ce fel de 
înțelegere ai făcut cu şobolanii? 

— Nici nu m-ai crede, fluieraşule. Nici nu m-ai 
crede. 

Însaramură alergă cu paşi mărunți prin galerii, se 
furişă prin noroiul şi paiele care fuseseră folosite 
să o blocheze pe cea din urmă şi sări în încăperea 
cu cuşti. Şobolanii din Clan îşi destupară urechile 
când îl văzură. 

— O face? întrebă Negrumat. 

— Da, domnule! Chiar acum! 

Negrumat ridică privirea către cuşti. Toţi keekee 
erau mai liniștiți acum, când regele şobolanilor 
era mort, iar ei fuseseră hrăniţi. Dar mirosul care 
venea dinspre ei îi spunea că erau disperaţi să iasă 
de aici. lar şobolanii în panică îi vor urma pe alţi 
şobolani... 

— În regulă, spuse el. Alergători, pregătiţi-vă! 
Deschideţi cuştile! Asiguraţi-vă că vă urmează! 
Plecaţi! Plecaţi! 

Şi acesta a fost aproape sfârşitul poveştii. 

Cum a început mulţimea să strige atunci când 
şobolanii au ţâşnit din fiecare gaură şi canal. Cum 
au izbucnit în urale când cei doi fluieraşi au ieşit 
dansând din oraş, cu toţi şobolanii alergând în 
urma lor. Cum au chiuit când şobolanii au plonjat 
de pe pod în râu. 

N-au observat că pe pod au rămas câţiva şobo- 
lani, care-i îndemnau pe ceilalţi cu strigăte ca „Nu 


1” 

uita, mişcări puternice şi regulate!” şi „Vezi că e o 

plajă drăguță în josul râului 
întâi cu picioarele, doare mai puțin 
Şi chiar dacă ar fi observat, probabil că n-ar fi 
spus nimic. Asemenea detalii pur şi simplu nu se 
potrivesc în poveste. 
Iar fluieraşul a plecat dansând peste dealuri şi 
nu s-a mai întors niciodată. 


şi „Loveşte apa mai 

Aplauzele erau generale. Toată lumea era de acord 
că fusese un spectacol grozav, chiar dacă scump. 
Cu siguranţă era ceva de povestit copiilor lor. 

Puştiul cu mutră de prostănac, cel care se între- 
cuse cu fluieraşul, se întoarse agale în piaţa ora- 
şului. Şi el fu întâmpinat cu un ropot de aplauze. 
Se dovedea că, una peste alta, fusese o zi bună. 
Oamenii se întrebau chiar dacă n-ar trebui să mai 
facă nişte copii ca să aibă cui spune toate poveştile. 

Dar îşi dădură seama că le vor rămâne sufi- 
ciente poveşti şi pentru nepoți în clipa când apă- 
rură ceilalți şobolani. 

Se iviră brusc acolo, revărsându-se din şanţuri 
şi canale şi crăpături. Nu chiţăiau, şi nu alergau. 
Stăteau acolo doar, uitându-se la oameni. 

— Uite, fluieraşule! strigă primarul. Ai ratat 
câţiva! 

— Nu. Noi nu suntem şobolanii care îi urmează 
pe fluieraşi, se auzi o voce. Noi suntem şobolanii 
cu care trebuie să negociezi. 

Primarul privi în jos. Lângă ghetele lui stătea 
un şobolan, cu privirea ridicată spre el. Părea să 
țină în lăbuţă o sabie. 

— Tată, spuse din spatele lui Maliţia, ar fi bine 
să-l asculţi pe şobolanul ăsta. 

— Dar e un şobolan! 

— Ştie asta, tată. Şi ştie şi cum să-ţi aducă 
înapoi banii şi o mulţime de mâncare şi unde să-i 
găsească pe unii dintre cei care au furat mâncare 
de la noi toţi. 

— Dar e un şobolan! 

— Da, tată. Dar dacă vorbeşti cum trebuie cu el 
ar putea să ne ajute. 

Primarul se uită lung la şirurile celor din Clan. 

— Ar trebui să vorbim cu şobolanii? spuse el. 

— Ar fi o idee foarte bună, tată. 

— Dar sunt șobolani! 

Primarul părea să încerce să se agaţe de acest 
gând ca şi cum ar fi fost un colac de salvare pe o 
mare furtunoasă şi dacă el i-ar da drumul s-ar 
îneca. 

— Scuze, scuze, spuse o voce din spatele lui. 

Se întoarse şi privi în jos la o pisică murdară, cu 
blana pe jumătate arsă, care îi rânjea. 

— Pisica aia a vorbit adineauri? spuse primarul. 

Maurice se uită în jur. 

— Care pisică? întrebă el. 

— Tu! Ai vorbit adineauri? 

— Te-ai simţi mai bine dacă aş spune că nu? 
spuse Maurice. 

— Dar pisicile nu pot vorbi! 

— Ei bine, nu-ţi pot promite că sunt în stare 
să-ţi ofer un discurs lung, de soiul celor care se ţin 
după dineuri, şi nu-mi cere să-ţi spun un monolog 
comic, zise Maurice, şi să ştii că nu pot pronunţa 
cuvinte grele ca „marmeladă” şi „lumbago”. Dar 
sunt foarte mulţumit cu câteva replici spirituale şi 
o conversaţie simplă şi firească. Vorbind din 
punctul de vedere al unei pisici, aş vrea să ştiu ce 
are şobolanul de spus. 

— Domnule Primar? spuse Keith, apropiindu-se 
încet şi răsucind între degete noul său fluier. Nu 
crezi că e timpul să-ţi rezolv pentru totdeauna 
problema şobolanilor? 

— S-o rezolvi? Dar... 

— Tot ce ai de făcut e să vorbeşti cu ei. Adună-ţi 
consiliul oraşului şi vorbeşte cu ei. Dumneata 
hotărăşti. Poţi să ţipi şi să strigi şi să asmuţi câinii 
şi oamenii să alerge de colo-colo şi să dea în 
şobolani cu măturile, şi da, şobolanii or să fugă. 
Dar n-or să fugă prea departe. Şi or să se întoarcă. 

Când ajunse chiar lângă primarul uluit, se aplecă 
spre el şi şopti: Şi ei trăiesc sub duşumelele voas- 
tre, domnule. Ştiu să folosească focul. Ştiu totul 
despre otrăvuri. Oh, da! Aşa că... ascultă-l pe şo- 
bolanul ăsta. 

— Ne amenință? spuse primarul, uitându-se în 
jos către Negrumat. 

— Nu, Domnule Primar, răspunse Negrumat. 
Vă ofer... — se uită la Maurice, care dădu aproba- 
tor din cap — ...o minunată ocazie. 

— Chiar poți vorbi? Poţi gândi? spuse primarul. 

Negrumat se uită în sus la el. Fusese o noapte 
lungă. Nu voia să-şi mai aducă aminte de nimic. 
Iar acum urma să fie o zi şi mai lungă, şi mai grea. 
Trase aer adânc în piept. 

— Uite ce-ţi propun, spuse el. Dumneata te 
prefaci că şobolanii pot gândi, şi eu îţi promit că o 
să mă prefac că şi oamenii o pot face. 

„Bravo, Guz Rupert!” 
strigară animalele din 


Din Aventura Domnului Urechilă 


M tinea se înghesui în sala de consiliu din 
Casa Soborului. Cea mai mare parte dintre oa- 
meni fură nevoiţi să rămână afară, unde îşi întin- 
deau gâturile peste capetele celorlalţi ca să vadă 
ce se petrece. 

Soborul oraşului era adunat la un capăt al me- 
sei lor lungi. La celălalt capăt stăteau ghemuiţi 
vreo duzină de şobolani seniori. 

lar în mijloc se afla Maurice. Apăruse brusc 
acolo, sărind de pe podea. 

Fitilţup, ceasornicarul, se uită furios la ceilalţi 
membri ai consiliului. 

— Stăm de vorbă cu nişte șobolani! se răsti el, 
încercând să se facă auzit în toată hărmălaia. O să 
fim de râsul tuturor dacă se află asta! „Oraşul care 
a stat de vorbă cu şobolanii lui.” Nu pricepeţi? 

— Cu şobolanii nu se stă de vorbă, spuse 
Ţâfnilă, ciubotarul, împungându-l cu degetul pe 
primar. Un primar care-şi cunoaşte meseria ar tri- 
mite după vânătorii de șobolani! 

— După cum spune fiica mea, sunt încuiaţi 
într-o pivniţă, zise primarul, uitându-se lung la 
degetul care-l împungea. 

— Încuiați de şobolanii dumitale vorbitori? 
spuse Ţâfnilă. 

— Încuiați de fiica mea, răspunse calm prima- 
rul. a-ţi degetul, domnule Ţâfnilă. Ea i-a dus pe 
paznici acolo. Şi tot ea a adus nişte acuzaţii foarte 
serioase, domnule Ţâfnilă. Spune că există o mul- 
time de mâncare adunată sub coşmelia lor. Spune 
că ei au furat-o şi au vândut-o negustorilor de pe 
râu. Vânătorul de şobolani şef e cumnatul dumi- 
tale, nu-i aşa, domnule Ţâfnilă? Mi-aduc aminte 
că ai vrut tare mult să-l vezi numit şef, nu-i aşa? 

Afară se auzi zarvă. Sergentul Douăpuncte îşi 
croi drum prin mulţime, cu un zâmbet larg pe 
faţă, şi puse pe masă un cârnat mare. 

— Un cârnat nu se poate numi furt, spuse Ţâfnilă. 

Din nou mulţimea se agită, şi se desfăcu pentru 
a-l lăsa să treacă pe caporalul Bumb, care se mişca 
foarte încet. Faptul că era într-adevăr caporalul 
Bumb deveni clar abia după ce fu eliberat de cei 
trei saci de grâu, opt şiruri de cârnaţi, un butoiaş 
de sfeclă murată şi cincisprezece verze. 

Sergentul Douăpuncte salută repede la auzul 
înjurăturii înăbuşite şi al verzelor care se rosto- 
goleau. 

— Cer permisiunea să iau şase oameni ca să ne 
ajute să cărăm restul de mâncare, domnule! spuse 
el, cu un zâmbet fericit. 

— Unde sunt vânătorii de şobolani? întrebă 
primarul. 

— Într-un mare... bucluc, domnule, spuse ser- 
gentul. l-am întrebat dacă vor să iasă afară, dar au 
zis că ar dori să mai rămână acolo puţin, şi că 
oricum ne mulţumesc, dar că ar vrea puţină apă şi 
nişte pantaloni curaţi. 

— Asta a fost tot ce-au avut de zis? 

Sergentul Douăpuncte şi-a scos carneţelul. 

— Nu, domnule, au zis multe. De fapt, plân- 
geau. Au zis că or să mărturisească totul în 

schimbul unor pantaloni curaţi. Şi, domnule, mai 
e şi asta. 

Sergentul a ieşit afară şi s-a întors cu o cutie 
grea, pe care a aşezat-o cu zgomot pe masa bine 
lustruită. 

— Acţionând pe baza unor informaţii furnizate 
de un şobolan, domnule, ne-am uitat sub o scân- 
dură din duşumea. Tre' să fie mai bine de două 
sute de dolari aici. Câştiguri ilicite, domnule. 

— Ai primit informaţii de la un şobolan? 

Sergentul îl scoase pe Sardele din buzunar. Şo- 
bolanul mânca un biscuit, dar îşi ridică politicos 
pălăria. 

— Nu e puţin cam... neigienic? întrebă primarul. 

— Nu, şefu', s-a spălat pe mâini, spuse Sardele. 

— Vorbeam cu sergentul! 

— Nu, domnule. Un băiat tare simpatic. Foarte 
curat. Mi-aduce aminte de un hamster pe care l-am 
avut când eram mic, domnule. 

— Bine, mulţumesc, sergent, bravo, du-te te 
rog ŞI... 

— Îl chema Horace, adăugă sergentul îndatori- 
tor. 

— Mulţumesc, sergent, şi acum... 

— Îmi creşte inima când văd din nou nişte 
obrăjori umflaţi cu mâncare, domnule. 

— Mulţumesc, sergent! 

După ce sergentul plecă, primarul se întoarse 
către domnule Ţâfnilă şi-l privi lung. Omul avu 
bunul-simţ să pară stânjenit. 

— Nici nu-l prea cunosc pe omul ăsta, spuse 
domnul Ţâfnilă. Nu-i decât unu’ cu care s-a mă- 
ritat soră-mea, atât! Nici nu l-am văzut de multe 
ori! 

— Înţeleg, spuse primarul. Şi n-am de gând să-i 
cer sergentului să se ducă să vadă ce ai în cămară. 
Zâmbi scurt şi pufni, apoi adăugă: Deocamdată. Şi 
acum, despre ce vorbeam? 

— Mă pregăteam să vă spun o poveste, zise 
Maurice. 

Consilierii oraşului se holbară la el. 

— Şi pe tine te cheamă...? întrebă primarul, care 
acum se simţea foarte binedispus. 

— Maurice, spuse Maurice. Sunt, ca să zic aşa, 
un negociator independent. Înţeleg că vă e greu să 
vorbiţi cu nişte şobolani, dar oamenilor le place să 
vorbească cu pisicile, nu-i aşa? 

— Ca Dick Livingstone? spuse Fitilţup. 

— Daa, corect, el, daa, şi..., începu Maurice. 

— Şi Motanul Încălţat? spuse caporalul Bumb. 

— Daa, corect, cărţi, spuse Maurice încruntân- 
du-se. Oricum.... pisicile pot vorbi cu şobolanii, nu? 
Şi eu o să vă spun o poveste. Dar mai întâi, o să vă 
spun că şobolanii, clienţii mei, or să părăsească cu 

toţii oraşul acesta dacă asta vreţi voi să facă, şi 
n-or să se mai întoarcă aici. Niciodată. 

Oamenii se holbară la el. La fel făcură şi şobolanii. 

— Aşa o să facem? întrebă Negrumat. 

— Aşa or să facă? întrebă primarul. 

— Da, spuse Maurice. Şi acum, o să vă spun o 
poveste despre oraşul cel norocos. Încă nu ştiu 
cum se numeşte. Să presupunem că toţi clienţii 
mei pleacă de aici şi se mută în josul râului, da? 
Sunt convins că există o mulţime de oraşe de-a 
lungul acestui râu. Şi undeva există un oraş care 
va spune: hei, putem să facem o înţelegere cu şobo- 
lanii. Şi acela va fi un oraş foarte norocos, pentru 
că atunci vor exista reguli, înţelegeţi? 

— Nu chiar, nu, spuse primarul. 

— Ei bine, în oraşul ăsta norocos, de pildă, o 
doamnă care face, să zicem, o tavă de prăjituri, ei 
bine, tot ce are de făcut e să strige în cea mai 
apropiată gaură de şobolani: „Bună dimineaţa, 
şobolani, aveţi aici o prăjitură pentru voi, v-aş fi 
recunoscătoare dacă nu v-aţi atinge de restul”, iar 
şobolanii or să răspundă: „În regulă, coniţă, nicio 
problemă”. Şi pe urmă... 

— Vrei să spui că ar trebui să-i mituim pe şo- 
bolani? spuse primarul. 

— E mai ieftin decât cu fluieraşii. Mai ieftin 
decât cu vânătorii de şobolani, spuse Maurice. 

Oricum, vor fi salarii. Salarii pentru ce — v-am 
auzit strigând? 

— Am strigat eu ceva? spuse primarul. 

— Te pregăteai s-o faci, răspunse Maurice. lar 
eu mă pregăteam să-ţi spun că vor fi salarii... pen- 
tru controlul dăunătorilor. 

— Ce? Dar şobolanii sunt dăun... 

— Nu spune asta! strigă Negrumat. 

— Dăunători precum gândacii, spuse cu o voce 
dulce Maurice. Văd că aveţi o mulţime pe aici. 

— Şi ei pot vorbi? întrebă primarul. 

Acum âvea acea expresie uşor hăituită pe care 
o avea oricine îl asculta un timp pe Maurice vor- 
bindu-i. Era o expresie de genul „Mă bag în ceva 
în care nu vreau să mă bag, dar nu ştiu cum să ies 
din asta.” 

— Nu, răspunse Maurice. Şi nici şoarecii, şi nici 
şobolanii norm... alţi şobolani. Ei bine, dăunătorii 
vor fi ceva care ţine de trecut în oraşul ăla noro- 
cos, pentru că noii lui şobolani vor fi ca o forţă 
poliţienească. Păi Clanul va păzi cămările voastre 
— scuze, voiam să zic cămările din oraşul ăla. Nu 
va fi nevoie de vânători de şobolani. Gândiţi-vă la 
economii. Dar ăsta nu va fi decât începutul. Şi 
tâmplarii se vor îmbogăţi în oraşul cel norocos. 

— Cum? întrebă tăios Bărdaş, tâmplarul. 

— Pentru că şobolanii vor munci pentru ei, 
răspunse Maurice. Ei trebuie să roadă tot timpul 
ca să-şi tocească dinţii, aşa că ar putea foarte bine 
să facă şi ceasuri cu cuc. lar ceasornicarii o vor 
duce şi ei bine. 

— De ce? întrebă Fitilţup, ceasornicarul. 

— Lăbuţe micuţe, pricepute la arcuri micuţe şi 
alte lucruri mărunte, răspunse Maurice. Şi pe 
urmă... 

— Ar face doar ceasuri cu cuc, sau ar putea să 
facă şi alte lucruri? întrebă Bărdaş. 

— ...Şi pe urmă mai e şi latura turistică, spuse 
Maurice. De pildă, Ceasul cu Şobolani. Ştiţi ceasul 
ăla din Bong? Din piaţa oraşului? Figurine mici 
care ies la fiecare sfert de oră şi bat clopotele? 
Cling bong bang, bing clong bong? Foarte cunos- 
cut, poţi cumpăra vederi cu el şi altele de soiul 
ăsta. O mare atracţie. Oamenii vin de departe doar 
ca să stea acolo şi să aştepte să iasă figurinele. Ei 
bine, oraşul cel norocos o să aibă șobolani care bat 
clopotele! 

— Deci ceea ce spui tu, zise ceasornicarul, e că 
dacă noi... adică, oraşul ăla norocos are un ceas 
mare şi mai deosebit, şi şobolani, oamenii ar putea 
să vină să-l vadă? 

— Şi să stea în piaţă şi să aştepte un sfert de 
oră? zise un altul. 

— Timpul potrivit pentru a cumpăra modele 
lucrate de mână ale ceasului, spuse ceasornicarul. 

Oamenii începură să se gândească la asta. 

— Căni cu şobolani pe ele, spuse un olar. 

— Căni şi farfurii de lemn roase artizanal ca 
suveniruri, spuse Bărdaş. 

— Şobolani de jucărie din pluş! 

— Şobolani pe băț! 

Negrumat respiră adânc. Maurice spuse repede: 

— Bună idee. Făcuţi din caramel, bineînţeles. Se 
uită la Keith. Şi bănuiesc că oraşul va vrea să-şi 
folosească propriul fluieraş de şobolani. Ştiţi voi. 
Pentru ceremonii. Ceva de genul „Pozaţi alături 
de Fluieraşul Oficial şi Şobolanii lui”. 

— Vreo şansă pentru un mic teatru? se auzi o 
voce subţirică. 

Negrumat se răsuci. 

— Sardele! exclamă el răstit. 

— Ei bine, boss, m-am gândit că dacă toată lu- 
mea participă la spectacol..., protestă Sardele. 

— Maurice, ar trebui să discutăm despre asta, 
spuse Fasole Periculoasă, trăgând pisica de un 
picior. 

— Scuzaţi-mă o clipă, spuse Maurice, aruncân- 
du-i primarului un rânjet scurt, trebuie să mă con- 
sult cu clienţii mei. Desigur, adăugă el, eu vorbesc 
aici de oraşul cel norocos. Care nu va fi acesta 

pentru că, evident, atunci când clienţii mei vor 
pleca vor apărea alţi şobolani. Întotdeauna există 
alţi şobolani. Şi ei n-or să vorbească, şi ei n-or să 
aibă reguli, şi ei vor stropipi smântâna, şi va tre- 
bui să găsiţi alţi vânători de şobolani, unii în care 
să puteţi avea încredere, şi n-o să mai aveţi prea 
mulţi bani pentru că toată lumea o să se ducă în 
celălalt oraş. Asta e doar o idee a mea. 

Străbătu cu paşi mari masa, îndreptându-se 
către şobolani. 

— Mă descurcam atât de bine! spuse el Aţi 
putea căpăta zece la sută, ştiţi? Feţele voastre pe 
căni, şi restul! 

— Şi pentru asta ne-am luptat noi toată noap- 
tea? spuse dispreţuitor Negrumat. Ca să ajungem 
animale de companie? 

— Maurice, asta nu e corect, spuse Fasole Peri- 
culoasă. Cu siguranţă e mai bine să faci apel la 
înfrăţirea dintre speciile inteligente decât... 

— Nu ştiu ce înseamnă specii inteligente. Aici 
avem de-a face cu oameni, spuse Maurice. Ştiţi 
ceva despre războaie? Ceva ce oamenilor le place 
foarte mult. Se luptă cu alţi oameni. Nu prea 
se-nnebunesc după înfrăţirea obişnuită. 

— Da, dar noi nu suntem... 

— la ascultaţi-mă, spuse Maurice. Acum zece 
minute oamenii ăştia vă socoteau o pacoste. Acum 

cred că sunteţi... folositori. Cine ştie ce-i pot face 
să creadă peste jumătate de oră? 

— Vrei să muncim pentru ei? spuse Negrumat. 
Noi ne-am câştigat prin luptă un loc aici! 

— O să munciţi pentru voi, spuse Maurice. Uite 
ce-i, oamenii ăştia nu sunt nişte filosofi. Sunt 
doar... oameni obişnuiţi. Ei nu se pricep la tune- 
luri şi galerii. Ăsta e un târgușor. Trebuie să-i luaţi 
în cel mai potrivit mod. Oricum, chiar o să ţineţi 
alţi şobolani departe, şi n-o să stropipiţi dulceaţa, 
aşa că s-ar putea să vi se mulţumească pentru 
asta. Maurice încercă din nou. Da, e-adevărat, or 
să fie o mulţime de ţipete. Şi pe urmă, mai de- 
vreme sau mai târziu, o să trebuiască să vorbiţi. 
Văzu uimirea împăienjenindu-le încă ochii şi se 
întoarse disperat către Sardele. Ajută-mă, îi spuse. 

— Are dreptate, boss. Tre' să le oferi un specta- 
col, spuse Sardele, făcând nervos câţiva paşi de 
step. 

— Or să râdă de noi! spuse Negrumat. 

— Mai bine să râdă decât să ţipe, boss. E un 
început. Tre’ să dansezi, boss. Poţi să gândeşti şi 
poţi să lupţi, dar lumea e mereu în mişcare, şi 
dacă vrei să rămâi în frunte, tre’ să dansezi. Îşi 
ridică pălăria şi-şi învârti bastonul; în cealaltă 
parte a a încăperii doi oameni îl zăriră şi începură 
să chicotească. Vezi? zise el. 

— Sperasem să existe o insulă undeva, spuse 
Fasole Periculoasă. Un loc unde şobolanii pot fi cu 
adevărat şobolani. 

— Şi am văzut la ce duce asta, spuse Negrumat. 
Şi, ştii, nu cred că există vreo insulă minunată 
undeva departe pentru persoane ca noi. Nu pen- 
tru noi. Negrumat oftă. Dacă există undeva o 
insulă minunată, atunci aici e. Dar n-am de gând 
să dansez. 

— E o figură de stil, boss, o figură de stil, spuse 
Sardele, ţopăind de pe un picior pe altul. 

Se auzi un zgomot puternic la celălalt capăt al 
mesei. Primarul lovise în ea cu pumnul. l 

— Trebuie să fim practici! spunea el. Mai rău 
de-atât nu poate fi. Ei pot să vorbească. N-am de 
gând s-o iau de la capăt, înțelegeți? Avem mân- 
care, am primit înapoi o mulțime de bani, am 
supraviețuit fluieraşului... şobolanii ăştia aduc 
noroc... 

Keith şi Maliţia se apropiară de șobolani. 

— Se pare că tatăl meu începe să se obişnuiască 
cu ideea, spuse Maliţia. Şi voi? 

— Discuţiile sunt în plină desfăşurare, spuse 
Maurice. 

— Eu... ăăă... îmi pare r... ăăă... ştiţi, Maurice 
mi-a spus unde să caut şi am găsit asta în tunel, 
spuse Maliţia. 

Paginile erau lipite între ele, şi erau foarte 
pătate, şi fuseseră cusute la un loc de cineva care 
se grăbea, dar încă mai puteau fi recunoscute ca 
Aventura Domnului Urechuilă. 

— A trebuit să ridic o mulţime de grătare de 
canal ca să găsesc toate paginile, spuse fata. 

Şobolanii se uitară la carte. Apoi se uitară la 
Fasole Periculoasă. 

— E Domnul Ure..., începu Piersicuţa. 

— Ştiu. Pot s-o miros, spuse Fasole Periculoasă. 

Toţi şobolanii se uitară din nou la rămăşiţele 
cărţii. 

— E o minciună, spuse Piersicuţa. 

— Poate e doar o poveste drăguță, spuse Sardele. 

— Da, spuse Fasole Periculoasă. Da. Îşi întoarse 
ochii rozalii înceţoşaţi către Negrumat, care se 
strădui să nu se ghemuiască în faţa lui, şi adăugă: 
Poate e o hartă. 


Dacă era o poveste şi nu realitate, atunci oamenii 
şi şobolanii şi-ar fi strâns mâinile şi ar fi intrat 
într-un viitor nou şi strălucit. 

Dar pentru că era vorba de realitate, trebuia să 
existe un contract. Un război care era purtat încă 
de când oamenii începuseră să trăiască în case nu 
putea lua sfârşit doar cu un zâmbet fericit. Şi tre- 
buia să existe un comitet. Erau atâtea detalii de 

discutat. Consiliul oraşului se ocupa de ele acum, 
împreună cu cei mai mulţi dintre şobolanii se- 
niori, iar Maurice se plimba în sus şi-n jos pe 
masă, intervenind în discuţii. 

Negrumat stătea la un capăt al mesei. De fapt, 
ceea ce voia era să doarmă. Rana îl durea foarte 
tare, dinţii îl dureau, şi nu mai mâncase nimic de 
o groază de timp. Ore în şir discuţiile plutiră înco- 
lo şi-ncoace peste capul lui, care-i tot cădea obosit 
în piept. Nu era atent la cine vorbea. În cea mai 
mare parte a timpului părea că toţii vorbesc odată. 

— Următorul punct: clopoței obligatorii la 
toate pisicile. De acord? 

— Nu putem să ne întoarcem la clauza treizeci, 
domnule... ăăă... Maurice? Spuneai că omorârea 
unui şobolan ar fi o crimă? 

— Da. Sigur că da. 

— Dar asta e... 

— Spune-i-o labei, domnule, pentru că mustă- 
tile nici nu vor să audă! 

— Pisica are dreptate, spuse primarul. Păstrea- 
ză ordinea, domnule Ţâfnilă ! Am discutat asta! 

— Şi dacă un şobolan fură ceva de la mine? 

— Hm. Atunci asta va fi furt, şi şobolanul va 
trebui să apară în faţa tribunalului. 

— Oh, tu eşti...? spuse Ţâfnilă. 

— Piersicuţa. Sunt o şobolăniţă, domnule. 

— Şi... ăăă... şi agenţii din Gardă vor putea să 
coboare în galeriile şobolanilor, nu? 

— Da! Pentru că vor fi şobolani în cadrul Găr- 
zii. Vor trebui să fie, spuse Maurice. Nicio pro- 
blemă! 

— Zău? Şi ce crede despre asta sergentul Două- 
puncte? Sergent Douăpuncte? 

— AĂăă... nu ştiu, domnule. Cred că e în regulă. 
Ştiu că eu n-aş putea intra pe o gaură de şobolan. 
Sigur, va trebui să facem insignele mai mici. 

— Doar nu vrei să spui că un agent şobolan ar 
avea voie să aresteze un om? 

— Oh, da, domnule, spuse sergentul. 

— Ce? 

— Ei bine, dacă un şobolan a depus jurământul 
de om de gardă... adică şobolan de gardă..., atunci 
nu poţi să spui că nu are voie să aresteze pe cine- 
va mai mare decât el, nu? Ar putea fi folositor, un 
şobolan de gardă. Înţeleg că fac şmecheria aia cu 
intratul prin cracul pantalonilor... 

— Domnilor, ar trebui să trecem mai departe. 
Propun ca această problemă să fie studiată de sub- 
comisie. 

— Care dintre ele, domnule? Avem deja şapte- 
sprezece! 

Se auzi un pufnet din partea unuia dintre con- 
silieri. Acesta era domnule Picotici, care avea 95 

de ani şi dormise liniştit toată dimineaţa. Pufnetul 
însemna că se trezeşte. 

Domnul Picotici se holbă la celălalt capăt al 
mesei. Favoriţii îi tremurară. 

— Acolo e un şobolan! zise el arătând cu dege- 
tul. Uite, mm, ce neobrăzat! Un şobolan! Cu pălărie! 

— Da, domnule, spuse cineva de lângă el. 
Aceasta este o întrunire pentru a discuta cu şo- 
bolanii, domnule. 

EI îşi cobori privirea şi-şi căută ochelarii. 

— Ce-i asta? spuse el. Se uită mai atent. Hei, 
spuse el, nu eşti, mm, şi tu un şobolan? 

— Da, domnule. Numele meu e Nutritiva, 
domnule. Suntem aici ca să discutăm cu oamenii. 
Să punem capăt tuturor necazurilor. 

Domnul Picotici se holbă la şobolan, apoi se 
uită în celălalt capăt al mesei la Sardele, care-şi 
ridică pălăria. Apoi se uită la primar, care dădu 
din cap în semn de aprobare. Apoi se uită din nou 
la fiecare, mişcându-şi buzele pe când încerca să 
înţeleagă. 

— Toţi vorbiţi? spuse el în cele din urmă. 

— Da, domnule, răspunse Nutritiva. 

— Şi... cine ascultă? spuse el. 

— Ajungem şi la asta, spuse Maurice. 

Domnul Picotici se uită furios la el. 

— Tu eşti o pisică? întrebă el. 

— Da, domnule, răspunse Maurice. 

Domnul Picotici analiză încet şi acest aspect. 

— Parcă noi omoram şobolanii? spuse el, ca şi 
cum nu mai era sigur de treaba asta. 

— Da, dar, vedeţi dumneavoastră, domnule, 
ăsta e viitorul, spuse Maurice. 

— Viitorul? spuse domnul Picotici. Zău? Întot- 
deauna m-am întrebat ce-o să se întâmple în vii- 
tor. Ei, bine. Şi pisicile vorbesc? Bravo! Trebuie să 
ne mişcăm odată cu... mm.... lucrurile care se miş- 
că, e limpede. Trezeşte-mă când se aduce... mm... 
ceaiul, da, pisicuţă? 

— AĂăă... nu aveţi voie să-i spuneţi unei pisici 
„pisicuţă” dacă aveţi mai mult de zece ani, dom- 
nule, spuse Nutritiva. 

— Clauza 19 b, spuse hotărât Maurice. „Nimeni 
nu are voie să se adreseze pisicilor cu nume cara- 
ghioase dacă nu intenţionează să le ofere imediat 
de mâncare.” Asta-i clauza mea, adăugă el plin de 
mândrie. 

— Zău? făcu domnul Picotici. Pe cuvântul meu, 
viitorul e foarte ciudat. Şi totuşi, îndrăznesc să spun 
că toate aspectele trebuiau luate în considerare... 

Se lăsă din nou pe spătarul scaunului său şi 
după o vreme începu să sforăie. 

În jurul lui discuţiile fură reluate, şi continuară. 
O mulţime de persoane vorbeau. Unele persoane 

ascultau. Din când în când, erau de acord... şi tre- 
ceau la punctul următor... şi se certau. Dar tean- 
curile de hârtii de pe masă deveneau tot mai înalte 
şi căpătau un aer tot mai oficial. 

Negrumat se chinui să se trezească, şi îşi dădu 
seama că cineva se uita la el. De la celălalt capăt al 
mesei, primarul îl privea lung şi gânditor. 

Cu ochii la el, primarul se aplecă în spate şi-i 
spuse ceva unui funcţionar, care dădu din cap 
aprobator şi, ocolind masa, pe lângă cei care se 
certau, ajunse la Negrumat. 

Se aplecă spre el. 

— Tu... poţi... să... mă... în-ţe-legi? spuse el, pro- 
nunţând cu grijă fiecare cuvânt. 

— Da... pen-tru că... eu... nu... sunt... i-di-ot, 
răspunse Negrumat. 

— Oh! Aăă... primarul se întreabă dacă n-ar pu- 
tea discuta cu tine în biroul lui, spuse funcționa- 
rul. Uşa aia de acolo. Aş putea să te ajut să te dai 
jos, dacă vrei. 

— Aş putea să te muşc de deget, dacă vrei, 
spuse Negrumat. 

Primarul deja se ridicase de la masă. Negrumat 
coborî pe podea şi îl urmă. Nimeni nu le dădu 
nicio atenţie. 

Primarul aşteptă până ce coada lui Negrumat 
pătrunse în birou apoi închise cu grijă uşa. 

Încăperea era mică şi în dezordine. Hârtiile 
ocupau cea mai mare parte a suprafeţelor netede. 
Pereţii erau ocupați cu rafturi cu cărţi; alte cărţi şi 
alte hârtii erau îndesate deasupra cărţilor de pe 
rafturi şi în orice mic spaţiu rămas liber acolo. 

Primarul, mişcându-se cu o atenţie exagerată, 
se aşeză într-un scaun rotativ mare, aflat într-o 
stare destul de jalnică, şi-şi coborî privirea către 
Negrumat. 

— Nu ştiu cum să spun asta, zise el. M-am gân- 
dit că am putea avea o... o mică discuţie. Pot să te 
ridic de jos? Vreau să spun că ar fi mai uşor să 
vorbesc cu tine dacă ai sta pe biroul meu... 

— Nu, spuse Negrumat. Şi ar fi mai uşor să 
vorbesc cu tine dacă ai sta întins pe podea. 
Negrumat oftă; era prea obosit ca să mai aibă chef 
de joacă acum. Dacă îţi pui mâna întinsă pe podea 
o să mă aşez pe ea şi o poţi ridica până la înălţimea 
biroului, spuse el, dar dacă încerci vreo şmecherie 
o să te muşc de degetul mare. 

Primarul îl ridică, cu o grijă extremă. Negrumat 
sări în harababura de hârtii, ceşti de ceai goale şi 
tocuri vechi care acopereau tăblia de piele uzată, 
şi rămase în două labe, uitându-se în sus la omul 
care avea un aer încurcat. 

— AĂăă... tu ai de obicei multă hârţogăraie de 
rezolvat? 

— Piersicuţa scrie ceea ce e de scris, răspunse 
tăios Negrumat. 

— Asta-i şobolăniţa aia care îşi drege glasul 
înainte de a vorbi, nu? spuse primarul. 

— Da. 

— E foarte... hotărâtă, nu? spuse primarul, şi 
acum Negrumat văzu că era transpirat. Îi cam 
sperie pe unii dintre consilieri, ha, ha. 

— Ha, ha, făcu Negrumat. 

Primarul avea un aer jalnic. Părea să caute ceva 
de spus. 

— Te... ăăă... simţi bine aici? spuse el. 

— Am petrecut o parte din noapte luptându-mă 
cu un câine în arena pentru şobolani, şi pe urmă 
cred că am rămas prins pentru o vreme într-o cap- 
cană, spuse Negrumat cu o voce de gheaţă. Şi pe 
urmă a fost un fel de război. În afară de toate 
astea, n-am de ce mă plânge. 

Primarul îi aruncă o privire îngrijorată. Pentru 
prima oară în viaţa lui, Negrumat simţi că-i pare 
rău pentru un om. Puştiul cu mutră de prostănac 
fusese altceva. Primarul părea să fie la fel de obo- 
sit cum se simţea şi Negrumat. 

— Ascultă, spuse el, cred că ar putea să mear- 
gă, dacă asta vrei să mă întrebi. 

Primarul se lumină la faţă. 

— Crezi? spuse el. Toată lumea se ceartă. 

— De-asta şi cred că ar putea să meargă, spuse 
Negrumat. Oamenii şi şobolanii se ceartă. Voi nu 
ne otrăviţi brânza, noi nu vă stropipim dulceaţa. 
N-o să fie uşor, dar e un început. 

— Dar trebuie să ştiu un lucru, spuse primarul. 

— Da? 

— Puteaţi să ne otrăviţi fântânile. Puteaţi să ne 
daţi foc la case. Fiica mea îmi spune că sunteţi 
foarte... avansați. Nu ne datoraţi nimic. De ce n-aţi 
făcut-o? 

— La ce bun? Şi pe urmă ce-am fi făcut? Ne-am 
fi dus în alt oraş? Am fi trecut din nou prin toate 
astea? Dacă vă omoram ar fi fost mai bine pentru 
noi? Mai devreme sau mai târziu trebuia să vor- 
bim cu nişte oameni. lar ăştia puteaţi la fel de bine 
să fiţi voi. 

— Mă bucur că ne îndrăgiţi! spuse primarul. 

Negrumat deschise gura să spună: Vă îndră- 
gim? Nu, doar că nu vă urâm îndeajuns de mult. 
Noi nu suntem prieteni. 

Dar... 

Nu vor mai fi arene pentru şobolani. Nici cap- 
cane, şi nici otrăvuri. E adevărat, va trebui să le 
explice celor din Clan ce este un poliţist, şi de ce 
agenţii şobolani ar trebui să urmărească şobolanii 
care încălcau noile Reguli. Asta n-o să le placă. 
Asta n-o să le placă deloc. Chiar şi un şobolan 

purtând pe trupul lui urmele lăsate de dinţii Şobo- 
Jlanului Oaselor va avea probleme cu asta. Dar aşa 
cum spusese Maurice, ei or să facă ceva, tu ai să 
faci altceva. Nimeni nu va pierde prea mult şi toa- 
tă lumea o să câştige o grămadă. Oraşul va pros- 
pera, copiii tuturor vor creşte mari, şi dintr-odată, 
totul va fi normal. 

Şi toţi vor ca lucrurile să fie normale. Nu le 
place să vadă că lucrurile normale se schimbă. 
Trebuie să merite o încercare, îşi spuse Negrumat. 

— Acum vreau să te întreb eu ceva, spuse el. 
Eşti şef de... de câtă vreme? 

— De zece ani, spuse primarul. 

— Nu e greu? 

— Oh, ba da. Ba da. Toată lumea se ceartă cu 
mine tot timpul, spuse primarul. Deşi trebuie să 
spun că mă aştept la mai puţină ceartă dacă trea- 
ba asta merge. Dar nu e o slujbă uşoară. 

— E ridicol să trebuiască să strigi tot timpul 
doar ca să se facă ce e de făcut. 

— Aşa-i, spuse primarul. 

— Şi toţi aşteaptă de la tine să iei toate hotă- 
rârile, spuse Negrumat. 

— E-adevărat. 

— Ultimul şef mi-a dat un sfat chiar înainte de 
a muri, şi ştii ce mi-a zis? „Nu mânca bucăţica 
verde storcoşită!” 

— Un sfat bun? spuse primarul. 

— Da, răspunse Negrumat. Dar tot ce avea de 
făcut el era să fie mare şi puternic şi să se lupte cu 
toţi ceilalţi şobolani care voiau să fie conducători. 

— E cam la fel şi cu consiliul, spuse primarul. 

— Cum? întrebă Negrumat. Îi muşti de gât? 

— Nu încă, spuse primarul. Dar trebuie să 
recunosc că e o idee. 

— E pur şi simplu mult mai complicat decât am 
crezut vreodată că o să fie! spuse Negrumat, 
încurcat. Pentru că după ce ai învăţat să strigi tre- 
buie să înveţi să nu strigi! 

— Şi-aici ai dreptate, spuse primarul. Aşa mer- 
ge treaba. Îşi întinse mâna pe birou cu palma în 
sus. Îmi dai voie? 

Negrumat păşi pe palmă şi reuşi să-şi ţină echi- 
librul pe când primarul îl ducea la fereastră şi îl 
aşeza pe pervaz. 

— Vezi râul? spuse primarul. Vezi casele? Vezi 
oamenii din stradă? Ei, de fapt nu râul, pentru că 
ăsta curge singur. Şi în fiecare an se dovedeşte că 
n-am supărat suficient de mulţi oameni pentru ca 
ei să aleagă pe altcineva ca primar. Aşa că trebuie 
s-o fac din nou. E mult mai complicat decât am 
crezut vreodată că va fi. 

— Cum, şi pentru tine? Dar tu eşti om! spuse 
uimit Negrumat. 

— Ha! Crezi că asta face totul mai uşor? Şi eu 
am crezut că şobolanii erau sălbatici şi liberi! 

— Ha! făcu Negrumat. 

Rămaseră uitându-se pe fereastră. Jos în piaţă îi 
vedeau pe Keith şi Maliţia plimbându-se, adânciţi 
în discuţie. 

— Dacă vrei, spuse după un timp primarul, ai 
putea avea un mic pupitru aici în biroul meu... 

— O să trăiesc sub pământ, dar oricum mulţu- 
mesc, spuse Negrumat, adunându-şi gândurile. 
Pupitrele mici sunt puţin cam prea în stilul Dom- 
nului Urechilă. 

Primarul oftă. 

— Cred că aşa-i. Aăă... Părea să fie gata să îm- 
părtăşească un secret vinovat şi, într-un fel, chiar 
era. Şi totuşi, spuse el, când eram copil îmi plă- 
ceau cărţile alea. Sigur, ştiam că erau nişte prostii, 
şi cu toate astea era drăguţ să te gândeşti că... 

— Da, da, spuse Negrumat. Dar iepurele era 
prost. Cine a mai auzit de un iepure care 
vorbeşte? 

— Oh, da. Nu mi-a plăcut niciodată iepurele. 
Personajele mărunte, pe-alea le iubeau toţi. Guz 
Rupert şi Păunul Phil şi Şarpele Ollie... 

— Oh, să fim serioşi! spuse Negrumat. Ăsta 
avea guler şi cravată! 


— Şi? 

— Şi, cum stăteau pe el? Un şarpe e ca un tub! 

— Ştii, nu m-am gândit niciodată la asta, spuse 
primarul. Chiar că e o prostie. Ar aluneca din ele, 
nu? 

— lar jiletcile pe şobolani pur şi simplu nu 
merg. 

— Nu? 

— Nu, spuse Negrumat. Am încercat. Centu- 
rile pentru unelte sunt în regulă, dar nu şi jiletcile. 
Fasole Periculoasă chiar s-a supărat pentru asta. 
Dar i-am spus că trebuie să fii practic. 

— Asta îi spun şi eu mereu fiicei mele, zise pri- 
marul. Poveştile sunt doar poveşti. Viaţa e sufi- 
cient de complicată aşa cum e. Trebuie să facem 
planuri pentru lumea reală. Nu e loc pentru 
închipuiri. 

— Exact, spuse şobolanul. 

Şi omul şi şobolanul continuară să vorbească, 
pe când lumina zilei pălea şi se lăsa seara. 


Sub plăcuţa pe care scria „Strada Râului” un om 
picta, cu mare grijă, un mic desen. Era mult mai 
jos de plăcuţă, doar cu puţin deasupra trotuaru- 
lui, şi el trebuia să stea în genunchi. Se tot uita la 
o bucăţică de hârtie pe care o ţinea în mână. 

Iată cum arăta desenul: 

Keith începu să râdă. 

— Ce-i aşa de nostim? întrebă Maliţia. 

— E în şobolăneză, răspunse Keith. Înseamnă 
Apă + Repede + Pietre. Străzile au pietre de pavaj, 
nu? Aşa că şobolanii le văd ca pe nişte bucăţi mari 
de piatră. Înseamnă Strada Râului. 

— Amândouă limbile pe plăcuţele cu numele 
străzilor. Clauza 193, spuse Maliţia. S-au mişcat 
repede. Clauza asta a fost stabilită doar acum 
două ore. Bănuiesc că asta înseamnă că în galeriile 
de şobolani vor fi plăcuţe mici scrise în limba 
oamenilor, nu? 

— Sper că nu, răspunse Keith. 

— De ce nu? 

— Pentru că şobolanii îşi marchează de obicei 
tunelurile stropipindu-le. 

Fu impresionat de felul în care expresia Maliţiei 
rămase neschimbată. 

— Văd că va trebui să facem cu toţii nişte 
schimbări importante în felul nostru de a gândi, 
spuse ea, meditativă. Dar Maurice chiar a fost ciu- 
dat, după ce tatăl meu i-a spus că existau o mul- 
time de bătrânele drăguţe în oraş care ar fi fericite 
să-i ofere un cămin. 

— Adică atunci când a zis că aşa n-ar mai avea 
niciun haz? spuse Keith. 

— Da. Ştii ce-a vrut să zică? 

— Oarecum. Voia să spună că el e Maurice, 
răspunse Keith. Cred că s-a distrat de minune, 
plimbându-se fălos încolo şi-ncoace pe masă, 
poruncind tuturor. A spus chiar că şobolanii ar 
putea păstra banii! A spus că o voce mică în capul 
lui îi şoptea că banii erau cu adevărat ai lor! 

Maliţia păru să mediteze un timp, apoi spuse, 
ca şi cum de fapt ar fi ceva lipsit de importanţă: 

— Şi... ăăă... rămâi şi tu, da? 

— Clauza 9, Fluieraşul de Şobolani Titular, 
spuse Keith. Primesc un costum pe care nu trebuie 
să-l împart cu nimeni, o pălărie cu pană şi alocaţie 
pentru fluier. 

— Asta va fi... destul de mulţumitor, spuse 
Maliţia. AĂăă... 

— Da? 

— Când ţi-am spus că am două surori, ăăă... 
asta nu era chiar adevărat, spuse ea. AĂăă... sigur, 
nu era o minciună, era doar... o uşoară exagerare. 

— Da. 

— Adică ar fi mai exact dacă aş spune că de 
fapt nu am deloc nicio soră. 

— Ah, făcu Keith. 

— Dar am milioane de prieteni, desigur, con- 
tinuă Maliţia. 

Keith îşi spuse că avea un aer absolut jalnic. 

— E uluitor, spuse Keith. Majoritatea oame- 
nilor au doar câteva zeci. 

— Milioane, spuse Maliţia. Evident, e întotdea- 
una loc pentru încă unul. 

— Bun, spuse Keith. 

— Şi... ăăă... mai e şi Clauza 5, spuse Maliţia, 
părând încă uşor agitată. 

— Oh, da, spuse Keith. Cea care a nedumerit pe 
toată lumea. „Un ceai şic cu brioşe cu cremă şi o 
medalie“, nu? 

— Da, spuse Maliţia. Altfel nu s-ar încheia totul 
aşa cum se cuvine. Vrei.. ăăă... să mă însoţeşti? 

Keith dădu din cap în semn de aprobare. Se 
uită în jur, la oraş. Părea un loc drăguţ. De 
mărimea potrivită. Un bărbat îşi putea găsi un 
viitor aici... 

— O întrebare doar..., spuse el. 

— Da? spuse Maliţia, cu o voce subţirică. 
— Cât durează să ajungi primar? 


Există un oraş în Uberwald unde, de fiecare dată 
când ceasul bate sfertul de oră, şobolanii ies să 
tragă clopotele. 

Şi oamenii îi privesc, şi aplaudă, şi cumpără ca 
amintiri căni şi farfurii şi linguri roase artizanal şi 
ceasuri şi alte lucruri de absolut niciun folos, în 
afară de acela de a fi cumpărate şi duse acasă. Şi 
merg în vizită la Muzeul Şobolanului, şi mănâncă 
Şoboburgeri (garantat fără carne de şobolan!) şi 
cumpără Urechi de Şobolan pe care le pot purta, şi 
cumpără cărţi cu lirică şobolănească scrisă în şo- 
bolăneză, şi spun „Ce ciudat!” când văd plăcuţele 
cu numele străzilor scrise în limba şobolăneză şi 
se minunează cum de arată atât de curat întregul 
oraş... 

Şi o dată pe zi, Fluieraşul de Şobolani al ora- 
şului, care e destul de tânăr, cântă la fluierele lui 
şi şobolanii dansează pe muzica sa, de obicei 
într-un şir de conga. Este un program care se 
bucură de multă popularitate (în zilele speciale, 
un şobolan micuţ care bate step organizează spec- 
tacole grandioase de dans, cu sute de şobolani 
care poartă paiete, şi jocuri de apă în fântâni, şi 
decoruri sofisticate). 

Şi există prelegeri despre şobo-impozit şi cum 
funcţionează întregul sistem, şi cum şobolanii au 
un oraş al lor sub oraşul oamenilor, şi pot folosi în 
mod gratuit biblioteca, iar uneori chiar îi trimit pe 
tinerii şobolani la şcoală. Şi toată lumea spune: 
„Cât de perfect, cât de bine organizat, cât de 
uluitor!” 

Şi apoi cei mai mulţi se întorc în oraşele lor şi 
pun din nou capcane şi otrăvuri, pentru că unele 
minţi nu pot fi schimbate nici măcar cu securea. 
Dar sunt câţiva care văd lumea ca un loc diferit. 

Nu e perfect, dar funcţionează. Tot şpilul la po- 
veşti e că trebuie să le alegi pe cele care durează. 


Iar departe, în josul râului, un motan arătos, cu 
doar câteva porţiuni chele pe blană, sare de pe o 
barcă, merge agale de-a lungul pontonului, şi 
intră într-un oraş mare şi prosper. Petrece câteva 
zile încăierându-se cu pisicile autohtone şi fami- 
liarizându-se cu locul şi, în cea mai mare parte a 
timpului, stând şi privind. 

În cele din urmă vede ceea ce voia. Iese din oraş 
pe urmele unui băieţandru. Băiatul poartă pe 
umăr un băț, iar la capătul lui o boccea, de felul 
celor în care oamenii obişnuiesc în poveşti să-şi 
care toate bunurile pe care le au pe lumea asta. 


»-— 350 


W  uUlurtonul Maunice și nozătoanele lui educate W 


Motanul rânjeşte în sinea lui. Dacă ştii la ce visea- 
ză oamenii, îi poţi manipula. 

Motanul îl urmează pe băieţandru până la 
prima piatră de hotar de pe drum, unde băiatul se 
opreşte să se odihnească. Şi aude: 

— Hei, puştiule cu mutră de prostănac! Vrei să 
fii primar? Nu, puştiule, sunt aici, jos... 

Pentru că unele poveşti se sfârşesc, dar poveş- 
tile vechi continuă, şi dacă vrei să rămâi în frunte, 
trebuie să dansezi aşa cum ţi se cântă. 


SFÂRŞIT 

Nota autorului 


Cred că în ultimele câteva luni am citit despre 
şobolani mult mai mult decât îmi face bine. Cea 
mai mare parte din lucrurile adevărate — sau, cel 
puţin, lucrurile despre care oamenii spun că sunt 
adevărate — sunt atât de incredibile, încât nu 
le-am inclus aici, pentru ca cititorii să nu creadă că 
le-am inventat eu. 

Se ştie că există şobolani care au scăpat dintr-o 
arenă pentru cursele de şobolani folosind aceeaşi 
metodă pe care i-a aplicat-o Negrumat bietului 
Jacko. Dacă nu mă credeţi, aflaţi că Moş Alf, 
Jimma şi Unchiul Bob au fost martori. O ştiu, 
aşadar, de la cea mai sigură sursă. 

Regii şobolanilor există cu adevărat. Cum au 
apărut, acesta este un mister total; în această carte, 
Maliţia menţionează vreo două teorii. Îi sunt recu- 
noscător Dr. Jack Cohen pentru o teorie mai mo- 
dernă şi mai deprimantă, care spune că de-a lun- 
gul timpului nişte oameni cruzi şi inventivi au 
avut mult prea mult timp la dispoziţie. 

